
'Peföfi  "  Köny  vfár 

czimmel,  a  Petőfi-kultusz  ápolására, 
a  lánglclkü  költő  életviszonyaira  és 
költészetére  vonatkozó  adatok  össze- 
gyűjtése, feldolgozása  s  részben  a 
nemsokára  készen  álló  Petőfi-ház 
anyagának  ismertetése  czéljából  uj 
vállalatot  indítunk  meg,  mely  két- 
havonkénti 8 — 12  ives  füzetekben 
fog  megjelenni,  Ízléses  kiállitás- 
ban,  illusztrálva.  E  füzetek  később 
(számra  30  füzet)  15  díszes  kötet- 
ben bocsáttatnak  a  közönség  ren- 
delkezésére. 

Petőfi  költészete  kimeríthetetlen 
kincsesbányánk  s  a  vele  foglalkozás 


Kvnossy,  Szilágyi  és  Társa  kiadása  lináapestcu. 


mindig  édes  gyönyörűség.  Azt  hisz- 
sziik,  nem  végzünk  fölösleges  mun- 
kát, midőn  a  szétszórt  adatok  cso- 
portositásával  hozzáférhetővé  akar  jak 
tenni  a  rengeteg  anyaghalmazt  s 
clőkésziteni  próbáljuk  egy  még  min- 
dighiányzó, kimerítő  és  hiteles  Petőfi- 
repertórium  nagy  munkáját. 

A  füzetek  egy  része  azonban 
már  az  ismert  anyag  feldolgozása 
lesz.  Eleven,  átszűrt  tartalom,  érde- 
kes, vonzó  olvasmány. 

Az  aránylag  olcsó  és  tartalmas 
füzetek,  melyeknek  bizonyos  száza- 
lékát a  Petőfi-ház  kapja,  a  követ- 
kező, de  megjelenésök  időpontját 
illetőleg  változást  is  szenvedhető  sor- 
rendben fognak  napvilágot  látni: 

1.  Kénj  Gyula:  Friss  nyomon. 

2.  Bavóti  Lajos:  Petőfi-adomák. 

3.  Váradi  Antal :    Regényes  rajzok   Petőfi 
éleiéből. 


Knnossy,  Szilágyi  és  Társa  hiadása  Budapesten. 


4. 

T)r.  liarabá.s  Ahcl :  A  Felhők. 

5. 

liihítri  Mór:  Petöfiné  Szendrey Júlia 
Versei  és  Naplói. 

6. 

—  Petöfiné   Szendrey  Júlia  eredeti  el- 
beszélései. 

7. 

l'iilágyi  Metiifhévt :  Petőfi  művészete. 

8. 

lU'ri  Gyiihi :  Petőfi  Zoltán  és  müvei. 

9. 

Várad!/    Antal :    Az    elzárt   menny- 

ország. 

10. 

I)v.  liajza  Józsi'f :   Petőfi  István  és 

versei. 

11. 

Gárdonyi  Géza  :  Jegyzetek  Petőfiről. 

12. 

i)i:    Fcrcnrzi    Zoltán :    Szabadság, 
szerelem. 

13. 

IV-fcr/i  Tamá.s:  Petőfi-regék. 

14. 

Dr.    Soniof/f/i    Gffiila :    Petőfi   köl- 
tészete. 

15- 

-16.   Endrödi  Sándor:  Petőfi  a  kor- 
társak visszaemlékezésében.  Két  füzet. 

17. 

Earkas  Eniöd :  Petőfi  életregénye. 

18. 

Kéry  Gyida  :   Ujabb  leletek. 

19. 

liaróti  Lajos:  Petőfi  a  ponyván. 

20- 

-23.  Többekföl,  névleg :  Konl  Ignávz, 
ScHíjcbiuivr     László,      YoUand 
Arthiir,    Szana     Tamás.    Szász 
Zsombor  és   f'ihrir  Ilrhitól : 

Petőfi  a  világirodalonibíin. 

Knnofssff,  Sziláf/f/i  és   Társa   kiadása  Itiidapestt'n. 


24.  Endrödi  Béla :  Petőfi  és  Arany. 

25.  I)r.  Fercnczi  Zoltán :  Petőfi  szüle- 

tésének és  eltűnésének  irodalma 

26.  Várad y    Antal :    Apróságok    Petőfi 

életéből. 

27.  Egressy  Ákos:  Visszaemlékezések. 

28.  Endrödi  Sándor  :   Petőfi  a  magyar 

költők  vilúgitúsában. 

29.  —    Petőfi  a  forradalomban.  (Naplója, 

tábori  levelei  és  hírlapi  czikkei.) 

30.  Herczeg  Fcrencz:  A  Petőfi-ház. 
Budapest,  1907.  deczember  hó  31én. 

Endrődi  Sándor,  dr.  Ferenczi  Zoltán, 
a  Petőfi-Könyvtár  szerKesztó'i. 


f\ano.s.sff.  Szilágyi  és  Társa   kiadása  Budapesten. 


PETŐFI -KÖNYVTÁR 

SzerKesztiK:  ENDRODI  SÁNDOR  és  dr.FERENCZI  ZOLTÁN 
I.   FÜZE-T 


FRISS  NYOMON 

HÜHLBECK  KÁROLY  RAJZAIVAL 
IRTA 

RÉRY    GYULA 


>!» 


BUDAPEST,  1908 

KUNOSSY,  SZILÁGYI  ÉS  TÁRSA 

könyvkiadóvAllalat  kiadása 


Kuiiossy  Vilmns  és  fia  nyomdai  műintézetéből  Budapesten. 


Bevezetés. 


PETŐFI  SÁNDORT,  ki  a  magyar  sza- 
badságszeretet örökéletű  dalaival 
ajkán  tért  a  halhatatlanságba,  jel- 
lemileg  és  alakilag  teljesen  kidomborodó 
ember  képében  csak  ugy  adhatjuk  át  a  jövő 
generácziónak,  ha  mi,  akiket  tőle  még  csak 
egy  emberöltő  választ  el,  teljesítjük  azt  a 
tartozásunkat,  hogy  összegyűjtünk  minden 
relikviát  és  följegyzünk  minden  eddig  még 
ismeretlen  adatot,  mely  reá  vonatkozik. 

A  Petőfi-társaság  megtisztelő  megbízá- 
sából —  amennyire  hírlapiról  elfoglalt- 
ságom megengedi  —  évek  óta  járom  az 
országot;  egyenként  fölkeresem  a  nagy 
költő  életében  emlékezetes  helyeket,  s  ahol 
lehet:  emléktárgyait  a  társaság  számára 
összegyűjtöm  és  a  még  életben  lévő  kor- 
társak előadása  után  minden  adatot  föl- 
jegyzek  a  költő  életéből. 

E  memoir-gyüjteményemből  valók  azon 
adatok  is,  melyeket  itt  e  könyvben  feldol- 
goztam. 


Eddigi  kutatásaim  során  sikerült  Petőfi 
Sándor  több  eredeti  kéziratát  összegyüjtenem, 
melyek  közt  ismeretlen  és  kiadatlan  is  van. 
Megszereztem  néhány  müvének  sajátkezű 
dedikácziójával  ellátott  első  kiadását;  a 
„Szerelem  gyöngyei "-nek  ama  selyemkötésü 
példányát,  melyet  a  költő  1845-ben  maga 
készíttetett  Mednyánszky  Berta  számára; 
az  ágyat,  melyben  a  költő  született;  almário- 
mát,  ládáját,  borjádi  Íróasztalát,  székét,  pad- 
ját, csutoráját  és  más  kedvesebb  emléktár- 
gyát; az  1848-ban  kiadott  és  utczán  árusított 
hazafias  költeményeinek  több  nyomtatott 
példányát  és  Napló-ját;  egykorú  kül-  és 
belföldi  lapokat ;  megzenésített  dalainak 
első  és  későbbi  kiadásait;  számos  róla  irt 
életrajzot  és  tanulmányt;  továbbá  képeket, 
szobrokat  és  érmeket.  Kiegészítettem  e  gyűj- 
teményt Szendrey  Júlia,  Petőfi  István  és  Petőfi 
Zoltán  költeményeinek,  leveleinek  kézirata- 
ival és  olyan  iratokkal,  okmányokkal,  melyek 
a  költőre  és  családja  tagjaira  vonatkoznak. 

Szendrey  Júlia  ereklyéi  közt  van  egy 
szürke  és  fehér  csikós  nagy  selyemkendő, 
melyet  Petőfitől  kapott  ajándékba ;  egy 
1849-ből  való,    halálfőt    ábrázoló     himzés 


(Szendrey  Júlia  sajátkezű  munkája)  és  egy 
porladozó  szegfű -bokréta.  Ez  utóbbit  tisz- 
telői küldték  neki  1852-ben,  amikor  mint 
politikai  fogoly  egy  napig  a  régi  „Neu- 
gebáude*'  börtönlakója  volt. 

Petőfivel  a  költővel  foglalkozni  mindig 
gyönyörűsége  volt  lelkemnek,  Petőfiről  pedig 
mint  emberről  följegyezni  mindazt,  amiket 
róla  alkotott  szeretetteljes  vonásokban 
szavahihető  emberektől  hallottam,  legked- 
vesebb foglalkozásom  volt  a  múltban  és 
lesz  a  jövőben  is ! 

Kéry  Gytila. 


Petőfi  szülőháza  Kiskőrösön. 


Petőfi  dajHája. 


Több  Ízben  jártam  Kiskőrösön,  ahol  Revalo 
Pál,  a  község  érdemes  jegyzője  nagy  segítségemre 
volt  abban,  hogy  beszélhessek  azokkal  az  öreg 
emberekkel,  akik  Petrovicsékat  ismerték.  Ily  láto- 
gatásom alkalmával  még  életben  találtam  Petőfi 
dajkáját:  Kecskeméti  Mihályné  született  Kurucz 
Zsuzsannát,  egy  töpörödött  öreg  anyókát,  aki 
tizenhat  éven  át  szolgált  Petrovicséknál.  Ö  ringatta 
egykoron  ölében,  s  altatgatta  dallal  Magyarország 
dicsőségét! 

Mikor  1894-ben  fölkerestem,  a  felvégen  lakott 
vejénél :  Ambrus  János  földmivesnél,  ki  a  második 
férjétől  származott  leányát  birta  feleségül.  A  86 
éves  anyóka  künn  ült  a  küszöbön,  s  összekulcsolt 

sovány  kezét  térdére  hajtva,  sütkérezett  a  nyári 
napsugárban.  A  hosszú  idő  mély  barázdákat  szán- 
tott napbarnitott  arczán. 

Köszöntöttem  és  elmondtam,  hogy  mi  járatban 
vagyok.  A  Petrovics  név  hallatára,  mintha  a  múlt- 
nak egy  sugara  villant  volna  meg  szemében, 
szinte  sugárzó  arczczal  mondta : 

—  Áldott  jó 
emberek  voltak. 
Isten  nyugosztalja 
őket! 

Majd  betértünk 
a  szobába,  ahol 
Zsuzsi  néni  elmon- 
dotta egész  élete 
történetét,  bele- 
szőve mindazt, 
amiPetrovicsékra 
emlékeztette. 

Szülei  kiskő- 
rösi földmivesek 
voltak.  A  róm. 
kat.  és  evang. 
templom  közötti  szűk  utczaközben  laktak.  Mellettük 
állt  a  Makovinyi  borbély  háza,  melyet  később  Petro- 
vics mészárosék  béreltek.  Tizenöt  éves  korában  férj- 
hez ment  Hegedűs  András  kiskőrösi  földmiveshez,  de 
házassága  szerencsétlen  volt  és  félévi  együttlét  után  el- 
hagyva férjét,  visszatért  a  szülői  házba.  Kis  fia  már  ott 
született,  azonban  néhány  hét  múlva   meghalt. 


Petőfi  atyja  (Petrovics  István). 


Petőfi  dajkája 

Ekkor  történt,  hogy  egy  napon  Petrovics  mé- 
száros meglátogatta  öt  és  kérte :  szegődjék  el 
hozzájuk  dajkának,  mivelhogy  a  felesége,  aki  a 
szüléskor  a  gyerekkel  együtt  nagy  veszedelemben 
forgott,  nem  tud  szoptatni,  s  ha  ez  igy  marad,  a 
kis  fiu  elpusztul.  Jó  ellátást,  jó  bánásmódot  igért. 

Kurucz  Zsuzsanna  másnap  már  Petrovics  há- 
zában volt.  Az  új- 
szülött kisded  ak- 
kor néhány  hetes 
lehetett  csupán. 
Szülei  lemondtak 
életéről  :  olyan 
gyenge,  olyan  be- 
teges volt.  De 
egy-két  hónap 
múlva  szemláto- 
mást erősödött. 
Petrovics  sült  hús- 
sal tartotta  a  daj- 
kát és  eget-földet 
igért,  ha  a  fiát 
életben  tartja.  Idő- 
közben Petrovicsné  is  meggyógyult,  s  ez  időtől 
kezdve   boldogság    költözött    Petrovicsék    házába. 

Kurucz  Zsuzsanna  reggeltől  estig  a  gyermek 
mellett  volt.  Megszokták  egymást,  s  egymás  nélkül 
el  sem  lehettek.  A  kis  Sándor  folyton  a  szoknyá- 
jába kapaszkodott  és  mezítláb  tipegett  utána  a 
kertbe  vagy  ki  az  utczára.  Mikor  már  beszélni  tu- 

Petöfi-Könyvtár  I.  2 


Petőfi  anyja  (Hiúz  Mária.) 

dott,  dajkájával  eleintén  tótul  beszélt  vagy  tót  sza- 
vakat kevert  a  magyar  közé,  míg  Petrovics  mester 
meg  nem  parancsolta,  hogy  csak  magyarul  szabad 
a  gyerekkel  beszélni. 

—  Poczem  Zsuzskó  —  szokta  mondani  a  kis 
Sándor  —  menjünk  a  pinczébe ! 

Az  ebédhez  és  vacsorához  ugyanis  Zsuzsi  hozta 
föl  a  pinczéböl  a  bort.  A  gyereket  oda  is  magával 
vitte  és  hanczurozott  vele.  A  kis  Sándor  rendesen 
előre  szaladt,  s  a  pinczegádor  falánál  megvárta 
Zsuzsit,  hogy  ráijesszen.  És  gyermeki  örömmel  ka- 
czagott,  ha  Zsuzsi  ugy  tett,  mintha  megijedt  volna . . . 

A  dajkát  Petrovicsék  lígy  megszerették,  hogy 
mikor  Kiskörösről  elköltöztek :  őt  is  magukkal  vit- 
ték előbb  Félegyházára,  majd  Szabadszállásra.  És 
ő  szivesen  ment,  mert  szeretettel  bántak  vele  nem- 
csak mint  dajkával,  hanem  később  mint  „mindenes 
szolgálóval"  is. 

Mikor  iskoláztatásra  került  a  sor  és  Sándor  el- 
távozott a  szülői  háztól,  minden  levelében,  amelyet 
haza  irt:  megemlékezett  Zsuzsiról  is. 

Kurucz  Zsuzsanna  a  nagy  árviz  évéig  (1838) 
szolgált  Petrovicséknál.  Akkor  Kecskeméti  Mihály 
kiskőrösi  földmives  feleségül  kérte,  s  mivelhogy 
abban  az  időben  Petrovicsékat  is  sok  anyagi  csa- 
pás érte,  elhatározta,  hogy  Szent  Mihálykor  kilép 
a  szolgálatból  és  férjhez  megy. 

Kurucz  Zsuzsanna  azon  a  nyáron  látta  utoljára 
Sándort,  aki  egy  napon  váratlanul  hazajött.  Sándor 
már  ekkor  legénykorban  lelietett. 

Szomorú  napok  voltak  azok.  Petrovicsékat  sok 
veszteség  érte.  A  megelégedettséget  sóhajtás  és 
sirás  váltotta  föl. 

És  sohasem  felejtette  el  Kurucz  Zsuzsanna  azt 
a  napot,  amikor  Petrovics  mester  ebéd  közben 
haragosan  czivódott  Sándor  fiával,  a  szegény 
Petrovicsné  pedig  keservesen  sirt.  Aznap  Petrovics 
nagy  haraggal  távozott  hazulról,  s  megparancsolta, 
hogy  mire  hazatér :  Sándor  már  ne  legyen  otthon. 

Délután  Petrovicsné  húst  és  pogácsát  gyűrt  egy 
kis  batyuba. 

—  Ne  sirjon  édes  anyám  —  mondta  Sándor 
—  majd  elmegyek   katonának. 

De  az  édes  anya  szive  csak  nem  nyugodott. 
Zokogva  borult  fiára,  mikor  a  kapuhoz  kisérte. 
A  hü  cseléd :  Zsuzsi  is  ott  állt  és  könyezve 
nézte  a  szomorú  bucsúzkodást.  Sándor  vele  is 
kezet  fogott: 

—  Isten  vele,  Zsuzsi  —  vigyázzon  az  édes 
anyámra ! 

Ez  volt  az  utolsó  szava  dajkájához,  aki  Szent 
Mihálykor  elköltözött  Petrovicséktól  és  férjhez 
ment  Kecskeméti  Mihályhoz. 

Kurucz  Zsuzsanna  azután  nem  látta  többé 
Petrovicsékat,  de  hírt  mindig  hallott  róluk,  mert 
Viczián  Jánosék,  Petrovics  Sándor  keresztszülői 
Kiskörösön  laktak,  s  Vicziánné  a  forradalomban 
és  a  későbbi  években  is  gyakran  magához  hivta 
Zsuzsi  nénit.  Elmondta  neki,  hogy  milyen  hír- 
neves   ember    lett    a   Sándorkából,  a  forradalom 

2* 

után  pedig  azt  is  megtudta,  hogy  milyen  dicsőén 
tűnt  el  a  csatatéren  .  .  . 


Kurucz  Zsuzsanna  1897-ben  halt  meg  nyolcz- 
vankilencz  éves  korában.  Ott  nyugszik  a  kis- 
kőrösi temetőben ! 


V  ; 


Rhüz  Mihály  háza  Kecskeméten. 


GyermeK-éveK. 


A  kis  Sándor  Félegyházán  töltötte  gyermek- 
éveit a  hatodik  esztendejéig.  A  szülők  a  gyermek 
keresztszüleivel  Martiny  Károly  és  Viczián  Jánosék- 
kal  jó  ismeretségben  éltek  és  a  fiút  gyakran  Kis- 
körösre vitték,  ahol  ott  tartózkodása  idején  az 
iskolát  is  látogatta.  De  a  cseperedő  gyermek  ez 
ideig  nem  járt  rendesen  iskolába.  A  rendszeres 
iskolázást  Kecskeméten  kezdte  meg  az  ottani 
evangélikus  iskolában. 

Kada  Elek  polgármester,  Lauko  Károly  evang. 
lelkész,  Gömöry  Frigyes  nyűg.  árvaszéki  elnök, 
Kecskemét  város  volt  főjegyzője  és  Rhúz  Béla 
(utóbbi  kettő  Petőfinek  anyai  ágon  rokona)  tá- 
mogatásával sikerült  néhány,  eddig  ismeretlen 
adatot  szereznem  azon  esztendőkből,  amelyeket  a 
költő  gyermekkorában  a  „hirös  város"-ban  töltött. 

így  tudtam  meg  a  következőket :  A  Hri'iz- 
család,  amelyből  Petőfi  anyja  származott,  Felső- 
Magyarországból  jött  Pest  megyébe  és  egyik  ága 
Kecskeméten  telepedett  meg.  A  sok  tagból  álló 
család  gyermekei  szétházasodtak  a  megyében,  s 
Petrovics  István,  domonyi  székálló  legény  is  itt 
ismerkedett  meg  Hrúz  Máriával,  Petőfi  anyjával, 
akit  1818  szeptember  14-én  Aszódon  oltárhoz 
vezetett. 


J^-'ZÍf.<il^^    Í^^Z-^ex^-C/.   /<^í*éj/^'p^\^><  \\ 


Petőfi  a  kecskeméti  ev.  iskolában.  (1828.) 

(Schifferdecker  tanító  sajátkezű    följegyzése    az 
iskola  évkönyvében.) 

1828-ban  Petrovics  Istvánnak  jól  jövedelmező 
székbérlete  volt  Félegyházán.  Innen  gyakran  járt 
Kecskemétre,  ahol  Rhi'iz  Mihály  odavaló  gazdál- 
kodóhoz szállt,  aki  rokona  volt  feleségének. 
(Voltaképpen  öt  is  Hriiznak  hivták,  de  mivel  min- 
denki Rúznak  ejtette  ki  a  nevét,  ő  a  //  betűt  az 
r  után  tette,  s  attól  kezdve  gyermekei  is  igy  irják 
nevüket.) 

0  beszélte  rá  Petrovicsot,  hogy  hatéves  kis  fiát 
hozza  Kecskemétre  és  járassa  az  ottani  ev.  iskolába, 

hol  az  időben  a  szigorúságáról  és  rendszeretetéröl 
hires  Schifferdecker  Dániel  volt  a  tanitó.  Petrovics 
1828  május  hónapjában  el  is  hozta  fiát,  s  miután 
május  lü-én  az  iskolába  beiratta,  Rhúzék  gond- 
jaira bizta.  Rhiiz  Mihály  öt  gyermeke  közül  a  két 
kisebbik  fiu :  Mihály  és  Benjámin  szintén  az  ev. 
iskolába  jártak.  A 
Rhúzék  háza  közvet- 
len közelben,  mint- 
egy ötven  lépésnyire 
volt  az  iskolaépü- 
lettől, azon  a  he- 
lyen, ahol  most  a  Be- 
retvás-fogadó  van. 
Rhiiz  felesége  korán 
elhalván,  a  legidő- 
sebb leány :  Erzsé- 
bet volt  a  család 
gondozója.  0  gon- 
dozta a  kis  Petrovics 
Sándort  is,  akit  na- 
gyon szeretett  s  tré- 
fásan Vicskónak  (va- 
lószínűen a  Petrovics  név  után)  szólítgatott.  És  a 
kis  Vicskó  vigan  élte  napjait  Kecskeméten,  s  mig 
az  iskolában  szorgalmasan  tanulta  az  ábécét,  otthon 
sokat  játszott  a  homokban,  ami  gyönge  szerveze- 
tére jótékony  hatással  volt.  Venyige-pálczikával  a 
kezében,  gyakran  be-beszaladt  az  utczáról  és  kérte 
Erzsi  néni-t,  hogy  csináljon  neki  ostort.  Alkonyatkor 


Rhüz  Erzsébet, 
Petőfi  gyermekkori  gondozója. 

(KgyUoni  olajfestnien_v  mán.  i 


CATALOGUS    DISCIPULORUM    UTRIUSQUE    SEXUS    SCHOLAE 
EV.  AUG.  CONF.  KETSKEMETIENSIS  DIE  10.  MAII    1829. 


Nominae 
Pueroruni 


Adventus 


Alexander  Falta 
Paul    Blajsza 
Joan.  Kurutz 
Mich.  Lazányi 
Paul.  Horváth 
Frid.  Dienstbach 
Ladis.  Sánta 
Steph.  Sánta 
Alex.  Sánta 
Paul.  Zsarnotzai 
Beniamin  Rhuz 
R.  Kotsisovszky 
Franc.  Horváth 
Jos.  Sánta 
Alex.  Petrovits 
Alex.  Franyo 
Steph.  Szalay 
Ivan.  Beretvás 
Paul.  Nagy 
J.  Kotsisovszky 
Stef.  Tsurik 
Alex.  Katser 
Alex.  Szebenyi 
Jos.  Szalay 
Alex.  Bukron 
Sam.  Szurmay 
Georg.   Dukay 
jos.  Guirinyi 
Jos.  Schlenk 
J.  Langenberger 
Ivan.  Fekete 


Anno 


Die   Mens. 


AetaLiz 


Nomina 
Pueliarum 


e  m  a  n  s 
e  ni  a  n  s 
e  m  a  n  s 


i  t 
i  t 
i  t 


K.  Körösiensls    dlsc 


e  m  a  n  s  i  t 


e  m  a  n  s  1  t 


1829 

4 

Maii 

6  ! 

1829 

5 

Maii 

18;í9 

17 

Maii 

6 

1829 

16 

Jun. 

8 

d. 

d. 

d. 

10 

183Ü 

20 

Jun. 

8 

Ester  Kovatsai 
Ludov.  Göniöry 
Carol.  Devossa 
Júlia  Szurmay 
Judit  Hering 
Júlia  Kovatsai 
Elisab.  Falta 
Maria  Szabó 
Jud.  Tresz 
Jud.  Szabó 
Josepha  Gömöry 
Maria  Pálinkás 
Susanna  Sós 
Lidia  Tresz 
Ther.  Devossa 
Maria  Blajsza 
Amália  Guirinyi 
Júlia  Blajsza 
Julianna  Hering 
Ther.  Guirinyi 
Juditha  Gál 
Julianna  Gál 
Carolina  Klatik 
Elisab.  Jó 


Adventus 


Anno    DIe 


Mens. 


Aeta: 


e  m  a  n  s  i  t 
e  m  a  n  s  i  t 
e  m  a  n  s  i  t 


1829 

4 

Maii 

1829 

16 

Maii 

1829 

17 

Maii 

1829 

16 

Jun. 

1829 

16 

Jun. 

detto 

detto 

detto 

detto 

detto 

detto 

1829 

2 

Maii 

detto 

4 

detto 

Petőfi  Sándor  és  isKolatársai  a  KecsKeméti  ev.  isKolában.  (1829.) 


;atalogus  discipulorum  utriusque  sexus  scholae 
ev.  aug.  conf.  ketskemetiensis  die  15.  maii  1830. 


Nominae 
Puerorum 

Adventus 

3 

s 

2 

Nomina 
Pueilaruni 

Adventus 

Anno 

Die  Uens.  Aetas 

Anno 

Die 

Mens. 

Aetas 

1 

Mich.   Lazányi 

1 

Júlia  Szurmay 

2 

Ladis.  Sánta 

2 

Elis.  Falta 

3 

Paul.  Horváth 

3 

Jud.  Hering 

e  m  a  n  s  i  t 

4 

Beniam.    Rhuz 

4 

Júlia  Kovatsai 

5 

Alex.  Sánta 

1 

5 

Maria  Szabó 

e  ni  a  n  s  i  t 

6 

Paul  Zsarnotzai 

6 

Jud.  Tresz 

e  m  a  n  s  i  t 

7 

Jos.  Sánta 

7 

Jud.  Szabó 

8 

Jos.  Guirinyi 

8 

Lidia  Tresz 

9 

Alex.  Petrovits 

Félegyház      9 

Jud.  Gál 

0 

Joannes  Beretvás 

lO 

Jos.  Gömöry 

1 

Paul  Nagy 

e  m  a  n  s  i  t       11 

Susanna  Sós 

2 

Jos.  Schlenk 

Tovarisova 

12 

Ther.  Devossa 

3 

Alex.  Franyo 

13 

Amália  Guirinyi 

c  m  a  n  s  i  t 

4 

Alex.  Katser 

14 

Jul.  Blajsza 

5 

Sam.  Szurmay 

15 

Mar.  Blajsza 

6 

Georg.  Dukai 

16 

Ther.  Guirinyi 

7 

Alex.  Bukron 

■     '^l"^ 

Jul.  Gál 

8 

J.  Langenberger 

e  m  a  n  s  i  t       18 

Carol.  Klatik 

9 

Ivan  Fekete 

19  Elisab.  Jó 

0 

Jos.  Szalay 

20 

Lidia  Falta 

1 

joh.  Szabó 

1830 

24 

Maii 

7  i;21 

1 1 

Ther.  Horváth 

i2 

Car.  Göniöry 

1830 

20 

Maii 

6  ;!22 

Susanna  Hering 

!3 

J.  Kotsisovszky 

23 

A.  Kotsisovszky 

>4 

Joseph.  Kováts 

1829 

5 

Dec. 

8 

24 

Maria  Hajdú 

Petőfi  Sándor 

és  is 

Kóla 

társa 

i  a 

Ke( 

.sKeméti  ev.  isK( 

>lában.  (1830.] 

a  gyermekek  rendesen  körülülték  az  asztalt.  Ilyen- 
kor Rlii'iz  Erzsébet,  akinek  nagyon  szép  hangja 
volt,  dalolt  nekik.  Azon  időben  volt  a  legked- 
veltebb dal  a  „Cserebogár,  sárga  cserebogár", 
amiről  később  Petőfi  is  megemlékezett  egyik  köl- 
teményében. Valószínűen  az  ott  hallott  dal  csen- 
gett a  költő  fülébe,  mikor  hosszú  évek  multán 
gyönyörű  költeményét  megirta.  Majd  meséket  mon- 
dott Erzsi  a  gyermekeknek,  amelyekben  gyönyö- 
rűsége telt  a  kis  Sándornak.  Rhúz  Erzsébet  két- 
ségkívül hatással  lehetett  a  6  —  8  éves  gyermek 
fogékony  lelkére.  Akik  ismerték,  mondják,  hogy 
igen  olvasott,  müveit,  ábrándos  leány  volt.  Egyéb- 
ként soha  sem  ment  férjhez,  s  mint  öreg  kisasszony 
halt  meg  Kecskeméten.  Lauko  Károly,  Kecskemét 
evang.  lelkésze  még  ismerte  öt.  Előtte  is  gyakran 
emlegette  Petőfi  Sándort. 

—  Igen  eleven,  de  nagyon  jó  természetű,  sze- 
líd gyermek  volt  az  én  Sándorkám  —  szokta 
mondani.  —  Ugy  viseltem  gondját,  mintha  az 
enyém  lett  volna. 

Petrovics  Sándor  két  évet  töltött  Rhüzéknál : 
1828  és  1829-ben  lakott  náluk.  Vakácziózni  haza 
vagy  rokonaihoz :  a  Dinga  családhoz  ment,  hova 
szülei  is  ellátogattak.  Az  egyik  Dinga-leány,  akit 
Kovácsay  (Kovátsay)  István  kecskeméti  szürszabó 
vett  feleségül,  úgynevezett  „garasos  keresztanyja" 
volt  Sándornak, 

Az  1829-ik  iskolai  év  vakáczióján  Kovácsayék 
•iieglátogatták  Petrovicsékat.  Ekkor  tudta  meg  szó- 

beszéd  közben  Kovácsayné,  hogy  a  kis  Sándor 
már  két  évet  töltött  Kecskeméten,  s  hogy  az  ot- 
tani evangéhkus  iskolában  tanul.  Tréfálkozva 
szemrehányást  tett  Petrovicséknak,  hogy  miért 
nem  hozzá  adták  a  Sándorkát,  akihez  némi  jussa 
is  van,  mivelhogy  keresztanyja  a  fiúnak.  Ekkor 
határozták  el  Petrovicsék,  hogy  a  következő  iskolai 
évben  Kovácsayékhoz  adják  a  fiút. 

Ugy  is  történt.  1830-ban  Petrovicsné  behozta 
fiát  Kecskemétre,  s  a  Kovácsayné  komaasszony 
gondjaira  bizta. 

Mikor  évek  előtt  Kecskeméten  jártam,  még 
élt  Kovácsay  Júlia,  Kovácsay  István  unokahuga, 
aki  1830-ban  Petrovics  Sándorral  járt  iskolába 
és  rokonainál  naponként  találkozva,  játszótársa 
volt  a  kis  Sándornak.  E  tisztes  matrónának  az 
utóbbi  években  kisdedóvója  volt  a  kecskeméti 
második  tizedben. 

Mikor  fölkerestem,  érdekes  dolgokat    mondott. 

—  Édes  anyámmal  —  beszélte  Kovácsay  kis- 
asszony —  naponként  eljártunk  nagybátyámhoz, 
Kovácsay  szürszabóékhoz,  s  a  nyári  délutánokat 
rendesen  rokonlátogatásban  töltöttük.  Egy  dél- 
után, mikor  ismét  átmentünk  hozzájuk,  azzal  fo- 
gadta Kovácsayné  anyámat,  hogy  rokonokat  vár 
Félegyházáról.  Elmondta,  hogy  Petrovics  mészáros 
ma  hozza  el  a  fiát,  aki  náluk  lesz  szálláson,  s 
itt  jár  iskolába.  Én  akkor  8 — 9  éves  lehettem. 
Egyszerre  parasztszekér  állt  meg  a  ház  előtt.  Pet- 
rovicsné érkezett  meg  a  fiával.  Kovácsayné  rögtön 

eléjük  sietett  a  kapuba.  A  czókmókot,  amit  maguk- 
kal hoztak,  a  kocsis  hordta  be  a  tornáczra  és  le- 
tette az  ott  lévő  asztalra.  Még  most  is  élénken 
emlékszem,  mintha  csak  ma  láttam  volna,  hogy 
Petrovicsné,  aki  középtermetű,  inkább  alacsony  nö 
volt,  fekete  kis  csipke-fökötöt  viselt  a  fején  és  az 
akkor  divatos  szörruha  volt  rajta.  Jóságos,  mo- 
solygó arcczal  tette  kezét  kis  fia  vállára,  s  úgy 
lépett  a  szobába.  A  fiút  én  akkor  8 — 9  évesnek 
néztem.  Gyönge,  vékonycsontú,  kis  barna  fiu  volt, 
csinos,  szabályos  arczczal  és  göndör,  sötét  hajjal. 
Petrovicsné  nagyon  kérte  Kovácsaynét,  hogy  vigyáz- 
zon Sándorkájára,  akit  eddig  is  csak  nagy  őrizet- 
tel birt  fölnevelni.  Határozottan  emlékszem  — 
később  anyám  is  gyakran  emlegette  —  Petrovicsné 
mondására,  hogy  mikor  a  fia  megszületett  — 
ökölnyi  csöppség  volt.  Szalvétába  kötötték,  meg- 
mérték és  igen  könnyűnek  találták.  Azután  az 
egyik  komaasszony  tanácsára  úgy  fürösztötték, 
hogy  a  langyos  vizbe  kevés  spirituszt  is  öntöttek, 
így  erősitgették,  hogy   megmaradjon. 

Petrovicsné  még  arra  kérte  Kovácsaynét,  hogy 
fiának  ozsonnára  is  kávét  adjon.  De  erről  ne  szól- 
janak az  urának.  Ezt  majd  ő  fogja  megfizetni  .  .  . 
Később  gyakran  találkoztunk  ott  Petrovicsnéval. 
Amikor  csak  tehette,  átjött  Kecskemétre  és  meg- 
látogatta fiát,  akit  minden  alkalommal  szeretetével 
halmozott  el.  Kovácsayné  is  szerette  a  kis  Sán- 
dort, kedvezett  is  neki,  mert  szelid,  jó  gyermek 
volt.  nemcsak  otthon,  hanem  az  iskolában  is  .  .  . 

Mig  Sándor  Kecskeméten  végezte  az  elemi  is- 
kolát, a  félegyházi  bérlet  lejárván,  szülei  Szabad- 
szállásra költöztek.  Ez  idő  alatt  a  család  egy  új 
taggal  is  szaporodott:  Istvánnal. 

1831  elején  Sándort  is  hazavitte  atyja  Szabad- 
szállásra, hol  a  fiút  fél  éven  át  Ujlaky  István 
református  tanitó  előkészitette  az  algimnáziumi 
osztályra.  Ujlaky  följegyzései  szerint  ez  időben  a 
gyermek  szelid  magaviseletű,  de  kissé  nyakas,  ön- 
fejű és  magába  vonuló  volt. 

Az  iskolai  év  kezdetén,  szeptemberben,  Pet- 
rovicsné  kocsin  útrakelt  fiával  a  tolnamegyei  Szent- 
lőrinczre.  Ott  kosztra  és  lakásra  Hittig  János  jegy- 
zőnél helyezte  el  fiát  és  beíratta  az  algimnáziumba. 

Boldog  gyermekkori  örömök  közt  telt  el  az  a 
két  év,  melyet  Sándor  itt  töltött.  A  jegyző-család 
gyöngéd  szeretettel  környezte ;  Málika,  a  jegyző 
leánya  pedig  testvérként  osztozott  meg  mindenben 
a  kis  kosztos  diákkal,  aki  ugyancsak  nehéz  szív- 
vel vált  meg  az  anyjától,  mikor  az  visszautazott 
Szabadszállásra.  De  a  jó  bánásmód,  s  egy-két 
meghittebb  iskolatárs,  akikkel  megbarátkozott, 
feledtették  vele  az  édes  anya  távollétét. 

Hittigéknél  Sándor  csak  egy  évet  töltött,  mert 
Hittiget  a  következő  évben  a  majosiak  válasz- 
tották meg  jegyzőnek,  s  családjával  oda  költözött. 
Sándor  ekkor  Németh  Ferencz  tanítóhoz  került, 
ahol  szintén  jó  sora  volt. 

A  serdülő  gyermek  az  iskolában  csakhamar 
feltűnt  korát  meghaladó  tudásával  és  egyike  lett  a 

legjobb  tanulóknak.  Általában  komolyság  mutat- 
kozott magaviseletén.  Jellemének  vonásai  e  két  év 
alatt  kezdtek  kibontakozni.  Egyrészről  a  bátorság, 
határozottság  és  dacz,  másrészről  a  természet  sze- 
retete és  az  érzelmek  bősége  jellemzik  kialakuló 
egyéniségét.  Az  előbbieket  atyjától,  az  utóbbiakat 
anyjától  örökölte.  Gyermeki  lelkének  legszebb  meg- 
nyilatkozása a  természetért  rajongás.  Órákig  el- 
heverészett a  Sió  partján,  figyelve  a  ragyogó  ég- 
boltot, a  tovaszálló  felhőket,  a  fölhangzó  madár- 
dalt és  ilyenkor  képzeletében  feltűnt  a  Kiínság 
napfényes  rónasága :  szépséges  szülőföldje,  mely 
már  gyermeki  lelkének  is  tündérszigete  volt. 

Ettől  a  gyermekmagányosságtól,  ettől  a  me- 
rengéstől termékenyülhetett  meg  a  lelke.  Ebből 
bontakoztak  ki  és  kaptak  szárnyra  később  gondo- 
latai és  érzelmei.  És  midőn  a  szünidőre  hazatért 
és  a  délibábos  rónaság  jegenyéinek  sudaras  ár- 
nyékában tovább  szőtte  a  merengést,  —  a  kis 
mészárosgyerek  már  akkor  lelkében  hordta  a 
lángész  szikráját. 


Petőfi  lakása  Borjádon.  Egykorú  rajz. 

(A  ház  előtt  a  Petőfi-féle  szederfa,  melyen  a  költő  sokat  szeretett  szed- 
részni   ittlétekor.  Dr.   Sass  Istvánnak  a  rajz  alá  irt  jegyzete.) 


A  Sass-család. 

—  Petőfi  Borjádon.  — 


Petőfi  a  szentlörinczi  gimnáziumban  ismerkedett 
meg  iskolatársával,  Sass  Istvánnal  (később  Tolna- 
megye orvosa),  kivel  holtig  tartó  barátságot  kötött. 

A  Sass-család  fészke  Sár-Szentlőrincz  közelé- 
ben, Borjádon  van,  a  Sió  mellett.  A  család  egyik 
őse,  Sass  János,  kiváló  katonája  volt  Mária  Terézia 
királynőnek.  A  hős  huszár  a  porosz  háborúban 
kardjával  vágta  ki  az  ellenség  közül  gróf  Mercy 
tábornokot,  aki  gazdagon  akarta  megajándékozni 
élete  megmentőjét. 

—  Kedves  Sassom  —  irta  neki  a  hatalmas 
generális  —  választhatsz  magadnak  birtokot  Simon 
tornyától  Kölesdig! 

A  büszke  magyar  huszár  azonban  nem  fogadta 
el  a  fejedelmi  ajándékot,  hanem  igy  válaszolt: 

—  Megelégszem  én  Sár-Szentlörinczen  egy  kis 
házhelylyel,  mert  az  igaznak  magva  nem  jut  kol- 
dulásra ! 

És  csakugyan  megelégedett  a  Sió  partján  egy 
kis  házikóval.  Ott  gazdálkodott  és  élte  le  öreg 
napjait,  szorgalmasan  olvasván  a  bibliát  és  egye- 
dül családjának   élt. 

A  XIX.  század  40-es  éveiben  Sass  István  öz- 
vegye, született  Farkas  Erzsébet  lakta  gyerme- 
keivel az  ősi  por- 
tát. Gyermekei  : 
Lidia,  Zsófia,  Er- 
zsi, Janka,  István, 
Károly  és  József 
voltak. 

István  a  Pető- 
fivel Sár-Szent- 
lőrinczen  kötött 
barátságot  ké- 
sőbb, 1842-ben 
Sopronban  újította  meg,  ahol  abban  az  időben  Petőfi 
katonáskodott.  Ott  ismertette  meg  a  költőt  öccsével, 
Károlylyal.  A  Sass-fiuk  akkor  Sopronban  végezték  ta- 
nulmányaikat és  Petőfi  közkatona  ruhában  gyakran 
eljárt  hozzájuk  olvasni  való  könyvekért,  melyeket 
azután  bő  ujjú  köpenyegében  vitt  a  kaszárnyába. 
Panaszkodott  is  néha  a  Sass-fiuknak,  hogy  a  vén 
bakák,  mert  folyvást  olvasott,  „garaboncziás  diák"- 
nak  csúfolták.  Petőfi  néhány  hónap  multán  ezre- 
dével együtt    elment    Sopronból,   s  csak  a  követ- 


Petőfi  Íróasztala. 

kezö  évben,   1843-ban  tért  oda  vissza  rövid  időre. 
Ez  alkalommal  találkozott  vele  az  utczánSass  Károly. 

—  Hol  jársz  itt,  Sándor?   —  kérdé  tőle. 
Petőfi  mintegy  titkolódzva   súgta   Sass  Károly 

fülébe: 

—  Katonaszökevény  vagyok ! 

De  midőn  látta,  hogy  Sass  meg- 
döbbent e  nyilatkozatára,  csakhamar 
eloszlatta  az  aggodalmat  és  nevetve 
mondta : 

—  Ne  aggódj,  öcsém,  csak  tré- 
fáltam. Hiszen  már  a  sapkámról 
megismerhetted  volna,  hogy  obsitos 
katona  vagyok ! 

Sass  István  1842- 
ben  a  pesti  egyetemen 
hallgatta  az  előadáso- 
kat. Ekkor  már  Petőfi 
is  Pesten  lakott  és  a 
diákkori  ismeretségből 
meleg  barátság  fejlő- 
dött ki  közöttük. 

1845-ben  Petőfi  el- 
fogadta a  Sass-család 
meghívását  és  leutazott 
Borjádra.  Sass  Károlyi  várta  őt  a  paksi  állomásnál 
és  odahaza  » összefogott  >  négy  csikón  hajtatott 
vele  Borjádra.  Útközben  Petőfi  nagy  érdeklődéssel 
kérdezősködött  Sass  Károlytól  a  vidék  egyes  része- 
iről, majd  tréfás  pajzánkodással  szólt  oda  Sassnak 

Petófi-Könyvtár  I.  3 


Petőfi  borjádi  széke. 

—  No  öcsém,  kettőnk  közül  ki  tud  cifrábban  ká- 
romkodni? Próbáljuk  meg! 

A  verseny   megtörtént   és   Petőfi    kimondta    a 
végzést,  hogy : 

—  Ecsém,  te  is  tudsz  káromkodni,  de  én  raj- 
tam, mint  obsitos  bakán  túl  nem  teszesz ! 


Petőfi  kedvelt  padja- 


1901  nyarán  néhány  emlékezetes  napot 
töltöttem  Sass  István  fia,  Sass  László  föld- 
birtokos vendégszerető  házánál,  hová  arra  a 
hírre,   hogy  a  Petőfi-társaság  megbízásából  adatokat 

gyűjtök,  összegyűl- 
tek a  család  mind- 
ama tagjai,  kik  Pe- 
tőfivel 1845-ben 
együtt  töltötték  a 
nyarat  borjádi  ott- 
honukban. 

Erzsi  és  Zsófi 
abban  az  időben  már  felnőtt  leányok  voltak,  s 
az  alábbi  adatokat  az  ő  és  Janka  nővérük  el- 
beszélése nyomán  jegyeztem  fel,  úgy,  amint  itt 
következnek. 

Mikor  Petőfi  Borjádra  érkezett,  a  Sass-leányok 
közül  csak  Zsófi  és  Janka  voltak  otthon,  mert 
Erzsi  Úzdon  volt  látogatóban  Lidia  nővérénél,  aki 
Pesty  János  ottani  földbirtokoshoz  ment  nőül. 

Sassné  magyaros  vendégszeretettel  fogadta  Pe- 
tőfit, s  ő  olyan  fesztelenül  érezte  magát,  mintha  a 
szülői  házba  tért  volna. 

Zsinóros  fekete  magyar  ruhát  viselt,  aranyrojtos 
nyakkendővel,  mely  egy  kevéssé  kilátszott.  Sassné 
a  nyakkendőre  pillantva,  meg  is  jegyezte: 

—  Be'  szép  aranyrojtos  nyakkendője  van ! 

Petőfit  zavarba  hozta  e  megjegyzés  és  gyor- 
san a  ruha  alá  csúsztatta  a  nyakkendő  arany 
rojtját. 

—  Nem  is  tudtam,  hogy  kilátszik,  —  szólt 
Sassnéhoz,  akit   asszonynénémnek  szólított. 

—  Ugyan  hány  éves?  —  kérdezte  tőle   Zsófi. 

—  Huszonkettő  —  felelte  Petőfi. 

—  Hát  Zsófi,  kegyed  hányba  született? 

És  mikor  Zsófi  megmondta  az  évszámot,  s 
Petőfi  megtudta,  hogy  a  még  hajadon  Sass-leányok 
között  ő  a  legidősebb,  mosolyogva  szólt : 

—  Akkor  én  mindnyájoknak  Sándor  bácsi-ja 
vagyok. 

És  azóta  úgy  szólították  őt  a  Sass-leányok. 
Sasséknál  reggelire  a  sonka  mellé  bort  szoktak 
tenni  az  asztalra.  Sassné  Petőfit  is  megkínálta : 

—  Uramöcsém,  egy  kis  bort! 

De  a  költő  nem  engedte,  hogy  poharába  tölt- 
senek. 

—  Köszönöm  —  mondta  Sassnénak  —  de 
mikor  dolgozni  akarok,  nem  iszom ! 

A  nap  bizonyos  szakában  rendesen  visszavo- 
nult szobájába,  ahol  együtt  lakóit  Sass  Istvánnal  és 
Károlylyal.  Ott  dolgozott  órákon  át.  Hátiatett  kézzel 
járt  fel-alá,  majd  leült  az  íróasztalhoz,  s  irta  leve- 
leit   és    költeményeit.    Kedvelt   tartózkodási   helye 

3* 

volt  a  még  most    is   meglévő  szederfa   alatti  pad, 
amelyen  gondolatokba  elmerülve  ült. 

Egy  alkalommal  beszélgetés  közben  Sass 
István  megemlítette  Petőfinek,  hogy  Hittig  Amá- 
lia, az  egykori  játszótársa  és  barátnője  Gyönkön 
van.  Csakhamar  fölkerekedtek  és  átmentek 
Gyönkre. 

Petőfi  szivét  a  boldog  visszaemlékezés  hatása  alatt 
úgy  eltöltötte  az  öröm  érzése,  hogy  este  egész  má- 
morral jött  vissza  Borjádra. 
Vacsora  előtt  Sassné  elé 
^ggn    állt  és  ragyogó  szemmel  je- 
^  ^^^^     lentette : 

—  Édes   asszonynéném, 
nem  tudok  vacsorázni.  Olyan 

— "^g^   .  szerelmes  vagyok,   hogy   se 

^^  látok,  se  hallok. 

—  Nem    baj    az,    édes 
Petőfi  virágja,           uramöcsém     —     biztatgatta 

melyet  1845-ben  Sass  Zsófinak  SaSSné     —    ha    SZCrclmeS    is, 
adott.  ,   ,  ,  ,, 

azért  csak  egyek ! 

Eközben  híre  ment  a  környéken,  hogy  Petőfi 
(akinek  nevét  költeményei  révén  akkor  már  szél- 
tében ismerték)  Borjádon  időzik. 

Néhány  nap  múlva  Pesty  János,  Sass  Lídia 
férje,  halászbált  rendezett  a  szomszédos  Úzdon  a 
költő  tiszteletére. 

A  társaság  valamennyi  tagja  kocsin  ment, 
csupán  Petőfi  gyalogolt  Sass  Istvánnal  Úzdra. 

Érdekesen  jellemzi  a  költő  lelkét  az,  hogy  szerette 

a  gyermekeket.  Többen  beszélik,  akik  Petőfit  sze- 
mélyesen ismerték,  hogy  ha  valamely  társaságban 
gyermekre  akadt :  rögtön  hozzá  sietett  és  ölébe 
kapva,  eljátszodozott  vele.  Mikor  a  költő  Úzdra 
látogatott,  Pesty  János  és  Sass  Lidia  egyik  fia, 
József,  4—5  éves  lehetett.  Petőfi  sokat  mulatott 
azon,  hogy  a  Józsi  gyerek  selypit,  s  nem  tudja 
kimondani  az  r  betűt. 

—  Mondd  ki  szépen,  Jóska  —  szólt  a  fiúhoz 
—  hogy :  Krisztus. 

De  bizony  a  kis 
Pesty  Jóska,  bár- 
hogy erőlködött  is, 
mindig  csak  Kjis- 
tusnak  ejtette  ki  a 
szót. 

Petőfi  még  pró- 
babirkózást is  ren- 
dezett a  gyermekkel. 
Megfogta  a  két  kicsi 
karját,  biztatgatva, 
hogy  vágja  őt  a  földhöz.  Azután  a  földre  vetette 
magát  és  szive  mélyéből  kaczagott,  mikor  látta, 
miként  gyömöszöli  őt  a  kis  Jóska,  s  mint  örül 
annak,  hogy  legyűrte  a  Sándor  bácsit. 

Az  úzdi  mulatság  abból  állt,  hogy  a  Sióban 
fogott  halakból  a  közeli  füzeserdőben  halpaprikást 
főztek  és  czigánymuzsika  mellett  mulattak  késő  estig. 
Petőfinek  pompás  kedve  volt.  Nyakába  akasztva 
Pestyéknek   egy   régi,     14    itczés   csutoráját,    úgy 


Petőfi  virágja,  melyet  1845-ben 
Sass  Erzsinek  adott. 

járt-kelt  a  társaságban,  mulattatva  Sass  Erzsikét, 
akivel  itt  ismerkedett  meg. 

A  mély  érzésű  üde  és  fiatal  leány  már  az 
ismerkedés  első  pillanatában  bizalmat  keltett  Petőfi- 
ben, azzal  a  kijelentésével  pedig,  hogy  sok  verset 
olvasott  már,  de  Petőfi  verseit  a  legjobban  szereti: 
végkép  lekötötte  a  költő  érdeklődését. 

Erzsi  a  kellemesen  eltöltött  délután  hatása  alatt 
határozta  el,  hogy  nem  marad  tovább  Úzdon, 
hanem  ő  is  hazatér  Borjádra. 

„Világos  éj  volt  —  mint  Petőfi  irja.  A  hold  fenn 
vala;  halványan  járt  a  megszakadt  felhőkben  ..." 

A  társaság  gyalog  készült  elindulni,  de  Pesty 
János,  a  vendégszerető  házigazda  kijelentette,  hogy  ha 
nem  akarnak  gyorsan  hazaérni  és  mindenáron 
gyönyörködni  szeretnének  a  szép  holdvilágos  éjsza- 
kában.- hát  befogatja  az  ökreit. 

—  Apropos!  —  szólt  örömmel  Petőfi  —  ez  pom- 
pás dolog  lesz,  hogy  ökrös  szekéren  megyünk  haza. 

A  szekér  előállt  és  a  társaság  tagjai  elhelyez- 
kedtek rajta.  Elől  Petőfi  ült  Erzsike  mellett. 

Dalolva  és  beszélgetve  indult  a  társaság  Borjád 
felé. 

A  társaságban  én  is  ott  valék, 
S  valék  szomszédja  épen  Erzsikének. 
A  társaságnak  többi  tagjai 
Beszélgetének  és  énekelgetének. 

Útközben  Petőfi  igy  szólt  Erzsikéhez : 

—  Nézze,  Erzsike,  ezt  a  csillagos  eget.  Vá- 
lasszunk magunknak  egy  csillagot! 

—  Hát  melyiket?  —  kérdé  Erzsike. 

—  Azt    a    szép    esthajnali    csillagot,    mely    a 
holdat  kiséri.  Az  a  legszebb  ' 

S  választottunk  magunknak  csillagot  .  .  . 

Az  országúton  végig  a  szekérrel 

A  négy  ökör  lassacskán  ballagott  .  .  . 

Azóta  Sass  Erzsi  az  esthajnali  csillagot  e  feled- 
hetetlen est  emlékére  „Petőfi  csillao[á"-nak  nevezi . . . 


Borjádon  kellemesen  telt  el  az  idő.  A  Sass- 
család  mindent  elkövetett,  hogy  a  költőnek  vigan 
teljenek  napjai.  És  Petőfi  lelkét  csakugyan  jó 
kedvre  derítette  a 
vig  társaság.  Jóked- 
vében, mikor  a  sző- 
lőhegyen sétáltak, 
még  tótágast  is  állt 
a  pinczék  előtt.  De 
azért  ö  a  jókeuvet 
sohasem  vitte  túl- 
zásba. 

Egy  alkalommal 
ebédnél  forgácsfánk 
került  az  asztalra.  A  leányok  néha  azt  a  csinyt  követ- 
ték el,  hogy  gyaluforgácsot  csempésztek  a  tész- 
tába, még  pedig  olyképen,  hogy  tojásban  és  zsír- 
ban kirántották  és  ugy  tálalták  fel.  Azután  vissza- 
f(Mtott    nevetéssel    lestek,    midőn  a  vendégségben 


Az  úzdi  csutora. 

lévő  fiatalemberek  a  fenyőszilánkot  egyideig  hiába 
rágva,  végre  titkon  a  tányér  szélére  csúsztatták 
abban  a  hiedelemben,  hogy  a  forgács  véletlenül 
keveredett  a  fánk  közé.  Petőfi  sem  kerülhette  ki 
ezt  a  rászedést.  A  mikor  Sassné  és  a  leányok 
megmagyarázták  neki  a  csinyt,  ő  maga  kaczagott 
legjobban  a  sikerült  tréfán. 

Ha  szép  idő  volt,  lejárt  Petőfi  a  ház  végén 
folydogáló  Sióhoz,  s  ott  megfürdött.  Egy  alkalom- 
mal meghűlt  és  néhány  napon  át  a  csúz  bántotta. 
Ezalatt  Erzsike  ápolta  őt  meleg  zacskóval.  És  ö 
váltig  köszöngette  a  kedves  leánynak  figyelmes 
gondoskodását. 

Nagyrabecsülte,  ha  látta,  hogy  a  leányok  szor- 
gos munkálkodásban  vannak  elfoglalva.  Ilyenkor 
melléjük  telepedett  és  azzal  szórakoztatta  őket,  hogy 
elbeszélte  viselt  dolgait  vagy  pedig  egyet-mást 
kérdezősködött  tőlük. 

Egy  délután  Zsófi  az  ablaknál  varrogatott,  mig 
Petőfi  Íróasztalánál  ült  és  dolgozott.  Egyszerre 
megszólal  Petőfi  és  kérdi : 

—  Ugy-e,  Zsófika,  igy  mondja  a  nép:  „Gyolcs 
a  gatyám,  patyolat  az  ingem"  ?  Ugy-e  jól  mond- 
tam ?  .  .  . 

Nagyon  szerette  a  sétát,  s  ha  a  vidék  egy-egy 
szebb  pontjára  ért,  ött  megállt  és  perczekig  merült 
el  a  táj  szemlélésében.  Főkép  szívesen  sétálgatott 
a  Sass-fiuk  kíséretében  Gyermecz  Jánossal,  egy 
katonaviselt  tanítóval,  akinek  adomáin  napokon  át 
mulatott. 

A  lakóház  mellett  csinos  kert  volt,  ahol  a  család 
esténként  összegyűlt,  s  azon  a  padon,  mely  most 
a  Petőfi-társaság  tulajdona,  sok  kedves  órát  töl- 
töttek együtt  a  költővel. 

Egy  este,  mikor  már  nyugalomra  készültek, 
Erzsi  jó  éjszakát  kivánt  Petőfinek. 

—  Erzsike  —  szólt  Petőfi  —  valamit  súgok 
magának. 

Erzsi  odahajolt,  mire  Petőfi  megcsókolta  bal 
arczát.  E  váratlan  cselekedetre  Erzsi  meglepetéssel 
kérdezte : 

—  De,  Sándor,  maga  nem  súgott  semmit  se? 

—  Olyan  mélyről  jött,  Erzsikém,  hogy  mire 
fölért  —  elhalt! 

Az  érzékeny  és  költői  lelkületű  fiatal  leányt  e 
pillanatban  olyan  magasztos  érzelem  szállta  meg, 
hogy  kisietett  a  kertbe  és  sirva  fakadt  a  boldogságtól. 

Zsófi  abban  az  időben  menyasszony  volt. 
Vőlegénye:  Halasy  Károly  gyön  ki  ügyvéd,  később 
törvényszéki  biró,  szintén  jó  barátja  volt  Petőfi- 
nek, aki  még  Borjádon  megígérte,  hogy  ő  lesz  a 
vőfélyük.  E  terv  azonban  a  költő  életében  közbejött 
események  folytán  meghiúsult. 

Zsófinak  1842-ben  atyja  egy  kis  albumot  aján- 
dékozott, melynek  szétszedhető  lapjait  emléksorok- 
kal Írták  tele  az  ismerősök.  Zsófi  Petőfit  is  megkérte, 
hogy  Írjon  neki  néhány  sornyi  emlékverset.  És 
Petőfi  megirta  a  verset,  mely  összes  költeményeiben 
„S.  Zs.  kisasszony  emlékkönyvébe"  czimen  foglal 
helyet. 


42  Petőfi-Könyvtár 

Az  emlékvers  első-  sorának  az  a  magyarázata, 
hogy  Zsófinak  méhese  és  remek  virágai  voltak  a 
kertben. 

Zsófi  e  kéziratot  kegyelettel  őrizte  meg,  s 
még  egyszer  szivéhez  szoritva,  adta  át  nekem, 
hogy  helyezzem  a  többi  relikviák  mellé  ama 
préselt  virágokkal  együtt,  melyeket  ö  és  Erzsi 
nővére  Petőfitől  kaptak. 

^'  -^-  /^.    ^^^  \.     - 

.^^  ^'^  jU^^  ^  J 

l^J^^        ^^-      ^^^-^ 

Is. 

S.  Zs.  kisasszony  emlékkönyvébe. 


A  préselt  virágoknak  is  megvan  a  maga  törté- 
nete, Petőfi  ugyanis  két  heti  ott  időzés  után  Sassék- 
tól  elbúcsúzott,  hogy  Pestre  jöjjön.  De  a  paksi 
állomásnál,  ahonnan  kéthetenkint  csupán  egyszer 
indult  a  hajó,  lekésett,  s  kénytelen  volt  visszatérni 
Borjádra.  A  kocsija  szölőiiegyek  között  vezetett, 
s  ö  leszállt  és  kalapját  körülrakta   szalmavirággal. 

Visszaérkezvén  a  házhoz :  Erzsinek  és  Zsófinak 
adott  a  virágokból  egy-egy  szálat,  s  ők  megőrizték, 
mint  drága  emléket,  ugyanabban  a  papirosban, 
amelybe  akkor,  csaknem  hatvan  évvel  ezelőtt, 
begöngyölték. 

Mikor  Petőfi  Borjádra  visszatért,  leszállva  a 
kocsiról,  magához  ölelte  Sassnét,  s  azon  való 
örömében,  hogy  a  legközelebbi  hajóindulásig  ujabb 
két  hetet  tölthet  ismét  körükben,  földhöz  vágta 
a  kalapját. 

A  következő  napok  egyikén  Kiss  Lajos,  a 
simontornyai  járás  szolgabirája  köszöntött  be 
Sassékhoz,  s  ott  is  maradt  ebéden.  Kiss  öntelt  és 
nemesi  származására  módfelett  büszke  volt,  való- 
ságos deszpota,  aki  kényurként  bánt  a  néppel. 

—  Petőfi  vagyok,  mutatkozott  be  a  költő, 
midőn  a  szobában  találkoztak. 

Kiss  végignézett  az  önérzetes  fellépésű  fiatal- 
emberen s  e  szavakkal  üdvözölte : 

—  Servus,  amice ! 

Ebédközben  a  népről  beszélgettek.  Kiss  szidta 
a  népet,  s  folyton  azt  hangoztatta,  hogy  javítására 
és  megfélemlítésére  csak  egy  hasznos  eszköz  van 
és  ez  a  —  deres. 

Petőfi  ellenben  a  nép  mellett  és  a  deres  ellen 
érvelt. 

Ebéd  után  a  költő  szobájába  tért,  hol  a  foga- 
son függött  az  a  Mária  Terézia-korabeli  kard, 
melylyel  Sass  János,  a  Sass-család  őse  egykoron 
vitézül  harczolt   a    háborúban  és  az  a  réiri  buzo- 

gány,  melyet  gyakran  forgatott  kezében  Petőfi  is. 
Ekkor  irta  „A  magyar  nemes"  czimü  költeményét, 
kigúnyolva  a  simontornyai  járás  öntelt  és  tétlen 
szolgabiráját. 

Az  érdekes  kardot,  a  buzogányt  és  a  költőnek 
már  emiitett  kedvelt  padját  Sass  László  a  Petőfi- 
társaságnak ajándékozta. 

Azt  az  Íróasztalt  és  széket,  melyet  a  költő 
Borjádon  használt,  s  amelyen  a  „Hegyen  ülök", 
„Gyemekkori  barátnémhoz",  „A  költő  és  a  szőllő- 


A  Sass-család  ősi  kardja  és  buzogánya. 

(P-zek  az  ősi  fegyverek  annak  a  szobának  a  falán  lüggtek,    ahol    Petőfi 
a  Magyar  nemes-t  irta  Borjádon.) 

vessző",  „A  négyökrös  szekér",  ,A  magyar  ne- 
mes", a  „Szerelem  átka",  „S.  K.  és  S.  Zs.  emlék- 
könyvébe" stb.  ez.  költeményeit  irta.  dr.  Hodossy 
Gézánétól  Halasról  szereztem  meg  a  Petőfi-társa- 
ság számára. 

1848-ban  Sass  István  dr.  gyógyította  a  gyön- 
gélkedő Petőfinét,  abban  az  időben,  mikor  a  költő 
„a  boldogságnak  selyemmel  átfont  nyoszolyáján 
pihent". 

Ennek  emlékére  ajándékozta  Petőfi  Sass  dr.- 
nak  a  Barabás-féle  saját  és  neje  arczképét,  saját 
képe  alá  e  sorokat  irván : 

Sass  Pistának  barátilag 

Petőfi  Sándor. 

Ezt  a  képet  a  Bach-korszakban  elrejtették, 
most  pedig  nagy  becsben  tartva,  féltve  őrzi  Sass 
István  dr.  özvegye  Szegzárdon. 

* 

Méltóbb  sorokkal  nem  fejezhetem  be  a  Petőfi 
borjádi  időzésének  emlékezetére  szentelt  följegy- 
zéseimet, mint  annak  a  nagybecsű  és  minden 
sorában  érdekes  tartalmú  levélnek  közlésével, 
amelyet  Sass  Erzsi  intézett  hozzám. 

A  levél  igy  hangzik: 

Szegzárd,  1901  július  25-én. 

Mélyen   tisztelt  Uram ! 

Tegnap  kapott  és  örömmel  vett  levelére  sietve 
válaszolok,  annál  is  inkább,  mert  ma  egy  hete 
együtt  ültünk  annál  az  asztalnál,  ahol  Petőfivel 
négy  héten  keresztül,  még  pedig  legtöbbször  az 
én  főztömből,  együtt  ebédeltünk  családi  körben. 
Mert  abban  a  korban  17  éves  leánynak  kellett, 
hogy  jól  tudjon  főzni.  Más  színezete  volt  akkor 
az  életnek !  A  nő  nem  liajtotta  tudományos  pá- 
lyára a  fejét,  tanulta  és  tudta  női  kötelességeit 
és  szigorúan  megtartotta  azt,  amire  a  nő    hivatva 

volt  A  leány  félénk  és  szerény  volt,  miként  Arany 
János  mondja:  „leányi  szemérem  leköti  a  nyelvét", 
s  nem  kérhetett  hajfürtöt  Erzsike  a  felejthetetlen 
költőtől. 

Megmarad-e  vájjon  a  mai  szivekben  a  mél- 
tánylás és  barátság  kiolthatatlan  szent  érzése? 
Lelkesednek-e    majd  74   éves    korban  a  múltért? 

A  napokban,  hogy  ön  nálunk  volt,  újra  láttam 
lelki  szemeimmel  a  múltnak  legszebb  örömeit. 
Láttam  a  költőt  édes  mosolyával,  mikor  a  kedveért 
tánczot  lejtettem  és  eldaloltam  a  régi  dalt: 

„Csipkés  a  szöllö  levele, 
Vártalalí  rózsáin,  az  este  .  .  ." 

Újra  láttam  édes  anyámat,  amint  munkás 
kezeivel  a  fáradozó  aratóknak  a  jó  magyar  turós- 
tésztát  készítette,  hogy  jóizüen  megegyék,  s  amikor 
Petőfi  levette  a  kis  tányért  a  tálasról,  hogy  neki 
is  a  tálaló  kanállal  adjon. 

Újra  láttam  a  kis  méhes-szobát,  ahol  felújult 
kedvvel  borozgatának,  pipázgattak;  ahol  Károly 
bátyám  gitár  mellett  dalolt  a  mély  érzésű  költő- 
nek, hogy  jókedvre  derítse. 

És  megtelt  szivem-lelkem  a  múltnak  magasz- 
tos érzelmével,  mint  mikor  a  költő  csókját  rám 
lehelte. 

Nem  tudok  mindezeknek  fölidézéseért  önnek 
eléggé  hálálkodni,  kedves  Uramöcsém !  Bocsásson 
meg,  hogy  e  bizalmas  megszólítást  használom, 
de    ott    vagyok     a    múltnál,    az    arany     múltnál, 

amikor  jő  anyám  a  nagyot,  a  halhatatlant  is  édes 
uramöcsémnek  szóh'totta.  Mondom,  nem  tudom 
eléggé  meghálálni,  hogy  önben  megtaláltam  a 
nagylelkűt,  ki  a  nemzet  dicsőségének  átélt  eseményeit 
oly  lelkesedéssel  igyekszik  a  múltból  fáradhatat- 
lanul fölkutatni  és  kegyelettel  összegyűjteni. 

Hányszor,  de  mennyiszer  beszéltem  el  én 
mindezeket  (nem  hiúságbői)  olyanok  előtt,  akik 
tisztelői  és  kegyelői  Petőfinek,  de  szavam  min- 
denkoron a  pusztában  hangzott  el ! 

Isten,  a  jó  Isten,  ki  a  szivekbe  Iát,  meg- 
könyörült rajtam.  Megértem  azt  az  időt,  hogy 
megáldva  hosszú  élettel,  mielőtt  síromba  térnék, 
megtaláltam  a  rokonlelket,  aki  szívem  érzelmeinek 
rezgését  oly  nemesen  fogta  föl.  Az  én  Istenem 
áldja  meg  érte  ezerszerte. 

Itt  küldöm,  kezeibe  teszem  le  az  előttem  oly 
véghetetlen  értékkel  bíró  elsárgult  virágot,  amelyet 
Petőfitől  kaptam.  Úgy  küldöm,  ahogy  abban  az 
időben,  56  év  előtt,  elhelyeztem. 

De  úgy-e,  már  oly  hosszúra  nyúlt  levelem, 
hogy  utóbb  is  terhére  leszek?  De  hát  az  öreg- 
asszony olyan,  hogy  ha  csütörtökön  kezdi,  szom- 
baton végzi  levelét.  Aztán  nincsen  ám  olyan 
szabad  röpte  már  a  74  éves   léleknek ! 

Még  egyszer  az  Isten  áldását  kérve  buzgó 
fáradozására,     vagyok    a     legmélyebb     tisztelettel 

özv.  Török  József  né, 
szül.  Sass  Erzsi. 


Az  egri  kispapok  körében. 


Az  egri  KispapoK  körében. 


Petőfi  1847-ben  irt  Uti  levelei-ben  keserű  han- 
gon emlékezik  meg  azon  útról,  melyet  1844-ben, 
februáriusban  tett  meg  gyalog  Debreczenből  Pestre, 
kopott  ruhában,  egy  pár  húszassal  és  egy  kötet 
verssel. 

—  E  kötet  versben,  —  irja  a  költő,  —  volt 
minden  reményem.  Gondolám :  ha  eladhatom,  jó, 
ha  el  nem  adhatom,  az  is  jó  .  .  .  mert  akkor  vagy 
éhen  halok,  vagy  megfagyok,  s  vége  lesz  minden 
szenvedésnek  .  .  .  Iszonyú     idő   volt.    A    süvöltő 

szél  havas  esőt  szórt  reám  .  .  .  Arczomon  meg- 
fagytak a  könyek,  melyeket  a  zivatar  hidege  és  a 
nyomorúság  fakasztott. 

így  ért  a  költő  a  hevesmegyei  Andornakra,  hol 
megpillantva  a  hótakarta  egri  hegyeket,  elhatározá, 
hogy  betér  Egerbe  és  meglátogatja  Pájer  Antal  és 
Viperina  József  katolikus  papokat,  kiknek  irodalmi 
működését  már  évek  óta  figyelemmel  kisérte.  Ugy 
Pájer,  mint  Viperina,  aki  Tarkányi  Béla  irói  néven 
szerepelt,  már  akkor  jelentékeny  nevet  vivtak  ki 
maguknak  az  egyházi  irodalom  terén  és  költői 
müveik,  melyekben  gyakran  világias  hang  is  vegyült, 
feltűnést  keltettek.  Egyébként  ők  voltak  oszlopai 
az  egri  papnevelőintézet  magyar  olvasókörének, 
melynek  tagjai  nemcsak  érdeklődtek  az  irodalom 
iránt,  hanem  azt  sikerrel  művelték  is. 

Petőfi,  Egerbe  érve,  a  papnevelőintézetbe  ment 
és  ott  beköszöntött  a  portáshoz,  akinél  ugyanakkor 
ott  időzött  Mendel  János  theologus.  Mendel,  aki 
később  éppen  Petőfi  rábeszélésének  hatása  alatt 
nevét  megmagyarositotta,  jeles  papja  lett  az  egy- 
házmegyének. 1895-ben  meglátogattam  őt,  s  kéré- 
semre több  érdekes  dolgot  mondott  el  mint  Petőfi 
egri  látogatásának  szem-  és  fültanuja. 

Kopott,  átázott  gallérköpenyben,  sáros  ruhában, 
vászontarisznyával  a  hátán  és  kezében  bottal  lépett 
be  a  sovány,  beesett  arczu  ifjú.  Megpillantva  a 
portást,  igy  szólt  hozzá: 

—  Egy  főtisztelendő  úrtól,  kivel  az  utczán  talál- 
koztam, hallom,  hogy  Pájer  Antal  nem  lakik  Eger- 

ben  és  hogy  Füzes-Abonyba  nevezték  ki  káplán- 
nak. Rendkívül  sajnálom,  hogy  nem  találkozhatom 
vele.  De  ugye,  Tarkányi  Béla  itt  lakik? 

A  portás,  aki  nem  tudta,  hogy  Tarkányi  Béla 
irói  neve  Viperina  Józsefnek,  a  „ száraz-káplán "-nak* 
ki  a  papnevelőben  lakik  és  onnan  jár  naponta  az 
érseki  kanczelláriába,  hirtelen  ezt  válaszolta : 

—  Tarkányi  nevű  nem  lakik  itt.  ** 

Mendel  azonban  közbeszólt  és  helyreigazította 
a  portás  tévedését,  kijelentvén,  hogy  igenis,  Tar- 
kányi Béla,  kinek  voltaképpen  Viperina  József  a 
neve,  itt  lakik,  azonban  tegnap  vidékre  utazott  és 
csak  éjjel  jön  haza. 

Az  ifjú  idegen  megköszönte  a  fölvilágosítást 
és  eltávozott. 

Esti  harangszó  uján  a  refektoriumban  vacsorára 
gyűltek  össze  a  kispapok,  midőn  a  portás  Menüéi- 
nek levelet  hozott  azzal  a  kéréssel :  adja  át  hol- 
nap Viperinának. 

—  Az  a  fiatal  diákféle  ember  küldi  —  mondta 
a  portás  —  aki  ma  reggel  Viperinát  kereste,  s  ma 
este  is  itt  volt. 

Mendel  másnap  átadta  Viperinának  a  levelet, 
mely  Tarkányi  Béla  névre  volt  czimezve. 

Alig  olvasta  el  Tarkányi  a  levelet,  néhány  percz- 
czel  később  már  megjelent  Petőfi.  Tarkányi  rend- 

*  Azokat  a  végzett  tbeologusokat  hívják  igy,  akik  24-ik 
életévüket  nem  töltötték  be  és  még  nincsenek  fölszentelve. 

**  Viperina  csak  később,  fölszentelése  után  nyert  felsőbb 
engedélyt  a  Tarkányi  Béla  név  fölvételére. 

kivül  szivesen  fogadta  a  költőt,  kinek  érkezését 
Mendel  révén  csakhamar  a  kispapok  is  megtudták, 
mire  valamennyien  a  költő  látására  siettek. 

Petőfi  megjelenése  általános  meglepetést  kel- 
tett. A  halovány  arczú,  vézna  ifjúban  senki  sem 
sejtette  volna  a  tüzesvérü  költőt,  aki  szerényen 
állt  a  kispapok  előtt  kopott  ruhájában.  De  a 
meglepetés  csak  rövid  ideig  tartott,  mert  mikor 
Tarkányi  kérésére  előszedte  tarisznyájából  költe- 
ményeinek kéziratát,  az  igénytelen  ifjú  hirtelen 
büszkén  fölemelte  fejét,  szemei  tűzben  égtek 
és  megrázó  erővel  szavalta  el  „Végszó"  czimíí 
költeményét.  A  kispapok  tapsoltak  és  a  többi  költe- 
ményt is  hallani  kívánták,  azonban  megszólalt  a 
a  szeminárium  csengetyüje  stúdiumra.  A  kispapok- 
nak távozniok  kellett.  Később  Tarkányi  az  érseki 
kanczeliáriába  ment,  Petőfi  pedig  a  számára  ki- 
jelölt szobába  vonult  és  dolgozott. 

A  költő  harmadfél  napot  töltött  az  egri  kis- 
papok körében.  Együtt  ebédelt  és  vacsorázott  velük, 
s  meleg  barátságot  kötött  valamennyivel.  A  lelkes, 
vendégszerető  kispapok  valósággal  beczézgették  a 
költőt,  aki  sorra  elszavalta  nekik  legújabb  költe- 
ményeit és  sok  érdekes  dolgot  mondott  el  katona- 
és  vándoréletének  változatos  eseményeiből. 

Volt  a  kispapok  között  egy  lengyel  származású 
is,  akinek  Petőfi  a  legnagyobb  elragadtatás  hang- 
ján szólt  a  lengyel  nyelv  szépségeiről.  Elmondta, 
hogy  vándorlása  közben  megismerkedett  egy  len- 
gyel vándorszinészszel,  aki  gyönyörű  lengyel  dalokat 

énekelt.  Németül  beszélhetett  csak  vele  —  úgy- 
mond —  a  mely  nyelvet  gyűlöli,  de  inkább  néme- 
tül beszélt,  csakhogy  azokat  a  szép  lengyel  dalokat 
hallhassa. 

Az  egyik  kispap  a  költő  obsitját  olvasva,  meg- 
kérdezte tőle,  hogy  miként  lett  Petrovics-ből  Petö- 
fi-vé?  Nagy  érdeklődés  közt  beszélte  el  ekkor  a 
költő,  hogy  atyja,  aki  őt  a  mészárosmesterségre 
szánta,  egy  időben  megtiltotta  neki  a  Petrovics 
név  viselését.  Attól  félt,  hogy  az  országban  szana- 
szét vagáló  fia  még  szégyent  hoz  nevére  és  sehon- 
nai naplopó  lesz.  Egy  levelében  aztán  a  költő 
csakhamar  megnyugtatta  atyját,  hogy  ne  féljen : 
a  Petrovics  nevet  nem  fogja  beszennyezni,  annál 
kevésbbé,  mert  már  nem  Petrovicsnak,  hanem 
Petőfinek  hivják. 

Petrovicsből  pedig  —  beszélte  tovább  a  költő 
—  ugy  lett  Petőfivé,  hogy  egy  szerb  ismerőse 
megmagyarázta  neki  a  Petrovics  név  értelmét,  ami 
Péterfiá-t  \e\eni.  Kezdetben  Péterfi-re,  Péteri-ve  gon- 
dolt, de  legjobb  hangzásúnak  Pefőfi-t  találta  és 
ennél  is  maradt. 

Ezzel  kapcsolatosan  aztán  a  költő  lelkesen  biz- 
tatta az  idegen  nevű  kispapokat,  hogy  magyaro- 
sítsák meg  nevüket.    Mendelnek    oda  is   kiáltotta : 

—  Parolát  ide,  Mendel,  hogy  Mendelényi  lesz  ! 

A  kispapok  marasztalták  a  költőt,  hogy  töltsön 
körükben  legalább  egy  hetet,  de  Petőfinek  nem 
volt  maradása.  Sietett  Pestre,  hogy  verseinek  mi- 
előbb kiadót  találjon. 

Elutazása  előtt  Tarkányi  a  kispapok  körében 
gyijjtött  pénzt  útiköltségül  nyújtotta  át  a  költőnek, 
de  hogy  önérzetét  meg  ne  sértse,  olyképpen,  mint- 
ha az  előfizetési  dij  lenne  a  majd  Pesten  kiadandó 
verskötetre. 

Szeretetteljes  búcsúzás  után  elindult  a  költő 
Pest  felé,  lelkében  az  Egri  hangok  strófájával  : 

Elvirult  már  a  magyarnak 
Tettvirágos  tavasza ! 
Hosszú  gyáva  tespedésben 
Pang,  sinlődik  e  haza. 
Megjövend-e  még  az  elszállt 
Kikelet  ? 

Lesz  virány  e  régtől  puszta 
Hon  felett?  .  .  . 

A  költő,  midőn  versei  megjelentek,  nem  feled- 
kezett meg  az  egri  kispapokról,  hanem  a  tőlük 
kapott  összegnek  megfelelő  példányokat  elküldte 
Tarkanyinak.  Azok  közül  való  az  a  példány  is, 
melyet  Mendelényi  Gábor  földbirtokos  ajándékozott 
a  Petőfi-társaságnak 


A  dömsödi  ereKlyéK. 

Dömsöd  község  1845  évi  jegyzökönyvében, 
„melyben  a  Betsüleíes  Tanács  Végzései  és  más 
emlékezésre  méltó  dolgok  Írattak"  október  12-iki 
dátummal  a  következő  sorok  olvashatók: 

„A  288-ik  szám  következésibe  ma  kelletvén  a 
mészárszéknek  árvereltetni,  arra  csak  Petrovics 
István  jelentette  magát  egyedül  s  kijelentette,  hogy 
ő  400  forintnál  többet  nem  ád.  Ezen  Ígérete  után 
több  Ízbe  megpróbáltatván  Petrovics  István,  hogy 
ha  többet  adna,  de  hasztalan,  első  Ígéretéhez 
szorosan  ragaszkodva,  utoljára  elment,  —  melyet 
látván  az  egybegyűlt  Tanáts  és  Választottság  — 
miután  ugy  vélekedett,  hogy  egy  ujabb  határidő 
kitűzése  a  husméretési  jog  betsét  megrontaná,  el- 
határozta, hogy  a  mészárszéket  Petrovics  Istvánnak 
400  forintokba  átadja;  minélfogva  vele  a  szerződés 
meg  is  köttetett  400  forintokba,  a  volt  szerződés 
minden  egyéb  pontjai  meghagyatván." 

Petrovicsék  a  következő  évben  április  23-án, 
Szent-György  napján,    Dömsödre    költöztek,    hova 

május  első  napjaiban  Petőfi  Sándor  is  megérkezett 
Pálffy  Alberttel,  a  kivel  egy  hónapot  töltöttek  együtt 
Dömsödön. 

Mészáros  György  dömsödi  öreg  gazdálkodó 
beszéli,  hogy  Petrovics  István  mészárosmester 
nejével  és  Pista  fiával  Szűcs  Józsefné  házában 
lakott.  Eleinte  Sándor  is  szüleinél  volt  szálláson, 
de  mivel  atyja  egy  alkalommal  ingerült  föllobba- 
násában  érzékenyen  megbántotta,  Kovács  József- 
néhoz  költözött,  ahol  egy  pesti  barátjával  két 
szobát  bérelt.  A  szobákat  egy  kis  konyha  válasz- 
totta el  egymástól.  Petőfié  a  pincze  felöl  lévő 
szoba  volt.  Ide  vitetett  a  költő  anyja  egy  almá- 
riumot, hogy  „Sándorkája"  abba  helyezze  el  ru- 
háit és  Írásait. 

—  Abban  az  időben,  —  beszéli  Mészáros  — 
jó  barátságban  voltam  Petrovics  Istvánnal,  a  kivel 
naponkint  átmentünk  Kovácsné  udvarába,  hogy 
a  pesti  urakkal  beszélgessünk.  De  ők  csak  délben, 
mikor  Petrovicsékhoz  ebédre  mentek  és  alkonyat- 
kor jöttek  ki  a  szobából.  A  nap  többi  részében 
bezárkóztak  és  folyvást  dolgoztak.  Én  nagy  tisz- 
telettel néztem  mindkettőre,  mert  azt  beszélték  a 
faluban,  hogy  hires  emberek,  különösen  Petőfi 
Sándor  úr,  a  Petrovics  Pista  bátyja,  aki  újságokba 
is  ir.  Egyszer  alkonyatkor  kikönyökölt  az  ablakon, 
s  odaszólt  hozzánk  (öten-hatan  lehettünk  ott 
Pistával   együtt) : 

—  No  legények,  tudtok-e  dalolni?  Hadd  hallom 
a  nótámat  ? 

Erre  Pista  megsúgta  valamennyiünknek, 
hogy  melyik  a  Sándor  bátyja  nótája,  s  azóta 
majdnem  minden  este  eldaloltuk  azt  a  régi  szép 
nótát,  melynek  igy  hangzott  a  szövege : 

Azt  gondolod,  hogy  én  bánom. 
Hogy  tetőled  meg  kell  válnom  ? 
Én  előttem  ez  csak  álom  — 
Nemcsak  te  vagy  a  világon  ! 
* 

Özvegy  Laczi  Istvánné,  született  Gallay  Erzsébet, 
kinek  apja  1846-ban  dömsödi  esküdt  és  szentiványi 
pusztabiró  volt,  kisegíteni  járt  Petrovicsnéhoz, 
mint  szülei  jó  ismerőséhez,  akinek  volt  ugyan 
szolgáló  leánya,  de  az  nem  győzött  Petrovicsékra 
és  Petőfire  is  takarítani.  Petrovicsné  tehát  öt 
kérte  meg,  hogy  legyen  segítségére,  s  mig  Sándor 
fia  Dömsödön  marad,  gondozza  és  tisztogassa  a 
szobáját. 

Lacziné  Gallay  Erzsébet  elbeszélése  szerint 
Petőfi  dömsödi  otthonában  nyári  pongyolát  viselt, 
egy  zöld  és  vörös  koczkával,  keskeny  sárga  és 
kék  csikkal  diszitett  hosszú,  úgynevezett  „vathmol" 
köpenyeget,  mely  a  mostani  porköpönyeghez  ha- 
sonlított. Naphosszant  ebben  járt  és  esténkint  is 
igy  sétált  az  udvarban.  Csak  mikor  délben  ebédre 
ment  szüleihez,  akkor  öltötte  magára  rendes  ruháját. 

Gallay  Erzsébet  minden  reggel  hét  órakor  el- 
ment Végh  Antal  korcsmároshoz  és  onnan  vitt 
Petőfinek  reggelire  tejet  és  kenyeret.  Azzal  ébresz- 
tette föl  álmából. 

—  Sokszor  —  mondja  Lacziné  —  negyed- 
óráig is  zörgettem,  mig  fölébredt.  Olyan  mélyen 
aludt  Petőfi  úr! 

A  szobában,  melyben  a  költő. lakott,  egy  fehér 
kis  asztal,  két  fehér  szék,  egy  láda  és  egy  kis 
ágy  volt.  Az  asztalon  sok  papiros  és  hosszú  lúd- 
toll hevert  szanaszét 

Ha  valamire  szükség  volt,  Petőfi  kijött  az  ud- 
varra, s  átkiáltott  Erzsiért,  kinek  szülei  Kovácsék 
szomszédságában  laktak. 

—  Na  kis  makranczos    —  szólt  hozzá  Petőfi, 

miközben  megfogta 


hajának  két  ágát,  — 
száladj  hamar  tin- 
táért. Gyí  te  fakó, 
gyi  te  szöszke  bodri ! 
Egy  alkalommal, 
mikor  Petőfi  künn 
járt  az  udvarban,  a 
szél  becsapta  szobája  ajtaját.  Az  ajtó  pedig  olyan 
szerkezetű  volt,  hogy  kívülről  nem  lehetett  kinyitni 
kulcs  nélkül.  Minthogy  pedig  Petőfi  rendesen 
magára  zárta  az  ajtót,  ezúttal  a  kulcs  belül  maradt, 
s  a  költő  nem  tudott  a  szobába  jutni. 

Sokáig  próbálgatták  Erzsivel  együtt  a  kilincset, 
de  az  ajtó  nem  nyilt  ki. 

—  Gyere  lelkem  Erzsikém    —  szólt  Petőfi    — 
majd  segítünk  mi  a  bajon  ! 

És  fölsegítette  a  leányt  az    ablakba,  a  honnan 
Erzsi  a   szobába    mászott    és    kinyitotta   az   ajtót. 


Az  ágy,  melyben  Petőfi  született. 

Gallay  Erzsébet  élénken  megőrizte  emlékezetében 
Petőfi  alakját. 

Azt  mondja,  Petőfinek  dús  fekete  haja,  vékony, 
kis  bajusza,  széles  állcsontja,  nagy  fekete  szeme 
és  testéhez  arányítva,  hosszú  nyaka  és  keze  volt. 
Fehér,  úgynevezett  nyakas  inget  viselt. 

Arra  is  jól  emlékszik,  hogy  sokat  pipált  egy 
egyenes,  megyfaszárú  kis  fekete  pipából,  s  döm- 
sődi  idözése  alatt  gyakrabban  irt  levelet  egy  le- 
ánynak. 

* 

Csordás  Imre  dömsödi  borbély  abban  az  időben, 
mikor  Petőfi  Dömsödön  volt,  sokat  ácsorgott 
Kovács  Józsefné  háza  előtt,  mivelhogy  ő  is  kíváncsi 
volt  a  „pesti  urak"-ra.  Egy  esős  napon,  mikor 
Petőfi  és  barátja  éppen  hazatérőben  voltak  Petro- 
vicséktól,  ahol  ebédeltek,  megszólította    őt  Petőfi : 

—  Te,  kis  öcsém,  tennél-e  nekünk  valami 
szívességet? 

—  Én  ^  beszéli  Csordás  —  nagy  kitüntésnek 
vettem  a  „pesti  urak"  bizalmát  és  örömmel  vállal- 
koztam arra,  hogy  segítségére  leszek  Gallay 
Erzsébetnek,  s  naponkint  kitisztítom  ruhájukat  és 
czipőjüket.  Azóta  naponkínt  tisztogattam  reájuk 
és  ezért  Petőfi  úrtól  minden  nap  hat  sájn- 
krajczárt  kaptam. 


Cser    Gábor   gazdálkodó   Dömsödön.    Unoka- 
öcscse  és  jogutóda  Kovács  Józsefnénak.  Az  a  ház, 

melyben  Petőfi  lakott,  most  az  ö  tulajdona.  Mikor 
a  faluban  liire  ment,  hogy  Petrovics  mészárosnénak 
nagyobbik  fia,  aki  hires  ember,  Kovácsnénál  van 
szállva,    meglátogatta   nénjét   és   igy  szólt   hozzá: 

—  Asszoiíynéném,  szeretném  látni  Petőfi 
Sándort,  a  Petrovics  Pista  bátyját,  vezessen  be  a 
szobájába ! 

Kovácsné  nagyot  nézett  a  kérés  hallatára. 

—  Már  hogy  gondolsz  ilyet  —  monda  öcs- 
csének  —  hiszen  még  az  urakat  sem  engedi  be 
magához.  A  nemzetes  Hajós  úrnak  (az  időben 
földesúr  Dömsödön),  a  ki  meg  akarta  látogatni, 
azt  izente,  hogy  szívesen  látná,  de  sok  dolga  van 
és  nem  fogadhatja.  Nem  is  beszélt  vele  a  nem- 
zetes úr  egy  kukkot  sem  ! 

Cser  Gábor  révén  egyébként  a  Petőfi-társaság 
egy  rendkívül  érdekes  relikvia  birtokába  jutott. 
Ennek  előzményéül  megemlítem,  hogy  még  Kis- 
kőrösön Petőfi  dajkája  figyelmeztetett :  menjek 
Dömsödre,  ahol  megláthatom  Petrovicsék  néhány 
bútorát,  köztük  azt  a  nyoszolyát,  melyben  Petőfi 
Sándor  született.  Részletesen  leirta  a  bútorokat, 
melyeket  tiz  esztendővel  ezelőtt,  egyik  rokonánál 
időzve,  ő  is  megnézett  Dömsödön,  azután  el- 
mondta, hogy  a  kemény  fából  készült  nyoszolya 
ott  állt  a  kiskőrösi  ház  utczai  szobájában,  jobbra 
az  ablak  mellett  lévő  sarokban,  s  hogy  az  utczáról 
nézve,  látni  lehetett  az  ágy  fáját,  mely  a  kis  ablak 
egy  részét  elfödte.  Arra  is  emlékezett,  hogy  mikor 
Petrovicsék    valahonnan     elköltözködtek,    a    nyo- 

szolyát  mindig  egészben  kellett  a  szekérre  tenni, 
mert  ujjvastagságu  szögekkel  volt  megerősítve,  s 
nem  lehetett  szétszedni. 

Ezek  után  Dömsödön  már  nem  sokat  kellett 
kutatnom.  Ott  faluszerte  tudta  mindenki,  hogy 
Cser  Gábornak,  a  község  leggazdagabb  polgárának 
kilencz  éve  egész  testében  megbénult  felesége 
abban  az  ágyban  fekszik,  melyben  Petőfi  Sándor 
született.    Tóth    István,    a    község    kántortanitója, 

kinek  kezdeménye- 
zésére emléktáblával 
jelölték  meg  a  nagy 
költő  egykori  laká- 
sát, s  Király  Andor 
főjegyző  hathatós  se- 
gítségével hosszú 
tárgyalás  és  rábe- 
szélés után  sike- 
rült megszereznem  a 
nagybecsű  ereklyét 
az  almáriommal  és 
a  költő  atyjának   húsvágó  bárdjával  együtt. 

Ez  érdekes  relikviákról  a  jelenvolt  tanuk,  kik 
valamennyien  ismerték  Petrovicsékat  a  következőket 
jelentették  ki : 

—  Petrovicsék  igen  rossz  sorsban  éltek  Döm- 
södön. Mikor  Petrovics  látta,  hogy  adósságai 
napról-napra  szaporodnak  és  a  mészárszéket  nem 
birja  tovább  fenntartani,  elhatározta,  hogy  elköl- 
tözik  Dömsödről,    még   mielőtt   a   bérlet   lejárna. 


Petőfi  almárioma. 

Hogy  néhány  forinthoz  jusson,  eladta  bútorait 
a  szomszédoknak,  a  kik  közül  Lukácsi  .István 
esküdt  a  keskeny  kis  nyoszolyát  vette  meg.  Mikor 
Lukácsi  a  pénzt  kifizette,  s  a  nyoszolyát  elszállította, 
Petrovics  szomorúan  sopánkodott : 

—  Hej,  nem  szivesen  válok  meg  ettől. 
Régi  jó  nyoszolyánk  volt.  Ebben  született  Sándor 
fiam. 

Lukácsi  István  halála  után  a  nyoszolya  Mészáros 
Károlyra  maradt.  Tőle  jutott  Cser  Gábor  tulajdonába. 

Petrovicsékat  Csilling  An- 
drás hozta  kocsiján  Pestre. 
Olyan  szorult  helyzetben  vol- 
tak, hogy  a  fuvardijat  sem 
tudták  kifizetni,  hanem  pénz 
helyett  bútorokat  és  konyha- 
szereket adtak  a  fuvarosnak, 
a  kinek  özvegyétől  szereztem 
meg  az  almáriumot  és  a  hus- 
vágóbárdot. 

Az  ereklyék  gyűjtése  köz- 
ben a  nagy  költő  iránti  ke- 
gyelet  megható   jelenségeinek    is   voltam     tanuja. 

Cser  Gábornak,  a  dömsödi  gazdának  nem  egy- 
szer sok  pénzt  kínáltak  azért  az  egyszerű,  szú-ette, 
kopott  nyoszolyáért,  melyben  a  Petrovics  mészáros 
fia  a  világra  jött.  De  Cser  Gábor  nem  adta  oda 
senkinek,  nekem  is  csak  akkor  engedte  át,  midőn 
megtudta,  hogy  a  Petőfi-társaság  ereklye-tárában 
fogják  kegyelettel  megőrizni. 


Petőfi   atyjának   hús- 
vágó bárdja. 

Késő  éjszaka  adtam  fel  a  dömsödi  ereklyéket 
a  vasúti  állomáson.  Vasárnap  nem  szoktak  teher- 
árukat  felvenni,  de  mikor  a  vasúti  tiszt  megtudta, 
hogy  Petőfi  ereklyéiről  van  szó,  szives  készséggel 
azonnal  intézkedett,  s  az  első  vonattal  útnak  indi- 
totta  azokat. 

Reggelre  már  Budapesten  voltak.  A  József-városi 
pályaudvaron  elém  sietett  a  szállító  kocsis  és  kérdé, 
hogy  én  keresem-e  a  Petőfi  ágyát  és  almáriumot? 

Meglepett  a  kocsis  kérdése. 

—  Honnan  tudja,  hogy  Petőfi  ágya? 

—  Mert  rajta  van  —  válaszolta  —  a  vasúti 
czédulán. 

És  csakugyan  ott  tatáltam  az  ágy  oldalfájához 
kötve  egy  kis  papirtáblát  a  következő  fölirással : 
„Emberek!  Vigyázat!  Petőfi  ágya!!!" 

Vasúti  tisztek  és  munkások  kegyelettel  állták 
körül  az  ereklyéket. 


MednyánszKy  Berta. 

Petőfit  lángoló  érzés  vonzotta  Mednyánszky 
Bertához,  aki  mednei  Mednyánszky  János  előkelő 
gödöllői  földbirtokos  leánya  volt. 

A  költő  szive  a  Mednyánszky  Bertával  való 
ismeretség  előtt  még  mindig  sajgott  a  tizenötéves, 
viruló  szépségű  Csapó  Etelka  hirtelen  halála  fölött, 
mely  miatt  emésztő  bánatba  merült  és  búsan 
látogatta  a  temetőkertet,  ahol  Etelkéjét  elhantolták. 
Etelka  iránt  ábrándos  érzéseket  táplált,  s  fájdalmát 
a  leány  halála  után  a  költemények  egész  sorában 
zokogta  el. 

A  viharos  fájdalmat  azonban  később  a  csöndes 
emlékezet  váltotta  föl.  Lassankint  ismét  vissza- 
nyerte életkedvét  és  lelkének  rugékonyságát,  s  bár 
a  virágkorában  elköltözött  leányka  emléke  még 
sokáig  ott  lebegett  előtte,  lassankint  mégis  elmosó- 
dott az  a  szenvedések  és  örömek  zavaros  folya- 
mában. Egyébként  sem  kapcsolódtak  Etelka  emlé- 
kéhez a  boldogság  olyan  mozzanatai,  melyek  a 
szerelmet  feledhetetlenné  tették  volna.  Hiszen  úgy- 
szólván   a    leány    halála    után    vált    Petőfi    előtt 

tudatossá  szerelme,  melyről  valahányszor  a  szép 
szőke  leánynyal  Vachottéknál  találkozott,  sohasem 
nyilatkozott.  De  azért  időnkint  később  is  föl-föl- 
szakadt a  költő  kebléből  egy-egy  sóhajtás  Etelka 
után: 

De  bár  szeretni  vágyok  újólag, 

A  holt  leánykát  nem  feledtem  el . . . 

A  hegytetőn  még  ül  a  téli  hó, 

Midőn  tövében  már  virág  fesel. 

Ebben  a  lelkiállapotban  volt  a  költő,  midőn  az 

1845-ik  esztendő 
augusztus  -  szep- 
tember hónapjá- 
ban kirándultGö- 
döllőre  és  egy 
jobbmódú  félhe- 
lyes gazda  sze- 
rény nádfedeles 
házikójában  szállt 
meg.  Innen  járt 
át  naponta  az 
odavaló  református  paphoz :  Erdélyi  Ferenczhez, 
akit  még  Debreczenből  ismert.  A  lelkész  ifjú  fele- 
ségét gyakran  meglátogatta  Mednyánszky  Berta. 
A  költő  a  tiszteletesné  révén  ismerkedett  meg 
a  kékszemű,  aranyszőke  hajú  leánynyal,  aki 
olyan  szép  és  bájos  volt,  mint  Csapó  Etelka, 
olyan  szép,  amilyet  csak  a  költő  képzelete 
tud  alkotni,  s  akiben  ő  egy  uj  Etelkét  vélt 
föltalálni. 


Petőfi  lakása  Gödöllőn. 

Mednyánszky  Berta,  a  nagyműveltségű  leány 
már  előbb  ismerte  Petőfi  költeményeit.  Érdeklődött 
a  költő  személye  iránt  és  szívesen  társalgott  vele. 
Részvéttel  hallgatta  Etelka  halálának  történetét  és 
a  hozzáirt  költeményeket,  melyeket  Petőfi  maga 
olvasott  föl  neki. 

Az  első  találkozás  óta  Petőfi  mindjobban  bele- 
merült érzelmeibe,  miközben  szebbnél-szebb  tulaj- 
donságokat fedezett  föl  a  leányban  És  csakhamar 
napsugaras  szerelem  lopódzott  könnyen  lobbanó 
szivébe,  mely  nem  tudott  soká  árván  maradni : 

Sírba  telték  első  szeretőmet, 
Búm  e  siréj  holdvilága  volt. 
Uj  szerelem,  mint  nap  jött  az  égre. 
Fölkelt  a  nap  .    .  halványul  a  hold, 

A  költő  utóbb  már  sürün  találkozott  Bertával. 
Elsétáltak  a  temetőbe,  majd  a  haraszti  erdőbe. 
Később  meglátogatta  a  leányt  szülei  házában  is,  s 
napról-napra  jobban  érezte,  hogy  újra  lángoló 
szerelemre  lobbant.  Szerelme  ebben  az  időben 
álmodozó  sóvárgás  volt,  midőn  igy  dalol : 

Éj  van,  csend  és  nyugalomnak  éje, 
A  magas  menny  holdas,  csillagos 
Szőke  gyermek,  kékszemű  kökényfa. 
Drága  gyöngyöm  !  mit  csinálsz  le  most  ? 

Engem  édes  álmok  környékeznek. 
De  nem  alszom,  ébren  álmodom. 
Minden  álmom  egy  fényes  királyság, 
S  koronája  te  vagy  angyalom  ! 

Petői  i-Könyvtér  1.  5 

A  költőt  boldog  érzés  töltötte  el,  de  azért  lelkét 
meg-megkínozta  az  a  gondolat,  hogy  vájjon  szeret- 
heti-e őt,  a  „szegény  legényt",  ez  az  előkelő, 
gazdag  leány?  Remény  és  csüggedés  váltakoztak 
a  költő  szivében,  sőt  a  féltékenység  is  gyötörte, 
mikor  rémképeket  látva,  azt  hitte,  hogy  Berta 
mást  szeret.  Ez  időben  irt  költeményei  hiven  tük- 
rözik vissza  érzéseinek  e  változó  hullámzását. 

Végre  menekülni  akar  a  bizonytalanságból : 

Megvallom,  hogy  eddig  én  reszkettem 
Az  időtől,  mely  most  jönni  fog ; 
De  kihamvadt  bátorságom  lángja 
Most,  hogy  éppen  kell,  megint  lobog. 

Gyalázat  a  gyáva  katonára, 
Ki  a  sikra  búsfélénken  áll  — 
Vigalomra  hát  —  vigan  rohanjunk 
A  csatába  —  élet  vagy  halál  I  . .  . 

Hirtelen  elhatározással  levelet  irt  Mednyánszky- 
nak,  melyben  megkéri  leánya  kezét.  A  büszke 
földesiir  még  aznap  megadta  a  választ,  hogy  se 
szinésznek,  se  poétának  nem  adja  oda  a  leányát. 
Ezzel  tartozik  őseinek. 

Petőfi  háborgó  szivvel  távozott  Gödöllőről. 
Szerelmében  csalódva  irta  a  „Megpenditem"  czimü 
költeményét,  mely  a  legutolsó  a  Mednyánszky 
Bertára  vonatkozó  költemények  között. 

Az  év  végén  Emich  Gusztáv  kiadásában  külön 
kötetben  jelent  meg  „Szerelem  gyöngyei"  czimen 
az  a  harminczkilencz  dal,  melyet  a  költő  Bertához 

irt,    s    melyek     utolérhetetlen    szépségben    állnak 
irodalmunkban. 

Mednyánszky  Berta  később  szlavniczai  Sándor 
Lajos  trencsérvármegyei  földbirtokoshoz  ment  nőül. 
E  házasságból  három  fiu  és  három  leány  született, 
de  valamennyien  elhaltak.  Mednyánszky  Berta  férje 
halála  után  még  egy  ideig  a  Sándor  család  ősi 
fészkében,  a  trencsénmegyei  Szlavniczán  tartóz- 
kodott, a  honnan  1901-ben  Pozsonyba  költözött 
és  ott  teljes  visszavonultságban  élt  fegifjabb  fia 
özvegyének :  Kubinyi  Valéria,  Kubinyi  György  volt 
országos  képviselő  leányának  közelében  1902 
február  22-ig,  amikor  79  éves  korában  örökre 
lehunyta  égszínkék  szemeit. 

1901  karácsony  havában  meglátogattam  őt 
Pozsonyban.  Az  ezüsthajú  matróna  a  Konvent-utcza 
4-ik  számií  házának  első  emeletén  lakott.  Mikor 
szobájába   léptem,    tneglepetve  álltam  meg   előtte. 

Karcsú  termete,  egyenes  testtartása,  élénk 
mozdulata  olyan  volt,  mint  akár  egy  fiatal  leányé, 
s  még  a  nagy  idő  barázdái  se  tudták  eltüntetni 
arczárói  egykori  szépségének  nyomait. 

Körülötte  apró  unokái  ugrándoztak,  s  a  leg- 
apróbb unoka  szeretettel  simogatá  kicsi  kezével  a 
nagymama  szép,  fehér  haját. 

—  Lássa  —  szólt  hozzám  mosolyogva  —  minő 
öreg  nagymama  lett  abból  a  leányból,  akihez 
egykoron  Petőfi  a  „Szerelem  gyöngyei "-t  irta. 
Ilyen  az  élet  sora:  a  tavasz  elszáll,  jő  helyébe 
a  tél !  .  .  . 

5* 

Azután  elmerült  a  múlt  idők  emlékezetébe  és 
elmondta  Petőfivel  való  ismeretségét.  Majd  igy  szólt : 

—  Akadtak,  akik  azt  mondták,  hogy  kaczér 
játékot  űztem  vele.  Mások  ismét  lígy  vélekedtek, 
hogy  az  én  gyöngéd  érzésemet  az  ö  heves  szilaj- 
sága  megsértette  és  azért  kosaraztam  ki,  amikor 
megkért.  Voltak  olyanok  is,  akik  azt  irták  rólam, 
hogy  Petőfit  sohasem  szerettem.  Nos,  e  föltevések 

Mednyánszky  Berta  kézírása. 

mind  igaztalanok.  A  valóság  az,  hogy  én,  ismerve 
Petőfi  hírnevét  és  költeményeit,  örültem,  mikor 
vele  Gödöllőn  megismerkedhettem.  Gyönyörködtem 
költeményeinek  szépségében,  amelyeket  Etelka  ha- 
lálán való  bánatában  irt  és  nekem  felolvasott. 
Vigasztalni  igyekeztem  őt,  mert  nagyon  bánkódott 
a     sors    egyéb   csapásai   miatt   is.    Bámultam   őt, 

mikor  a  hazáról  beszélt.  Ilyenkor  valósággal  el- 
ragadott lángoló  honszeretetével.  Nem  is  sejtettem, 
hogy   részvétem  és  rokonszenvem,  csirája  lehet  az 


A  Szerelem  gyöngyei 

ama    diszpéldánva,    melyet    Petőfi    ajándékozott 
Mednyánszky  Bertának  1845ben. 


ö  szerelmének.  Ezt  kezdetben  annál  kevésbbé  sejt- 
hettem, mert  mikor  együtt  voltunk,  egy  szavával 
sem  árulta  el,  hogy  szerelmes  belém,  inkább  szótlan, 

ábrándozó  és  hallgatag  volt.  Mikor  azután  később 
egy-egy  költeményét  megküldte,  akkor  ébredtem 
annak  tudatára,  hogy :  ő  szeret.  Alig  tértem 
magamhoz  az  első  meglepetéstől,  ő  már  házasságot 
is  emlegetett.  Eközben  akadt  rosszlelkü  ember, 
aki  kölcsönös  félreértést  szított  köztünk  Nekem 
azt  mondta,  hogy  Petőfi  korhely  és  csapodár, 
Petőfinek  pedig  azt  hiresztelte  rólam,  hogy  én  nem 
veszem  őt  ■*  komolyan,  csak  kaczérkodom  vele,  s 
hogy  már  másnak  Ígértem  a  szivemet.  Szinte  vá- 
ratlanul jött  tehát  az  a  levél,  a  melyben  megkért. 
A  levél  atyámnak  volt  czimezve,  s  én  csak  akkor 
értesültem  meglepő  tartalmáról,  mikor  a  tagadó 
válasz  már  elment  .  .  . 

Megemlítette  még,  hogy  Petőfinek  saját  kezével 
hozzá  írt  költeményei,  melyeket  szekrényében  őrzött, 
a  Bach-korszakban,  midőn  szüleivel  Gödöllőről 
elköltözött,  nyomtalanul  eltűntek.  Csakis  két  ereklyét 
őrizhetett  meg.  Az  egyik  a  „Szerelem  gyöngyei"-nek 
azon  díszpéldánya,  melyet  1845-ben  maga  Petőfi 
készíttetett  számára.  A  hatvan  lapra  terjedő  kötet 
megfakult  píros  selyemboritékán  vastag  aranybe- 
tükkel  ez  a  fölírás  olvasható  : 

SZERELEM  GYÖNGYEI 
BERTÁNAK. 

A  másik  ereklye  egy  piros-fehér-zöld  pántli- 
kával átkötött  préselt  virág.  Ennek  az  a  története, 
hogy  egy  vasárnap  délután  a  kertben  sétálgattak, 
s  a  többi   közt  a  hazáról  is  beszélgettek.    Beszél- 

getés  közben  Berta  néhány  szál  virágot  szedett  és 
nemzeti  szinű  pántlikával  bokrétát  kötve,  átadta 
Petőfinek,  akit  rendkivül  meghatott  a  kedves 
figyelem.  Erre  vonatkozik  ez  a  költemény  : 

A  bokrétát,  melyet  nekem  adtál, 
Háromszinü  szalaggal  kötted  át. 
Szereted  te  a  hazának  színeit. 
Lányka,  mert  szereted  a  hazát. 

Adok  én  is  három  szint  cserébe  : 
A  zöld  színnek  vedd  reményimet, 
A  fehérnek  halovány  orczámat, 
A  pirosnak  vérző  szivemet ! 

Petőfi  egy  későbbi  találkozása  alkalmával  kö- 
zölte Bertával,  hogy  nemcsak  költeményt  irt  a  kis 
bokrétáról,  hanem  azt  könyvébe  préselve,  hiven 
őrzi.  Berta  kétkedve  jegyezte  meg  erre : 

—  Ki  tudja,  hol  fog  elhervadni  ez  a  virág  is, 
valahol  az  útszélen  ?  .  .  . 

Berta  ezzel  a  virágok   közös   sorsára   gondolt. 

A  költő  e  megjegyzésre  úgy  adta  meg  a  választ, 
hogy  mikor  a  „Szerelem  gyöngyei "-nek  díszpél- 
dányát Bertának  megküldte,  a  könyvnek  azon  lap- 
jába, hol  a  bokrétáról  szóló  költemény  van,  mellékelte 
a  préselt  virágot  is,  annak  bizonyságául,  hogy 
csakugyan  megőrizte  és  nem  hagyta  elhervadni  az 
út  porában  .  .  . 

Nehéz  szívvel  vált  meg  Mednyánszky  Berta  a 
nagy  idők  e  kedves  emlékétől  és  reszkető  kézzel 
adta  át  az  ereklyéket  azon  óhajtással,  hogy  őrizze 
meg  azokat  a  Petőfi-társaság! 

Erdőd.  (1846.) 


Petőíi  szerelme  és  házassága. 

Sass  Károly  hátrahagyott  följegyzései  nyomán. 


Petőfinek  1846-ban  két  jóbarátja  lakott  Szat- 
máron  :  Pap  Endre  a  költő  és  Riskó  Ignácz  vármegyei 
főjegyző.  Pap  t()bb  izben  hivta  Petőfit  Szatmárra, 
mig  végre  Petőfi  1846  augusztus  második  felében 
Szatmárra  érkezett,  ahol  Pap  Endréhez  szállt.  Petőfi- 
nek ott  tartózkodása  idején  kellemesen  teltek  a 
napok.  A  költő  Pap  Endre  révén  és  házában  több 
családdal  és  számos  vármegyei  urral,  köztük  az 
akkori    ellenzék    vezéreivel    ismerkedett    meg.    Ez 

alkalommal  kötött  barátságot  Petőfi  az  Olchváry-, 
berenczei  Kováts-,  Csaba-,  és  Luby-családdal,  kik- 
hez gyakran  bejáratos  volt.  Többször  kilovagoltak 
a  környékre,  s  el-ellátogattak  a  megye  egyes 
kúriáiba,  hol  mindenütt  szivesen  fogadták  a  már 
akkor  neves  költőt. 

Szeptember  elején  nagy  ünnepségre  készültek 
Nagykárolyban.  Negyedikére  tűzték  ki  Szerda- 
helyi Pálnak,  a  népszerű  volt  alispánnak  főispáni 
beiktatását,  melyre  a  megyebeli  urak  nagy  szám- 
ban sereglettek  össze.  Pap  és  Riskó  biztatására 
Petőfi  is  elment  Nagykárolyba,  hogy  tanuja  legyen 
az  alkotmányos  jelenetnek  és  megismerje  a  megye 
közönségét.  Petőfi,  Pap  és  Riskó  a  Szarvas-foga- 
dóba szálltak  Velük  szemben  lakott  Flechl  (később 
Térey)  Gábor,  a  gróf  Károlyi  György  uradalmi 
inspektorának  családja.  Téreyék  nyilt  házat  tar- 
tottak és  házukban  sokan  megfordultak.  Főkép  az 
ifjúságot  vonzotta  oda  Térey  leánya :  Mari,  aki 
egyike  volt  a  város  legszellemesebb  és  legműveltebb 
leányainak.  Pap  és  Riskó  egy  napon  Petőfit  is 
bemutatták  Téreyéknek.  A  beszélgetés  során  Térey 
Mari  megemlitette  a  megyebált  és  megígértette  az 
ifjakkal,  hogy  arra  mindhárman  eljönnek. 

Szeptember  8-án  este  volt  a  megyebál,  melyre 
a  vidék  legszebb  leányai  gyűltek  össze.  Köztűk 
volt  Szendrey  Júlia,  Szendrey  Ignácz,  az  erdődi 
Károlyi-uradalom  inspektorának  leánya  is,  aki 
szüleivel  együtt  Téreyéknél  szállt  meg.  Szendreyéket 
meghitt  barátság  fűzte    Téreyékhez.  Júlia  és  Mari 

testi-lelki  jóbarátnök  voltak.  Júlia  néha  heteket 
töltött  Téreyéknél,  máskor  pedig  Mari  látogatott 
el  Erdődre. 

A  megyebálon  Szendreyék  Téreyék  kíséretében 
jelentek  meg.  Már  akkor  ott  volt  a  bálteremben: 
Pap  Endre,  Riskó  Ignácz  és  Petőfi  Sándor.  Itt 
ismerkedett  meg  Petőfi  Szendrey  Júliával,  kit 
előzően  már  egyszer  látott  a  Téreyék  kertjében,  s 
a  feketeszemű  szép  leány  már  akkor  is  feltűnt  a 
költőnek.  A  bemutatás  a  bálteremben  történt,  s  Riskó 
mutatta  be  a  költőt  Júliának.  A  tizennyolcz  éves, 
elragadóan  szép  leány  mély  hatást  keltett  a  költő 
lelkében.  A  müveit,  öntudatos  és  szenvedélyes 
vérű  leány  excentrikus  ábrándjaival  teljesen  le- 
bilincselte őt.  Petőfi  attól  a  pillanattól  kezdve, 
hogy  Júliát  megismerte,  egész  valójában  rabja  lett 
a  leány  egyéniségének.  Folyton  csak  vele  foglal- 
kozott. Hosszasan  beszélgettek  egymással,  s  bi- 
zonyos, hogy  ez  a  beszélgetés  volt  döntő  a  két 
ifjú  életére. 

Petőfi  ez  ismeretség  után  még  Nagykárolyban 
maradt.  Naponta  fölkereste  Júliát  Téreyéknél.  E 
találkozások  egyikén  Ígérhette  meg  a  költő,  való- 
színűleg Júlia  meghívására,  hogy  legközelebb  Pap 
és  Riskó  kíséretében  kirándul  Erdődre  a  hires  vár 
megtekintésére. 

Néhány  nap  múlva  Júlia  hazautazott  Erdődre, 
mire  Petőfi  is  visszament  Pap  Endréhez  Szatmárra. 

Midőn  Júlia  hazatért,  eldicsekedett  Sass  Ká- 
rolynak a  nagykárolyi  mulatsággal,  s  a  többi  közt 

megemlitette,  hogy  Petőfi  Sándorral  is  megismer- 
kedett. Sass  Károly  gazdasági  gyakornok  és  posta- 
kezelő volt  Erdődön.  Főnöke:  Szendrey  Ignácz 
családjánál  lakott  és  ott  is  étkezett.  Ugy  tekintették 
őt,  mint  a  család  tagját.  1842-ben  István  bátyja 
révén  Sopronban  ismerkedett  meg  Petőfivel,  aki 
később  megküldte  neki  költői  munkáit  is,  s  Júlia 
mielőtt  még  Petőfit  ismerte  volna,  elkérte  Sasstól 
a  költeményeket  és  hosszabb  ideig  magánál  tartotta. 
Sass  Károly  azt  irja  följegyzéseiben,  hogy  Júlia 
igen  müveit  és  szellemes  leány  volt.  Olvasott 
franczia  és  német  könyveket  is  és  szépen  zongo- 
rázott. Gyakran  megtörtént  Szendreyéknél,  hogy 
vacsora  után  Júlia  gyönyörködtette  őket  zongora- 
játékával. 

A  nagykárolyi  bál  után  Júlia  sűrűn  emlegette 
Petőfit,  aki  megigérte,  hogy  legközelebb  ellátogat 
Erdődre.  Elmondta  Júlia  azt  is,  hogy  a  nagykárolyi 
bálon  a  költő  ezüst  gombos,  világosan  beszőtt 
fekete   attillában   jelent   meg. 

Egy  napon  a  költő  Pap  és  Riskó  társaságában 
eljött  Erdődre  Szendreyék  látogatására.  Az  ins- 
pektor családja  szívesen  látta  a  vendégeket,  főkép 
Petőfit,  akiről  azt  hitték,  hogy  majd  megénekli  Erdö- 
döt,  nem  is  gyanítva  azt,  ami  később  elkövetkezett. 

Ez  időtől  kezdve  Petőfi  gyakrabban  megjelent 
Erdődön,  de  még  akkor  senki  sem  sejtette,  hogy 
a  fiatal  költő  mily  forró  érzéssel  és  komoly  szán- 
dékkal lépi  át  az  erdődi  vár  kapuját.  Petőfi  láto- 
gatásai alkalmával  mindig  fölkereste    régi  barátját 

Sass  Károlyt,  kinek  már  a  második  látogatásakor 
a  leghatározotabban  kijelenté,  hogy  Szendrey  Júliát 
feleségül    veszi.    Sass,   ki   a   családi    viszonyokat 

Petőfi  kézirata  Koltnár  József  jegyzetével. 

ismerte,  tudta,  hogy  Júliának  számos,  előkelő  tisz- 
telője között  egy  Uray  Endre  nevű  gazdag  föld- 
birtokos is  udvarol,  s  kétségtelennek  látszott,  hogy 
Júliát  szülei  ahhoz  fogják  nőül  adni.  Figyelmez- 
tette tehát  a  költőt,  hogy  szándékát  aligha  való- 
sithatja meg,  mert  még  ha  a  leány  akarná  is, 
szülei  már  Uraynak  szánták. 

—  No  öcsém  —  monda  Petőfi  —  majd  meg- 
mutatom, hogy  Jiilia  lesz  a  feleségem,  vagy  senki  más. 

A  költő  és  Júliája  közötti  viszony  ebben  az 
időben  még  nagyon  bizonytalan  volt.  A  leánynak 
hízelgett  Petőfi  érdeklődése,  társaságában  jól  érezte 
magát,  de  sem  erősebb  hajlamot  nem  árult  el, 
sem  olyan  viselkedést  nem  tanúsított,  ami  Petőfit 
határozott  reményekre  jogosította  volna.  A  leány 
eleintén  bizonyos  tartózkodással  és  tépelődő  kí- 
váncsisággal fogadta  a  költő  hódolatát.  Maga 
Petőfi  mondta  Sassnak,  hogy  ez  a  leány  rejtély 
előtte.  Érzi,  hogy  rokonszenvez  vele  és  érdeklődik 
iránta,  s  még  sem  meri  hinni,  hogy  igazán  szereti  őt. 

Nem  merem  hinni,  hogy  szeretsz, 

Ugy  félek,  félek,  hogy  csak  álmodom  .  .  . 

irta  ekkor  a  költő,  A  bizonytalanság  még  akkor 
sem  szűnt  meg,  mikor  Petőfi  Szatmármegyéből 
távozni  készülvén,  bucsulátogatást  tett  Erdődön. 
E  látogatáskor  lehetett  köztük  a  szerelemről  hatá- 
rozottan szó.  Ekkor  kérdezhette  Júliától  a  költő,  hogy 
nyilatkozzék :  játszik-e  a  szivével,  vagy  lenne-e  a 
felesége?  A  leány  igen  hideg  választ  adott,  bár 
lekísérte  őt  a  vár  alatt  álló  kocsihoz  és  izgatottan 
lobogtatta  keszkenőjét  a  távozó  költő  után.  Látszik, 
hogy  ekkor  már  pillanatnyi  elernyedés  vesz  erőt 
Júlián. 

Petőfi  a  búcsúzáskor  megemlítette,  hogy  a 
megyei  restauráczióra  ismét  Nagykárolyba  megy. 
Júlia,  aki  valószínűleg   megbánta,  hogy  az  utolsó 

találkozásnál  oly  hidegen  bánt  a  költővel,  akként 
intézte  a  dolgot,  hogy  anyjával  ugyanakkor  ő  is 
látogatóba  ment  Téreyékhez.  Petőfit  rendkivül 
meglepte  e  váratlan  találkozás  és  ekkor  irta: 

Tudni  most  csak  azt  szeretném. 
Mi  volt  e  találkozás  ? 
Csak  azon  tűnődik  elmém  : 
Véletlen  vagy  számítás?  .  .  . 

Jiília  a  költő  előtt  véletlennek  tulajdonitá  az 
egészet  és  azon  való  félelmében,  hogy  talán  nagyon 
is  észrevehetően  intézte  e  találkozást,  tartózkodóan 
viselkedett  Petőfivel  szemben. 

Ebéd  után  —  miként  később  Júlia  beszélte 
Sassnak  —  a  fiatalok  kimentek  a  kertbe.  Jíjliát 
Petőfi  kisérte.  Mikor  a  kertajtóhoz  értek,  a  költő 
hirtelen  megállt  és  újra  megkérdezte  Jiíliát,  hogy 
szereti-e  őt,  vagy  csak  játszik  az  érzelmeivel? 
Jiilia  most  sem  adott  határozott  választ. 

Ebben  az  évben  ez  volt  utolsó  találkozása 
Jiíliának  a  költővel. 

E  rövid  együttlét  után  Petőfi  Szatmárra,  onnan 
Nagybányára,  Koltóra,  majd  Debreczenbe  ment.  Ugy 
látszik,  utazása  közben  valaki  azt  a  kellemetlen  hirt 
közölte  vele,  hogy  Júlia  férjhez  szándékozik  menni 
egy  szatmármegyei  földbirtokoshoz.  Ez  a  hir  rend- 
kivül elkeserítette  a  költőt.  Ekkor  történt  Deb- 
reczenben,  hogy  hirtelen  elhatározással  feleségül 
akarta  venni  az  ottani  szinház  tagját:  Prielle 
Kornéliát.    De    amilyen   rohamos   volt   e   daczból 

keletkezett  elhatározása,  olyan  hamar  le  is  tudott 
róla  mondani. 

Petőfi  1846  november  végén  érkezett  vissza 
Pestre,  hol  több  költemény  irt,  melyekben  még 
mindig  édesen  emlékezik  vissza  Júliára.  A  köl.ö 
ettől  kezdve  nagy  irodalmi  munkásságot  fejtett  ki. 

időközben  Júlia  megtudta  a  debreczeni  esetet, 
sőt  Szatmármegyében  egy  Jezerniczky  nevű  fiatal 
ember  azt  a  hirt  terjesztette,  hogy  Petőfi  Pesten 
többeknek  mutogatta  Júlia  naplójának  nála  lévő 
sorait.  Ez  a  hir  mélyen  lesújtott  a  leány  szivére. 
Már-már  lemondott  a  költő  szerelméről.  A  küzködés 
hosszú  ideig  tartott,  mig  végre  megjelent  Petőfinek 
a  „Reszket  a  bokor"  czimü  költeménye,  mely 
Júliában  újra  fölébreszti  a  reményt  és  oszlatni 
kezdi  töprengéseit. 

Az  1847-ik  esztendő  tavaszán  Sass  Károly  egy 
napon  lement  a  hivatalos  óra  után  az  erdődi  vár 
kertjébe.  Szendrey  Júlia  vele  ment,  s  közömbös 
dolgokról  beszélgetve,  együtt  sétálgattak.  Séta  után 
Sass  a  hivatalba  indult  azzal  a  kijelentéssel,  hogy 
a  posta  számára  elkészíti  a  hivatalos  leveleket, 
s  néhány  magánlevelet  is  akar  irni.  Júlia  kíváncsian 
kérdezte,  hogy  kinek  ir,  mire  Sass  azt  válaszolta, 
hogy  —  Petőfinek. 

Szokott  Petőfivel  levelezni  ?  —  kérdé  Júlia  kissé 
elgondolkozva. 

—  Szoktam,  amikor  van  tárgy,  miről  irni. 
Hát  csakugyan?  —  szólt  Júlia  —  és  meg- 
tenne-e  valamit  a  kedvemért? 

Sass  készséggel  jetentetíe  ki,  hogy  legszíve- 
sebben teljesiti  kívánságát,  csak  azt  mondja  meg : 
mit  kivan. 

Júlia  zavartan  elgondolkozott. 

Végre  Sass  felajánlotta,  hogy  át  fogja  neki  adni 
Petőfihez  irt  levelét,  s  ő  azután  irja  a  végére  azt, 
amit  akar.  Sass  csakugyan  átadta  a  levelet,  s 
Júlia  azt  néhány  perez  múlva  visszahozta  anélkül, 
hogy  lepecsételte  volna.  Az  üzenet,  melyet  Júlia 
a  levél  végére  irt,  csupán  e  két  szóból  állt: 

„1000-szer  —  Júlia." 

A  nagykárolyi  válás  után  ez  volt  a  közeledéshez 
az  első  lépés,  melyet  Júlia  tett  meg. 

Sass  levelére  csakhamar  megérkezett  Petőfitől  a 
válasz  s  abban  egy,  Júliának  czimzett,  másik  levél  is 
volt,  melyet  Sass  a  czimzettnck  azonnal  át  is  adott. 

Másnap  délelőtt  Sass  találkozott  Júliával  és 
megkérdezte,  hogy  mit  irt  Sándor. 

—  Mit  ám !  igen  furcsát  —  monda.  Majd 
hozzátette,  hogy  később  menjenek  le  a  kertbe  és 
ott  megmutatja. 

A  kertben  Júlia  kívánságára  csónakba  szálltak. 
Sass  csöndesen  evezett,  ő  pedig  állva,  hangosan 
olvasta  a  levelet,  hogy  Sass  a  viz  locsogásától  is 
megérthesse.  A  levél  igy  kezdődött : 

Kit  feledni  vágytam 

S  már-már  elfeledtem  .  .  . 

Júlia  e  sorok  után  egy  pillanatra  abbahagyta 
az  olvasást   és  jelentősen    Sassra   nézett.    Sasst  is 

meglepte  a  levél  bekezdése  és  méltatlankodva 
kiáltott  föl : 

—  Megbolondult  Sándor? 

Júlia  azonban  nevetett,  s  folytatta  a  levél  ol- 
vasását, mely  az  első  néhány  sor  után  egészen 
más  fordulatott  vett,  mint  Sass  gondolta.  E  köl- 
temény volt  az  első  levél,  melyet  Petőfi  Júliához 
intézett. 

Ezután  sürü  levélváltás  folyt  Petőfi  és  Sass 
Károly  közt.  Ezek  egyikében  Sass  közölte  Petőfivel 
azt  a  hirt  is,  melyet  Jezerniczky  hiresztelt  Júlia 
naplójáról.  Petőfi  azonnal  válaszolt  Sassnak  egy 
levélben,  melyhez  a  Júliának  szánt  levelet  is  mellé- 
kelte. A  borítékon  lévő  postabélyegen  Pest  XII/3 
olvasható.  A  levél   hangzik: 

Sass  Károlynak,  barátilag 
Debreczen 
Szatniár  Erdődön. 

Károly  barátom !  Mindenekelőtt  arra  kérlek, 
hogy  e  sorokat  csak  magad  olvasd,  s  milielyt  elol- 
vastad, égesd  hamuvá  e  papirost.  Második  kérésem 
pedig,  hogy  e  levélkét,  mely  a  boríték  alatt  volt, 
add  át  Júliának,  de  a  legírtózatosabb  titokban, 
tudod-e?  Mind  a  kettőt  elvárom  barátságodtól. 
Annak  a  Jezerniczkynek  meg  (vagy  hogy  hívják) 
mondd  meg,  hogyha  azt  meri  állítani,  hogy  én  bi- 
zonyos naplóról  beszéltem  neki :  úgy  ő  a  legalá- 
valóbb  hazug  gazember.  —  Mondd  meg  ezt 
Júliának  is. 

Barátod  Petőfi  Sándor. 

Egy  másik  levelében  ezeket  irja : 

Sass  Károly  uradalmi  irnok  barátomnak 

Debreczen 

Szatmár  Erdődön. 

Édes  Károlyom !  Kérlek  add  e  levelet  az  illető 
kezébe,  hisz  tudod,  hogy  kiébe?  S  mondd  meg 
neki,  hogy  a  példányt  összes  költeményeimből 
már  ezelőtt  másfél  vagy  két  héttel  átadtam  a 
Károlyi-házhoz,  honnan  Nagy-Károlyba  viszik,  s  ő 
Térey  Mari  kisasszonytól  fogja  megkapni.  Ha 
választ  ir  levelemre,  neked  fogja  átadni,  s  te  azt 
küldd  bátyád  levelében  hozzám,  mert  most  Szent- 
György-napra  szállást  változtatok  és  még  nem 
tudom,  hova  megyek.  Pista  majd  át  fogja  nekem 
adni.  Te  is  irj,  különösen  ő  róla,  mindent,  mindent, 
amit  tudsz,   mert  ő  róla  a  világon  minden  érdekel. 

isten  veled 

Igaz  barátod 

Petőfi  Sándor. 

Petőfi  és  Júlia  helyzete  most  egyszerre  meg- 
változik. A  leány  nem  rejtegeti  többé  azt  az 
érzelmét,  melylyel  a  költő  iránt  viseltetik.  Mohón 
olvassa  Petőfmek  imént  megjelent  kölleménykötetét, 
melyet  Térey  Mari  juttatott  hozzá,  s  amelyet  nagy 
lelkesedéssel  fogadott  a  sajtó  és  a  közönség.  Most 
kezdődik  a  nagy  harcz,  melyet  a  szerelmesek  a 
leány  atyjával  folytattak.   Szendrey  Ignácz  ugyanis 

valami  módon  nyomára  jött  annak,  hogy  Petőfi 
Sass  Károly  közvetítésével  leveleket  vált  leányával. 
Az  inspektor  egy  kora  reggel  azzal  az  üzenettel 
küldte  hajdúját  Sasshoz,  hogy  rögtön  jöjjön  fel 
hozzá.  Sasst  meglepte  a  szokatlan  időben  küldött 
üzenet.  Mindenféle  gondolat  megfordult  agyában, 
még  Petőfi  leveleire  is  gondolt.  Mikor  Júlia 
szobája  alatt  elhaladt,  az  ablakra  nézett,  hátha 
Júliának  tudomása  van  a  dologról  és  esetleg  érte- 
sitheti  őt  a  szokatlan  hivás  okáról.  De  Júlia  ab- 
lakainak redői  be  voltak  csukva.  Sassal  egy  sejtés 
éreztette,  hogy  Petőfi  leveleiről  lesz  szó.  Elhatározta, 
hogy  megmondja  az  igazat.  Beköszöntött  Szendrey- 
hez,  aki  ágyban  fekve  fogadta  őt  s  igy  szólt 
hozzá : 

—  Ismerve  Sass  úr  őszinteségét,  hiszem,  hogy 
kérdéseimre  őszintén  fog  nyilatkozni.  Van-e  tudo- 
mása arról,  hogy  Petőfi  leveleket  vált  leányommal  ? 

Sass  kijelentette,  hogy  erről  nemcsak  tudomása 
van,  hanem  ő  közvetiti  a  levelezést. 

—  Ki  következik  most  a  levélírásban  ?  —  kérdé 
Szendrey. 

Sass  nem  tudta  hirtelen  megmondani,  hogy 
ki  irt  legutóbb.  De  csakhamar  eszébe  jutott,  hogy 
Júlia  irta  az  utolsó  levelet  és  igy  most  Petőfin 
van  a  sor. 

Szendrey  erre  komoly  hangon  kérte  Sasst, 
hogy  Petőfi  levelét,  amint  megjön,  adja  át  neki, 
a  levélközvetitést  szüntesse  meg,  Júliával  pedig  ne 
érintkezzék.  Sass  megígérte  ezt. 

Néhány  nap  múlva  az  inspektor  gazdasági 
ügyekben  elutazott,  miközben  megjött  Petőfi  levele, 
válaszul  Júlia  levelére.  Sass  a  levelet  zsebébe  tette, 
s  minthogy  tiltva  volt  Júliával  beszélnie :  az  ebédnél, 
mig  Szendreyné  a  tálalással  volt  elfoglalva,  ráte- 
kintett Júliára,  ujjával  a  zsebére  mutatott,  jelezve, 
hogy  levél  jött. 

E  percztől  kezdve  Júlia  nyughatatlan  lett  és 
sürgette  anyját,  hogy 
gyorsabban  tálaltas- 
son. Ebéd  után  Sass 
lement  a  gazdasági 
hivatalba,  de  alig 
gyújtott  rá  pipájára, 
mikor  Júlia  is  meg- 
jelent az  ajtóban. 
Egy  csomó  Írásra 
készített  lúdtollat  ho- 
zott kezében,  óva- 
tosságból, ha  esetleg 

más     is      ott     volna.  Petőfi  Sándor. 

Mikor   Júlia    észre- 
vette,   hogy   Sasson    kivül    más   nincs    ott,    meg- 
kérdezte Sasstól : 

—  Jött-e  levél? 

Sass  igenlő  válaszára,  összetett  kézzel  kérte 
Sasst,  hogy  adja  át  a  levelet.  Sass  ezt  megtagadta. 
Közölte  Júliával  atyjának  tett  igéretét,  hogy  a  levelet 
neki  fogja  átadni.  Júlia  azonban  tovább  kérlelte 
Sasst,  aki    nem  tudott  ellentállni  a  szép  kérésnek. 

s  midőn  Júlia  becsületszavát  adta,  hogy  a  levelet 
m^g  íogj^  mutatni  atyjának,  Sass  átnyújtotta  neki 
a  levelet. 

A  levél  megérkezése  után  való  napon  este 
hazajött  az  inspektor.  Vacsora  után  Júlia  bement 
atyja  szobájába  és  átadta  Petőfi  levelét.  Szendrey 
ekkor  heves  szemrehányást  tett  leányának,  hogy 
szüleinek  tudta  nélkül  ennyire  ment,  s  minden 
erejével  rábeszélni  igyekezett  leányát  arra,  hogy 
Petőfivel  szakitson.  Megfogadtatta,  hogy  levelet 
Írni  nem  fog,  sem  leveleire  nem  válaszol.  Júlia 
mindezt  megígérte,  s  föl  is  tette  magában,  hogy 
feledni  fog,  de  valahányszor  Petőfinek  egy-egy 
ujabb  rá  vonatkozó  költeményét  olvasta,  s  minél 
nagyobb  akadályok  gördültek  eléje,  annál  foko- 
zottabb mértékben  támadt  benne  a  vágy,  hogy  a 
költővel  találkozhassék  és  neje  lehessen.  Levelet 
irt  meghitt  barátnőjének,  Térey  Marinak,  bevallva, 
hogy  szereti  Petőfit,  leirja  tépelődéseit  és  kijelenti, 
hogy  Petőfi  nejévé  akar  lenni.  Kéri  barátnőjét. 
Írjon  Petőfinek  és  eszközölje  ki  közte  és  a  költő 
közt  bármi  módon  a  találkozást. 

Térey  Mari  nehezen  határozta  el  magát  a  levél- 
irásra,  mert  félt,  hogyha  kitudódnék,  sok  kellemet- 
lenséget okozna  neki.  Végre  mégis  rászánta  magát 
és  irt  Petőfinek  levelet,  melyben  mindenekelőtt 
megnyugtatja  a  költőt,  hogy  a  hozzáczimzett  köl- 
teménykötetet megkapta  és  azt  Júliához  juttatta. 
Majd  mint  Júlia  legbizalmasabb  barátnője,  föltárja 
a  költő  előtt  Júlia  szerelmét. 

„Igen,  Petőfi  —  irja  Térey  Mari  —  Ön  boldog 
véghetetlenül,  mert  Júliának  első  szerelmét  Ön 
birja."  Aztán  tudatja  Petőfivel,  hogy  Júlia  egy 
hosszú,  kínos  telet  azon  édes  reményben  töltött 
el,  hogy  tavaszszal  meglátja  őt.  Júlia  azért  nem 
válaszolt  egyik  levelére  sem,  mert  atyjának  meg- 
igérte,  hogy  tőle  sem  levelet  nem  fogad  el,  sem 
nem  ir  neki.  A  levél  végén  fölszólítja  Térey  Mari 
a  költőt,  hogy  minél 
előbb  jöjjön  kö- 
rükbe .  .  . 

Petőfit  ez  a  le- 
vél megigézte.  Most 
már  egész  valóját 
átjárta  az  a  tudat, 
hogy  Júlia  szereti 
őt  és  nejévé  akar 
lenni.  Petőfi  gyor- 
san határozott.  Le- 
velet irt  Júlia  atyjá- 
nak és  megkérte  le- 
ánya kezét.  Csak- 
hamar megjött  Szen- 
drey  válasza,  melyben  kijelenti,  hogy  leánya  még 
fiatal,  de  nem  is  merné  leánya  sorsát  Petőfire 
bizni  .  .  . 

A    költő    e    válaszra    haladéktalanul    Erdődre 
utazott,  hová  május  közepén  érkezett. 

Vasárnap  délután  volt.  Sass  Károly  szobájában 
foglalatoskodott,  midőn  benyit    hozzá   egy   fiu   és 

névjegyet  nyújt  át.  A  névjegyen  ez  áltt:  Petőfi 
Sándor  Erdőd  és  a  házszám,  ahol  szállva  volt. 
Petőfi  azt  üzente  a  fiúval,  hogy  Sass  menjen  le 
hozzá,  mert  fontos  mondanivalója  van.  Sass  rögtön 
fölkereste  Petőfit,  aki  arra  kérte,  hogy  jöveteléről 
értesítse  Szendrey  inspektort  és  jelentse  be  neki, 
hogy  fölmegy  a  várba. 

Mikor  Sass  Petőfitől  visszatérve,  a  várba  ért, 
a  Szendrey  család  künn  volt  a  kertben.  A  méhes 
mellett  ült  a  család  három  hölgytagja.-  Szendreyné, 
Júlia  és  Mari  (később  Gyulai  Pál  neje).  (Volt 
Szendreyéknek  egy  Gyula  nevű  fiuk  is,  de  az 
korán  elhalt.)  A  kert  másik  részén  Szendrey  sétál- 
gatott az  uradalmi  ispánnal.  Sass  először  a  höl- 
gyekhez ment.  Rápillantott  Júliára  és  értésére  adta, 
hogy  itt  van  Petőfi.  Majd  Szendreynek  jelentette 
be,  hogy  Petőfi  Erdődre  érkezett  és  mindjárt  itt 
lesz.  Szendreyt  e  bejelentés  nagy  zavarba  hozta. 
Fölszólította  családját,  hogy  menjenek  föl  a  lakásba. 

Abban  a  pillanatban,  midőn  a  kertajtót  kinyi- 
tották :  ott  állt  előttük  Petőfi  Sándor.  E  találkozás 
meglepő  volt.  Egy  pillanatra  szótlanul  álltak  egy- 
mással szemben  a  költő  és  Szendreyék,  de  a 
következő  pillanatban  Júlia  Petőfi  elé  ugrott  és 
kezet  fogott  vele.  Szendrey  a  fölmenetelt  sürgette, 
s  rögtön  Petőfit  foglalta  el  beszédével,  Júliát  pedig 
anyja  vezette,  hogy  ne  legyen  alkalma  Petőfihez 
szólnia  és  vele  beszélnie. 

Fölérkezvén  a  lakásba,  a  család  hölgytagjai 
saját  szobájukba   vonultak,   mig   Szendrey    Petőfit 

betessékelte  a  folyosóról  nyiló  ebédlőbe.  A  költő 
előadta  látogatásának  okát,  kijelentve,  hogy  Júliát 
mindenáron  feleségül  óhajtja  venni.  Szendrey 
indulatos  hangon   válaszolt: 

—  Nem  önnek  neveltem  leányomat.  Önnek  nem 
adom  oda.  Kíméljen  meg  bennünket  látogatásaitól. 

Petőfi  fölemelte  daczos  fejét,  szúró  tekintetet 
vetett  Szendreyre,  s  határozottan  kijelentette,  hogy 
addig  ő  innen  egy  tapodtat  sem  megy,  mig  Júliával 
nem  találkozik  és  vele  nem  beszél. 

Szendrey  erre  Petőfivel  leánya  szobájába  ment, 
ahol  Júlia  aggodalmas  arczczal  az  ablakmélyedésben 
ült.  A  költő  a  szobába  lépve,  üdvözölte  őt,  de 
midőn  keze  után  nyult,  Szendrey  elkapta  a  leány 
kezét,  kisietett  vele  és  becsapta  az  ajtót.  Petőfi 
maga  maradt  a  szobában.  Miután  Júliát  elzárták 
előle,  kijött  a  szobából  a  folyosóra  és  egy  oszlophoz 
támaszkodva  hangosan  zokogott.  E  jelenetnek  szem- 
tanuja volt  Sass,  aki  némán  figyelte  a  történteket. 

Ilyen  jelenetek  többször  ismétlődtek.  Szendrey 
mindent  elkövetett,  hogy  Petőfi  és  leánya  talál- 
kozását megakadályozza.  De  hasztalan  volt  minden 
intézkedése,  mert  a  fiatalok  mégis  találtak  módot 
a  találkozásra  és  újból  örök  hűséget  esküdtek 
egymásnak. 

Végre  Júlia  szülei,  hogy  időt  nyerjenek  a  végső 
felelet  megadására,  egy  határnapot  tűztek  ki.  A 
kitűzött  határidő  azonban  még  el  sem  múlt,  midőn 
Szendrey  már  tudatta  a  költővel,  hogy  szándéka 
megmásíthatatlan. 

Petőfi  haragtól  lobbanó  arczczal  sietett  föl  az 
erdődi  várba.  Egyenesen  Szendrey  hivatalába 
toppant  és  igy  szólt  hozzá : 

—  Az  úr  (azelőtt  tekintetes  úrnak  nevezte)  nem 
tartotta  meg  szavát  a  kikötött  egy  heti  határidőre 
nézve.  Ez  följogosit  arra,  hogy  megkérdezzem, 
miért  változtatta  meg  határozatát? 

Szendrey  hidegen  csak  ennyit  válaszolt: 

—  Mert  egy  hét  múlva  is  csak  azt  gondolom, 
amit  most,  hogy  leányomat  az  úrnak  nem  adom ! 

—  Hát  én  pedig  kijelentem  —  mondta  határo- 
zottan Petőfi  —  hogy  Júlia  vagy  az  én  feleségem 
lesz,  vagy  senki  másé  a  világon ! 

A  költő  e  szavak  után  kifelé  indult,  hogy 
Júliát  fölkeresse,  nem  riadva  vissza  —  úgymond  — 
semmitől  sem,  hogy  vele  találkozhassék! 

Szendrey  a  jelenet  után  még  egy  utolsó  kísér- 
letet tett.  Fölszólitotta  Júliát :  akar-e  Petőfi  felesége 
lenni?  Válaszszon  közte  és  Petőfi  közt!  És  Júlia 
döntött.  Petőfit  választotta.  Az  atya  azzal  fenyegette 
a  leányt,  hogy  ám  jó,  tegyen,  amit  akar,  de  kihá- 
zasitani  nem  fogja. 

A  fiatalok  ezzel  sem  törődtek. 

Szendrey  Ignácz  mindezt  Sass  utján  megizente 
Petőfinek,  hogy  ha  úgy  tetszik,  hát  jöjjön  föl  és 
végezzék  el  Júliával  azt,  amit  akarnak;  de  hozzák 
magukkal  a  helybeli  papot  és  egy  garde  dame-ot, 
mert  sem  ö,  sem  felesége  nem  hajlandók  jelen 
lenni  e  találkozáson.  Sass  nyomban  értesítette 
erről  Petőfit,    majd    gondoskodott   garde    dáméról 

Lauka  Gusztáv  nővérének,  Tomasek  uradalmi  ispán 
feleségének  személyében,  s  azután  Petőfivel  és  az 
erdődi  pappal  fölmentek  a  várba.  Itt  elhatározták, 
hogy  az  esküvőt  szeptember  8-ára  tüzi-k  ki.  Szend- 
rey  még  ebben  az  utolsó  pillanatban  is  remélte, 
hogy  megakadályozhatja  leánya  házasságát.  Kikö- 
tötte, hogy  Petőfinek  ez  idő  alatt  nem  szabad 
találkoznia  Júliával,  s  csupán  levelezhetnek.  Petőfi 
elhatározta,  hogy  esküvője  napjáig  az  időt  utazásban 
tölti  és  esetleg  külföldre  is  megy.  Május  végén 
Arany  Jánosékat  látogatta  meg  Szalontán.  Onnan 
irta  Sass  Károlynak  a  következő  levelet: 

Szalonta,  jun.  8.  1847. 

Édes  Károlyom !  Képzeld  nyugtalanságomat, 
vagyis  képzelheted,  vagy  tulajdonképen  nem  is 
képzelheted,  amióta  elvesztem  szemeim  elől 
rőt  szakállodat.  Annak  okáért  markolj  tollat, 
öcsém  és  illetőleg  hazámfia,  markolj  tollat,  ha 
mondom,  de  ebben  a  szempillantásban,  amelyben 
szemed  négylovas  kocsija  végignyargal  e  sorokon 
és  irj  meg  nekem  mindent,  ami  azóta  a  várban 
történt,  de  mindent.  Ugy  iparkodjál,  hogy  leveled 
circa  18.  június  Pesten  legyen  a  Pilvax-kávéházban, 
mert  legföllebb  20-án  indulok  külföldre.  Júliának 
már  két  levelet  irtam ;  kérdezd  meg,  hogy  meg- 
kapta-e? Mondd,  siessen  nekem  irni,  hogy  levele 
ott  találjon  még  Pesten.  Ma  egy  hete  értem  rde 
Szaloniára  Arany  Jánoshoz  és  holnapután,  azaz 
10.  júniusban  indulok  Pestre.  Kérlek  még  egyszer 

Károlykáni,  irj  rögtön  és  irjon  Jiilia  is,  ha  kétségbe 
nem  akar  ejteni.  Ölel  őszinte  barátod 

Petőfi  Sándor. 

Szalontáről  a  költő  ismét  Pestre  jött,  lemondott 
külföldi  tervezett  útjáról  és  július  elején  felső- 
magyarországi  barátai  látogatására  indult.  Július 
közepén  már  ismét  Szatmáron  van  Pap  Endrénél, 
miközben  költeményt  költeményre  ir.  Kezdetben 
megtartotta  a  tilalmat  és  nem  ment  Erdődre, 
de  később  kijárogatott,  bár  leendő  apósa  úgyszólván 
majd  kinézte  a  házból.  Ezekben  a  napokban  egy 
kis  nézeteltérés  is  merült  fel  a  szerelmesek  között, 
de  csakhamar  kiengesztelődtek. 

Augusztus  5-én  ismét  kiment  Erdődre,  s  magával 
vitt  egy  jegygyűrűt,  melyet  átadott  Júliájiak. 

Kinos  várakozás  közt  telt  el  az  idő  az  esküvő 
napjáig.  A  fiatalok  részint  Erdődön,  részint  Szat- 
máron   találkoztak,    ahová  Júlia    néha   berándult. 

Végre  felvirradt  szeptember  8-ika.  Az  esküvőre 
várták  Jókai  Mórt  és  Barna  ignácz  orvost,  de  nem 
jöttek.  Petőfi  ekkor  Sass  Károlyt  és  Lauka  József 
uradalmi  ügyészségi  gyakornokot  (Lauka  Gusztáv 
öcscsét)  kérte  meg  tanuknak. 

Az  esküvő  az  erdődi  vár  kápolnájában  történt.  A 
család  részéről  Szendreyné  és  Júlia  testvére,  Mariska 
voltak  jelen,  migSzendrey  az  esketés  alatt  a  kápolna 
felett  lévő  szobájába  vonult  vissza  és  aggodalmak  közt 
töhé  a  perczeket.  A  menyasszony  fehér  selyem  ruhát, 
a  vőlegény   pedig   ezüstgombos  fekete  selyem  at- 

tillát  viselt.  A  kápolnában  az  emiitetteken  kivül  je- 
len voltak  még  az  uradalom  tisztjei  és  családtagjai. 

Az  esketési  szertartást  Kallós  István  erdödi 
lelkész  végezte.  A  szertartás  után  Petőfi  fölkisérte 
Júliát  lakosztályába,  ahol  már  készen  várta  őket 
a  reggeli.  Reggelizés  közben  Júlia  Sass  Károlynak 
és  Lauka  Józsefnek  egy-egy  virágszálat  adott 
emlékül  menyasszonyi  koszorújából.  Sass  Károlynak 
külön  megköszönte  ügyükben  tett  fáradozásait,  s 
egy  emléklapot  adott  át  neki,  melyre   ezeket  irta : 

„Az  önzetlen  jóbarát  olyan,  mint  a  csillag. 
Ragyogva  világit.  Az  ön  barátsága  is  ilyen  csillag 
életem  égboltozatán.  Petőfiné." 

Ez  volt  az  első  irás,  amelyet  Júlia,  mint  Petőfiné 
irt  alá. 

Reggeli  után  Júlia  gyorsan  becsomagolta  holmiját, 
mire  a  fiatal  pár  a  jelenvoltak  kíséretében  lement 
a  várudvarban  rájuk  várakozó  hintóhoz.  Itt  meg- 
jelent Szendrey  is,  aki  átölelve  leányát,  zokogva 
búcsúzott  el  tőle.  Majd  odaállt  a  vár  kiskapujához 
és  miközben  Júlia  és  Petőfi  elbúcsúztak  Szendrey- 
nétől  és  Júlia  testvérétől,  Maritól,  az  apa  a  bánattól 
megtörten  állt  a  kapuban.  Ezt  a  pillanatot  akarta  Petőfi 
felhasználni,  hogy  Szendreytől  elbúcsúzzék,  de  Szen- 
drey feléje  sem  nézett.  Petőfi  erre  szokott  modorában 
fölkaczagott  és  bucsu  nélkül  otthagyva  Szendreyt,  fel- 
szállt a  négyes  hintóra  és  igy  repült  szép  ifjú  fele- 
ségével a  szerelem  tündérkertjébe,  Koltóra,  „hol  édes, 
de  oly  édes  heteket  töltenek,  amilyen  boldogságot 
halandó  álmodni  és  elbirni  nem  képes!" 


Koltó. 

Petrovicsék  1846  őszén  jöttek  Dömsödről  Pestre, 
hol  régi  ismerősüknél  az  Erdősor-utcza  11 -ik  számú 
házban  lakó  Revesz-családnál  szálltak  meg. 

Kissné  Revesz  Zsófia  a  „Makkhetes  vendéglő" 
tulajdonosának  neje,  mikor  1902-ben  meglátogat- 
tam, elmondta,  hogy  anyja :  Bubla  Teréz  leány- 
korában  Petőfi  atyjának,  az  öreg  Petrovicsnak 
ifjúkori  ideálja  volt,  abban  az  időben,  mikor  Petro- 
vics  székálló  legény  volt  Bubláéknál  Domonyban. 

Petrovics  feleségül  szerette  volna  venni  Terézt, 
de  jómódú  szülei  nem  adták  oda  a  szegény 
székálló  legénynek. 

Petrovicsék  később  sógorság  révén  szoros 
barátságot  kötöttek  Reveszékkel.  Kissnének,  kinek 
atyja  szintén  a  mészáros  mesterséget  űzte,  két 
fivére  volt:  Pál  és  Samu.  Pál  együtt  járt  Petőfi 
Sándorral  a  selmeczi  lyceumban.  Másik  fivére : 
Samu  és  Petőfi  István  a  mészáros  mesterségre  adták 
magukat.  A  két  egytestvér  nagyon  szerette  a  másik 
egytestvért,  annyira,  hogy  Petőfi  rá  tudta  beszélni 
Palit  arra  is,  hogy  álljon  be  katonának,  mert  az  ám 
csak  a  gyöngyélet,  amit  Pali  Sándorért  meg  is  tett, 
de  ami  szomorii  véget  hozott  ugy  magára,  mint  szü- 
leire, mert  nem  tudván  hazaszökni  a  forradalomban, 
künn   halt  meg  Csehországban  az  50-es  években. 

Petőfi  Revesz  Zsófia  mindkét  fivérével  levele- 
zett, s  főkép  Palinak  számos  levele  volt  a  költőtől. 
A  szabadságharcz  után  azonban  Zsófia  szülei  ugy 
a  leveleket,  mint  Petőfinek  anyja  által  a  szabadság- 
harcz idején  hozzájuk  hozott  könyveit  és  egyéb 
Írásait,  félve  az  osztrák  spiónoktól,   elégették. 

Mikor  Petrovicsék  Dömsödről  Pestre  jöttek, 
hónapokon  át  laktak  Reveszéknél.  Petrovicsné 
főzött,  varrt,  mosott  és  vasalt,  Petrovics  pedig 
kijárogatott  Reveszék  rákoskeresztúri  földjére  és 
segitett  a  gazdasági  dolgokban. 

Később  Petőfi  szüleit  Czinkotán,  mnjd  Váczon 
helyezte  cl,  s  mikor  már  nős  volt,  visszahozta 
őket  és  a  saját  lakásán  adott  nekik  szállást.  Ez 
időben  Revesz  Zsófia  naponta  eljárt  Petőfiékhez. 
Segítségére  volt  az  öreg  Petrovicsnénak,  aki  maga 
főzött  a  fiataloknak. 

Mikor  a  szabadságharcz  alatt  Petőfi  családja 
is  elszéledt,  anyját  a  költő  ismét  Reveszékhez  vitte. 
Petrovicsné  ekkor  már  özvegy  volt. 

—  Édes,  jó  nénémasszony  —  mondta  Petőfi 
Revesznének  —  gondoskodjék  az  én  drága,  jó 
anyámról,  majd  megfizetek  érte  ! 

A  költő  anyja  áthordatta  fia  lakásáról  a  búto- 
rok és  könyvek  egy  részét,  s  berendezkedett  abban 

a  szobában,  melyet 
Reveszék  bocsátot- 
tak rendelkezésére. 
Budavár  ostro- 
mának idején  Petro- 
vicsné hirtelen  meg- 
betegedett. Az  ágy- 
ban fekvő  öregasz- 
szony  mellett  Revesz 
Zsófi  szorgoskodott 
a  legtöbbet. 

—  Nénike,  rosz- 
szul   van  ?    —  kér- 
dezte Petrovicsnétöl,  mikor  az  nagyokat   sóhajtott. 

—  Jaj,  kis  leányom  —  ismételgette  ilyenkor 
—  csak  ne  ágyúznának.  Vigyetek  le  a  pin- 
czébe,  mert  hátha  ideszáll  egy  golyó  és  engem 
agyonüt. 

Petrovicsné  néhány  napig  volt  beteg.  Állapota 
óráról-órára  rosszabbodott,  végre  kívánságára  el- 
hívták hozzá  Székács  Józsefet,  a  lutheránus  papot, 
aki  Urvacsorát  adott  neki. 


Petőfi  pesti  lakása.  (1847-48.) 

A  pap  távozása  után  kérve-kérte  környe- 
zetét : 

—  Hívjátok  el  az  én  drága  Sándor  fiamat, 
még  egyszer  látni  akarom  .  .  . 

De  utolsó  kívánságát  nem  teljesíthették,  mivel- 
hogy épp  aznap  ostromolták  Budát  s  a  folytonos 
ágyúzás  közt  veszedelmes  volt  az  utczán  járni. 

Mikor  a  győzelmes  sereg  Buda  várába  be- 
vonult, Petrovicsné  már  halott  volt. 

A  gyászhírt  Petőfivel  Revesz  Zsófinak  kellett 
tudatni.  Anyja  melléje  adta  udvarosukat,  s  meg- 
hagyta nekik,  hogy  menjenek  le  jó  messze  a 
Dunapaiton  és  szemben  a  Gellérthegygyel  kel- 
jenek át  csónakon  a  Dunán. 

Mikor  a  Gellérthegy  aljára  értek,  az  ott  járó- 
kelő tisztek  csodálkozva  kérdezték  a  kis  leányt, 
hogy  mit  keres  ezen  a  vidéken  ? 

—  Tessék  megmondani,  —  szólt  Zsófi  a  tisz- 
tekhez, —  hogy  Petőfi  Sándor  bácsi  hol  van  ? 

—  És  miért  keresi  a  Petőfi  Sándor  bácsit? 

—  Mert  meghalt  a  mamája  .  .  . 

Az  egyik  tiszt  rögtön  a  kezénél  fogta  a  leányt, 
s  Petőfihez  érve,  így  szólt : 

—  Sándor,  rossz  hírt  hoz  ez  a  kis  leány ! 
Petőfi  elsápadt,  magához  ölelte  Zsófit   és  biz- 
tatta, hogy  mondja  csak    bátran  :    mi  történt  ? 

—  Sándor  bácsi  ne  tessék  megijedni  —  a 
mama  meghalt  .  .  . 

Petőfi  e  szavak  hallatára  egész  testében  meg- 
remegett. Összekulcsolt  kézzel  járt-kelt  ide-oda : 

Petőfi-Könyvtár  I.  7 

—  Meghalt  . . .  Nagy  Isten  ! . . .  Oda  vagyok !  — 
sóhajtotta  fájdalmában.  —  Nincs  többé  anyám ! . . 

Tiszttársai  igyekeztek  megvigasztalni,  s  biz- 
tatták, hogy  hagyjon  ott  mindent  és  menjen  azon- 
nal édes  anyja  holttestéhez. 


..^VíT^^.,    ^.-^    /2^^       ^^^  ,^   '^^' 

Petőfi  ismeretlen  vonatkozású  levelének  töredéke. 

Földig  lesiíjtva  a  bánattól  és  vérző  szivvel 
lépte  át  a  költő  Reveszék  háza  küszöbét.  Anyja,  a  „leg- 
jobban szeretett  anya"  ekkor  már  kiteritve  feküdt 
egyszerű  fekete  ruhájában  és  kedvelt  fejkötőjében. 

Petőfi  egy  ideig  elfojtani  igyeiíezett  szive 
nagy  keservét,  de  mikor  a  halottas  szobába  lépett, 
hangos    zokogással    borult    anyja  hűlt    tetemére : 

—  Anyám,  édes  jó  anyám,  csak  még  egyszer 
tekints  reám  !  Itt  hagytál,  nincs  többé  senkim  .  .  . 

És  e  véghetetlen  gyász  nehéz  perczeiben  le- 
térdelt a  koporsó  mellé  és  imádkozott  .  .  . 

Majd  fölegyenesedett,  ollót  kért,  s  levágott 
anyja  hajából  és  ruhájából  egy  kis  darabot  emlékül. 

Mikor  később  magához  tért  és  Reveszéktől 
elbúcsúzott,  arra  kérte  őket,  hogy  az  ő  költségén 
temessék  el  anyját  tisztességgel,  de  ne  parádéval, 
a  sirkőre  pedig  ne  Írassák  fel  se  atyjának,  se 
anyjának  a  nevét,  mert  a  német  kikerestetné  és 
még  haló-porukat  is  kihányatná  a  földből    .  .  . 


Petőfi  szüleinek  sirja  a  kerepesi  temetőben. 

7" 


Vajdahunyad  vára  1849-ben. 


Bem   és  Petőfi   a  vajdahunyadi  várban. 


Bem  tábornok  1849  április  13-án  diadalmas 
seregének  egy  részével  Déva  alá  vonult,  ahonnan 
másnap  folytatta  útját.  Midőn  dél  felé  Vajda- 
hunyadra  ért,  elhatározta,  hogy  néhány  órára 
megpihen  és  azalatt  megtekinti  a  hírneves  Hunyadi- 
várat. Táborkarával  együtt  fölkereste  a  várban  lakó 
László  Józsefet,  a  kincstári  vasmüvek  igazgatóját, 
aki  nemcsak  a  legszívesebb  készséggel  fogadta  a 
nagynevű  tábornokot  és  kíséretét,  hanem  meg  is 
invitálta  őket  ebédre.  A  tisztek  közt  volt  Bem 
adjutánsa;  Petőfi  Sándor  is  századosi  egyenruhában. 

László  József,  Bem  tábornok  kívánságára,  végig- 
kalauzolta a  vendégeket  a  várban,  sorra  meg- 
magyarázva nekik  annak  nevezetességeit,  s  a  tár- 

saság  tagjai  nagy  élvezettel  gyönyörködtek  a  festői 
kilátásban,  mely  a  vár  ablakaiból  eléjök  tárult. 

Később  a  vendégek  betértek  Lászlóék  lakásába, 
a.liol  a  család  valamennyi  tagjával  megismerkedtek. 
Eközben  Bem  tábornok  megpillantotta  az  asztalon 
lévő  könyvek  közt  Petőfi  1848-iki  két  kötetes  köl- 
teménykötetét. 

— ■  Ah,  mein  liebster  Petőfi !  —  kiáltott  fel 
németül,  rámutatott  a  költeménykötet  belső  oldalán 
Petőfit  ábrázoló  képre  és  rögtön  bemutatta  a 
jelenlévő  szerzőt  a  ház  asszonyának,  aki  afölötti 
örömében,  hogy  Petőfit  is  vendégei  közt  üdvözöl- 
heti, homlokon  csókolta  a  költőt.  Petőfit  mélyen 
meghatotta  ez  a  jelenet,  s  meghatottságát  még 
fokozta  a  ház  asszonyának  azon  kijelentése,  hogy 
az  egész  család  gyönyörködik  költeményeiben. 

Midőn  ebédre  került  a  sor,  a  tábornok  enge- 
delmet kért,  hogy  egyedül  étkezhessék,  hivatkozván 
felkötött  balkezére,  melyen  —  úgymond  —  a  piski 
csata  emlékét  viseli. 

Ebéd  után  Lászlóné  megkérte  a  tábornokot, 
hogy  e  kitüntető  látogatás  emlékére  irják  le  a 
jelenvoltak  névsorát.  Bem  erre  intett  Petőfinek,  aki 
egy  papirlapra  fölirta,  hogy 

EMLÉKLAP 
V.-Hunyad  április  14.   1849. 

melyre  azután  sorra  aláirtak  nevüket,  úgy,' amint 
itt  következnek :  General  Bem,  Alezredes  Hirkalo- 
vits,    Alezredes    Királyi,     Őrnagy    Arany    Károly, 

■V3 


X3 


látogatása  emlékére  (1849). 

játUezü  névalaiiasával. 

Örnagytörzsorvos  Gesztessy  László,  Petőfi  Sándor 
százados,  Anton  Kurz,  Lőrincz  József  százados 
segédtiszt,  Szentimreí  százados.  Veress  János  fő- 
hadnagy, Borra  János  hadnagy,  Orbán  Károly 
hadnagy,  Zajzon  Áron  hadnagy,  Meiszlinger  fő- 
hadnagy. 

A  névaláírások  alatt  a  következő  sorok  olvas- 
hatók : 

„Itt  állának  a  nagy  Hunyad-vár  több  százados 
hős  falai  között  e  hon 
megmentői,  mindany- 
nyian  vértanúi  a  sza- 
badságnak. Keresztbe- 
font karokkal  bámulá 
a  hős  bajnokokat  a 
nép,  mely  szinte  két- 
ségbeesetten nyögött 
az  osztrák  rablánczaira 
fűzve,  mig  megmentői 
nem  levénk.  Ezen  várat 
látogatá  a  nagy  vezér, 
ezen  várat,  mely  büsz- 
kén tekint  le  még  most  is  az  őt  környező  vidék  és  szirt 
alapját  szünetlen  mosó  kis  folyamra,  mely  viharok  és 
fergeteg  daczára  is  szilárdul  áll  a  kőszikla  tetején. 
Itten  evek  rövid  táborias  ebédüket  e  halhatatlan 
emlékű  hősei  a  hazának,  hol  a  nagy  Hunyadi 
ülé  számtalan  diadal-ünnepeit.  Valami  megható 
vala  ez  rám :  látni  a  nagy  nemzet  virágait,  kik 
mind  e  czélért  küzdve  —  a  szabadságért,  egybe- 


Bem. 

(Barabás  egykorú  rajza  után.) 

seregelve,  a  nagy  lengyelt,  Bemet,  követték.  És  ki 
lön  a  boldog,  ki  a  rény  apostolait  elfogadá  a 
várban  ?  Egy  székely  ivadék :  László  József  és  neje 
Szerecsek  Anna.  Éljenek  önök,  hogy  nevelhessenek 
hasonló  fiakat  a  hazának  !  Fehér  János  főkapitány." 

Néhány  nap  múlva  az  egyik  tiszt  megküldte 
Lászlóéknak  Petőfi  Vajda-Hunyadon  czimü  köl- 
teményének másolatát,  melyet  —  mint  levelében 
Írja  —  Petőfi  megbizásából  irt  le  az  eredeti  kéz- 
iratról. 

Ugy  az  emléklapot,  mint  ezt  a  kéziratot  máig 
kegyelettel  megőrizték  Vajdahunyadon  a  László- 
nővérek Bem  tábornoknak  azon  nyomtatott  kis 
mellképével  együtt,  melyet  dicső  csatái  emlékére 
állitólag  Petőfi  nyomattatott  és  osztott  ki  Bem 
katonái  között. 


A    költő    öcscse. 

—  Petőfi  István.  — 

A  Petrovics-fiuk  élete  nem  volt  sima  lefolyású. 
Mindegyikre  végzetesen  nehezedett  rá  a  sors  keze. 
Mégis  István  élete  volt  talán  a  legsimább.  Mig 
bátyja  a  dicsőség  utján  járt,  ö  csöndes  magá- 
nyosságban morzsolta  le  életét.  Öregedő  szüleit 
gyámolította,  s  ifjú  korában  atyja  mesterségét  foly- 
tatta. 

A  szabadságharczban  mint  honvéd  küzdött.  A 
katonáskodást  Veszprémben  kezdte,  honnan  Sándor 
bátyjának  levelet  irt.  Ez  az  egyetlen  levél,  mely  a 
bátyjához  irt  levelei  közül  fönmaradt.  A  levél,  mely 
az  1848-iki  „Életképek"-ben  is  megjelent,  igy 
hangzik : 

Veszprém,  1848.  július  13. 

Kedves  bátyám !  Kívántalak  egy  pár  heti  itt- 
létünk alatt  tudósítani,  valamint  elmenetelünk  előtt 
elvárom  szinte  tudósításodat.  Ha  azt  mondanám, 
hogy  megbántam  tettemet,  miszerint  katonává  let- 

tem,  bűnt  követnék  el  lelkiismeretem  ellen ;  nem 
biz  én,  nem  bántam  meg,  s  úgy  hiszem,  nem  is 
fogom  megbánni,  ha  közlegény  maradok  is.  Kije- 
lölve altisztnek  ugyan  már  vagyok,  de  kijelentve 
még  nem.  Egy  kissé  furcsán  tetszik,  hogy  ide- 
jöttünkkor  már  az  itt  levők  között  az  altisztek  ki 
voltak  nevezve,  s  minket  azok  alá  adtak,  holmi 
15  —  16  esztendős  mesterlegények  kormányzata  alá, 
kikben  kevés  az  értelem  ;  ez  bizony  sokunknak, 
akik  jobban  megérdemelnénk,  visszatetszik  .  .  . 
de  az  idő  s  a  tettek  majd  megváltoztatnak  min- 
dent. Hát  urammal  mire  mentél  ?  Mi  az  újságokat 
bizony  nem  igen  szemlélhetjük,  mert  ide  nem  jár, 
csak  a  kaszinóba,  ott  meg  az  urak,  vagyis  az 
úrformák  lenézik  az  önkéntes  katonát  .  .  .  sokan 
azt  hiszik,  hogy  ezek  az  önkéntesek  aféle  ügye- 
fogyott emberek,  kiknek  nem  volt  életmódjuk,  holmi 
csavargó  mi  egymás,  pedig  igen  csalatkoznak 
uraimék,  ha  azt  hiszik.  A  hazaszeretet  vezérelt 
minket,  tiszta  érzésüeket  e  pályára,  sokan  közülünk 
szerencséjüket,  boldogságukat  hagyták  el  a  haza 
szent  ügyéért,  azért  megkivánnók,  hogy  egy  kissé 
udvariasabban  bánjanak  velünk,  s  ne  tekintsék  sok 
becsületes  fiúnak  foltozott  ruháját,  csizmáját,  mert 
azt  már  öt  hét  óta  jól  megviselgettük,  s  az  ország- 
tól még  nem  kaptunk  prófont  és  húsz  krajczárnál 
egyebet.  Szállásaink  is  igen  rosszak,  holott  Vesz- 
prémben jobb  helyekre  is  szállásolhatnának  bennün- 
ket, nemcsak  oly  helyekre,  hol  a  katonától  sóra  és 
lisztre  valót  kérnek  ...  én  ugy  hiszem,  rövid    itt- 

létünk    alatt    a    jobbmódú    házaknál    is    szívesen 

adnának  szállást.  Főbb  tisztjeink  igen  becsületesen 

bánnak  velünk,    nyiltan    mondhatjuk,   ily   egyének 

vezérlete    alatt   szivesen    szolgálunk   hazánknak   s 

örömmel    és   bátran    megyünk    bármi   veszedelem 

ellen.  Ég  velünk! 

Szerető  öcséd  : 

István. 

István  a  szabadságharczot  végigharczolta  és 
kapitányságig  vitte.  Bátyjával  anyjuk  temetésén 
találkozott  utoljára. 

A  szabadságharcz  után  az  osztrákok  katonának 
sorozták  be  és  1850-ben  Schleswig-Holsteinba  küld- 
ték, ahonnan  egy  év  múlva  szabadságolták.  Ekkor 
P.  Péterváradra  ment,  s  folytatta  mesterségét :  a 
mészárosságot. 

1852  nyarán  Pesten,  hol  bevásárlások  végett 
időzött,  Pataky  emigrácziói  ügynök  kézrekeritett 
listája  alapján  elfogták  és  a  teresienstadti  fogházba 
hurczolták.  Itt  három  évig  raboskodott,  miközben 
megismerkedett  Bőm  János  mérnökkel.  Bőm  beszélte, 
hogy  István  a  fogházban  minden  idejét  az  önmű- 
velődésre fordította.   Folyvást  irt  és  olvasott. 

A  fogházból  való  kiszabadulásuk  után  élénk 
levelezést  folytattak  egymással  István  és  Bőm  János. 
István  sokat  panaszkodott  leveleiben,  hogy  nem 
tud  megfelelő  álláshoz  jutni  s  ez  okból  kéri  „keserű 
kenyeres  pajtását",*  ha  valahol  alkalom  kínálkoz- 
nék: ne  feledkezzék  meg  róla. 

*  Igy  szólitottál<  egymást  a  fogházban. 

1857-ben  Gaylhoffer  János  dánosi  (Pestm.) 
földbirtokos,  Bőm  mérnök  apósa,  nevelőt  keresett 
két  kisebb  fia  mellé.  Bőmnek  első  gondolata  az 
volt,  hogy  Istvánt  kinálja  meg  ez   állással.    István 


Hány  hét  (1  világ? 

IVilPii  ján  kend     bálja,   us^jnn   mondja  meg 
Mii  csinálnak  odafönn  a  kü\.;ltk   ' 
Mondja  el  a  .sok  szép  jó  hirl  frlólok  , 
Kadd  buiduljon  a  szi\em.  hadd  öriilök 

.Nom  örülsz  a  pesli  hírek  halInLán 
Ríva  f.ikadsz,  kedves  öcsim,  mini  a  lyánj 
Uiva  fakadsz,  hop>ha  mapjar  a  hiled 
Ha  hazádat  s  .szabadságod  szerelrd 

Jertek  ide,  jertek  ide,  lepenjek. 
Elbeszélem  azt  az  uj  hirl  li  néktek, 
l\em  akar  az  országgjüles  rgjebct. 
Csak  az  egyet,  hogy  katonák  lenyelek  " 

Ejnye,  bátya,  eb  a  lelki,  mi  lelle. 
Hogy  ezt  ollyan  gono.sz  hirnek  képzelte  ' 
Mellyikünket  tartja  ollyan  gyuvan.ik. 
Hogy  ne  menjen  .szive.sen  katonának  '■' 

Egytül  egyig  mind  ott  leszünk,  a  hol  kell 
Mind  kiállunk  balor  elszaut  lélekkel. 
Alig  várjuk,  hogy  azt  mondják     ide  hál 
\  édcimczni  bajában  a  szeiil  hazát ' 

A  szavamba  v.igtatok,  jó  legények. 
Nem  olLin  van  ám  vége  a  beszédnek. 
Az  a  vége,  hogy  katonák  legyelek 
És  pedij;  nem  magyarok,  de  németek. 

Belebújtok  majd  a  német  ruhába, 
NéjT.el  azóval  vezetnek  a  csatába, 
Némcl  zászló,  az  a  feketesárga, 
Avvii  mentek  szegény  Olaszországra." 


!luh  meg  azi  i.s.  a  ki  aldja,  teremti! 
De  Diar  ahbul  csakugyan  nem  lesz  .semniL 
lllvenek  hal  követeink,  illyeiiek  ? 
Isten  ökit  ordeni   szerint  áldja  meg. 

Olaszország  minket  soha  nem  bántott. 
Egyel  akar  velünk  :  a  szabadságot. 
Ezért  minket  oda  vinni  nyakara  ? 
Soir  se  lepünk  tni  arra  a  halárra. 

ftl  maradunk  mi  a  magyar  hazában. 
Ezt  megvédjük  mind  halálig  mindnyájan 
De   magyar  ruhában  és  magyar  szóval 
Éls  a  magyar  haromszinü  zászlóval 

Katonának  valamennyin  fölcsapunk. 
De  a  magyar  hazát  védi  csak  hadunk, 
Magy.-.r  hazáak  pedig  ott  van  valóban. 
Hol  a  három.szinü  magyar  zászló  van! 


Petőfi  Sándor. 


Utczán  árusított  nyomtatvány  1848-bóI. 

Örömmel  fogadta  el  a  meghivást,  s  még  azon  esz- 
tendő szeptember  elején  Dánosra  érkezett. 

A  melegszívű  fiatalember  rövid  idő  múlva  meg- 
kedveltette magát  a  családnál.    Szerette    a   termé- 

szetet,  amelynek  ölén  naphosszat  elbolyongott; 
szerette  a  múzsát,  amely  neki  időnkint  verseket 
sugallt. 

Ha  Gayihofferékhez  vendégek  érkeztek,  István- 
nak vezető  szerep  jutott  a  társaságban. 

Egy  alkalommal  Ellingerné,  a  kiváló  opera- 
énekesnő vendége  volt  Dánoson  Gaylhofferéknek. 
A  művésznő  társalgás  közben  azt  az  óhajtását 
fejezte  ki,  hogy  rendkívül  szeretné  Petőfi  Sándor 
költeményeit  német  nyelven  ismerni. 

E  kijelentésre  István  elhozta  bátyjának  piros 
kötésű  költeményeit  és  átnyújtva  a  művésznőnek, 
igy  szólt: 

—  Parancsoljon  Nagyságod,  bármelyiket  kivánja, 
készséggel  lefordítom. 

És  a  társaság  általános  csodálkozása  közben, 
bárhol  nyitották  ki  a  könyvet,  mindenütt  rögtön 
németre  fordította  a  költeményeket. 

—  Es  ist  nicht  möglich  !  —  ismételgette  Ellin- 
gerné csodálkozásában. 


A  Gaylhoffer-család  szemefénye  a  virágzó  szép- 
ségű Antónia  volt,  egy  bájos  leány,  aki  nem  ma- 
radhatott hatás  nélkül  a  fiatal  nevelő  lelkére.  Föl- 
ébredt szivében  a  leány  iránt  a  szerelem  érzése, 
melyet  a  folytonos  együttlét  csak  fokozott. 

A  leányt  valósággal  körülrajongták  a  Gayi- 
hofferékhez bejáratos  fiatal  emberek,  de  ugy  lát- 
szik, Antónia  valamennyi  közt    István    iránt   érzett 

legtöbb  vonzalmat.  De  Istvánt  nem  lehetett  a 
komoly  kérők  sorába  sorolni,  mivelhogy  nem  volt 
megfelelő  állása,  Gaylhoffer  pedig,  aki  józan,  bölcs 
ember  volt,  legkedveltebb  leányának  nyugodt  és 
gondtalan  megélhetést  óhajtott. 

Ez  érlelte  meg  Istvánban  a  gondolatot,  hogy 
jobb  állás  után  néz,  s  akkor  megkéri  Antónia 
kezét. 

A  nyár  végén  bucsut  is  vesz  a  dánosi  kúriától 
Mielőtt  eltávozik,  tépelődő  lelkében  föltámad  az 
aggódás :  vájjon  távozása  nem  változtatja-e  meg 
Antóniának  iránta  való  rokonszenvét  s  nem  kény- 
szeritik-e a  leányt  szülei  arra,  hogy  hamarosan 
férjhez  menjen  ? 

Távozása  napján  bátyja  költeménykötetét  Antó- 
niának ajándékozta,  első  lapján  a  következő  aján- 
lással : 

EMLÉKÜL 

a  boldogtalan  költő 
még  boldogtalanabb  öcscséíöl. 

A  költem.énykötetbe  levélboritékot  csúsztatott  s 
arra  kérte  Antóniát,  hogy  azt  csak  elutazása  után 
bontsa  fel. 

A  borítékban  levél  volt,  melyben  István  meg- 
vallja szerelmét,  s  arra  kéri  Antóniát,  hogy  ha  szabad 
még  a  szive  :  őrizze  azt  meg  az  ő  számára. 

István  előbb  Pestre  jött,  majd  sorra  látogatta 
ismerőseit,  miközben  Szendrey  Júlia  atyjának  aján- 
latára Geiszt  Gáspár  csákói  pusztájára  (Békésm.) 
került  ispánnak. 

Alig  foglalja  el  állását,  sürün  küldözgeti  a  leve- 
leket Antónia  legidősebb  bátyjának,  akit  feleségével 
együtt  beavat  szivének  titkába  és  számit  párt- 
fogásukra, hogy  útját  a  szülőknél  egyengetni  fogják. 

István  mint  gazdatiszt  buzgón  és  kitűnő  ered- 
ménynyel működött.  Példás  becsületességével  meg- 
nyerte a  Geiszt-család  és  a  környék  urainak  sze- 
retetét. Szabad  óráiban  verselt  és  több  költeménye 
megjelent  a  „Vasárnapi  Ujság"-ban. 

A  dánosi  szép  napokat  és  Antóniát  azonban 
sem  az  idő,  sem  a  távolság  nem  tudta  vele  elfe- 
ledtetni. És  noha  Antóniától  nem  kap  választ 
leveleire,  ő  mégis  gyakran  keresi  föl  a  leányt  soraival, 
s  mindenképen  hatni  igyekszik  reá,  hogy  ha  kell, 
még  szüleinek  akarata  ellenére  is  nejévé  legyen. 
E  levelek  közt  van  kettő,  melyeknek  az  ad  értéket, 
hogy  István  mindkettőben  hivatkozik  bátyja  és 
Szendrey  Júlia  viszonyára,  s  az  utóbbinak  hozzá 
intézett  vigasztaló  szavait  szóról  szóra  közli. 

Egyik  levélben  István  a  többi  közt  ezeket 
Írja  Antóniának : 

Pesten  létemkor  elbeszéltem  ángyomnak  sor- 
sunkat, ki  igen  forró  részvéttel  hallgatta  végig  sze- 
relmemet, szerelmem  okozta  fájdalmaimat,  szülőid 
ellenséges  indulatját  s  midőn  mondám,  hogy  aligha 
esküdhetünk  szüleid  engedelmével  és  ha  megyünk, 
alig  kisérend  bennünket  szüleink  áldása;  szóról- 
szóra ezeket  mondta  szegény  ángyom : 

—  Én  is  szülői  áldás  kisércte  nélkül  men- 
tem azzal,  kit  szerettem  és  mégis   boldog   voltam 

Petőfi  Könyvtár  1.  " 

mindaddig,  míg  ö  élt.  Ha  ugy  történnék  veletek 
is,  majd  megtanítom  nődet  szülői  bántalmait  meg- 
bocsátani és  boldognak  érezni  magát  az  uj  pályán 
és  magát  vigasztalni  tudni  minden  viszontagságok 
közepett. 

—  Ezek  voltak  —  jegyzi  meg  István  —  ángyom 
szavai  és  hidd  el,  édes  lelkem,  hogy  ángyomban 
egy  jó  testvért  birsz  már  is. 

Másik  levelében 
panaszkodik,  hogy 
Antónia  nem  vála- 
szol leveleire. 

—  Én  —  Írja 
—  rab  voltam.  Aj- 
tóm előtt,  hol  má- 
sodmagammal vol- 
tam, őr  állott  és  ha 
kimentem,  nyomban 
kisért  az  őr.  Én 
mégis  tudtam  mó- 
dot keresni  ángyom- 
nak, ki  egyedüli  tá- 
maszom volt  nyomoromban,  néha  egy-egy  sort  irni. 
Tudom  helyzetedet,  kedvesem,  de  semmi  sem  ment- 
het föl  a  nemirás  bünvádja  alól ;  egy  szót,  egy  kis 
szócskát  setétben,  éjszaka,  irónnal  a  párnán  is  Írhat- 
nál, szóval :  van  mód  környezetedet  nem  megcsalni, 
(mert  ezt  a  szót  ily  esetben,  tiszta  szerelem  ügyé- 
ben, istenkáromlásnak  tartom),  hanem  méltatlan 
eljárásokat  kijátszani.  Nem  vétkezik  az,  ki  az  igaz- 


Petőfl  István. 

ság  és  jognélküli  erőszakoskodást  megcsalja.  És 
itt  szegény  ángyom  jut  eszembe,  kinek  Pestre 
érkeztemkor  csaknem  első  kérdése  volt : 

—  Hogy  vagy  te  s  hogy  áll  szerelmed  ügye? 
Én  mély  fájdalommal  megvallottam,  hogy  három 

hó  óta  semmit  sem  tudok  felöled  és  ő  méltó 
bosszankodással  felelt : 

—  Már  megengedj,  édes  Pistám,  de  a  te  Tónikád 
csakugyan  gyáva  kis 
leány,  mert  én  sem 
tartoztam  a  legbát- 
rabb leányok  közé, 
de,  daczára  minden 
szülői  zsarnokosko- 
dásnak,  mégis  irtam 
Sándornak. 

Majd    igy   foly- 
tatja levelét  István : 

„Ne  haragudj, 
édes  Tónikám,  án- 
gyomra, hogy  ily 
nyiltan  kimondta 
véleményét,  mert  ö 
van    jóakarónk,    ugy 


Petőfi  Istvánné.  (Gaylhoffer  Antónia.) 


azért  téged  szeret  s  ha 
ő  az.  Pistitől  (Gaylhoffer 
Antónia  fivére)  kérdeztem,  hova  lett  ángyom 
képe  az  ebédlőből  és  azt  mondta,  hogy  ágyad 
fölött  tartod.  Köszönet  neked  e  megbecsülé- 
sért, adja  Isten,  hogy  bebizonyítsa,  mennyire 
megérdemelte  azt;  adja  Isten,  hogy  te  légy  nekem 
mindenben  az,  ami  ő  bátyámnak  volt." 

8* 

1863-ban  a  Geiszt-család  uradalmi  tiszttartóvá 
nevezte  ki  Istvánt,  akinek  ezzel  évi  jövedelme  is 
jelentékenyen  megnövekedett. 

—  Most  már  —  gondolta  magában  —  meg- 
kérheti Antónia  kezét. 

Kinevezéséről  azonnal  értesiti  Bőm  Jánost  és 
Antónia  bátyját,  mindkettőt  arra  kérve,  hogy  együtte- 
sen hassanak  Antónia  szüleire  és  eszközöljék  ki 
számára  a  beleegyezést. 

Azt  tudta,  hogy  Antóniának  iránta  való  rokon- 
szenve nem  változott.  Erről  ismerősei  értesítették 
azzal  a  hozzáadással,  hogy  Antónia  szívesen  irna 
neki,  de  szülei  nem  engedik. 

Sok  huza-vona  és  rábeszélés  után  végre  Antónia 
szülei  is  beleegyeznek,  hogy  férjhez  mehet  a  csákói 
tiszttartóhoz,  annál  is  inkább,  mivel  a  leány  más 
kérőről  hallani  sem  akar. 

Örömmel  értesiti  erről  Istvánt  Bőm  János,  aki- 
nek levele  után  csakhamar  megérkezik  Antónia 
levele  is,  jelentve,  hogy  hosszú  és  kinos  öt  évi 
várakozás  után  immár  mi  sem  áll  boldogságuk 
útjában. 

E  levél  után  István  személyesen  is  elmegy 
Gaylhofferékhez,  ahol  ünneplésen  eljegyzi  Antóniát, 
s  egyúttal  kitűzik  az  esküvő  napját.  Gaylhofferék 
akkor  már  Alsó-Nyáregyházán  laknak,  mivelhogy 
az  öreg  úr  dánosi  birtokát  eladva,  itt  vásárolt 
birtokot. 

Az  esküvő  1863  deczemberében  volt  Alsó-Nyár- 
egyházán. Néhány  nappal  az  esküvő  előtt  az  alsó- 


A  költő  öcscse  117 

nyáregyházai  pap :  Vághelyi  János  meglátogatta 
Gaylhoffert  s  kijelentette,  hogy  ö  nem  esketteti 
össze  Antónia  kisasszonyt  Istvánnal.  Okul  adta  a 
többi  közt  azt  is,  hogy  a  menyasszony  katolikus, 
a  vőlegény  református,  a  menyasszony  atyja  pedig 
luteránus. 

—  Ilyen  házasság  —  mondta  aggódva  a  pap 
—  nem  lehet  boldog! 

A  családot  a  zavarból  Sárkány  Sámuel  lelkész 
(a  későbbi  püspök)  segítette  ki.  0  adta  össze  az 
ifjú  párt,  gyönyörű  beszédet  intézve  hozzájuk  az 
alsó- nyáregyházi  templomban. 

Az  esküvőn,  amelyen  násznagyként  szerepeltek : 
Gerenday  Ambrus  és  Hoitsy  Sándor,  megjelentek 
az  összes  rokonok,  köztük  Szendrey  Júlia  és 
Lisznyayék. 

Esküvő  után  a  fiatalok  Csákóra  utaztak,  az 
uj  otthonba,  ahol  már  kíváncsian  várták  a  köz- 
kedveltségü  és  népszerű  tiszttartót  ifjú  nejével 
együtt. 

És  leragyogott  rájuk  a  boldog  szerelem  napja ! 

De  a  boldogságra  hamarosan  fekete  felhő  bo- 
rult. Egy  asszony,  aki  Istvánt  nőtlen  korában 
hatalmába  keritette,  még  akkor  sem  szűnt  meg  őt 
üldözni,  mikor  már  nős  volt  és  a  magáénak  mond- 
hatta azt,  aki  után  éveken  át  epekedett.  A  férfi 
gyönge  volt,  az  asszony  pedig  erőszakos  és 
kegyetlen. 

Az  ifjú  feleség  szivében  egy  világ  dőlt  romba. 
Házasságuk  nyolczadik  hetében    Antónia   elhagyta 

a  csákói  tiszttartói  lakot  és  hazament  szüleihez. 
Nem  vált  el  törvényesen  férjétől,  de  többé  soha- 
sem találkoztak. 

István  éveken  át  irta  Antóniához  a  bocsánatkérő 
és  engesztelő  leveleket,  sőt  halála  előtt  minden- 
áron látni  óhajtotta  még  egyszer  nejét,  de  mire  a 
hívogató  levél  Antóniához  ért,  megjött  a  gyászhír 
is,  hogy  régi  szívbaja  véget  vetett  Petőfi  István 
boldogtalan  életének. 


Két    özvegy. 

—  Szendrey  Júlia  és  Gaylhoffer  Antónia.   — 

Ez  a  két  asszony  arra  volt  rendelve  a  sorstól, 
hogy  két  boldogtalan  férfit  boldogítson,  s  a  végzet 
mindkettőt  boldogtalanná  tette. 

Petőfi  Sándorné,  Szendrey  Júlia,  Magyarország- 
nak egykor  legregényesebb  és  legdicsöbb  asszonya, 
rövid,  de  viharos  élet  után  önmagával  és  az  egész 
világgal  meghasonolva,  száll  sirba. 

Petőfi  Istvánné,  Gaylhoffer  Antónia,  hosszú  és 
kínos  küzdelmek  után  odanyújtja  szivét,  „a  bol- 
dogtalan költő  még  boldogtalanabb  öcscsének",  s 
ez  elejti  a  forró  leányszivet,  mely  összetörve,  többé 
sohasem  éled  életre. 

A  két  nő  Petőfi  István  esküvőjén  találkozik 
egymással  először.  Talán  az  előre  sejtett  közös 
sors  okozza,  hogy  már  az  első  találkozásnál  bizal- 
mas barátság  támad  köztük. 

E  barátság  kapcsán  Szendrey  Júlia  rend- 
kívül érdekes  kijelentést  tesz,  mely  a  boldog- 
talan asszony  belső  világa  kutatóinak  némi  fölvi- 
lágosítást nyújt. 

Petőfi    István    özvegye,    aki    csöndes    vissza-    ♦ 
vonultságban   él   Váczon,    beszélte    el    nekem   az 
alábbiakat. 

A  hatvanas  években  egy  alkalommal,  mikor 
országszerte  terjedt  el  a  vakhir,  hogy  Petőfi  nem 
halt  meg,  hogy  Petőfi  él  .  .  .  együtt  ültek  Szen- 
drey  Jíjliával  a  kertben.  Petőfi  lángszelleméről  volt 
szó,  midőn  Antónia  ezt  a  kérdést  intézte  Júliához : 

—  Ugyan  mondd 
Juliskám,  mi  volt  az 
ok,  hogy  te  azt  a 
nagy  és  dicső  nevet 
levetve,  másodszor 
is  férjhez  mentél  ? 
Hiszen,  lám,  még 
az  se  bizonyos, 
hogy  ö  meghalt. 
Hátha  váratlanul  ha- 
zajön? .  .  . 

Szendrey  Júlia  e 
kérdésre  a  követke- 
zőket válaszolta : 

—  Egy  kimond- 
hatatlan kínzó  sejtelem  bizonyossá  tesz  abban, 
hogy  Sándor  meghalt,  Sándor  nem  jön  többé 
vissza.  De  ha  csoda  történnék  és  mégis  visz- 
szajönne,  akkor  tudom  és  érzem,  hogy  ő, 
egyedül  ö  értené  meg  azt,  miért  mentem  férjhez 
másodszor  .  .  .  Nem  beszélem  el  keserves  kálvá- 
riámat, melyet  végigszenvedtem,  nem  vádolok  sen- 

kit,  csupán  azt  az  egy  dolgot  emlitem  meg,  hogy 
mikor  férjem  halála  után  atyám  házához  vissza- 
tértem, a  pokol  kínjait  kellett  elszenvednem.  Atyám 
keserű  szemrehányásokkal  illetett,  aztán  elém  dobott 
egy  százas  bankót : 

—  Itt  van,  szerencsétlen  leányom  —  monda 
izgatott  hangon,  eredj  világnak  és  keresd  vele 
az  aradat  .  .  , 

És  én  mentem  és  kerestem  és  kutattam  az 
uramat,  de  sehol  és  soha  többé  nem  találtam 
meg  .  .  .  Hidd  el  —  végezte  beszédét  Júlia  — 
én  meghaltam  már  egyszer  .  .  . 

És  igaza  volt.  Petőfi  Juliskája  a  költővel 
együtt  halt  meg  a  segesvári  csatatéren ! 


A  „Vasárnapi  Újság"  1868  évi  szeptember 
13-iki  számában  a  következő  gyászhírt  közölte: 

f  (Szendrey  Júlia,  Petőfi  özvegye,)  utóbb  Horvát 
Árpádné,  folyó  hó  6-án  39  éves  korában 
elhunyt.  A  boldogult  mint  irónő  is  magára  vonta 
a  közfigyelmet;  mindjárt  első  müve:  „Petőfiné 
naplója",  mely  1847-ben,  házassága  első  évében, 
az  „Életképek"  hasábjain  látott  napvilágot,  nagy 
feltűnést  okozott;  később  több  csinos  lyrai  költe- 
ményt bocsátott  közre,  kitűnően  forditá  Andersen 
meséit,  s  utoljára  lapunkban  közölt  két  eredeti 
regét.  —  Felejthetetlen  nővére  Mária,  Gyulai 
Pálné,  épen  két  év  előtt  történt  gyászos  elhunyta 
után  a  gyönge  nő   csakhamar    súlyos    betegségbe 

esett,  mely  hosszas  szenvedés  után  kioltá  életét. 
Temetése  f  hó  9-én  ment  végbe.  A  megható  szer- 
tartáson az  elhunyt  tisztelői  tömeges  megjelenés 
által  fejezték  ki  részvétüket ;  a  virágkoszorúkkal 
ékített  koporsót  a  megboldogult  atyján  és  férjén 
kívül  fia  Petőfi  Zoltán,  Gyulai  Pál  és  Petőfi  István 
követték.  A  kerepesi  temetőben  tették  örök  nyu- 
galomra. Ott  nyugszik  Petőfi  Sándor  atyja  is.  A 
költő  ki  tudja  hol?  .  .  . 


Petőfi  ládája. 

Ki  ne  ismerné  Orlai  Somának  azt  a  képét, 
melyen  Petőfi  egy  szegényes,  hideg  szobában,  ládán 
ülve,  egyik  kezét  égő  pipáján  melengeti,  mig  a 
másikban  lúdtollat  tart  és  a  „Boldogtalan  voltam" 
kezdetű  költeményét  irja. 

Ez  a  közismert  kép  abból  az  időből  ábrázolja 
a  költőt,  midőn  az  1843  44-diki  telet  éhezve,  fázva, 
betegen  egy  szegény,  de  jó  öreg  asszonynál :  özvegy 
Fogas  Józsefnénál  húzta  ki  Debreczenben. 

Hajh  Debreczen, 

Ha  rád  emlékezem  ! 

Sokat  szenvedtem  én  te  benned  .  .  . 

Olyan  elhagyatott  kis  vándorszínész  voltam  — 
irja  „Úti  rajzai"-ban  —  kire  se  Isten,  se  ember 
nem  nézett,  nem  ügyelt. 

Ezen  a  képen  látható  láda  volt  a  költő  egyedüli 
atyai  öröksége,  melyet  a  szülői  házból  nagy  ván- 
dorutjára  vitt.  Kevés  ruháján  és  könyvein  kivül 
egyéb  nem  volt  abban.  Ami  kincse  volt,  azt  nem  a 
ládában,  hanem  a  szivében  hordta,  miként  irja  is  : 

Ládámat  tolvajtól  nem  félteni  én, 
Mert  üres,  mint  sok  tudós  feje. 
Szivemben  hordom  kincseim  .  .  .  szivem 
Sok  szép  emlék  kincsével  van  tele. 

E  láda  eredetileg  a  költő  atyjáé  volt, amiről  a  belső 
oldalán    olvasható   következő    fölirás   tanúskodik: 


STEFANUS  PETROVITS  DOMONYl 

Szék :  álló  legény.  Die  7  Sptmbr. 

Anno  1815. 


A  költő  anyai  ágon  ma  is  élő  rokonainak  el- 
beszélése szerint  ezt  a  ládát  Hriiz  Ádám  czinkotai 
asztalos  és  bognár  készítette  és  ajándékozta  a  költő 
atyjának. 

Mióta  a  költő  a  szülői  háztól  biicsut  vett,  ez 
a  láda  mindig  hűséges  kísérője  volt  katonáskodása 
és  vándorlása  idején.  Gyakran  megesett,  hogy  ládá- 
ját egy-egy  ismerősénél  hagyta,  s  mig  ő  vászon- 
tarisznyával a  hátán  és  bottal  a  kezében  gyalog- 
szerrel indult  a  világnak :  ládáját  csak  később  hozta 
utána  egy  alkalmi  fuvaros.  Mikor  a  költő  Debre- 
czenből  Pestre  jött,  ládáját  hetek  multán  egy  mol- 
nár hozta  el,    aki    lisztet  szállított  a  pesti  vásárra. 

A  költő  házassága  után  egyidőre  megszűnt  a 
vándorlás  és  miként  ő  irja:  „a  vándormadárból 
házimadár  lett,  aki  ezentúl  mindig  otthon  talál- 
ható, nem  ügy  mind  eddig  . . .  ami  nem  oly  regé- 
nyes, de  boldogabb  élet."  És  ekkor  a  láda  ismét 
visszakerült   az  öreg  Petrovicsékhoz  Váczra,    ahol 

a  költő  egy  látogatása  alkalmából  az  anyja  tyúk- 
járól irt  költeményében  is  megemlíti,  hogy: 

Ejli  mi  a  kő  !  tyúk  anyó  kena 
A  szobában  lakik  itt  bent? 


itt  szaladgál  föl  és  alá, 
Még  a  ládára  is  fölszáll ! 


Petőfi  ládája. 

A  költő  szüleinek  halála  után  Petőfi  István  vette 
át  a  ládát,  mint  régi  családi  ereklyét.  Ö  pedig, 
minthogy  gyermekei  nem  voltak,  még  életében 
a  Hrúz-családnak  ajándékozta  és  én  így  szereztem 
meg  Hrúz  Ádám  kerepesi  birtokostól. 


A  segesvári  völgy,  ahol  Petőfi  elesett. 


A  balázsfalvi  Koponya. 


Petőfinek  a  segesvári  csatasikon  történt  meteor- 
szerű  eltűnését  egész  legendakör  veszi  körűi.  Ilyen 
az  1902  január  hónapban  országszerte  feltűnést 
és  általános  érdeklődést  keltett  azon  hir  is,  hogy 
Petőfi  koponyája  olt  volna  a  balázsfalvi  főgimná- 
zium gyűjteményében,  ahova  Reichenberger  Bernát 
volt  osztrák  katonai  sebész  ajándékozásából  került, 
ki  az  elveszett  költő  fejét  a  csatatérről  hozta  volna 
magával. 

A  mesébe  illő  romantikus  történetet  egy  Fischer 
Károly  nevű  nagyszebeni  ügyészségi  tisztviselő,  az 
emiitett  Reichenberger  unokája,  irta  meg  levélben 
a  Petőfi-társaságnak.  E  levélben  közli,  hogy  nagy- 
atyja, Reichenberger  Bernát,  hosszú  ideig  egy  kopó- 

nyát  őrzött,  melyet  a  magyar  szabadságharczban  a 
csatatérről  hozott,  s  melyet  később  a  balázsfalvi 
főgimnáziumnak  ajándékozott. 

A  levél  Írója  szerint  Reichenberger  határozottan 
soha  sem  jelentette  ki,  hogy  ez  a  koponya  Petőfié, 
de  sok  olyan  czélzást  tett,  amiből  a  család  egyik- 
másik tagja  a  koponyában  Petőfi  koponyáját  sej- 
tette. Ebből  a  titokzatosságból  azután  olyan  össze- 
függéstelen és  zavaros  história  keletkezett,  hogy  a 
hir  alapossága  már  kezdetben  kétségesnek  mutat- 
kozott. Mindazonáltal  a  Petőfi-társaság  kötelessé- 
gének tartotta,  hogy  ezt  a  rejtélyes  dolgot  meg- 
vizsgálja. Szükséges  volt  ez  annál  inkább,  mert 
ha  az  egész  dolog  —  a  kutatás  és  vizsgálat  során 
—  legendának  bizonyult:  ezt  kimutathassa  és  lehe- 
tetlenné tegye,  hogy  évek  multán,  amikor  már  az 
ügy  sokkal  nehezebben  lenne  ellenőrizhető,  bármi- 
féle ebből  származó  mende-mondák  háborgassák 
a  nagy  költő  emlékét. 

A  Petőfi-társaság  Budapestre  hozatta  a  kopo- 
nyát, melyet  először  Jókai  Mórnak  mutattak  meg. 
Jókai  igy  nyilatkozott : 

—  Petőfi  koponyája  felül  szélesedő  volt,  ez 
pedig  keskenyedő ;  homloka  magas  volt,  ezé  ala- 
csony ;  az  orrtól  az  inycsontig  az  arcz  jóval  hosz- 
szabb  volt  s  a  pofacsontok  kiülök.  Arczélben  még 
jobban  kitűnik  az  eltérés.  Petőfi  homloka  erősen 
előre  nyomult,  ez  adott  arczkifejezésének  oly  meg- 
ható jelleget :  ezen  pedig  a  koponya  hátranyomott. 
Minthogy  a  fogak  teljesen  hiányoznak  a  felső  iny- 

Petöfi-Könvvi;ir  I.  ^ 

csontból,  azt  az  ismertető  jelt,  amiről  többször 
megemlékeztem,  a  rendetlen  fog-előreállást  nem 
találhatom  meg  rajta,  amiből  a  valószinüségre 
következtethettem  volna.  Azt  is  határozottan  állit- 
hatom, hogy  Petőfinek  ennél  nagyobb  feje  volt. 
Látva  a  koponyát,  azt  hiszem,  hogy  ez  valami 
cimeterium  csontházából  került  egykori  tulajdono- 
sához, amilyenhez  hasonlókat  eleget  láttam  a 
kuriózumokat  kedvelő  ismerőseimnél :  igy  Kazinczy 
Gábornál  is  egy  hatalmas  asztaldiszitő  koponyát, 
amiről  el  kellett  hinnünk,  hogy  az  Batu  kháné 
volt.  Ez  a  koponya  is  Batu  kháné  lesz. 

A  Petőfi-társaság  fölkérésére  dr.  Török  Aurél 
egyetemi  tanár,  a  koponyatan  európai  hirü  müvelője 
is  megvizsgálta  a  koponyát.  A  tudós  tanár  kije- 
lentette, hogy  bár  eddigelé  a  tudományos  buvárlat 
még  nem  haladt  annyira,  mely  szerint  lehetséges 
volna  egyedül  a  csontos  koponya  alakjából  és 
körrajzaiból  az  életben  volt  fejnek  alakját  kétséget 
kizáró  módon  megállapitani ;  de  egy  esetben  lehet- 
séges a  csontos  koponyáról  határozott  következ- 
tetést vonni  és  pedig  arra :  hogy  a  kérdéses  kopo- 
nya teljességgel  nem  lehetett  azé  az  egyéné,  akinek 
tulajdonítani  akarnák.  Török  tanár  szakszerű  és 
tüzetes  vizsgálat  után  konstatálta,  hogy  a  balázs- 
falvi koponya  —  nem  Petőfié. 

A  koponyát  megvizsgálta  még  dr.  Seemayer 
Villibald  antropológus,  továbbá  dr.  Iszlay  József 
egyetemi  tanár,  fogorvos,  akik  ugyan  Török  tanárral 
szemben  itt-ott  eltérő  véleményt  nyilvánítottak,  de 

a  vizsgálat  eredménye  mégis  csak  az  volt,  hogy 
a  koponya  —  nem  Petőfi  koponyája. 

Eközben  valóságos  tollharcz  keletkezett  a  saj- 
tóban. Az  ország  minden  részéből  jöttek  a  pro- 
és  kontranyilatkozatok.  Végül  a  kedélyek  hullámzása 
lecsendesült  és  a  koponya  visszakerült  a  balázs- 
falvi főgimnáziumba. 

A  Petőfi-társaság  azonban  tovább  folytatta  a 
kutatást  és  vizsgálatot,  hogy  lehetőleg  teljes  vilá- 
gosságot derítsen  e  rejtélyes  ügyben.  És  a  kutatást 
siker  koronázta,  mert  immár  megdönthetetlen  ada- 
tok állanak  annak  bizonyítására,  hogy  a  balázsfalvi 
koponya  csakugyan  nem  Petőfié. 

A  közös  hadügyminisztérium  levéltárából  szer- 
zett hivatalos  adatok  bizonyítják,  hogy  Reichen- 
berger  Bernát  nem  vett  —  és  nem  is  vehetett  részt 
1849  július  31-én  a  segesvári  ütközetben,  mert  ő 
az  I.  román  határőrzászlóaljhoz  volt  beosztva,  mely 
aznap  távol  Segesvártól,  Mikó-Ujfalun   táborozott. 

Ugyancsak  a  közös  hadügyminisztérium  levél- 
tárából szerzett  hivatalos  adat  szerint  Reichenberger 
nem  a  segesvári,  hanem  a  piski-i  csatában  vett  részt. 
Ez  megegyezik  azon  ténynyel,  hogy  mikor  Reichen- 
berger a  koponyát  a  balázsfalvi  főgimnáziumnak 
ajándékozta,  a  koponya  alá  egy  papírszeletre  román 
nyelven  a  következő  sorokat  irattá :  Capul  uniu 
officier  revolutionar  dim  1849.  Piski.  (Magyarul : 
Ez  egy  1849-iki  forradalmi  tisztnek  a  feje.  Piski.) 

Reichenberger  —  miként  a  vizsgálat  jegyző- 
könyvei tanúsítják    -  számos  ismerősének  és  barát- 

jának  megmutatta  a  koponyát,  melyről  mindig  azt 
állitotta,  hogy  ő  azt  a  piski-i  csatatérről  hozta.  Egy 
szép,  fiatal  magyar  honvédtiszt  holttestéről  vágta 
le.  Ezt  megerősíti  Reichenbergeinek  még  ma  is 
élő  egyetlen  fia,  aki  kijelentette,  hogy  a  Reichen- 
berger-unokáknak  a  Petőfi-koponyára  vonatkozó 
állitásai  félreértésen  és  tévedésen  alapulnak. 

Mindezekből  világosan  látható,  hogy  nemcsak 
a  tudományos  vizsgálat,  hanem  a  kutatás  során 
fölmerült  összes  körülmények  is  azt  bizonyítják, 
hogy  a  balázsfalvi  koponya  története  is  olyan 
legenda,  mint  a  többi,  mely  a  Petőfi  eltűnéséről 
és  haláláról  ezerféle  képtelen  és  esetlen  mende- 
mondában nyert  kifejezést. 

A  balázsfalvi  koponya  ügyében  tett  kutatásaim 
kapcsán  alkalmam  volt  még  élő  szemtanuktól  a 
segesvári  csatáról  is  egyet-mást  megtudni.  Tőlük 
hallottam,  hogy  a  segesvári  csata  után  a  Héjas- 
falva környékén  lévő  oláh  községek  lakóit  bizták 
meg  a  harcztéren  elesett  katonák  elhantolásával. 
Szemtanuk  állítják,  hogy  ezek  az  oláhok  leszedték 
a  holttestekről  a  ruhákat  és  meztelenül  temették  el 
a  halottakat  a  közös  sírokba.  Még  az  50-es  évek 
elején  is  látni  lehetett,  hogy  a  Héjasfalva  környé- 
kén lakó  oláhok  a  honvédek  ruháiból  átalakított 
öltözetet  viseltek. 

Lengyel  József,  báró  Gamera  Gusztáv,  Gya- 
lokay  és  más  egykorú  szemtanuk  állításai  alapján 
majdnem  bizonyossággal  meg  lehet  állapítani,  hogy 
Petőfit  vágtató    orosz  dsídások   kaszabolták   le   a 

segesvári  csatatéren  és  igy  halt  meg  dicsőén  a 
hazáért.  Kétségtelen,  hogy  ott  van  eltemetve  a 
közös  honvédsirok  egyikében  és  ott  aluszsza  örök 
álmát  —  miként  költeményében  előre  megjöven- 
dölte —  azokkal,  „kik  érted  haltak,  szent  világ- 
szabadság ! " 


IratoK  Petőfi  István  hagyatéKából. 

Petőfi  István  számos  becses  iratot  őrzött  meg, 
köztük  bátyjának  eredeti  kéziratait  és  egyéb  erek- 
lyéit, továbbá  olyanokat,  amelyek  Szendrey  Júlia, 
Petőfi  Zoltán  és  a  saját  életére  vonatkoznak.  Ezek 
nagyrészét  Petőfi  István  végrendeletében  a  Nem- 
zeti Múzeumnak  hagyományozta,  de  maradt  hagya- 
tékából több  olyan  irat  is,  amelyekről  intézkedés 
nem  történt.  Ez  iratok  közül  néhányat,  Kuczkay 
János  ügyvéd,  48-as  honvédhadnagy,  a  Petőfi 
István-féle  hagyaték  zárgondnokának  támogatásá- 
val megszereztem  a  Petőfi-ház  számára. 

Valamennyi  okmány  eredeti.  Köztük  van  Petőfi 
István  obsitja,  katonai  minösitő  táblázata,  büntetés- 
könyvi kivonat  a  theresienstadti  fogházból,  Lajos 
főherczeg  8-ik  gyalogezrede  parancsnokának  Szen- 
drey Júliához  intézett  értesítése,  egy  pesti  ügyvéd 
bizonyítványa  Petőfi  István  működéséről  és  végül 
Petőfi  Zoltán  latin  szövegű  engedélye  iskolák  láto- 
gatására. Mindegyik  iratnak  megvan  a  maga  tör- 
ténete és  mindegyik  hiven  tükrözi  vissza  e  küz- 
delmes esztendők  eseményeit. 

Petőfi  Istvánt  az  ötvenes  években  osztrák 
politikai  ügynökök  elfogták    és    a    theresienstadti 

várbörtönbe  hurczolták.  Ez  időből  való  az  alábbi 
„büntetéskönyvi-kivonat",  melyet  Petőfi  István  a 
keserű  évek  emlékére  halála  napjáig  megőrzött. 

Kk .  Festungs-Stockhaus  zu  Theresienstadt. 

STRAFEN-EXTRACT 
über  den  Kerker-Stráfling  Stefan  Petöffy. 


Dátum. 

Verbrechen. 

Strafe. 

Aufführung  wahrend  seiner  Condemnirung : 
Ist    zwar  ruhig,  jedoch  zu  Umtrieben  geneigt. 

Bei  der  Arbeit  gut. 

Theresienstadt,  am  3.  Feber  1856. 
Binig,  Venusa, 

Stockhaushauptmann.  Staabs-Profos. 

Cs.  kir.  várfogház  Theresienstadtban. 

BÜNTETÉSKÖNYVI  KIVONAT 
Petőfi  István  börtönrabról. 


Kelet. 

Bűntett. 

Büntetés. 

Magaviselete  büntetésének  ideje  alatt: 
Bár  nyugodt,    kihágásokra   hajlandó.   A   mun- 
kánál jó. 

Theresienstadt,   1856.  febr.  3. 
Binig,  Venusa, 

fogházfelügyelő.  föporkoláb. 

Petőfi  Istvánt  a  theresienstadti  várfogság  után 
„utószolgálatra"  ismét  beosztották  a  Lajos  főlier- 
czeg  nevét  viselő  8-ik  gyalogezredbe.  A  börtön- 
ben megtört  ember  kinos  gyötrelmek  közt  viselte 
a  katona-élet  terheit.  A  szabadságharcz  egykori 
kapitánya  kénytelen  volt  alantas  közlegényi,  majd 
káplári  sorban  tűrni  az  osztrák  rabigát.  Csodálható-e, 
ha  ebből  a  helyzetből  minden  áron  menekülni 
kivánt  ?  Nagy  segitségére  volt  ebben  sógornője : 
Szendrey  Jiilia,  aki  vele  érzett  e  nehéz  időben,  s 
maga  nyújtott  be  kérvényt  a  katonai  főparancs- 
noksághoz sógora  szabadságolása  ügyében.  Erre 
vonatkozik  a  8-ik  gyalogezred  parancsnokának 
Szendrey  Júliához  intézett  következő  értesitése : 

Erzherzog  Ludwig  8.  Infanterie-Regiment. 

An 

die  Frau  Júlia  Szendrey 

zu  Pesth 
Lindengasse  Nr.  1. 

Aufihrbeim  hohen  ungarischen  Landes  General 
Kommandó  gemachtes  Einschreiten  v^^egen  Beur- 
laubung  ihres  Schwagers  diesseitigen  Gemeinen 
Stefan  Petőfy  werden  Sie  hiemit  verstándigt,  dass 
bei  dem  Umstande,  als  derselbe  erst  vor  Kurzem 
zum  Regimente  rüktransferirt  wurde  und  wáhrend 
dieser  Zeit  sich  noch  keine  Berücksichtigung 
erwarb,  dann  weil  auch  die  in  Ihrem  Gesuche 
stehende  Angabe,  dass  Petőfy  krankheitshalber  für 

den  Militárdienst  fást   ganz   untauglich   geworden 
—    sich    nicht    bestattigt,     dessen     Beurlaubung 
dermalen  durchaus  nicht  stattfinden  kann. 
Sambor,  am  1.  September  1856. 

Murth,  Oberst. 

Lajos  főherczeg  8.  gyalogezrede. 

Szendrey  Júlia  úrasszonynak 

Pesten, 
Hársfa-utcza  1. 

A  magyarországi  katonai  főparancsnoksághoz 
sógorának,  Petőfi  István  közlegénynek  szabadsá- 
golása iránt  intézett  kérelmére  ezennel  értesíttetik, 
hogy  azon  körülménynél  fogva,  mely  szerint  a 
nevezett  csak  rövid  idő  előtt  osztatott  be  ismét 
az  ezredhez  és  azóta  nem  szerzettérdemeketarra, 
hogy  méltányossági  tekintetek  vétessenek  nála 
figyelembe ;  továbbá,  mert  az  Ön  kérvényében 
foglalt  azon  állitás,  hogy  Petőfi  betegség  miatt  a 
katonai  szolgálatra  majdnem  teljesen  alkalmatlanná 
vált,  nem  bizonyult  valónak,  —  a  nevezettnek 
szabadságolása  ez  idő  szerint  semmi  szin  alatt 
sem  teljesíthető. 

Sambor,  1856.  szeptember  1-én. 

Murth,  ezredes, 
•x- 

Midőn  Petőfi  István  a  katonaságtól  kiszabadult, 
hónapokon  át  Pesten  tartózkodott  és  megfelelő 
állást  keresett.  Mesterségét  nem  folytatta,  s  mielőtt 

a  Geiszt-uradalomhoz  került  gazdatisztnek,  ügy- 
védi irodában  is  dolgozott.  Erről  tanúskodik  az 
itt  közölt  bizonyítvány : 

Bizonyítvány. 

Alólirott  bizonyltom,  hogy  Petőfi  István  úr, 
szabadszállási  születésű,  f.  1857-ik  év  június  3- lkától 
1857-ik  év  szeptember  21-ig  irodámban  segédes- 
kedett.  Ezen  idő  alatt  a  reábizottakat,  neveze- 
tesen :  a  másolásokat,  kisebb  fogalmazásokat,  sür- 
getéseket a  legnagyobb  szorgalommal  és  pon- 
tossággal végezte  és  szép  előmenetelt  tanúsított. 
Magaviseletére  nézve  mint  ritka  becsületességü, 
szerény  és  nemes  törekvésű  egyént  bárkinek 
tiszta  lélekkel  ajánlhatom. 

Kelt  Pesten,  1857-ik  év  szeptember  24-én. 

Czinimerman  Samu, 
ügyvéd. 

Érdekes  az  iratok  közt  azon  okmány  is,  mely- 
nek külső  lapján  ez  olvasható:  Petőfi  Zoítani 
indultus  scholas  frequeniandi  (Petőfi  Zoltán  enge- 
délye iskolák  látogatására.) 

Petőfi  István  gyámja  volt  Zoltánnak.  Midőn 
Szendrey  Jiália  másodszor  férjhez  ment,  Zoltán  egy 
ideig  Istvánnál  nevelkedett,  aki  már  akkor  gazda- 
tiszt volt  a  Geiszt-féle  uradalomban.  Petőfi  István- 
nak az  volt  a  terve,  hogy  gyámfiát  a  szarvasi 
gimnáziumba  Íratja  és  ott  végezteti  el  vele  az 
iskolát.  Ehhez  azonban  szükséges  volt  az  egyház- 

megyei  hatóság  engedélye,  melyet  a  szentszék  meg 
is  adott,  s  amiről  a   nagyváradi   püspöki   helynök 
leiratban  értesítette  a  szarvasi  esperes-plébánost. 
A  leirat  szószerint  igy  hangzik : 

Admodum  Rev.  Dominó  Francisco  Lonovits 
Vice  Archi  Diacono  Parocho 
1653 
ggK  Szarvasiensi. 

Admodum  Reverende  Domine, 
Vice  Archi  Diacone  et  Paroche ! 

Tenoré  Intimati  Excellentis  Consilii  Romani 
Catholici  Latini  Ritus  Hungarici,  de  dato  undeci- 
mae  currentis  mensis  et  Anno  Nro  71044  emanati, 
significatur  juveni  Zoltano  Petöfy  erga  Recursum 
Patris  sui  Gymnasium  protestanticum  Sarvasiense 
frequentandi  facultatem  concessam  haberi. 

Quodipsum  in  nexu  prelaudati  Intimati  Archi 
Diaconi  Váradiensis,  que  respectivo  Parocho  eo 
addito  notum  reddo :  ut  institutioni  praefati  juvenis 
in  Religione  Catholica  solerter  intendere,  eundemque 
ad  cultum  Divinum  diligenter  frequentandum  ex- 
stimulare  velit. 

in  reliquo  piis  ad  Aram  precibus  commendatus, 
constanti  cum  propensione  maneo, 

Admodum  Reverende  Dominationi   Varadiensi, 

Váradolaszini,  23.  Septembris  1865. 

Addictissimus  in  Cristo  fráter 

Franciskiis   Schwarczl,    mp. 
Vicarius  episcopatis. 

Főtisztelendő  Lonovics  Ferencz  esperes-plébános 
úrnak 


1653 


865  Szarvason. 

Főtisztelendő  esperes-plébános  lír ! 

A  magyarországi  latin  szertartású  főszentszéki 
ülésnek  ez  évben,  folyó  hó  11-én  kelt  71,044 
számú  leirata  kapcsán  értesítem,  hogy  Petőfi  Zol- 
tán ifjúnak  —  gyámapja  kérésére  —  megenged- 
tetik a  szarvasi  protestáns   gimnázium    látogatása. 

A  fenti  leiratot  esperes  urnák,  mint  illetékes 
plébánosnak,  azzal  a  kívánsággal  hozom  tudomá- 
sára, hogy  a  fent  emiitett  ifjúnak  a  katolikus  hit- 
ben való  tanítására  gondosan  őrködni  és  őt  az 
istentiszteletek  szorgalmas  látogatására  ösztönözni 
szíveskedjék. 

Egyébként  jámbor  imádságába  ajánlva  maga- 
mat, változatlan  szeretettel  vagyok 

Főtisztelendő  esperes-plébános  úrnak, 

Várad-Olaszin,  1865.  szeptember  23-án, 

Krisztusban  legragaszkodóbb  testvére : 

Schwarzl  Ferencz, 

püspöki  helynök. 


Petőfi  díszkardja. 


ApróságoK. 


Legéndi  György  kiskőrösi  gazdálkodó  beszéli, 
hogy  Petrovics  mészáros  Sándor  fiát  a  húszas 
években  Kiskőrösre  hozta,  ahol  néhány  hónapot 
töltött  keresztszüleinél :  Viczián  Jánoséknál.  Ez  idő 
alatt  a  keresztszülők  beiratták  a  fiút  az  iskolába, 
melyben  Zselló  Laios  tanitó  oktatta  a  gyermekeket. 
Legéndi  szülei  Vicziánék  szomszédségában  lak- 
tak, s  igy  a  két  gyermek  hamarosan  megbarátko- 
zott egymássai.  Együtt  jártak  iskolába,  s  még  a 
padban  is  egymás  mellett  ültek. 

Egy  alkalommal  a  tanitó  sok  írnivalót  adott 
másnapra.  Ámde  hiányzott  a  legfontosabb  eszköz : 
a  lud-toll.  A  két  iskolásgyerek  ott  állt  az  utcza 
közepén  s  azon  tűnődött,  hogy  honnan  szerezzen 
lúdtollat. 

Sándor  hirtelen  a  homlokára  csap  és  lelken- 
dezve közli  eszméjét  pajtásával.  Az  eszme  pedig, 
melyet  rögtön  meg  is  valósítottak,  az  vala,  hogy 
a  szomszédban  lakó  Albertéknak  az  utcza  végén 
kószáló  libáit  kihajtották  a  rövésbe,  s  mig   Petro- 

vics  lesben  állt :  Legéndi  egymás  után  szedte  ki  a 
tollat  a  libákból.  Mikor  azután  egy  csomó  toll 
már  együtt  volt,  összekötötték  és  hazavitték,  hogy 
majd  a  Legéndiék  istállójában  eldugják.  Már  a 
helyet  is  megtalálták  a  jászolban,  mikor  az  öreg 
Albertné  szitkozódva  jön  be  a  kapun : 

—  Szomszédné  asszony  —  kiáltotta  az  udvar- 
ban foglalatoskodó  Legéndinének  —  magának  van 
iskolába  járó  fia.  Azt  láttam  a  Petrovics-gyerekkel 
settenkedni  a  libáim  körül.  Bizonyosan  azok  a 
gazok  tépték  ki  a  libáim  tollát. 

A  másik  pillanatban  Legéndi  atyja  már  az 
istállóban  volt,  hol  csakhamar  ráakadt  a  ludtol- 
lakra,  a  következő  pillanatban  pedig  leoldotta  nad- 
rágja szijját,  karjára  kapta  a  fiát  és  ugy  elverte, 
hogy  hurkák  támadtak  a  gyermek  lábszárán. 

Eközben  Petrovics  Sándor  fölhasználta  az  alkal- 
mat és  elosont.  Mikor  aztán  másnap  az  iskolában 
találkoztak,  Petrovics  igy  szólt  Legéndihez  : 

—  Látod,  kellett  az  neked  ?  Miért  nem  fogtad 
rám  a  lopást?  Engem  a  te  apád  úgyse  verhetett 
volna  meg  .  .  . 

—  Nem-e? 

—  Nem  bizony,  mert  én  —  elszaladtam. 


Heislerné  Blau  Teréziának  ruhakereskedése  volt 
Szabadszálláson.  Petrovicsék  is  nála  vásárolták  a 
kész  ruhát.  Egy  napon  Petrovicsné  a  boltba  jött 
ruhát  vásárolni.    Azt    mondta,    hogy    miután    fiát 

Szentlörinczre  viszi  iskoláztatni,  ez  az  utolsó  ruha, 
melyet  Heisleréknél  vásárol  a  fia  számára.  Mig 
Heislerné  a  ruhákat  választásul  Petrovicsné  elé 
rakta,  a  kis  „fekete  fiu"  keresztbe  font  karral 
mereven  nézelődött  az  üzletben. 

Eközben  Petrovicsné  egy  szürke  ruhát  emelt 
föl  s  a  fiának  nyújtotta,  hogy  megpróbálja.  A  fiu 
a  szürke  ruha  látására  nem-et  intett  a  fejével, 
majd  arra  kérte  anyját,  hogy  más  szinü  ruhát 
vegyen  neki,  mivelhogy  a  szürke  ruháért  a  pajtásai 
kigúnyolják, 

—  Hát  aztán  már  minek  gúnyolnák  ki?  — 
kérdezte  a  fiútól  Heislerné. 

—  Azért  —  válaszolta  az  —  mert  a  szamár- 
nak is  szürke  a  ruhája. 

A  két  asszony  jóizüt  nevetett  a  kis  fiu  vála- 
szán s  végül  is  a  szürke  ruha  helyett  más  szinü 
ruhában  állapodtak  meg. 

És  a  kis  Sándor  maga  vitte  ki  hóna  alatt  a 
boltból  az  új  ruhát. 


Jellemző  Petőfi  önérzetére,  mely  már  kora 
ifjúságában  is  megnyilatkozott,  egy  Aszódon  tör- 
tént jelenet.  Midőn  valami  diák-csiny  miatt 
Korén  tanár  a  czinkosokat  a  tábla  mellé  kitérde- 
peltette,  Sándor  nem  akart  menni.  Nagy  nehezen 
mégis  kiment,  de  nem  a  táblához,  hanem  a  tanár 
elé  állt  és  határozott,  majdnem  követelő  hangon 
kérte,  hogy  ; 

—  Domine  professzor,  inkább  megtanulok  száz 
latin  közmondást,  de  letérdepelni  nem  fogok ! 

—  Jól  van  —válaszolta  a  professzor  — tanulj 
meg  hát  száz  példaszót! 

És  Sándor,  bár  nehezen  ment,  de  megtanulta, 
csakhogy  ne  kelljen  térdepelnie. 


Kolmár  József  tanár  Pápáról  ismerte  Petőfit, 
akivel  együtt  diákoskodott.  Kolmár  később  Po- 
zsonyba került,  ahol  mint  félig  végzett  pápai  diák 
az  „Országgyűlési  Tudósitások"-nál  nyert  alkal- 
mazást olyképpen,  hogy  egy  sürün  teleirt  ivért  25 
váltógarast  kapott. 

Egy  napon  találkozott  Petőfivel,  aki  nagy  nél- 
külözések közt  barangolt  Pozsony  utczáin.  Kolmár 
biztatására  Petőfi  is  beállt  az  „Országgyűlési  Tudó- 
sitások"~hoz  naplóirónak  és  Kolmárral  együtt  kör- 
mölgetett  reggeltől  napestig.  A  két  szegény  exdeák 
egy  szobában  lakott,  s  megosztották  egymás  közt 
a  nyomorúságot.  A  ház  előtt  egy  magas  nyárfa 
állt,  melyet  nagyon  megszeretett  Petőfi,  s  költői 
hévvel  merengett  el  rajta.  Ez  a  hév  átragadt  Kol- 
márra  is,  aki  verset  akart  róla  irni.  Azonban  csak 
az  alábbi  két  sorig  vitte : 

Diinaparton  magas  nyárfa, 
Magában  áll,  mint  egy  árva  .  .  . 

Kolmár  a  verset  abbahagyta.   Másnap    meglátta 
Petőfi  a  félbehagyott  verset: 

Petőfi-Könyvtár  I.  10 

—  Minek  haj^jyod  itt  csúfságnak  —  mondta 
Kolmárnak  —  legalább  hadd  legyen  egy  strófa. 
És  a  két  sor  alá  ezt  irta : 

Égbe  mered  szép  sudara, 
Rászáll  az  Isten  madara ! 


Kecskeméti  szinészkedése  idején  az  odavaló 
színtársulat  Almási  nevű  rendezője,  egy  tagba- 
szakadt, óriási  termetű  ember,  azzal  üldözte  a 
költőt,  hogy  mindig  jelentéktelen  és  rossz  szere- 
peket adott  neki. 

Ennek  az  Almásinak  volt  egy  Julcsa  nevű  imá- 
dottja  a  Czegléd-utczában,  akihez  eljárogatott. 

Egyszer  aztán  Petőfi  azt  mondja  Almásinak : 

—  Hallja,  Almási,  ha  maga  tovább  is  szekíroz, 
elütöm  a  kezéről  a  kedvesét. 

Almási  végignézte  a  czingár  költőt  és  meg- 
vetően csupán  ennyit  szólt : 

—  Annak  maga  nem  imponál,  amice ! 

Ezt  az  epizódot  maga  Petőfi  mondta  el  Jókai- 
nak, aki  évek  előtt  a  Petőfi-társaság  lakomáján 
beszélte  el  az  asztalnál  ülő  szomszédjainak. 

* 

1845  tavaszán  Petőfi  Eperjesen  töltött  néhány 
napot  Kerényi  Frigyes  és  Tompa  Mihály  baráti 
társaságában  Kerényiék  (Christmann)  vendégszerető 
házánál.  Ez  alkalommal  Kolbenheyer  Mór  lelkész 
(Arany  János  Toldi-jának  németre  fordítója)  ebédet 
adott  Petőfi  tiszteletére,    amelyen   jelen   voltak   az 

ünnepelt  költői  „triás"-on  kiviil  Vandrák  András 
és  Krayzell  András  nagynevű  tanárok,  nemkülön- 
ben a  hazafias  nöegyesület  több  előkelő  tagja:  Kósch 
Lajosné,  Lehóczky  Jenőné,  Strohriegel  Andrásné  stb. 

Beszélgetés  közben  szóba  került  a  többi  közt 
az  akkor  hirneves  operaénekesnő,  Schódel-Klein 
Róza,  ki  abban  az  időben  a  Nemzeti  Szinházban 
Pesten  aratta  fényes  babérjait.  Az  asztaltársaság 
valamelyike  egyenesen  Petőfihez  fordult,  provokálva 
mintegy  a  költő  müizlési  Ítélkezését  az  operaéne- 
kesnő remeklése  felől,  mire  a  költő  szórói-szóra 
ezt  válaszolá  : 

—  Mit  nekem  Schódelné?  Ha  én  szép  ének- 
lést akarok  hallani,  hát  kimegyek  az  erdőbe  és 
ott  hallgatom  a  csalogányt !  .  .  . 

Ez  a  meglepő  nyilatkozat  a  jelenvoltaknál  meg- 
lehetős derültséget  keltett,  pedig  komolyan 
monda,  amit  mondott:  arczkifejezése,  hanglejtése 
és  egész  magatartása  komoly  volt. 

Id.  Sztehlo  János,  aki  akkor  szintén  jelen  volt 
a  társaságban,  azt  mondja,  hogy  a  költőnek  ez  a 
rögtönzött  kijelentése  nem  kitérő  válasz  volt,  nem 
is  mübirálat  a  hirneves  művésznő  ténykedésének 
művészeti  becse  vagy  értéke  fölött,  csakis  a  ter- 
mészet fiának  és  népköltői  érzékének  közvetetlen 
megnyilatkozása,  s  mint  ilyen,  a  maga  nemében 
nagyon  érdekes  és  igen  becses. 

id.  Sztehlo  egyébként  Petőfit  csak  egyszer 
látta,  a  föntirt  alkalommal,  de  azt  élete  legkivá- 
lóbb   emlékei    közé    sorolja.  Petőfi    megjelenése, 

10* 

alakja,  sziporkázó  szelleme  nagy  hatással  és  feled- 
hetetlen benyomással  volt  mindnyájukra. 

* 

Az  1842  és  1845-ik  esztendők  közötti  időben 
a  költő  atyja  a  kunszentmiklósi  mészárszéket  is 
bérelte,  ahol  fia  István  volt  a  székálló-legény. 
Petőfi  meglátogatta  itt  öcscsét  és  néhány  napot 
nála  töltött.  Ez  alkalommal  Kelemen  Gergely  tanár 
(Kelemen  Mór  volt  kúriai  biró  atyja)  sétája  köz- 
ben megpillantotta  Petőfit  a  mészárszék  előtt  egy 
fejős-széken  ülve,  amint  mélyen  elmerülve,  köny- 
vekben olvasott. 

—  Mit  csinál  öcsémuram  ?  —  kérdezte  tőle 
Kelemen. 

—  Angolul  tanulok,  urambátyám  —  válaszolta 
Petőfi  és  nagy  elragadtatással  szólt  Byronról.  Min- 
den vágya  —  úgymond  —  hogy  a  nagy  költő 
müveit  angol  nyelven  olvashassa. 

* 

Ez  időben  ismerkedett  meg  a  költő  Kunszent- 
miklóson Bankos  Károlylyal,  akinél  később  gyak- 
ran megfordult,  sőt  1848-ban  a  képviselőválasztás 
alkalmával  nejét  is  levitte  Bankosékhoz. 

1844  nyarán  is  vendége  volt  Bankosnak. 
Egy  délután  pipázgatva  sétálgattak  az  Epreskert 
felé.  Midőn  a  tahidhoz  értek,  egy  juhászlegény 
jött  velük  szemben  szamáron.  Petőfi  hirtelen  oda- 
szólt Bankosnak : 

—  Nézd  Károly,  ezt  az  eredeti  képet ! 

A  hosszúlábú  juhász    döczögve    jött    egy    kis 
szamáron  és  csakugyan  földig  ért  a  lába  .  .  . 

Petőfi  verse  a  FHegende    Blatter-ben. 

—  Hova  vágtat  kend  ?  —  kérdi  Petőfi  tréfásan 
a  mellettük  elhaladó  juhásztól. 


150  Petőfi-Könyvtár 

—  Beteg  a  rúzsám,  ahhoz  mék !  —  kiáltott 
vissza  a  juhászlegény  és  nagyokat  vágott  a  sza- 
márra. 

Petőfi  és  Bankos  e  jelenet  után  folytatták  sétá- 
jukat. Mikor  hazatértek,  Petőfi  néhány  perezre 
bement  szobájába,  s  mikor  visszatért,  igy  szólt 
Bankoshoz : 

—  Te,  Károly,  megverseltem  azt  a  juhászt,  akit 
délután  láttunk. 

És  felolvasta  a  „Megy  a  juhász"  czimü  költe- 
ményét. Bankos  elragadtatással  hallgatta  a  költe- 
ményt és  dicsérően  mondta  Petőfinek : 

—  Sándor,  ez  nagyon  jó  dolog  ám ! 

* 

Petőfi  1848-ban  mint  képviselőjelölt  a  kun- 
szentmiklósi városháza  előtt  beszélni  kivánt,  hogy 
visszautasítsa  ellenségeinek  ellene  szórt  rágal- 
mait, de  Virágh  Dénes  biró  nem  akarta  megen- 
gedni a  költőnek,  hogy  beszéljen.  Később  mégis 
beleegyezett,  de  csak  úgy,  ha  Petőfi  a  rágalmak- 
ról nem  szól  és  ellenük  nem  védi  magát. 

Mikor  Petőfi  beszédét  befejezte  és  leszállt  a 
dobogóról,  összecsapta  a  tenyerét  és  gúnyosan 
végignézve  Virágh  bírón,  igy  fakadt  ki : 

—  Óh,  birák  mintaképe,  gyönyörűséges  mák- 
virág ! 

* 

Mikor  a  költőnek  a  „Hejh,  édes  szülőimék, 
gazdagodjam  meg  csak"  kezdetű  költeménye  meg- 

jelent,  a  falusi  vendéglőben  kártyázó  urak  meg- 
mutatták azt  a  lapszámot  öcscsének :  Petőfi  Ist- 
vánnak, aki  az  időben  székálló  legény  volt  és 
éppen  egy  pohár  borra  tért  be  a  vendéglőbe.  A 
költeményben  az  alábbi  sorok  vonatkoznak  Ist- 
vánra : 

Pistinek  meg  majd  veszek 

Drága  paripákat : 

Rajtok  jó  Istók  öcsém 

Vásárokra  járhat. 

A  fiatal  legény  nagy  komolyan  elolvasta  a 
verset  s  azután  eltávozott  a  vendéglőből.  Másnap 
egy  darab  papirossal  a  kezében  lépett  a  vendég- 
lőbe és  mintegy  válaszul  Sándor  bátyja  levelére, 
egy  verset  olvasott  fel,  melynek  egyik  strófája 
így  szólt : 

Tudom,  jó  Sándor  bátyám, 

Hogyha  én  azt  várom  : 

A  vásárokat  holtig 

Gyalogosan  járom  ! 
* 

Iglón  a  Pákh-család  körében  pompásan  érezte 
magát  a  költő.  Pákh  Károly  nyugalmazott  tanár, 
Pákh  Albertnek,  Petőfi  benső  barátjának  öcscse, 
ebből  az  időből  a  következő  két  apróságot  je- 
gyezte föl.  Az  első  hetet  Iglón  Petőfi  inkább  csak 
a  család  körében  tölte,  alig  tekintett  szét  a  város- 
ban. Rendesen  korán  kelt,  s  aztán  kiment  a  kertbe, 
hol  föl  és  alá  sétálva,  fönnhangon  olvasgatott 
Béranger,  Hugó  Viktor  és  más  franczia  költők 
müveiből,  melyeket  részint  magával  hozott,  részint 

Pákliék  könvtárában  talált.  Ez  az  olvasgatás  addig 
tartott,  mig  reggelire  hivták.  Az  első  meghívás  a 
tizenkét  éves  Pákh  Miklósra  volt  bizva,  ki  fel- 
adatát ezzel  a  dikczióval  oldotta  meg: 

—  Petőfi  úr,  tessék  jönni  früstökölni ! 

Petőfi  össze-vissza  ránczolván  homlokát,  maga 
elé  állitá  a  fiút  és  így  szólt  hozzá: 

—  Ha  még  egyszer  azt  mondod  nekem,  hogy 
Petőfi  úr  és  tessék  früstökölni  —  akkor  jól  meg- 
czibálom  a  füledet!  Érted? 

—  Értem. 

—  Hát,  hogy  fogod  ezután  mondani? 

—  Sándor,  gyere  reggelizni. 

—  No  már  így  jól  van  —  monda  Petőfi  — 
most  már  mehetünk ! 


Egy  délután  a  Pákh-leányok  néhány  barátnője 
jött  el  látogatóba.  A  társalgás  németül  folyt,  de 
Petőfi  magyarul  beszélt  a  németajkuakkal  is,  s  igen 
megbotránkozott  a  leányok  örökös  német  beszédén. 
Emiatt  még  másnap  is  duzzogott  s  ebéd  után 
már  a  leányokkal  is  perelni  kezdett,  hogy  keveset 
beszélnek  magyarul.  Ezek  azonban  csakhamar  más 
tárgyra  fordították  a  beszédet  és  felszólították, 
hogy  mondjon  nekik  inkább  egy  szép  verset, 
mire  Petőfi  rövid  szünet  után  kissé  haragosan  így 
kezdett  extemporizální : 

Német  lányok,  csúnya  német  lányok, 
Nem  jövök  én  többet  ti  hozzátok  .  .  . 

De  tovább  nem  folytathatta  a  leányok  miatt. 
Az  nem  szép  .  .  .  olyan  vers  nem  kell  nekik  .  .  . 
mást  mondjon  !  —  kiáltották.  Mikor  aztán  a  hábor- 
gás lecsillapult,  Petőfi  —  szokása  szerint  —  jobb 
kezével  vékony  kis  bajuszát  pödörgetve,  igy  kezdé : 

Szép  Petőfi  ...  jó  Petőfi  .  .  . 

Pákh  Albert  közbeszól  .  .  .  nagy  bolond. 
Petőfi  azonban  nem    zökkent   ki  a  tempójából 
és  teljes  nyugalommal  igy  folytatta : 

—  De  még  nagyobb  Berti,  aki  ilyet  mond. 

Volt  erre  általános  nagy  kaczagás,  mely  a 
komoly  Petőfit  is  magával  ragadta,  de  a  verselés- 
nek többé  nem  volt  folytatása. 


Törökfalvi  Pap  Zsigmond  résztvett  1847  őszén 
Nagykárolyban  a  gróf  Károlyi  uradalom  főtisztjé- 
nek a  magyar  tisztújítás  alkalmával  régi  szokás 
szerint  rendezett  ebédjén,  melyre  a  megye  ifjabb 
tisztviselőit  hivták  meg.  A  vendéglátó  háziúr  leánya 
kedves  barátnőjének :  Szendrey  Júliának  kedvéért 
az  akkor  Nagykárolyban  időző  Petőfi  is  hivatalos 
volt  az  ebédre,  de  nem  jött  el. 

Ebéd  felett,  beszélgetés  közben,  a  költő  is 
szóba  került  és  a  háziasszony  —  talán  nehezte- 
lésből,  hogy  Petőfi  nem  jött  el,  vagy  női  pikan- 
tériából —  a  költőnek  kiálló  szemfogára,  mint 
szépséghiányra  tett  megjegyzést. 

Szendrey    Jiilia    fülig    pirult   a  háziasszony    e 
megjegyzésére,  s  hirtelen  visszavágott,    mondván : 
—  De  Petőfi  Sándornak  az  is  jól  áll  ! 


Mezőtúron  lakik  özvegy  Mészáros  Endréné  (a 
volt  polgármester  özvegye). 

A  negyvenes  években,  Mészárosné,  atyjának  a 
Csillagos  (most  Rákóczi)  utczában  levő  házában 
a  nyitott  ablakon  kikönyökölve,  látta,  hogy  egy, 
fehér  vászonnal  behúzott  „ernyős  szekér'  közeledik. 
A  szekér  elé  három  sovány   gebe   volt  fogva,  s  a 


Szendrey  Júlia  sajátkezű  aláírása. 

nagy  sárban  éppen  a  házuk  előtt  akadtak  meg. 
Hasztalan  biztatták  a  gebéket,  a  szekér  tengelyig 
befúródott  a  sárba,  s  nem  lehetett  helyéből  ki- 
mozdítani. A  szekéren  a  parasztgazdán  kivül  egy 
hanyagul  öltözött,  nyúlánk  fiatal  ember  ült,  aki 
látván  a  helyzetet,  leugrott  a  szekérről,  s  a  szom- 
szédos „Dobogó"  vendéglőbe  ment,  hol  a  belépő 
idegent  az  ott  borozgató  mezőtúri  urak  erdélyi 
diák"-nak  nézték.  Az  idegen  nagy  elkeseredéssel 
szólt  a  rettentő  sárról,  mely  útjukat  megnehezíti 
és  segítséget  kért  a  vendéglőstől.  Mikor  aztán  az 
urak  megtudták,    hogy   az    idegen    Bonyhaiékhoz 

készül  Mezőberénybe  és  Petőfi  Sándornak  hívják : 
valamennyien  segítségére  siettek  a  megrekedt 
szekérnek,  mely  néhány  órai  késéssel  végre  meg- 
indulhatott Mezőberény  felé. 

Mészárosnénak  másnap  egy  barátnője  újsá- 
golta, hogy: 

—  No,  hires  vendége  volt  tegnap  Túrnak. 
Petőfi  Sándor,  a  költő  rekedt  itt  egy  parasztszekéren  ! 

A  szabadságharcz  idején  két  urihölgy  érkezett 
Mészárosné  szüleihez.  Az  egyik  Petőfiné  Szendrey 
Júlia  volt,  a  másik  Sárossy  Gyuláné.  Petőfiné 
csupán  néhány  órára  szállt  meg  és  tovább  utazott, 
mig  Sárossyné  ott   maradt    Mészárosné    szüleinél. 

—  Mikor  a  két  hölgy  megérkezett  —  beszéli 
Mészárosné  —  nekem  is,  szüleimnek  is  feltűnt, 
hogy  mindketten  levágott,  rövid  hajat  viselnek. 
Meg  is  kérdeztem  őket,  hogy  miért  vágatták  le  a 
hajukat,  mire  Petőfiné  ezt  válaszolta: 

—  Magyar  nők  vagyunk,  körhajat  viseljünk, 
ne  pedig  német  módist! 

És  biztatták  Mészárosnét,  hogy  ő  is  magyar 
leányhoz  illő  körhajat  viseljen. 

* 

Lauka  Gusztáv  beszélte  egy  irói  társaságban, 
hogy  Petőfi  egy  alkalommal  igy  nyilatkozott  a 
költőről  és  a  versfaragóról : 

„A  csalogány  énekel,  mert  érez  ;  —  a  veréb 
csiripel,  mert  éhes!" 

Garay  János,  a  költő  nejét  meleg  barátság 
fűzte  Szendrey  Júliához,  bár  Petőfi  és  Garay  között 
hosszú  ideig  feszült  viszony  volt,  mert  Garay  is 
azok  közé  tartozott,  akik  kezdetben  Petőfit  csupán 
egy  „reményteljes'  tehetségnek  tekintették.  Később 
ő  is  meghódolt  Petőfi  lángelméje  előtt,  s  midőn 
Petőfi  megnősült,  a  Szendrey  Júlia  és  Garayné 
közt  megújított  barátság  révén  a  két  költő  is  kö- 
zelebb jutott  egymáshoz.  Garayné  és  Szendrey 
Júlia  barátsága  régibb  keletű.  Még  leánykorukban 
ismerkedtek  meg  egymással  Erdődön,  ahol  Garayné 


Petőfi  István  sajátkezű  aláírása. 

atyja:  Babocsay  Pál,  elődje  volt  Júlia  atyjának 
az  inspektorságban.  Mikor  Júlia  Petőfiné  lett  és 
Pestre  jött,  sietett  meglátogatni  Babocsay  Máriát, 
Garay  János  feleségét.  Ez  időtől  kezdve  Petőfiék 
sürün  ellátogattak  Garayékhoz. 

Garay  Gizella,  a  költő  még  élő  leánya  néhány 
érdekes  epizódot  őrzött  meg  emlékezetében  abbóí 
az  időből,  mikor  Petőfiék  hozzájuk  jártak. 

Petőfi  a  Garay-gyerekek  közül  legjobban  De- 
zsőt  kedvelte,    mert     bátor,      élénk      és     szóki- 

mondó  gyerek  volt.  Vele  a  költő  gyakran 
eltréfálgatott.  Egy  napon,  midőn  Petőfi  be- 
toppant Garayékhoz,  a  Dezső  gyerek  föl- 
ugrott az  asztalra  és  hévvel  elszavalta  a  „Talpra 
magyar"-t.  Petőfi  keresztbe  font  karral  hallgatta 
a  kis  hazafit,  s  a  szavalat  végén  megveregetve  a 
fiu  vállát,  így  szólt  hozzá: 

—  Derék    gyerek    vagy!    Ne  is   éltesd   többé 
Ferdinándot,  hanem  éljen  a  respublika  ! 

Egy  más  alkalommal  Petőfi  elé  állt  a  kis  Dezső 
és  megkérdezte : 

—  Petőfi  bácsi,  miért  vagy  te    olyan  borzas? 


Petőfi  Istvánné  sajátkezű  aláírása. 

—  Mert  republikánus  vagyok !  —  felelte  a  költő. 

—  Én  is  az  leszek  —  szólt  a  fiú  —  s  attól 
kezdve  ő  is  felborzolva  viselte  a  haját. 

Volt  Petőfinek  egy  György  nevű  inasa,  aki 
mindenes  szolgálatot  teljesített  nála  és  igen  nagy 
tisztelője  volt  a  költőnek.  Midőn  Petőfiék  Pestről 
Debreczenbe  költöztek,  Petőfi  ajánlatára  Györgyöt 
Garay  János  fogadta  magához.  Három  évig  állt 
György  Garayék  szolgálatában,  váltig  emlegetve 
Petőfit,  akit  sohasem  tudott  elfeledni. 

—  Tekintetes  asszony  —  mondta  egyszer  a 
konyhában    szorgoskodó   Garaynénak    —  csak  az 

vigasztal,  hogy  a  mostani   gazdám    is   olyan  jeles 
Írnok,  mint  az  előbbi   gazdám,   a  Petőfi   úr  volt! 


Petőfi  1848  október  közepén  vonult  be  Debre- 
czenbe  zászlóaljához.  A  zászlóalj  parancsnoka  e 
szavakkal  fogadta  a  költőt: 

—  Kapitány  úr!  Már  tegnapra  vártam,  mert 
nagy  szükségünk  van  önre.  Önt  szemeltem  ki  a 
legénység  oktatására.  Lobogtassa  előttük  hazasze- 
retetének lángját  és  tanítsa  őket :  mint  kell  a  hazát 
szivvel  és  karddal  védeni.  Íme,  átadok  önnek  egy 
könyvet,  melyben  útmutatást  talál  a  külömböző 
vezényszavakra  s  ha  bármiben  felvilágosításra  volna 
szüksége,  forduljon  hozzám  teljes  bizodalommal. 
Ismerve  azonban  a  költői  lelkek  csapongó  hajlamát, 
bajtársi  szeretettel  kérem,  hogy  a  közfegyelem 
érdekében  a  parancsnokság  tudta  és  beleegyezése 
nélkül  kapitáiiyi  jogkörén  kívül  a  legénység  fölött 
ne  rendelkezzék.  Isten  hozta  önt  körünkben ! 

A  parancsnok  azért  tette  az  utóbbi  megjegyzést, 
mert  Petőfi  a  parndorfi  táborban  radikális  irányú 
ujságczikkeket  is  olvasott  föl  a  legényeknek. 

* 

Petőfi  Sándor  századost  a  forradalom  alatt 
Bíró  Vincze  nevű  tiszttársával  Dalnoki  Nagy  Dániel 
házához  szállásolták  el  Miskolczon.  Egy  napon 
riadót  fújtak,  mintha  ellenség  közelednék  a  város- 
hoz, hogy  megkíséreljék  a  hadfiak  gyors  előállását. 
Ekkor  történt,  hogy  Petőfi  tiszti  szolgája,  félve  az 

ellenségtől  való  elfogatástól,  katonai  ruháját  a 
háziúr  szappanos  inasának  öltözékével  cserélte  ki 
és  remegve  bujt  el  a  fáskamrában.  Midőn  Petőfi  ezt 
megtudta,  haragosan  megdorgálta  a  gyáva  legényt, 
s  rögtön  elcsapta  magától  azzal  a  kijelentéssel, 
hogy  még  kutyamosónak  se  való  az  olyan  katona, 
aki  igy  remeg  a  hazáért !  A  hadsereg  elvonulása 
után  Petőfi  és  Biró  később  ismét  visszatértek 
Miskolczra  és  ekkor  már  hivatalos  elszállásolás 
nélkül  látogattak  el  a  Dalnoki-házhoz.  Ez  utóbbi 
találkozás  emlékéül  kapott  Petőfitől  Dalnoki  Nagy 
Karolin,  D.  Nagy  Dániel  leánya,  egy  díszesen 
metszett  ivópoharat  P.  S.  betűkkel,  mely  jelenleg 
Nagy  Karolina  fiánál.  Édes  Gyula  állami  faipar- 
iskolái  tanár  birtokában  van  Homonnán. 

* 

A  költő  1848-iki  debreczeni  időzésének  értékes 
emléke  az  a  kard  is,  mely  Rickl  Géza  debreczeni 
nagykereskedő  és  földbirtokos  tulajdona. 

E  kardról  Kiss  Sándor  1848  —  49-iki  honvéd- 
ezredes, Bem  tábornok  volt  hadsegéde  a  következő 
bizonyítványt  állította  ki : 

BIZONYÍTVÁNY. 

Rickl  Géza  úr  felszólítására  ezennel  bizo- 
nyítom, hogy  a  birtokában  levő  kard  pengéje 
valósággal  Petőfi  Sándor  kardja  volt,  melyet  az 
1848-ikí  márcziusi  napokban  hordott,  ilyen  kardja 
volt  még  azon  időben  Jókai  Mórnak  és  Vasvári- 

nak,  ezen  kardok  mind  Kirner  fegyvergyárostól 
vásároltattak,  ha  még  valaki  a  Kirner  üzletben 
ez  időből  él,  emlékezhetik  reá. 

A  kard  jelenlegi  hüvelye  nem  eredeti,  mert  a 
kard  hosszabb  ideig  elásva  lévén,  végképpen 
tönkre  ment. 

Petőfi  Sándor  az  1848-ik  év  téli  hónapjaiban 
Debreczenben  időzvén,  már  mint  honédkapitány 
ezen  díszkardot  nem  használhatta  mint  szolgálati 
kardot  s  egy  nálam  töltött  barátságos  vacsoránál 
meglátta  Rickl  József  nemzetőri  lovasföhadnagy 
csinos  szolgálati  kardját.  Felszólította,  nem  volna-e 
hajlandó  ezen  kardját  az  ő  diszkardjáért  el- 
cserélni, mire  Rickl  József  úr  készséggel  ráállott 
s  igy  megtörtént  a  csere.  így  jutott  a  kard  Rickl 
József  lír  birtokába. 

Ezen  ténynél  többen  voltak  jelen  u.  m.  Jelics 
József  würtenbergi  huszárszázados,  Gulacsy 
Imre  vadászőrnagy,  Brunner  Eduárd,  kik  már 
életben  nincsenek.  Rickl  József  úr  halála  után 
egyetlenegy  fia  Géza  örököse  tulajdonába  jutott, 
a  melyet  jelenleg  is  bir. 

Kelt  Debreczenben,  decz.  30-án  1895. 

Kiss  Sándor  s.  k. 
Előttünk : 
Rickl  Antal  s.  k. 
Komlóssy  Arthur  s.  k. 

Rickl  József  —  mint    azt    nekem  fia   beszélte 
—  meghitt  barátja  volt  Petőfinek  és  sok  napot  töl- 

töttek  együtt  Debreczenben.  A  forradalom  lezaj- 
lása után  Rickl  a  saját  fegyvereivel  és  kardjával 
együtt  a  Petőfitől  cserébe  kapott  diszkardot 
házának  egy  emelet-magasságú  üregébe  rejtette, 
mely  a  kapualj  mellett  az  udvarban  a  fal  mel- 
lett van. 

A  hatvanas  években  beköszöntött  „magyar 
világ "-ban  Rickl  József  felbontotta  az  üreg  befala- 
zott nyilasát,  s  féltve  őrzött  fegyverei,  köztük 
Petőfi  diszkardja  is  napvilágra  Ijerült.  A  rozsdán 
kivül  a  fegyvereknek  egyéb  baja  nem  esett,  csupán 
Petőfi  diszkardjának  bársonytokja  málott  szét.  E 
tok  helyett  Rickl  újat  készíttetett,  s  most  abban 
őrzi  az  értékes  relikviát. 


Petőfi  gyakran  ellátogatott  Szatmárra.  1848-ban 
a  szabadságharcz  idején  is  járt  ott,  amikor  Nagy- 
Bányáról  visszatérve,  Ötvös  Mihály  akkori  alispán- 
hoz levelet  intézett,  melyben  általános  népfölkelés 
hirdetésére  kéri  az  alispánt. 

E  levelet  a  szatmári  levéltárban  másolatban 
őrizték,  de  e  másolatot  Petőfi  sajátkezű  záradékával 
látta  el. 

A  levél,  melyet  néhai  Hermán  Mihály  polgármester 
támogatásával  sikerült  megszereznem  Szatmár 
szab.  kir.  város  közönségétől,  így  hangzik: 

„Nagy-Bányáról  jövök.  A  Székelyföldre  szándé- 
koztam utazni  némileg  országos  kiküldetésben,  de 
Nagy-Bányáról     vissza    kellett  fordulnom,  miután 

Petőfi-Könyvtár  I.  1  * 

a  hiteles  tudomás  szerint  Kővár  vidékén  az  utazás 
bizonyos  veszély  minden  kaputas  magyar  emberre 
nézve.  Tízezer  oláh  van  talpon,  akik  az  ellen- 
ségeskedést azzal  kezdték  meg,  hogy  a  kövárvidéki 
cassát,  mintegy  18.900  pengőt,  elrabolták.  Tegnap 
egy  helyen  már  gyújtani  is  kezdtek.  Teleki  Sándort, 
a  kővárvidéki  főispánt  s  Mihali  kormánybiztost 
elfogták  s  csak  csel  által  sikerült  elillanniok.  Midőn 
kocsira  ugrottak  és  vágtatni  kezdettek,  egy  vas- 
villát hajtottak  utánuk  és  puskát  sütöttek  el  rájuk. 
Szerencsére  egyik  sem  talált.  Mindezt  magától  Teleki- 
től és  a  korm.ánybiztostól  tudom,  kik  Nagy-Bányán 
vannak  több  kővárvidéki  urakkal,  kik  szintén  meg- 
szöktek hazulról,  mert  életük  nem  biztos  többé. 
Tisztelt  alispán  úr!  A  veszély  nagy,  néhány  nap 
alatt  roppant  lehet :  nem  én  kérem  önt,  hanem  a 
haza  követeli,  hogy  minden  kitelhető  lépést  meg- 
tegyen ön,  mi  a  veszély  megszüntetésére  szolgál. 
Véleményem  szerint  nem  lesz  elég  az  a  néhány 
száz  nemzetőr,  kik  már  útban  vannak ;  hirdessen 
ön  általános  népfölkelést  e  megyében  s  különösen 
rendeljen  minden  meglevő  ágyút  a  hely  szinére. 
Ismerve  önnek  erélyes  jellemét,  nem  is  kétel- 
kedem, hogy  mindez  a  legrövidebb  idő  alatt  meg 
fog  történni  s  önt  a  haza  köszönete  s  a  fenyegetett 
vidékek  hálája  követendi.  Én  legszentebb  hazafiúi 
kötelességemnek  tartom  itt  maradni  s  az  önök 
zászlaja  alatt  harczolni.  A  sereggel  együtt  Nagy- 
Bányán  termek.  Addig  is  Isten  önnel !  Tisztelő 
polgártársa  Petőfi  Sándor  s.  k." 

Záradék : 


E  levél  eredetijét  én  írtam  és  küldtem  Ötvös 
Mihály  alispán  úrhoz. 

A  haza  nevében  felszólítok  mindenkit,  ki  e 
levelemet  elolvassa  és  hallja,  hogy  a 
benn  írottakat  megfontolván,  elszán- 
tan és  lelkesülten  teljesítse  azon  szent 
kötelezettségét,  melyet,  ha  elmulaszt, 
nem  hazafi  és  nem  férfi,  hanem 
gyáva  bitang,  ki  nem  érdemli  meg 
a  magyar  nevet.  Föl,  föl  magyarok, 
a  szabadság  és  az  Isten  nevében, 
fegyverre,  fegyverre !  míg  van  mit  vé- 
delmeznünk; ha  késünk,  maholnap 
nem    lesz    miért    fegyvert    fognunk. 


Föl!  Föl 


Petőfi  Sándor  s.  k. 


Ujházy  Ferencz  tanár- 
nak és  ismert  festőmű- 
vésznek beszélte  Petőfi 
István,  hogy  Sándor  bátyja 


Petőfi  Sándor  legkedveltebb 
pipája. 


szenvedélyes  pipás  volt.  A 
szivart  nem  igen  kedvelte, 
de  annál  inkább  rajongott  a  pipáért.  Nagy  gondot 
is  fordított  a  pipatóriumára,  mely  valóságos  gyűjte- 
ménye volt  a  külömbözö  pipáknak.  Volt  abban 
hosszú-  és  rövidszárú    pipa,    többféle    csibuk    és 

II* 

makrapipa.  „Jószágait"  —  mint  ahogy  azokat  ő 
maga  nevezte  —  tisztán  tartotta  és  mindegyiket 
dohányzacskóval  szerelt  föl.  Gyakran  olyan  nagy 
füst  volt  a  költő  szobájában,  hogy  keresni  kellett 
őt  a  sürü  füstgomolyagban.  Versírás  közben  is 
folyvást  pipált.  Hátratett  kézzel  járt  föl-alá  a  szo- 
bában, majd  leült  Íróasztalához,  leirt  egy-egy 
versszakot,  aztán  újra  folytatta  sétáját  makrapipá- 
val a  szájában  ...  A  szabadságharcz  után 
Szendrey  Júlia  férje  pipáit  Petőfi  Istvánnak 
adta  emlékül.  Azokból  való  az  itt  bemutatott 
pipa  is,  melyet  az  ötvenes  évek  elején  Petőfi 
István  azzal  a  kijelentéssel  adott  át  barátjának: 
Ujházy  Ferencznek,  hogy  az  bátyjának  legkedvel- 
tebb pipája  volt. 


Hutyrai  Ferencz  debreczeni  polgár  beszélte  el 
az  alábbi  mulatságos  kis  történetet.  Midőn  Petőfi 
Pápáról  Debreczenbe  jött,  mielőtt  rendes  szállásra 
akadt,  egyetlen  ismerősénél  és  barátjánál :  Pákh 
Albernél  talált  barátságos  fogadásra.  Pákh  kész- 
séggel osztotta  meg  szerény  lakását  Petőfivel,  ki 
jól  érezte  magát  barátja  társaságában.  Egy  este 
éppen  lefeküdni  készültek,  mikor  Pákh,  aki  az 
ablaknál  állott,  boszusan  felkiáltott : 

—  No,  az  éjszaka  nem  hunyjuk  be  a  sze- 
münket ! 

—  Hogy   érted   ezt?  —   csodálkozott  a  költő. 

—  Világos.    Nézz    oda    arra    a   fiatalemberre, 

most  tér  át  erre  az  oldalra ;  az  Hutyrai  Ferencz 
gazdasági  gyakornok  Vámospércsen.  Ha  bejön  a 
városba,  engem  szerencséltet  mindig  éjszakára, 
ami  ugyan  nem  volna  baj,  mert  szívesen  látom, 
de  oly  rémségesen  horkol,  hogy  attól  emberfia 
egy  pillanatra  el  nem  alhatik. 

Kopogtattak. 

A  kellemetlen  vendég  lépett  be,  s  minden 
bevezetés  nélkül  jelentette : 

—  Ma  nálad  alszom,  öreg.  Ugy-e  nem  ha- 
ragszol ? 

—  Ugyan  kérlek  —  mentegetődzött  Pákh,  de 
arczárói  leritt  a  boszankodás. 

Petőfi  egy  darabig  szótlanul  ült  Pákh  és  Hutyrai 
között.  Látszott  rajta,  hogy  valamin  gondolkodik. 
Egyszerre  félrehívta  barátját,  s  röviden  súgott  neki 
valamit,  aztán  néhány  perezre  távozott. 

—  Érdekes  ember,  jegyezte  meg  Petőfiről. 

—  Lángész  —  lelkesedett  Pákh  —  s  mint 
minden  zseni,  végtelenül  különös. 

—  Az  látszik  is  rajta  —  vetette  közbe 
Hutyrai. 

—  Lobbanékony,  ingerlékenysége  pedig  nem 
ismer  határt.  Emlékszem  pápai  diákkoromban 
nálam  hált  egyszer  és  lakótársam  ugyancsak  meg- 
járta vele.  A  fiúnak  ugyanis  meg  volt  az  a  rossz 
szokása,  hogy  alvás  közben  egy  kicsit  hortyogott. 
Petőfit  nagyon  izgatta  a  dolog,  s  egypárszor  fel- 
rázta álmából  a  fiút,  mikor  pedig  ez  újra  horkolni 
kezdett,  fékezhetetlen    haragjában    rávetette  magát 

és  fojtogatni  kezdte.  Szerencsére  fölébredtem,  s 
kiszabadítottam  kezei  közül  a  szoruló  társamat. 

Hutyrai  az  elbeszélés  alatt  egyre  kellemetleneb- 
bül  érezte  magát,  s  lefekvéskor  oly  izgatott  volt, 
hogy  Pákh  és  Petőfi  alig  tudták  megőrizni  ko- 
molyságukat. 

A  két  jóbarát  egész  éjjel  kitűnően  aludt,  csak 
Hutyrai  forgolódott  izgatottan  ágyában.  Reggel 
kimerülve  súgta  oda  Pákhnak: 

—  Barátom,  be  sem  hunytam  a  szememet. 
Féltem  a  te  vendégedtől ! 

Pákh  nem  tudta  tovább  tartani  komolyságát. 
Kaczagva  világosította  fel  Hutyrait,  hogy  az  egész 
dolog  csak  csel  volt,  melylyel  éjszakai  nyugodal- 
mukat akarták  biztosítani. 


A  költő,  ha  módjában  volt,  örömest  segített 
szegényebb  sorsú  irótársaín,  de  nagyon  boszan- 
kodott,  ha  valaki  pénzt  kért  tőle   kölcsön. 

—  Úgy  is  tudom,  nem  adod  meg!  —  szólt 
ingerülten.  —  Kérj  tehát,  de  ne  kérj  kölcsön. 

Ha  valamelyik  aztán  szavát  tartotta  és  meg- 
fizette a  tartozást,  mosolyogva  jegyezte  meg : 

—  Mennyire  javul  a  világ,  már  nemcsak  tarto- 
zásukat fizetik  meg  az  emberek,  hanem  az  aján- 
dékokat is! 

* 

Az  ifjan  elhalt  Petőfi  Zoltán  hátrahagyott  Írásai- 
ból is  gyűjtöttem  egy  kosárkára  valót  a  Petőfi-ház 

számára.  E  kézirat-gyűjteményből  közlöm  e  néhány 
szál  virágot: 

KARÁCSONYKOR. 

Ez  a  nap  az,  midőn  a  szegény  is 
Nem  fényesen  bár,  de  mégis  vigad, 
S  ez  este  az,  melyen  gyermekének 
A  gyöngéd  szülő  ajándékot  ad. 

Ez  óra  az,  midőn  a  szeretet, 
Diadalát  üli  a  villongás  felett, 
E  pillanat  az,  melyben  mindenik 
Örömmel  nyújt  másoknak  jobb  kezet. 

És  mégis  én,  bár  koldus  nem  vagyok. 
Oly  örömtelen  érzem  magamat, 
Mert  amióta  elhunyt  jó  anyám 
Súlyos  teher  rám  minden  pillanat. 

És  nincsen,  aki  szivem  érzetét 
Megértené,  és  e  hideg  vasat 
Kezemben  tartva,  igy  érzem  csak  az, 
Csak  ez  adhatná  meg  nyugalmamat ! 

SZERETNI  KELL. 

Szeretni  kell,  ez  lelkünk  óhaja, 
Ki  nem  szeret,  nem  boldog  az  soha. 
Ez  édes  tűznek,  óh  engedni  kell, 
Mit  keblünkben  szép  szem  gyújta  fel, 
Koldus  tanyán,  uri  lakhelyen, 
Mi  mindent  éltet  az  a  szerelem. 
Hallgassuk  meg  a  természet  szavát  — 
Szeressünk  hát ! 

Szeretni  kell,  azért,  hogy  jók  legyünk. 
Vigasztalásul,  hogy  ha  szenvedünk, 
Fájó  sebekre  ír  a  szerelem, 
Hatása  bűvös,  gyors  és  végtelen, 
Szeretni  keil  a  hirt  és  a  hazát. 
Fegyvert  kezünkbe  e  szent  érzet  ád. 
És  ha  küzdeni  vágyunk  győzelemmel  ... 
Szeretni  kell ! 

GYULAI  KÁLMÁNHOZ. 

(Gyulai  Pál  fiához.) 

Nagy  bün,  ha  szerető  szüleit  gyerek  ütni   merészli. 
S  mégis  kívánom :  üss  az  apádra  fiú  ! 

GONDOLATOK. 

A  dicsőség  pénz,  a  zsiros  étel  bor  nélkül 
csömört  okoz. 

A  tudákosság  a  tudomány  szörnyszülötte. 

A  szerencse,  mint  a  dohányzás  megszédíti  azt, 
aki  nem  szokott  hozzá. 

A  boldogság  mindenkor  szerencse,  de  nem 
mindig  viszont. 

Az  ember  boldogság  után  futása  hasonlít  a 
mesebeli  gyermekhez,  ki  a  szivárványt  akarta  meg- 
fogni. Mint  ennek,  úgy  annak  is  egy  gödörben 
a  vége. 

Egy  évi  fogfájás  után  még  a  mennyország  se 
kellene. 

(Merán,  nov.  18.  1869.) 

RÖVID  ÁTTEKINTÉSE  ÉLETEMNEK. 
(Töredék.) 

1848  decz.  15-én  Debreczenben,  a  Harminczad- 
utczábaii,  déli  12  órakor,  pénteken  születtem. 
Apám :  Petőfi  Sándor,  anyám :  Szendrey  Júlia. 
Megkereszteltek  Zoltánnak,  eleinte  miért-miért  nem 
Sylvesternek  akartak.  Keresztapám  és  anyám : 
Arany  János  és  neje. 

1849.  Kóborlás  és  forradalom.  Apám  eltűnt 
Segesváron  július  31-én. 

1850.  Elértem  a  két  évet.  Járni  és  beszélni 
tanulás. 

1851.  Három  éves  kamasz.  Édes  anyám  má- 
sodik férjhez  menetele  H.  Á.-hoz. 

1852.  Született  Attila  mostoha  öcsém. 
1853-,  1854-,  1855-re  nem  emlékszem. 

1856.  Ovóda,  Neyék. 

1857.  Otthon,  Hársfa-utcza  1-ső  szám,  azután 
Marikáéknál,  Dunapart  Storr-ház. 

1858.  Peregrinyi  intézet,  fölvételi  vizsga.  Sike- 
rült examen.  Okt.  1-én  Piarista  I.  lat.  oszt. 

(A  kézirat  többi  része  hiányzik.) 


A  kecskeméti  ágostai  hitvallású  evangélikus 
egyház  volt  lelkésze:  Lauko  Károly,  Arany  János 
tanítványa,  két  piros  kötésű  vaskos  könyvet  őrizett 
könyvtárában.  Hosszú  esztendők  óta  őrizte  azokat, 

s  kegyeletes  érzéssel  lapozgatott  bennök,  ha  a  kis 
eklézsia  gondozására  szentelt  ideje  megengedte. 
Abból  a  szomorú  és  mégis  feledhetetlen  időből 
maradt  meg  ez  a  két  könyv,  mikor  a  nemzet  bi- 
lincsekbe volt  verve,  s  a  honszerelem  parazsát  a 
honfiúi  bú  könnye  áztatá.  Ebben  a  förgeteges 
időben  ott  dobogott  a  nemzet  szivének  egyik  fele 
a  nagykőrösi  gimnázium  szürke  falai  közt,  ott, 
hol  a  nemzet  virágát,  mint  féltett  kincset,  olyan 
kiváló  tanárok  ápolgatták,  mint  Arany  János,  kinek 
előadásait  áhítattal  hallgatták  tanítványai. 

Szilágyi  Sándor,  Arany  tanártársa  az  ötvenes 
években  titkon  rejtegette  Petőfi  Sándornak,  Emich 
Gusztáv  kiadásában  megjelent  és  az  abszolút  hata- 
lom által  elkobzott  két  kötet  „újabb  költeményeit", 
melyekből  abban  az  időben  hazánkban  alig  egy-két 
példányt  tudtak  itt-ott  megőrizni.  Szilágyi  a  két 
kötetet  e  szavakkal  mutatta  meg  Aranynak : 

—  János,  nagy  kincset  adok  át  neked.  Petőfi- 
nek ezt  a  két  kötet  újabb  költeményeit.  Ennek 
ellenében  tőled  azt  kivánom,  hogy  költeményeidet, 
melyeket  világgá  akarsz  bocsátani,  nyomtatás  előtt 
én  olvassam  először. 

A  barátságos  megegyezés  megtörtént. 

Ezt  megtudták  a  tanulók  is,  s  ama  fiúi  bizo- 
dalom, mely  abban  az  időben  az  ifjúságot  taná- 
raihoz fűzte,  bátorságot  adott  arra,  hogy  Lauko 
Károly  és  tanulótársa :  Csurgay  László  elmenjenek 
Aranyhoz,  megkérve,  adná  oda  nekik  záros  határ- 
időre a  nagybecsű  két  kötetet,    hogy  azt   betűről- 

betűre,  szórói-szóra,  lapról-lapra  hiven  lemásol- 
hassák. Arany,  kinek  ez  a  bizodalom  láthatóan 
igen  jól  esett,  elgondolkozott.  Néhány  pillanat 
múlva  átadta  nekik  a  két  kötetet : 

—  Fiaim  —  úgymond  —  nagy  dolgot  akartok 
művelni.  Hát  itt  van,  Írjátok  le ! 

Azután  úgy  Lauko,  mint  iskolatársa,  külön- 
külön,  betüröl-betüre  hiven  lemásolták  a  maguk 
számára  Petőfi  örökbecsű  költeményeit*  Éjjel- 
nappal dolgoztak,  s  mikor  elkészültek,  a  nyom- 
tatott példányt  visszaadták  Aranynak. 

—  Tekintetes  úr  —  kérdezték  ez  alkalommal 
a  tanítványok  —  igaz  lehet-e  az  a  hir,  ami  szél- 
tében járja,  hogy  Petőfi  nem  halt  meg,  hanem  él  ? 

Arany  szomorúan  lehajtotta  a  fejét. 

—  Fiaim  —  szólt  elérzékenyülve  —  lehetetlen, 
hogy  Petőfi  él,  mert  aki  úgy  szerette  hazáját,  mint 
ő,  ha  élne,  még  a  csillagos  mennyországból  is 
leszállna  hozzánk! 


*  A  Lauko  által  lemásolt  két  kötet  is  a  Petőfi-társaság 
birtokában  van. 

A  szellem  első  nyoma. 

Egyszer  névnapon  voltak  Petrovicsék  Varga 
Benedekéknél,  akikkel  nagyon  jó  szomszédi  viszony- 
ban éltek.  Ott  voltak  a  helybeli  róm.  kat.  papok 
is.  Időközben  a  hat  éves  Sándor  elaludt  s  csak  a 
zajra  ébredt  föl,  midőn  a  vendégek  a  távozó  papo- 
kat kikísérték.  Visszatérő    szüleitől    azt    kérdezte : 

—  Elmentek  azok  a  papok? 
S  rá  kevéssel  folytatá  : 

—  Ezek  a  papok  mindenkinek  asszonyt  adnak, 
magoknak  egyet  sem  hagynak. 

Nagy  nevetés  támadt,  mire  Varga  Benedek  igy 
szólt  az  apához : 

—  Barátom,  ezt  a  fiút  taníttasd,  ebből  tudós 
ember  lesz ! 

Az  első  becsipés. 

Körülbelül  négy  éves  lehetett  Petőfi,  midőn  az 
öreg  Salkovics  oda  vitte  Dani  nevű  fiát  a  mészá- 
ros mesterségre.  Ebéd  alatt  Sándor  a  vendég  mel- 
lett ült  s  ő  is  kis  poharat  kapott  a  borhoz.  Sal- 
kovics egyszer  csak  azt  vette  észre,  hogy  pohará- 
ból gyorsabban  fogy  a  bor,  mintsem    ő   kiinná,  s 

gyanúja  kis  szomszédjára  esett.  Megleste  aztán  s 
a  gyerek  valóban  az  ö  poharába  töltötte  át  a  bort 
oly  ügyesen,  hogy  senki  sem  vette  észre.  Salko- 
vics  ismervén  az  apa  szigorúságát,  nem  szólt,  csak 
elmosolyodott.  Ezt  észrevevén  és  csint  sejtvén  Pet- 
rovics  addig  faggatódzott,  mig  Salkovics  mégis 
elmondta  s  csak  nehezen  birta  visszatartani  az  apát, 
hogy  fiát  keményen  meg  ne  fenyítse.  Ebéd  után  aztán 
a  gyereknek,  a  család  nagy  derültségére,  a  tiltott 
élvezettől  széles  jókedve  kerekedett. 

A  szürKe  ruha. 


Petrovicsék  rendes  vevői  voltak,  mig  Szabad- 
szálláson laktak,  Heisler  ruhakereskedőnek.  Petro- 
vicsné  ott  vásárolta  férjének  és  kis  fiának  a  kész 
ruhát.  Egy  nap  Petrovicsné  Sándor  fiával  újra  vásá- 
rolni ment  a  í-uhásboltba.  Azt  mondta,  hogy  Fél- 
egyházára költöznek  s  ez  az  utolsó  ruha,  amit 
Heisleréktől  vásárol  a  fia  számára.  Mig  Heislerné 
választás  végett  Petrovicsné  elé  rakta  a  ruhákat,  a 
kis  Sándor  keresztbefont  karral  mereven  nézelődött 
az  üzletben.  Eközben  Petrovicsné  egy  szürke  kis 
ruhát  emelt  föl  s  a  fiának  nyújtotta,  hogy  próbálja 
fel.  A  fiu  a  szürke  ruha  láttára  „nem"-et  intett 
a  fejével,  majd  arra  kérte  anyját,  hogy  más  szinü 
ruhát  vegyen  neki,  mivelhogy  a  szürke  ruháért 
pajtásai  kigiínyolnák. 

—  Hát  aztán  már  minek  gúnyolnának  ki  ?  — 
kérdezte  tőle  Heislerné. 

—  Azért,  —  válaszolt  a  gyerek,  —  mivel  a 
szamárnak  is  szürke  a  ruhája. 

A  két  asszony  jót  kaczagott  a  gyerek  válaszán 
s  végül  is  a  szürke  ruha  helyett  kávébarna  sziníi 
ruhában  állapodtak  meg. 

Az  első  vers. 

Mialatt  óraközben  a  diákok  vigan  futkostak  az 
udvaron,  egy  kis  kutya  is  oda  vetődött,  melyet 
egy  Horváth  Károly  nevű  diák  kergetni  kezdett. 
Az  iskola  ablakán  keresztül  meglátta  ezt  a  jelene- 
tet Petőfi  s  a  Horváth  Károly  latin  könyvének 
szélére  irónnal  e  hangsúlyos  verset  rögtönözte 

Kis  Kari  kerget  kurta  kutyát  kint. 
(Réthy  L.  följegyzése ) 

A  His  rajzművész. 

Petőfi  igen  szépen  irt  s  már  aszódi  kis  diák 
korában  ügyesen  rajzolt  is.  Egyszer,  midőn  Korén 
tanár  a  syntaxistáknak  magyarázott,  addigagram- 
matisták,  —  akik  közé  Petőfi  is  tartozott, — pihen- 
tek, —  elővett  egy  darab  papirost  s  arra  rajzolt 
valamit.  Midőn  mellette  ülő  társainak  megmutatta, 
első  pillanatra  tanáruknak  irónnal  jól  talált  arczképére 
ismertek  benne,  melyet  Petőfi  azonnal  széttépett. 
(Dömök  E.  följegyzése.) 

Rossz  levélíró. 


Egyik  aszódi    volt    iskolatársa,    Dömök    Elek, 
megtudván,  hogy  Petőfi  a  Pesti    Divatlap   segéd- 

szerkesztője  lett,  szemrehányó  levelet  irt  Petőfinek, 
hogy  elfelejtette  régi  barátját,  akinek,  bár  jól  tudja 
lakását,  nem  ír.  Erre  Petőfi  csak  annyit  válaszolt : 
„Ha  te  a  levélírást  veszed  a  barátság  kifolyásának, 
akkor  én  senkinek  se  vagyok  barátja,  mert  nekem 
a  levélirás  —  hogy  Vörösmartyval  szóljak  —  több, 
mint  halál,  több,  mint  a  kínpadok."  Hanem  utó- 
iratában helyrehozta  mulasztását,  irván  :  „  Tegnap 
estve  csináltam  egy  verset,  a  túlsó  lapra  lemásol- 
tam neked,  olvasd  el,  ha  akarod!" 

A  „Legenda"  volt,  mely  igy  kezdődik: 
Megint  panasz,  de  már  megint  panasz ! 
(Dömök  E.  följegyzése.) 

A  bátor  gyereK. 

Egyszer  kora  tavaszszal  vagy  tizen  az  erdőbe 
mentek  sétáin'  és  madarászni,  köztük  Sándor  is, 
kinek  sétabot  hosszúságú  pálczáján  egy  kis  baltája 
volt.  Még  távol  valának  az  erdőtől,  midőn  a  mezőn 
egy  a  csordától  elvált  bika  oldalt  feléjök  közele- 
dett. Mindnyájan  ijedve  látták  közeledését,  csak  ő 
nem,  aki  szélrül  menve,  biztatta  őket,  hogy  ha  a 
bika  nekik  találna  jönni,  ő  oldalt  ugrik  s  baltájá- 
val ugy  térden  üti,  hogy  orra  esik. 

—  így  szokták,  —  monda,  —   a   mészárosok. 

Veszély  ugyan  nem  történt ;   de   amilyen   vak- 
merő volt,  kétségtelen,  hogy  szavának  áll. 
(Kemény  M.  följegyzése.) 

Gyors  megtorlás. 

Élénk  véralkata  s  lobbanó  természete  mellett 
nem  félt  a  legnagyobb  tanulóktól  sem.  Midőn  egy 
vaskos  fiu  egyszer  földhöz  vágta,  fölpattanva  a 
földről,  ügy  ütötte  arczul,  hogy  orravére  meg- 
eredt. A  tehetős  aszódi  apa,  bárha  fiának  már 
semmi  baja  sem  volt,  megjelent  másnap  Koren- 
nél és  Sándor  megbüntetését  követelte.  A  vádló 
panaszára  a  vallatásnál  Petőfi  deklamálva  igy 
védekezett:  „Még  a  féreg  is,  kit  lábbal  tapos- 
nak, felgörnyed  a  védelemre." 

Becsületérzet. 

Már  gyermekkorában  megnyilvánult  Petőfinek 
határozott  természete. 

Korén  István  aszódi  tanár,  az  akkori  iskolai 
szokások  szerint  a  rakonczátlan  tanulókat  testi 
fenyítékkel  is  meg  szokta  zabolázni.  Benn  marasz- 
totta őket  ebédre  vagy  kitérdepeltette  Alig  hogy 
Aszódra  került  Petőfi,  valami  iskolai  mulasztás 
miatt  neki  is  oda  kellett  térdepelnie  a  sarokba.  Ez 
a  büntetés  igen  sértette  a  becsületérzetét.  Alig  tér- 
depelt ott  néhány  perczig,  azzal  lepte  meg  tanárát, 
hogy  határozott,  szinte  daczos  hangon  kérte,  enged- 
jen meg  neki  és  ereszsze  helyére,  soha  sem  követ 
el  többé  mulasztást. 

—  Igazán  nem  ?  —  kérdé  a  tanár,  szigorú 
tekintettel  mérve  végig  a  fiút. 

—  Nem. 

—  Jól  van,  fölkelhetsz,  de  ígéretedről  meg  ne 
feledkezzél ! 

S  az  egész  három  év  alatt,  mig  Aszódon  tanult, 
nem  is  volt  rá  esett,  hogy  mulasztást  követett 
volna  el. 

A  gyermeK  vállalKozó  szelleme. 


Sár-Szent-Lörinczen  egy  alkalommal,  tavasz 
felé,  a  jég  már  olvadóban  volt  s  a  nagyobb 
tanulók  csúszkálni  akarván,  hosszabb  jégtábla 
keresésére  indultak  a  falu  alsó  végén  elfolyó  érre. 
Petőfi  is  velük  ment  több  kisebb  tanulóval ;  de 
közülök  csak  annak  engedték  meg,  hogy  tovább 
is  velük  tartson,  aki  átugorja  az  ért,  mely  sokkal 
szélesebb  vala,  hogysem  meg  birták  volna  tenni. 
Sándor  azonban  nem  tágított,  hátrált,  neki  futott 
s  a  középen  túl  ugrott  ugyan,  de  a  jég  beszakad- 
ván alatta,  térden  felül  vizesen  jutott  a  túlsó 
partra ;  ám  azért  konokul  ott  maradt,  estig  hordta 
a  vizes  ruhát.  Íme,  hogyan  nyilatkozik  már 
ekkor  a  későbbi  férfi  egyik  legjellemzőbb  vonása. 

A  szigorú  tanár. 

Aszódi  diák  korában  vándorszínészek  vetődtek 
Aszódra.  Petőfi  mindjárt  megérkezésök  estéjén 
fölkereste  őket  a  korcsmában  és  velük  töltötte  az 
éjszakát.  Korén,  Petőfi  tanára,  látván  a  fenyegető 
veszedelmet,  mindent  elkövetett  Petőfi  vissza- 
tartására. Egy  éjjel  újra  kimaradt  a  fiú,  sőt  más- 
nap iskolába  se  ment.  Meghallván   a    tanár,  hogy 

Petőfi  ott  mulat  a  korcsmában  a  színészekkel,  öt 
markos  tanulótársát  küldte  érte  azzal  az  utasítás- 
sal,    hogy    ha    másként    nem    sikerülne,    hát     a 


levegőben  hozzák  az  iskolába.  Az  öt  fiii  nagy 
dulakodás  után  lefülelte,  bár  erősen  rugkapálód- 
zott  s  elvitték  az  iskolába.  A  tanár  ott  keményen 
lehordta  s  a  téglával  burkolt  tanteremben  kitérde- 
peltette. 

Petőfi  dult-fult  s  a  lába  alatt  levő  téglák 
egyikét  kifeszítette  s  azzal  czélba  vette  a  tanárt  s 
ha  ez  idejekorán  észre  nem  veszi,  fejbe  vágta 
volna. 

Korén,  aki  különben  is  Indulatos  ember  volt, 
rendkívül  haragra  lobbant  s  négy  fiúval  legott 
lehuzatta  és  alaposan  elverette. 

Petőfi-Könyvtár  11.  2 

A  Kis  proteKtor. 


Mikor  Petőfi  a  szünidők  után  visszatért  az 
aszódi  gymnasiumba,  öccsét,  Istvánt  is  magával 
vitte,  iiogy  felvétesse  az  előkészítő  osztályba  s 
Korén  tanárnak  ezekkel  a  szavakkal    mutatta    be : 

—  A  múlt  esztendőben  engem  itt  olyan  jól 
tanítottak,  hogy  öcsémet  is  elhoztam  magammal. 
Ajánlom  a  professzor  lír  jóindulatába. 

Ekkor  tizennégy  éves  volt. 
(Fisclier  S.) 

A  Komédia  vége. 

Aszódi  diák  korában  fülig  szerelmes  volt  Petőfi 
Borcsába,  az  akkor  Aszódon  időzött  színtársulat 
egyik  fiatal  színésznőjébe,  annyira,  hogy  miatta 
szinészszé  akart  lenni  s  a  társasággal  menni. 
Az  igazgató  azonban  csak  úgy  volt  öt  hajlandó 
társulatába  fogadni,  ha  előmutatja  iskolai  bizonyít- 
ványát. 

Elment  tehát  tanárához,  Korenhez  s  bizonyít- 
ványát kérte,  mert,  mint  monda,  nem  akar  tovább 
ott  maradni  és  tanulni,  hanem  színész  akar  lenni. 

—  Majd  adok  én  neked,  —  felelte  Korén, 
—  színészetet !  —  s  olyas  valami  után  nézett, 
amivel  a  nadrágokat  szokta  volt  porolni ;  de  a 
míg  ez  előkerült,  Petőfinek  már  csak  hűlt  helyét 
találta. 

Petőfi  azonban  tudta,  hogy  a  mi  halad,  el  nem 
marad,  s  ez  oknál  fogva  kerülte  az  iskolát. 

Korén  azonnal  irt  az  apának,  s  arra  kérte, 
siessen  Aszódra,  mert  fia  rossz  utón  van  s  attól 
lehet  tartani,  hogy  ha  a  színészek  elmennek, 
Sándor  is  utánuk  oldja  a  kereket. 

Az  apa  Korén  levelére  el  is  utazott  Aszódra. 
Midőn  Sándor  meglátta,  elébe  sietett  és  meg 
akarta  csókolni  kezét ;  de  ö  visszarántotta  mind  a 
két  kezét  s  így  szólt: 

—  Előbb  megkérdem  Korén  úrtól,  hogy  jól 
viseled-e  magadat?  —  s  intett  neki,  hogy 
kövesse. 

Petőfi  lehorgasztott  fővel  haladt  mellette,  azon 
gondolkodva :  nem  volna-e  jó  odább  állani  ?  De 
minthogy  atyja  szemmel  tartotta,  felhagyott  ezzel 
a  szándékkal  és  követte  őt  Korenhez. 

Korén  a  történteket  hiven  elmondta  az  apá- 
nak, aki  mogorván  hallgatta  végig  kedves  Sándor 
fiának  viselt  dolgait.  A  fiú  lakására  visszatérve, 
az  apa  észrevétlenül  becsukta  az  ajtót,  aztán 
szótlanul  felnyitá  útitáskáját  s  olyasfélét  vett  ki 
belőle,  amivel  a  marhákat  szokták  terelni  s 
kegyetlenül  elverte  fián  a  port,  közbe-közbe  fel- 
kiáltva : 

—  Hát  kell-e  Borcsa?  Kellenek-e  a  komé- 
diások ? 

Ilyeténképen  megpiihitva  Sándor  mindent  meg- 
ígért apjának,  amit  csak  óhajtott  s  ezzel  vége  is 
szakadt  a  Borcsával  s  az  aszódi  színészekkel 
folytatott  komédiának. 

(Székely  S.  följegyzése.) 

2* 

A  házigazda  irnoKa. 


Élt  Selmeczen  egy  Prosperinyi  nevű  cs.  kir. 
kamarai  hajdú,  aki  magát  a  legjobb  poétának  tar- 
totta, kivált  olyankor,  ha  többet  talált  bevenni  a  jóból. 
Költeményeit,  melyeket  a  mámoros  miízsa  siígott 
neki,  soha  sajátkezüleg  le  nem  irta  és  pedig  azon 
egyszerű  oknál  fogva,  mert  nem  tudott  irni.  Sze- 
rencsére azonban  volt  kéznél  diák  elég.  Nála  is 
lakott  rendesen  vagy  három,  akiknek  tollba  mond- 
hatta halhatatlan  elmeszüleményeit. 

Egyszer,  amint  haza  vetődött  a  korcsmából,  egy 
megtöltött  kulacscsal  és  megest  fölöntött  garattal, 
felszólítja  Petőfit,  aki  épen  nála  volt  kvártélyon, 
hogy  ragadjon  tollat  és  papirost,  majd  diktál  ő 
verset,  de  nagyszerűt. 

Nosza,  a  tréfára  kész  Petőfi  sebbel-lobbal 
keresi  az  elhányódott  tollszárat.  Nagy  idő  telt  el 
azonban,  mig  a  toll  előkerült.  A  kamarai  hajdú 
csak  dünnyögött: 

—  Ejnye,  adta  rendetlen  discipulusa.  No,  most 
irni  fog  verset  a  rendetlen  diákra.  írja ! 

Petőfi  neki  ült  végre  az  Írásnak  s  a  követke- 
zőket irá,  mint  diktálva  volt: 

Ej,  hajdanám  volt  jó  idő 
Származott  az  penna  levegő; 
De  szomorúan  van  mostanában 
Deák  nincsen  koszorúban. 
Elvesztette  pennáját, 
Nem  veheti  hasznáját. 

Mikor  ez  megvolt,  egy  kis  pauzának  előkerült 

a  kulacs  s  négy  pohár  töltődött  meg  zavaros 
tartalmával.  Petőfi  két  más  lakótársának  is,  — 
akik  közül  az  egyiknek  följegyzése  után  iratnak  e 
sorok,  —  jutott  egy-egy  pohár.  Petőfi  a  neki  nyúj- 
tott pokulumot  szilaj  könnyelműséggel  kapta  el  s 
e  közben  akaratlanul  kiöntött  belőle  egy  pár  csep- 
pet. A  hajdú  csak  lóbázza  erre  a  fejét,  üritetlenül 
teszi  le  a  poharat  s  azt  mondja : 

—  írjon  tovább ! 

Petőfi  újra  leül  és  ilyen  verset  másol : 

Felkapjam  poharát 
Dühös  erkölcsével, 
Kiönti  barátság 
Legjobb  elméjével. 
Nem  az  a  barátság 
Felemeled  pohár 
Kiölte  ö  vóna 
Az  ö  barátjával. 
Durzással  kiölte 
Földre  szórván  cseppjét 
Volt  hamvai  közzé 
Visszatette  tétjét ; 
Megkínálván  pohárral 
Jó  barát  mohárral. 

Hogy  mi  az  a  „durzás"  és  „mohárral?"  azt 
kisütni  emberi  értelem  alig  lesz  képes  valaha. 

Lám,  milyen  rossz  verseket  tudott  irni  az  a 
Petőfi,  ha  —  sugalmazták ! 

Hogy  szerzett  utiKöltséget  ? 

Az  öreg  Petrovics  egyszer  szemrehányó  levelet 
irt  Selmeczen  tanuló  fiának,  melynek  végén    kije- 

lentette,  „hogy  hanyagsága,  rendetlensége,  kor- 
helysége  s  kicsapongásai  miatt  érdemetlenné  tette 
magát  arra,  hogy  róla  többé  mint  fiáról  gondos- 
kodjék, hanem  egészen  sorsára  bizza". 

Petőfi  e  levelet  azonnal  közölte  Szeberényivel, 
miközben  könnyezett.  Szeberényi  elolvasván  a  leve- 
let, vigasztalni  próbálta,  különösen  azzal,  hogy  a 
rosszakaratú  rágalmak  által  elvakított  apát  világo- 
sítsa fel  s  ő  bizonyára  megengesztelődik. 

—  Soha,  —  felelte  Petőfi,  —  ismerem  atyámat ;  de 
különben  kegyelemért  esedezni  atyámnál  sem  fogok. 

Azonnal  készen  volt  a  már  régóta  érlelt  elha- 
tározással, hogy  nem  tudja  ugyan  még  merre, 
hová;  de  Selmeczen  többé  nem  marad.  Hiába 
volt  minden  marasztalás,  rábeszélés.  Végre  baráija 
azt  kérdezte,  hol  vészen  az  útra  pénzt? 

—  Elmegyek  a  pápista  paphoz,  —  válaszolá, 
—  és  azt  mondom  neki,  hogy  Váczra  akarok  a 
püspökhöz  menni,  mert  áttérek  a  katolikus  vallásra. 

Erre  mindketten  nevetni  kezdtek  és  ettölfogva 
helyzetének  csak  nevetséges  oldalát  látta. 

DiáK-csiny. 

Petőfi,  miután  a  faképnél  hagyta  Selmeczet, 
Pestre  gyalogolt  s  jól  tudván,  hogy  atyja  rende- 
sen a  kecskeméti  házban  levő  „vörös  ökörhöz" 
czimzett  vendéglőben  szokott  megszállani  és  a 
korcsmáros  is  ismerte  öt,  bátran  belép  s  kinyit- 
tatja atyja  szobáját,  kijelentvén,  hogy  megvárja 
itt  atyját,  aki  pár  nap  múlva  szintén  feljön. 

Már  néhány  napot  töltött  el  Pesten,  de  még 
nem  akadt  módja  a  megélhetésre.  Egyszer  csak 
betoppan  az  általa  elfoglalt  szobába  a  pinczér  s 
jelenti,  hogy  apja  megérkezett.  E  váratlan  hirre 
menekülni  próbál ;  azonban  a  fia  ottlétéről  a 
a  vendéglőstől  értesült  apa  éppen  akkor  nyitott  be, 
midőn  ő  az  ajtón  távozni  akart.  A  fiú  elrémült  s 
a  szigorú  és  éppen  nem  kíméletes  apának  szorult- 
ságában azt  mondja,  hogy  a  tanárok  küldték 
haza  a  húsvéti  szünnapokra,  levelet  is  hozott 
tőlük.  Bizonyítványa  és  ládája  ennél  és  ennél 
az  ismerősüknél  van,  de  elhozza  azonnal 

Ez  húsvét  előtt  három  héttel  volt  s  így  a 
szünidő  ily  korai  kiadása  nem  igen  látszott 
valószínűnek.  E  mentség  tehát  nem  oszlatta  el  az 
apa  aggodalmát  s  azt  felelte,  jól  van,  ő  is  vele 
megy,  amúgy  is  van  ugyanott  eligazítani  valója. 
Erre  a  látható  legnagyobb  zavarban  levő  fiát 
kézen  fogván,  elindultak  a  jelzett  házhoz.  Meg- 
érkezvén oda,  a  kaput  betéve  találták;  ekkor 
Sándor  udvariasan  kinyitja  s  apját  előre  bocsátja  ; 
de  alig  lépett  be  rajta,  becsapta  utána  a  kaput  és 
kereket  oldott. 

Az  apa  majd  sóbálványnyá  meredt  e  csínyen, 
harag  és  fájdalom  vett  rajta  erőt,  hogy  fia  ilyenre 
vetemedhetett.  Szökését  annak  tulajdoniíá,  hogy 
talán  valami  olyat  tett,  miért  apját  is  kerülnie  kell, 
nemcsak  az  iskolát.  Várakozott,  hívogatta,  kereste 
egy  ideig  s  látván,  hogy  nyomára  nem  akad,  rossz 
véleményében  róla  megerősödve  ment  haza. 

A  KulisszáK  mögött. 

Petőfi  elcsapván  magától  az  iskolát,  Selmecz- 
röl  Pestre  kutyagolt  s  itt,  miután  a  szinészet  volt 
régi  ábrándja,  a  Nemzeti  Szinház  felé  irányitá 
lépteit.  Hosszas  utánjárás  után  sikerült  is  elérnie 
vágyát,  statiszta  lett  Rónay  név  alatt.  Ott  volt  a 
próbákon  és  előadásokon  és  hurczolta  a  kelléke- 
ket a  színpadra.  Apja,  különösen  pedig  anyja 
eközben  nagy  szívfájdalmakat  szenvedtek  miatta. 
Keresték  is  Pesten  többször ;  sőt  ismervén  a  színpad- 
hoz való  vonzalmát,  a  Nemzeti  Színházhoz  is 
ellátogattak,  kérdezősködvén  fiók  után.  Minthogy 
azonban  őt  ott  Rónay  néven  ismerték,  fel  nem 
találhatták. 

Történt  eközben,  hogy  valamelyik  nap  dél- 
utánján az  utczán  bolyongva  toborzó  huszárokat 
pillantott  meg  egy  csapszék  előtt.  A  zene  hangja, 
a  sarkantyúk  és  kardok  pengése  s  a  toborzók 
hangos  kurjongatása  önkénytelenül  is  a  tömeg 
közé  vonzották.  Egyszerre  csak  vállára  üt  egy 
csákós,  de  még  gatyás  huszár  és  „Sándor  te!"- 
nek  szólítja.  Petőfi  megnézi  s  látja,  hogy  egy 
szabadszállási  legény,  aki  huszárnak  csapott  fel. 
Jó  kedvében  bevonszolta  az  ivóba,  ahol  Petőt  i 
szüleiről  tudakozódott  tőle,  akiket  jól  ismert,  el  is 
mondta,  hogy  sokat  sírnak  fiók  után  s  hogy  már 
keresték  is,  de  nem  tudták   megtalálni. 

Petőfi  úgy  gondolkodott,  hogy  ez  a  fiú  nagy 
idő  múlva  látja  viszont  Szabadszállást,  mert  mint 
huszárt  elviszik  Taliánországba,  fölfedezheti    tehát 

neki,  hogy  a  Nemzeti  Szinháznál  van  alkalmazva, 
de  nem  Petrovics,  hanem  Rónay  néven. 

Ezután  a  viszontlátás  örömére  egy  pár  pohár 
bort  ivott  vele  s  aztán  elváltak  egymástól. 

Történt  azonban,  hogy  a  szabadszállási  legény 
nem  ütötte  meg  a  katonai  mértéket,  igy  hát  haza- 
tért s  ott  elbeszélte  Petőfi  szüleinek,  hogy  fiókkal 
találkozott  s  hogy  a  Nemzeti  Szinháznál  van 
Rónay  néven. 

A  szülök  kapva-kaptak  az  örömhíren  s  azonnal 
Pestre  utaztak,  ott  pedig  egyenesen  a  Nemzeti 
Színházba  siettek.  Éppen  próba  volt,  melyet  Petőfi 
a  kulisszák  mögül  nézett  végig,  midőn  egyszer 
csak  hallja  odakint  apja  dörgő  szavát,  amint  Rónay 
után  tudakozódik.  A  következő  pillanatban  nyilik 
az  ajtó  s  a  szülők  zokogva  rohannak  fiók  felé, 
nyakába  borulnak  és  könnyeik  és  csókjaik 
özönével  árasztják  el  halvány  arczát. 

Apja, de  különösen  forrón  szeretett  anyja  esdeklé- 
seinek  engedett  s  hazament  velük  Szabadszállásra. 
(Péchy  I.  följegyzése.) 

A  Két  roKonhangzású  név. 

Az  ifjú  Petőfi  gyönyörűséget  talált  benne,  ha 
valakivel  ingerkedhetett;  de  ezt  oly  kedélyesen 
tette,  hogy  csak  az  bosszankodott  érte,  akinek 
nagyon  elevenére  talált.  így  történt  Ostfi-Asszony- 
fán  is,  ahol  Salkovics  mérnöknél,  egyik  közeli 
rokonánál  lakott.  Volt  ugyanis  a  háznál  egy  Ráró 
nevű  agár  is,  ő  megleste,  mikor   ez   és   Salkovics 

fia,  Károly,  a  tágas  udvar  más-más  részén  kalan- 
doztak, ekkor  aztán  torka  szakadtából  kiáltotta : 
„Ráró!  Ráró!"  A  rokonhangzású  név  a  távolból 
érthetetlenné  válván,  mind  a  kettő  azt  hitte,  hogy 
öt  hivják  s  különböző  oldalról  nyargaltak  elő 
Petőfi  nem  csekély  mulatságára. 

Elhagyatva. 

Ostfi-Asszonyfán  töJíött  egy  telet  Petőfi,  egyik 
rokonánál,  Salkovics  Péter  mérnöknél,  ahol  életé- 
nek leggondtalanabb  napjait  élte.  Szobáját  söpörni, 
ágyát  fölvetni  semmi  néven  nevezett  halandónak 
meg  nem  engedte.  Asztalhoz  igen  ritkán  ment, 
ebédjét,  vacsoráját  örömestebb  költötte  el  szobájá- 
ban, hol  állandóan  akkora  pipafüst  volt,  hogy 
vágni  lehetett  volna.  Csak  akkor  jelent  meg  az 
asztalnál,  ha  ángyának  ikertestvére,  Zsuzsika  náluk 
volt  látogatóban.  Ebbe  a  bájos  leánykába  szerel- 
mes volt  Petőfi  s  irta  hozzá  a  verseket.  De  a 
csintalan  lány  nem  vette  komolyan  a  költőt. 

Néha  a  két  nőtestvér  megkoczkáztatott  egy 
inváziót  a  pipafüsttel  fuldoklásig  telt  szobába,  s 
kedves  ángyikája  pirongatta,  hogy  kezdjen  más 
életet,  nyiratkozzék  meg,  vágja  le  körmeit,  rakja 
rendbe  könyveit,  ruháit;  de  ő  azzal  felelt,  hogy 
elkezdte  szavalni  Kisfaludy  ismert  szatíráját ; 

—  Már  ha  tudós  lettél,  illik  tudnod,  mi 
különzi  őt  a  köznéptől. 

S  a  nők  ugy  távoztak  el  tőle,  mint  javithatat- 
lantól. 

A  fttszeres-inas. 


Mikor  Sopronban  sárga  pitykés  közlegény  volt 
Petőfi,  egyszer  Hankovszky  Miskával,  egykori 
iskolatársával  találkozott  az  utczán,  aki  fűszeráruk- 
kal megrakott  kis  kocsit  húzott  maga  után.  Meg- 
ütközve kérdezte  tőle : 

—  Hát  te  mit  csinálsz  itt? 

—  Inas  vagyok  egy  füszerkereskedőnél,  —  volt 
a  válasz. 

—  No,  öcsém,  —  felelt  Petőfi,  —  sajnállak, 
nekem  is  rossz  dolgom  van  ugyan ;  de  mégsem 
cserélnék  veled ! 

A  Katona  tragédiája. 

Egy  katonának  szeretője  volt  otthon  s  nagyon 
gyötörte  a  honvágy ;  félt,  hogy  mire  haza  kerül, 
a  lány  talán  férjhez  is  megy.  Naponkint  várt  leve- 
let hazulról  s  napról-napra  szomorúbb  lett.  Egy- 
szer masirozás  közben  szokatlanul  jó  kedve  kere- 
kedett s  midőn  a  zászlóalj  pihenőre  megállott, 
átadta  puskáját  Petőfinek,  mint  legközelebbi  szom- 
szédjának, hogy  tartsa,  mig  visszajön.  Már  jelt 
adtak  az  indulásra,  a  legény  nincs  sehol.  Ekkor 
egy  pásztorfiú  jön  oda  s  jelenti,  hogy  egy  katonát 
a  szilvásban  látott  egy  fán.  Érte  mentek;  a  sze- 
gény fiú  volt,  aki  fölakasztotta  magát  a  fára. 

Liszt  Ferencz  miatt. 

Soproni  katonáskodása  alatt  történt  télen,  hogy 
Liszt  Ferencz  hangversenyezve   járta  be  az  orszá- 

got  s  mint  szülőmegyéje  székhelyét,  Sopront  is 
meglátogatta  és  hangversenyt  adott.  Ennek  hire 
fölzaklatta  a  várost,  mindenki  hallani  akarta  s 
Petőfi  égett  a  vágytól,  hogy  szintén  ott  lehessen ; 
szigorú  kapitánya  azonban  nem  adott  rá  engedélyt. 
Ekkor  az  Orlay  Petrich  Soma  polgári  öltözetét 
vette  föl  s  engedély  nélkül  vett  részt  a  hang- 
versenyen. Az  eset  kitudódott  s  a  büntetés  nem 
maradt  el. 


A  megzavart  olvasás. 

bban  az  időben  a  kato- 
nák még  párosával 
feküdtek  az  ágyban. 
Az  ő  hálótársa  egy 
czigányfiu  volt.  Sok- 
kal inkább  nehezére 
esett  azonban,  hogy 
takarodó  után  gyer- 
tyát égetni  nem  volt 
szabad.  0  mindaz- 
által feje  fölött  függő 
szuronya  karikájába 
gyertyát  illesztvén, 
talán  kapitánya  enge- 
délyével, midőn  tár- 
sai már  aludtak, 
olvasta  az  iskola  könyvtárából  kapott  könyveket. 
Egyik  társa  egyszer  ilyenkor  oda  lopózkodott  s 
elfútta  gyertyáját,  mire  Petőfi    dühében    szuronyát 

dobta  utána,  mely  szerencsére  csak  az  ágyba 
fúródott.  Másnap  aztán  baka  társai  nagy  örömére 
kurtavasra  verték  a  „tintanyalót",   ahogy  őt  hivták. 

OKtatás  a  gyaKorlatra^ 

Maga  Petőfi  beszélte  diák  pajtásainak,  hogyan 
oktatta  őt  katona  korában  a  káplár  a  gyakor- 
latokra : 

—  Tudja-e  kend,  mi  az  a  stéling? 

—  Nem. 

—  No  hát  a  stéling  a  katonának  az  a  stellungja, 
amelyben  áll. 

A  pápai  mathezeosz  professzor. 


Pápai  diák  korában  a  mathézist  és  annak 
professzorát,  Farkasdit,  nem  szerette  Petőfi.  Több- 
ször össze  is  kocczant  vele.  Többek  közt  egy- 
szer Farkasdi  éppen  egy  tételt  bizonyítgatott  a 
táblán.  Petőfi  nem  figyelt  a  magyarázatra,  hanem 
a  padra  hajtotta  fejét  és  irt  valamit  a  térdén. 
A  tanár  többször  hátranézett  rá,  de  nem  szólította 
meg,  hanem  magyarázat  után  gúnyos  hangon 
fordult  Petőfihez : 

—  Ugy  látszik,  Petrovics  úr  jól  figyelt.  Jöjjön 
ki  és  mondja  el,  mit  magyaráztam !  ? 

Petőfi  felállott  és  igy  felelt : 

—  Ne  lázitsa  fel  a  véremet,  tanár   úr! 

—  Mivel  foglalkozott  a  magyarázat  alatt?  — 
kérdezte  mérgesen  Farkasdi. 

—  Ha  kíváncsi  rá  tanár  úr,  tessék !  — 
válaszolt  Petőfi  és  átnyújtotta  újdonsült  költe- 
ményét. 

A  tanár  olvasni  kezdte  s  amint  sorról-sorra 
tovább  haladt,  arcza  lassankint  megszelídült,  majd 
meglepődést  árult  el.  Mikor  pedig  végére  ért  a 
költeménynek,  két  könnycsepp  gördült  végig  az 
arczán  és  ezekkel  a  szavakkal  adta  vissza  a 
papírlapot  : 

—  Haladjon  ön  csak  ezen  az  utón,  és  én 
fogadom,  hogy  a  mathezisból  soha  fel  nem  hívom. 

Ugy  is  lett. 

Csacsi  a  tanteremben. 


Más  alkalommal  Cziborral,  a  filozófia  tanárá- 
val volt  egy  kis  kalandja.  Az  igaz,  hogy  ebben  a 
kalandban  inkább  az  egész  VII.  osztály  szerepelt, 
mint  ő ;  de  a  tréfa  gondolata  tőle  eredt. 

Czibort  ridegsége  és  zárkózottsága  miatt  senki 
se  szerette  a  diákok  közül.  Ugy  szólván  állandóan 
hadi  lábon  állottak  vele.  Szívesen  kaptak  minden 
olyan  alkalmon,  amikor  megbosszanthatták.  Egy 
alkalommal  annyira  kihozták  sodrából,  hogy  elő- 
adás közben  a  faképnél  hagyta  őket. 

Történt  egyszer,  hogy  órája  előtti  szünet 
alatt  egy  csacsi  tévedt  a  kollégium  gyomverte 
udvarába. 

—  Vigyük  fel  Czibor  órájára !  —  indítványozta 
Petőfi. 

Az  ötlet  általános  helyesléssel  találkozott   s    a 

következő  pillanatban  körülfogták  a  jámbor  állatot. 
Petőfi  egyik,  Kozma  a  másik  fülét  ragadta  meg, 
a  többi  pedig  ki  hátul,  ki  oldalról  taszigálta, 
nógatta  a  terem  felé.  Végre  sikerült  betuszkolni 
az  osztályba.  Két  társuk  elbujt  a  padok  közé, 
hogy  tanuja  legyen  a  hatásnak,  a  többiek  pedig 
eltávoztak.  A  csacsi   az    ajtó    felé   fordulva  búsult 

magában.  Csöngettek.  Czibor  gyanútlanul  közele- 
dett a  terem  felé,  kinyitja  az  ajtót,  meghökken. 
De  a  következő  pillanatban  visszanyerte  hidegvérét. 

—  Hm !  Hát  csak  magad  vagy  ?  —  szólt, 
azzal  megfordult  és  elkoczogott. 

Másnap  kiváncsian,  kissé  szepegve  várakoztak 
a  diákok  Cziborra.  Vájjon  mit  fog  szólni  ?  Elhang- 
zik a  csengetés  és  hallatszik  a  közeledő  Czibor 
lépteinek  kopogása.  Siri  csend  lett.  Ugy  lehet, 
hogy  a  szokatlan  némaság  gyanút  keltett  Czibor- 
ban,  mert  óvatosan  nyitotta  ki  az  ajtót.  Hátha 
megint  csacsit  talál  ?  A  diákok  felállottak,  ő  pedig 
megnyugodva  felült  a  katedrára.  A  halotti  csend- 
ben igazi  bölcs  egykedvűséggel  szedegette  elő 
szemüvegét,  Írásait,  aztán  megkezdte  előadását, 
mondván : 

—  Mivelhogy  tegnapi  órámon  csak  egy  jelent 
meg  az  urak  közül,  előadásomat  ott  folytatom, 
ahol  tegnapelőtt  abban  hagytam. 

Mindenre  gondoltak  a  diákok,  csak  ilyen 
csattanós  lefőzésre  nem. 

Mikor  vége  volt  az  órának,    igy   szólt   Petőfi : 

—  Most  már  elhiszem,  hogy  Czibor  filozófus. 
Attól  fogva  zavartalanul  prelegálhatott. 

Korán  megnyilatKozott  önérzet. 

A  pápai  főiskolában  egyik  szombaton  délelőtt  több 
diákot  megidéztek  kávéházi  mulatásért.  Az  idézések 
végén  ott  állt:  „13-ik  ügy.  Petrovics  Sándor." 

A  megidézett  diákok  ilyenkor  a  kapu  alatt 
levő  széles  termésköveken  ácsorogtak,  amig  rájuk 
került  a  sor.  Télen  volt  s  kegyetlen  hideg.  Ott 
volt  Petrovics  Sándor  is,  egy  vörös  galléron 
kopott  köpenyben,  amelynek  jobb  szárnyát  bal 
vállára  vetette  s  didergett  a  többiekkel  együtt. 
Csizmájának  sarka  annyira  ferde  volt,  hogy  nem 
is  a  talpán  járt,  hanem  az  oldalán. 

Egyik  kisebb  diák,  akinek  neve  szintén  ott 
volt  a  fekete  táblán,  megszólitotta : 

—  Petrovics  úr,  hogyan  történhetett  az,  hogy 
bakancsa  nem  oldalvást,  hanem  fent  a  fejének 
kellő  közepén  lyukadt  ki  ? 

Mire  igy  felelt  Petrovics: 

—  No  lássa  csak!  Még  a  csizmám  is  azt 
mutatja,  hogy  én  nem  vagyok  olyan  ember,  mint 
a  többi ! 

A  három  rózsa. 


Pápának  egyik  korcsmáját  elnevezték  a  diákok 
„Három  rózsá"-nak,  mivel  a  zsidó  korcsmárosnak 
három  szép  leánya  volt,  egyik  szebb  a  másiknál. 
Ezt  a  korcsmát  látogatták  a  diákok  esténkint,  mert 
a  város  egyik  távolesö  utczájában  volt,  hová  nem 
igen  jártak  a  tanárok  kémjei. 

Egyik  októberi  este  is  sokan  voltak  együtt, 
fogyasztván  a  jó  somlai  mustot.  Ehhez  járult  a 
pompás  sült  gesztenye,  no  meg  dal,  humor,  szik- 
rázó élezek.  Petőfi  eleinte  komolykodott,  de  aztán 
jókedve  kerekedett  a  musttól.  A  kisebbik   „rózsá- 

nak  járt  kedvében  s  rögtönzött  strófái  úgy  hullot- 
tak a  szép  leányra,  mint  a  záporeső,  nem  hiába 
Petőfi  körül  forgolódott  legtöbbet.  De  poharából 
csak  pár  kortyot  ivott. 

—  Hohó,  gyerekek !  —  monda,  —  csak   nem 
akartok  borba  fojtani. 


Erre  oda  ugrik  Kozma  Sándor,  tele  tölte  poha- 
rát a  pezsgő  somlaival,  mondván : 

—  De  Sándor,  azt  a  mindenét,  te  se  vagy 
apácza,  fogd  a  poharat ! 

És  Petőfi  ez  egyszer  csakugyan  fenékig  üritette 
poharát. 

Midőn  közelgett  az  esti  hét  óra,  elbúcsúztak 
a  szép  lányoktól  és  haza  mentek  a  diákok. 

Gyönyörű,  holdvilágos  este  volt.  Egyik  diák, 
Győry  Miklós,  kit  a  diákság  csak  Mikének  hivott, 
a  Három  rózsáék  ketreczéből  kirántott  egy  kappant 
és  a  köpenyege  alá  fogta ;  de  lábai  kilógtak  s 
tisztán  lehetett  látni  a  holdvilágnál. 

Egyszer  csak  rá  kiált  Petőfi : 

—  Miké  bátyám,  mit  visz  a  köpenyege  alatt, 
édesgyökeret? 

Volt  erre  kaczagás.  Miké  pedig  egész  őszintén 
felelt : 

—  Nem  biz  én,  Sándor,  hanem  hízott  kappant ! 
Még  azon  este   összeült    az    ifjúság    becsület- 

birósága  s  az  édes  gyökeret  haza  kellett  Mikének 
szállítani,  mert  ily  komisz  dolgokat  nem  tűrt  az 
ifjúság. 

A  bús    magyarKa. 

Katona  korában  egyszer  olyankor  ment 
Orlayhoz,  midőn  éppen  egy  elbizakodott  úrfi 
látogatója  volt,  akiknek  társaságában  amúgy 
is  mogorva  szokott  lenni.  A  vendégnek  fel- 
tűnt ez  a  körülmény  s  tréfálkozva  bús  magyar- 
kának nevezte  öt.  Petőfi  e  szóra  föllobbant,  mint 
a  puskapor. 

—  Tudja  ön,  kik  voltak  azok  a  bús  magya- 
rok ?  —  kiáltott  rá.  —  Ha  nem  tudja,  majd  meg- 
tanítom én,  hogy  máskor  tudja,  kinek  oszsza  ezt 
a  czimet ! 

Mire  forma  szerint  megtámadta,  s  a  vendég 
menekülni  volt  kénytelen. 

3* 

Komáromi  ésSzákfi  szín- 
társulata 1842  május 
elejétől  fogva  Pá- 
pán tartott  elő- 
adásokat, mely- 
nek egyik  nő- 
tagja,  Szathmári- 
né  iránt  a  diák 
Petőfi  mélyen  ér- 
deklődött. Ebből 
az  érdeklődésből 
kifolyólag  nem 
csak  szorgalma- 
san látogatta  az 
előadásokat,  ha- 
nem megkérte 
egyik  iskolatár- 
sát, aki  ismeret- 
ségben volt  a  színészekkel,  hogy  mutassa  be  őt. 
Elfogulva  és  tisztelettel  közeledett  Thalia  pap- 
jaihoz. A  Griff-vendéglő  emeletének  széles  folyosó- 
ján először  is  szive  ünnepeltjével  találkozott,  aki 
meglehetős  zilált  alsó  szoknyában  épp  akkor  cziva- 
kodott  egy  darab  vajas  kenyér  miatt  egyik 
színésznő  társával.  A  két  tisztelgő  restéit  a  jelen- 
lévők miatt  félbe  szakadt  czivódás  tanuja  lenni,  s 
odább  mentek  azzal  a  szándékkal,  hogy  Komáro- 
mit keresik  föl.  De  mivel  ez  meg  mélyen  bele  talált 
pillantani  a  kancsó  fenekére  s  ily  állapotban    egy 

éppen  nála  levő   diákkal,  aki    szintén  színész   lett 
később,   vad    dulakodásba    elegyedett    s    a    diák 

már  akkor  a  Komá- 
romi stilétjétől  vér- 
zett is,  köszönés  nél- 
kül vonultak  vissza 
s  fölhagytak  a  to- 
vábbi látogatási  ki- 
sérlettel.  A  véletlen 
úgy  akarta,  hogy 
később,  midőn  haza 
felé  ballagtak,  érte- 
sült Petőfi  czivako- 
dásban  talált  ideál- 
jának S.  bérlővel 
szőtt  viszonyáról  is, 
leverten  lépett  be 
kis  szobájába  és 
még  az  nap  meg- 
írta „Szín  és  való" 
czímü    költeményét. 

A  gallérKöpönyeg. 

Pápán  1843  őszén  Petőfi  egyik  Cserna  nevű 
iskolatársa  eladta  ócska  gallérköpenyegét  K.János 
barátjának  három  váltó  forintért.  Az  új  tulajdonost, 
aki  első  eminens  volt,  alig  hogy  viselni  kezdte  a 
kibélelt,  jó  meleg  köpenyeget,  tanára:  Stettner 
György,  felszólitotta,  hogy  Lina  leányát  tanitsa 
Magyarország  történelmére.  A  diák   e   megtisztelő 

felhívás  után,  melylyel  egy  kis  jövedelem  is  járt, 
nem  hordhatta  már  a  fakó  köpenyeget,  hát  eladta 
ugyancsak  három  forintért  az  ágról  szakadt  Petro- 
vics  Sándornak,  akiből  aztán  a  világhirü  Petőfi  lett. 

Cserna  már  most,  ha  a  köpenyeg  árát  kérte 
K.  barátjától,  Petrovicshoz  utasitotta,  mint  aki  azzal 
a  kötelezettséggel  vette  meg  a  köpenyeget,  hogy 
az  érte  járó  három  forintot  meg  fogja  helyette 
fizetni. 

Az  első  diáknak  mindig  van  bizonyos  tekin- 
télye a  többi  előtt,  azért  Cserna  is  engedett  a 
szónak  s  Petrovicshoz  fordult  pénzeért.  Erre  bő 
alkalma  volt,  mert  Cserna  a  Petrovics  unokatest- 
vérével, Salkovics  Károlylyal  lakott ;  másik  unoka- 
testvérével, orlai  Petrics  Somával  pedig,  akinek 
szállásán  húzta  meg  magát  a  teljesen  elhagyatott 
Petrovics,  a  konviktuson  egy  asztalnál,  egy  tálból 
evett.  Zaklatta  is  bizony  pénzeért,  valahányszor 
csak  tehette,  de  Petrovics,  aki  már  akkor  egy  fej- 
jel magasabbnak  érezte  magát  társainál,  a  kisebb 
tanulókkal  csak  úgy  félvállról  szokott  volt  beszélni, 
bár  a  szó  szoros  értelmében  elhagyatott  koldus 
volt  annyira,  hogy  egy  garasos  „markón"  —  ez 
volt  Pápán  a  pékczipó  neve  —  egy  hétig  is  elten- 
gődött. Ha  Cserna  hozzá  közelitett,  abban  a  biz- 
tos tudatban,  hogy  három  forintját  fogja  tőle  köve- 
telni, már  messziről  kiáltotta: 

—  Semmi  közöm  hozzád !  Én  majd  Jancsival 
számolok ! 

És    viselte    a    gallérköpenyeget,    nappal    mint 

ruhát  s  többi  rongyainak  takaróját,  éjjel  pedig  mint 
párnát  és  takarót,  hálván  unokatestvérének,  orlai 
Petrics  Somának  ládáján,  mely  mellé  ragasztók- 
nak egy  rozzant  szalmazsák  volt  téve  s  a  széken 
egy  testes  Sallustius,  mely  fejaljául    szolgált  neki. 

Társai,  akik  egy  asztalnál  ettek,  szívesen  meg- 
osztották volna  vele  a  konviktusi  ebédet;  de  sem- 
miképen rá  nem  lehetett  birni,  hogy  nappal  hoz- 
zájuk menjen  ebédre.  Sokkal  büszkébb  volt,  sem- 
hogy azt  megtegye.  Este  is  a  négy  asztaltárs  ha 
átment  érte,  a  szó  szoros  értelmében  erőszak- 
kal vitték  át  néha,  hogy  egy  kis  meleg  levest 
egyék. 

ilyen  körülmények  között  igen  sovány  kilátása 
lehetett  Csernának  a  három  forintjához,  amint  hogy 
kitavaszodván  az  idő,  fel  is  szedte  a  sátorfát  Pet- 
rovics  s  Pápáról  Ozoráig  kutyagolt,  ahol  egy  ván- 
dorszinész-truppot  talált.  Menten  felcsapott  színész- 
nek s  a  trupphoz  szegődött. 

Kurta  válaszoK. 


Egyszer  a  nagy  sár  miatt  csak  egymás  után 
lépegetve  mehettek  az  iskola  felé,  a  járó-kelők 
által  taposott  nyomokon.  Ily  körülmények  között 
jön  velük  szembe  K.  Gábor  nevű  tanulótársuk, 
aki  Orlay  mellett  elhaladt,  de  Petőfivel  össze- 
akadt, főleg  mert  szóba  állott  vele. 

—  Honnan  jön  ? 

—  A  hátam  mögül,  —  felelte  Petőfi    nyersen. 

—  És  hová  megy? 

—  Az   orrom    után,  —  kiáltá   indulatosan,  — 
ha  ön  kitér  az  utamból. 

Hétértelem. 


Egy  más  alkalommai  az  iskola  fekete  tábláján 
a  megidézettek  között  volt  a  Petőfi  neve  is.  Mig 
olvassa,  megszólítja  egy  tanuló : 

—  Ugyan  miért  idézik  önt? 

A  költő  végig  mérte  szemeivel  a  kérdezőt  s 
szürke  kis  köpenyét  szétvetve  szólt: 

—  Azért,  mert  köpenyemnek  nincs  bélése. 
Megidéztetése     ugyanis     tandijhátralék     miatt 

történt.  A  röviden  kifizetett  tanulónak  azonban 
nem  fért  a  fejébe  a  válasz  és  nevetve  beszélte, 
hogy  ez  a  bolond  „baka"  —  társai  csak  igy  hittak 
Petőfit  —  milyen  feleletet  adott,  mig  az  okosab- 
bak egyike  meg  nem  magyarázta  neki : 

—  Ne  hidd  azt,  több  esze  van  annak  a  baká- 
nak, mint  neked ;  hanem  poéta,  a  bélés  alatt 
pénzt  értett,  mely  neki  nincs  s  valószínűleg 
valami  tartozásért  idézik. 

A  revánzs. 


Petőfi  csak  harmadrangú  szerepeket  kapott. 
Azokban  is  volt  egy  szerencsésebb  vetélytársa. 
Németi,  a  későbbi  színigazgató,  aki  sok  jobb  sze- 
repet elvitt  az  orra  elől.  Petőfi  nem  panaszkodott 
rá,  csak  fenyegette,  hogy  megöli.  Annak  persze 
szép  hangja  volt  s  tudott  népdalokat  énekelni.  Mig 
Petőfi  hasznavehetetlen  volt  az  énekkarban 

—  Dejszen,  fürészelhet  az  úr  azzal  a  hegedű- 
vel naphosszant  az  én  fülembe,  —  monda  Lacz- 
kónak,  a  karmesternek,  —  nem  tanulok  én  meg 
azért  egy  nótát  sem  ! 

Ekkor  aztán  annál  több  néma  szereppel 
szekírozták.  Csakhogy  ö  tudott  magának  ezért 
revangeot  szerezni.  Egyszer  spádé  helyett  egy 
nagy  furkós  botot  dugott  az  öve  mellé,  majd 
meg  felpeczkelte  az  orrát  piszének.  Másszor  meg 
a  magyar  süvegében  a  kifityegö  csákóba  egy  hosszú 
pálczát  tűzött  s  azzal  fölfelé  peczkelte  azt  s  a  hős- 
szerelmes szerepét  úgy  elrontotta  vele,  hogy  az 
maga  is  kaczajra  fakadt,  mikor  meglátta. 

A  hösszerelmes  azt  monda  erre  Petőfinek : 

—  Ha  én  most  igazgató  volnék,  önnek  félgá- 
zsiját lehúznám ! 

No,  ugyan  nagyot  vesztett  volna  vele !   Abban 
a  hónapban  éppen  semmi  volt  a  tiszta  jövedelem. 
Kapott  volna  fél  semmit  egész  semmi  helyett. 
(Jókai  följegyzése.) 

A  zálogba  tett  Calepinus. 

Kecskeméti  szinész  korában  harmincz  váltó 
forintja  volt  Petőfinek  —  proporczióra,  ami  annyit 
tesz,  hogy  ha  van  a  kaszában  nagyon  sok  forint, 
akkor  jut  neki  belőle  harminczszor  egy  forint ; 
ha  pedig  nincs  a  kaszában  semmi,  akkor  jut 
neki  belőle  harminczszor  semmi. 

Az  idény  vége  felé  jutalomjátékot  kért  az 
igazgatótól.    Nem    is    tagadta     meg    tőle.    Petőfi 

„Lear  király "-t  választotta  s  abban  a  maga 
számára  a  bolond  szerepét.  El  is  játszotta,  de 
igen  komoly  bölcset  csinált  belőle  s  azért  nem 
is  tetszett  a  közönségnek.  De  Petőfi  se  volt  ám 
megelégedve  a  jövedelemmel.  Az  egész  jövedelem- 
osztalék, mire  az  igazgatói  számla  retortáján 
keresztül  ment,  kitett  Petőfi  számára  tiz  váltó 
forintot.  Pedig  hát  már  akkor  neki  Dudásné 
asszonyomnál  húsz  forintra  felment  a  libegő 
adóssága  szállásbér  és  ebéddij  fejében.  S  ez  a 
jutalomjáték  volt  minden  reményének  kártyavára. 
Ez  is  összedűlt.  A  kiadott  versekért  még  akkor 
nem  fizettek  a  szerkesztők.  Dudásné  asszonyom 
pedig  nem  érte  be  tiz  forinttal,  neki  húsz  kellett. 

Hiszen  a  másik  tizet  előteremteni  nem  lett 
volna  Petőfi  barátaitól  boszorkányság,  bár  ők  is 
szegény  ördögök  voltak ;  hanem  ezt  Petőfivel 
elfogadtatni,  ez  volt  a  kemény  dió.  Jókai  meg- 
kisérlette.  Volt  hozzá  jogczime.  Akkor  irta 
„A  zsidó  fiut"-t,  melyet  az  Akadémia  pályázatára 
szánt.  Annak  idegen  kézzel  kellett  letisztázva 
lenni.  Petőfi  vállalta  magára  a  lemásolást.  Jókai 
tehát  megkisérlette,  hogy  pénzt  ad  neki  fárad- 
ságáért. De  büszkén  utasította  vissza. 

—  Én  nem  irtam  neked  pénzért.  Én  sem  kérdez- 
tem, mikor  lefestettél,  hogy  mit  fizetek  érte? 

Hanem  hát  Dudásnétól  tiz  forint  adóssággal 
megszökni  megint  nem  illik.  Kecskemétről  pedig 
menni  kellett. 

Petőfi     a    nehéz    feladatot    úgy    oldotta    meg, 

hogy  kölcsönkérte  egyik  barátjának  Calepinusát, 
melyre  neki  ugy  sem  igen  volt  szüksége,  s  betette 
zálogba  Dudásnénál.  Tartsa  magánál,  amig  ő 
pénzhez  jut,  amikor  is  e  könyv  elömutatójának 
azonnal  kifizeti  a  rá  betáblázott  adósságot. 

Dudásné  látszólag  bele  nyugodott  a  dologba; 
de  szivében  mást  forralt.  Szerencsére  volt  Dudás- 
nénak  egy  szép  kis  unokája,  Juliska,  aki  a  költő 
iránt  nagyobb  rokonszenvvel  viseltetett,  mint  nagy- 
anyja. Ez  megsúgta  Petőfinek,  hogy  öreganyja  őt 
azzal  bizta  meg,  hogy  éjszaka,  mikor  már  Petőfi 
alszik,  keljen  föl,  lopózzék  az  ágya  mellé,  vegye 
el  székéről  a  szép  sárga  gombos  frakkot  és  tegye 
helyébe  a  vitorlavászon  zubbonyt.  Hadd  utazzék 
abban  s  maradjon  ott  a  frakk,  az  jobb  kézizálog 
a  könyvnél. 

E  cselszövény  fölfedezése  sietteté  a  drámai 
kifejlődést.  Petőfi  azon  az  éjjen  nem  ment  szállá- 
sára aludni,  hanem  Jókaihoz  tért  be.  Elmondta, 
hogy  még  ez  éjjel  útnak  indul  Pestre  —  gyalog. 
Egy  tizes  volt  minden  pénze.  Egy  pár  darab  fehér- 
nemű és  egy  csomó  vers  a  batyujának  terhe.  A 
Jókai  háziasszonya  még  egy  csomó  pogácsát  és 
egy  sódart  kötött  mellé. 

Ilyen  hadi  készülettel  indult  Petőfi  meghódítani 
a  világot.  És  meg  is  hóditotta. 

A  Calepinus  pedig  ott  maradt  Dudásnénál,  aki 
hogy  elszalasztá  a  sárga  gombos  frakkot,  nem 
várt  tovább,  ahogy  illett  volna,  az  ötforintos  vál- 
tójával a  lejáratra,  hanem  fölvitte  a  lyceum  derék 

tanárához,  Szabó  Sándorhoz,  s  elmondta  neki  nagy 
veszedelmét.  A  tanár  ismerve  a  Jókai  és  Petőfi 
közt  levő  baráti  viszonyt,  tudatta  Jókaival  a  Calepinus 
dolgát.  Jókaiék  aztán  megvették  a  saját  Calepinu- 
sukat  a  collegium  számára  tiz  forintért  Dudásné 
nagy  bámulatára  és  megelégedésére. 
(Jókai  följegyzése.) 

A  molnármester  KövetKeztetése. 


Általános,  bevett  szokás  volt  hajdanta,  hogy  a 
szinészi  osztály  pályájukat  változtatott  református 
tanulókból  telt  ki.  Még  most  is  nagy  többségben 
van  e  felekezet  a  művészet  ezen  ágánál  képviselve. 
Legkevesebb  pedig  közöttük  az  evangélikus. 

Egyszer  Petőfi  vándorszínész  korában  valame- 
lyik alföldi  kis  városon  keresztül  utazván,  meg- 
ismerkedett egy  becsületes  molnármesterrel,  aki 
nagyon  jó  volt  hozzá.  Az  első  szónál  bizalmasan 
megveregette  a  Petőfi  vállát,  mondván : 

—  Hát  maga  szinész  ?  No,  annak  örülök,  mert 
—  én  is  kálvinista  vagyok. 

(Jókai  Tarka  Élet.) 

A  maKacs  czenzor. 

Midőn  vándorszínész  korában  elhagyni  készült 
Petőfi  Kecskemétet,  elhatározta,  hogy  mint  szinlap- 
osztó,  a  szokásos  módon  kis  füzetet  ad  ki,  melyet 
szétoszt  s  igy  némi  jövedelemre  tesz  szert.  A  füzet 
Jókai  egy  elbeszéléséből  s  az  ö  néhány  költemé- 
nyéből telt  volna  ki  s   közreműködését  Ács  Károly 

is  megígérte ;  de  hozzá  tette,  hogy  nem  hiszi,  hogy 
a  czenzor  engedélyt  adjon  rá,  s  eseteket  mondott 
el,  melyekben  csekélységek  miatt  is  megtiltotta  a 
nyomatást.  Erre  azt  felelte  Petőfi :  válaszszon  ki  hát 
Ács  az  ö  költeményeiből  egyet,  melyről  azt  gon- 
dolja, hogy  a  czenzornak  nem  lesz  oka  visszauta- 
sítani. Ács  ilyennek  vélte  a  „Disznótorban"  cziműt; 
de  azt  javasolta,  hogy  a  nyomdász,  Szilády  Károly 
által  küldesse  el,  mert  a  czenzor  ellensége  lévén  a 
színészeknek,  az  engedélyt  már  csak  ebből  az 
okból  is  megtagadhatja.  A  czenzor  azonban  még 
igy  is  hajthatatlan  volt.  Ács  felbosszankodván, 
maga  ment  hozzá,  hogy  közelebbről  megtudja  az 
okot.  Kérdésére  a  czenzor,  Sembera  Calazantius 
József,  piarista  pap,  azt  felelte : 

—  Mit  ?  Hát  követhetett  volna-e  el  annak  irója 
nagyobb  és  botrányosabb  vétket,  mint  midőn  olyat 
mer  kivánni,  hogy  az  ég  gömböcz  legyen  és  mi 
abban  töltelék!  Majd  bizony,  én  legyek  töltelék 
és  az  ég  egy  gömböcz?  Horrendum !  Egy  szót  se 
vesztegessen  mellette,  én  annak  kiadását  meg  nem 
engedhetem ! 

Ács  megpróbálta  fölvilágosítani,  hogy  az  csak 
poetica  licentia;  de  nem  volt  kapaczitálható  s 
Petőfi  csupán  Írásban  sokszorosítva  oszthatta  ki 
néhány  költeményét. 

Az  elpártolt  barát. 

Azon  az  emlékezetes  télen,  melyet  Petőfi  bete- 
gen töltött  Debreczenben,  sürün  látogatta   Pákhot, 

aki  ott  nevelő  volt.  Egyszer  Pákh  éppen  tanítványá- 
val foglalkozott,  midőn  betoppant  hozzá  Petőfi  s 
kissé  triviális  szavakkal  üdvözölte  barátját,  aki  sokat 
adván  arra,  hogy  tekintélyét  növendéke  előtt  meg- 
óvja, restelte  a  dolgot;  felindulásában  megfeled- 
kezett a  köztük  levő  viszonyról  s  kiutasította  a 
szobából  Petőfit.  A  költő  ezt  igen  zokon  vette  s 
következő  nap  szó  nélkül  lépett  be  Pákhoz,  asz- 
talára egy  összehajtott  papirt  tett  s  azzal  ismét 
eltávozott.  Pákh  hagyta  őt  menni,  a  papirt  azon- 
ban kíváncsian  kezébe  vette  s  azon  a  „Végszó 
Pákhoz"  czimü  költeményt  találta,  mely  így  kez- 
dődik: 

Isten  veled,  te  elpártolt  barát, 
Veszett  ebként  ki  szivem  megmarad ! 

A  barátság  fölbomlása  azonban  csak  pár  napig 
tartott,  mert  Pákh  maga  kereste  föl  Petőfit  s  ki- 
békült vele. 

SzomorujátéKból  vígjáték. 

A  „Griseldis"  czímü  darabban  nem  jutott  Pető- 
finek kard  s  enélkül  kimenni  nem  akart.  Ugy 
segített  hát  magán,  hogy  egy  bunkósbotot  dugott 
az  üres  kardszíjba.  A  közönség  talán  észre  se 
vette  volna ;  de  egyik  néma  szereplő  meglátván, 
nevetni  kezdett,  aztán  megsúgta  szomszédjának, 
aki  meg  tovább  adta,  mire  oly  általános  nevetés 
tört  ki  a  színpadon,  hogy  a  Parsívalt  játszó  Dézsí 
Zsigmond  is  teljesen  kijött  a  sodrából   s    a    füg- 

gönyt  majdnem  le  kellett  bocsátani.  Ezért  aztán 
öt  forint  birságra  itélte  a  szinházi  törvényszék; 
de  az  igazgató  elengedte  a  büntetést. 

A  megőrzött  incognito. 


Midőn  Petőfi  szülei  elől  elrejtőzve  Rónai  álnév  alatt 
statisztáskodott  Pesten  a  Nemzeti  Szinháznál,  egy- 
kori iskolatársa,  Sárkány  Sámuel  találkozott  Pető- 
fivel az  utczán  s  őt  Petrovicsnak  szólította  ;  a  költő 
hidegen  felelt : 

—  Csalódik  ön,  én  nem  vagyok  Petrovics. 

—  Ne  tréfálj,  Sándor,  — vágott  vissza  Sárkány, 
—  hiszen  a  fogad  is  elárul. 

Ezzel  a  költő  egyik  kiálló  szemfogára  czélzott. 

—  De  ugy  van,  barátom,  —  válaszolt  erre 
Petőfi  félig  tréfásan,  félig  komolyan,  —  én  nem 
vagyok  többé  Petrovics,  hanem  Rónai.  Atyámmal 
keményen  meghasonlottunk,  —  kitagadtuk  egymást. 

Rá  ijesztett. 

Abban  az  időben  történt,  mikor  a  nagy  költő 
lerongyolódva,  fázva,  éhesen,  gyalog  érkezett  Pá- 
páról Debreczenbe,  ahol  egyik  ismerősénél  és 
barátjánál,  Pákh  Albertnél,  talált  barátságos  fogad- 
tatásra. A  jó  barát  készséggel  osztotta  meg  sze- 
rény lakását  Petőfivel,  aki  szemmel  láthatólag  jól 
érezte  magát  barátja  társaságában.  Már  éppen  lefe- 
küdni készHltek,  mikor  Pákh,  aki  az  ablaknál 
állott,  bosszúsan  felkiáltott : 

—  No,  az  éjszaka  nem  hunyjuk  be  a  sze- 
münket ! 

—  Hogy  érted  azt?  —   csodálkozott   a   költő. 

—  Világos.  Nézz  oda  arra  a  fiatal  emberre, 
most  tér  át  erre  az  oldalra.  Az  Hutyrai  Ferencz 
gazdasági  gyakornok  Vámospércsen.  Ha  bejön  a 
városba,  engem  szerencséltet  mindig  éjszakára, 
ami  ugyan  nem  volna  baj,  mert  szívesen  látom ; 
de  oly  rémségesen  horkol,  hogy  attól  emberfia  egy 
pillanatig  sem  alhatik. 

Kopogtattak. 

A  kellemetlen  vendég  lépett  be  s  minden  beve- 
zetés nélkül  jelentette  : 

—  Ma  nálad  alszom,  öreg.  Remélem,  nem 
haragszol  ? 

—  Ugyan  kérlek !  —  mentegetődzött  Pákh,  de 
arczárói  lerítt  a  bosszankodás. 

Petőfi  egy  darabig  szótlanul  ült  Pákh  és  Huty- 
rai között.  Látszott  rajta,  hogy  valamin  gondolko- 
dik. Egyszerre  félrehívta  barátját  s  röviden  súgott 
valamit  a  fülébe,  aztán  néhány  perezre  távozott. 

—  Érdekes  ember,  —  jegyezte  meg  a  vendég 
Petőfiről. 

—  Lángész !  —  lelkesedett  Pákh,  —  s  mint 
minden  zseni,  végtelenül  különcz. 

—  Az  látszik  is  rajta,  —  hagyta    rá    Hutyrai. 

—  Lobbanékony,  ingerlékenysége  pedig  nem 
ismer  határt.  Emlékszem  pápai  diákkoromban  nálam 
hált  egyszer,  s  lakótársam  ugyancsak  megjárta  vele. 
A  fiúnak  ugyanis  megvolt    az    a    rossz    szokása, 

hogy  alvás  közben  egy  kissé  hortyogott.  Petőfit 
nagyon  izgatta  a  dolog  s  egy  párszor  fölrázta 
álmából  a  fiút,  mikor  pedig  ez  újra  horkolni  kez- 
dett, fékezhetetlen  haragjában  rá  vetette  magát  s 
fojtogatni  kezdte,  Szerencsére  fölébredtem  s  kisza- 
badítottam kezei  közül  szorongatott  társamat. 

Hutyrai  az  elbeszélés  alatt  egyre  kellemetle- 
nebbül  érezte  magát  s  lefekvéskor  oly  izgatott 
volt,  hogy  Pákh  és  Petőfi  alig  tudták  megőrizni 
komolyságukat. 

A  két  jó  barát  egész  éjjel  kitűnően  aludt,  csak 
Hutyrai  forgolódott  egész  éjjen  át  izgatottan  ágyában. 
Reggel  kimerülve  súgta  oda  Pákhnak  : 

—  Barátom,  be  se  hunytam  a  szememet.  Fél- 
tem a  te   vendégedtől. 

Pákh  nem  tudta  tovább  tartani  komolyságát. 
Kaczagva  világosította  fel  Hutyrait,  hogy  az  egész 
dolog  csak  csel  volt,  melylyel  csak  az  éjszakai 
nyugalmukat  akarták  biztosítani. 

(Hutyrai  följegyzéséből.) 

Babonás  színésznő. 

Vándorszínész  korában  Petőfi  Székesfehérvár- 
ról Kecskemétre  utazván  a  társasággal,  egy  útszéli 
csárdában  melegített  paprikás  bort  ittak,  mitől  a 
fiataloknak  jó  kedvök  kerekedett.  Kevéssel  utóbb  az 
erős  tél  miatt  felázott  utón  nehezen  haladt  szeke- 
rök  Dunavecse  mellett,  hol  Petőfi  megpillantván 
apja  csárdáját,  örömében  felváltva  dalolt  s  károm- 
kodott. Az  ugyanazon  kocsin  ülő  Szuperné  babo- 

nás  félelmében,  hogy  a  káromkodások  miatt  még 
fel  találnak  dőlni,  pedig  kis  gyermeke  is  vele  volt, 
megkérte  Petőfit,  hogy  inkább  üljön  más  szekérre, 
hol  nincsenek  nők  és  gyermekek.  Ekkor  egyik 
podgyászszekérre  ült  át,  hol  a  kocsis  mellett  dider- 
gett kurta  kerek  gallérköpenyegében,  mely  alá 
sárga  gombos,  zöld  quákerét  öltötte  fel.  Itt  a 
vidámság  tetőpontjára  hágott,  valósággal   versenyt 


daloltak  a  széllel,  énekelvén  társaival  a  Rákóczi- 
indulót a  Peleskei  nótárius  szövegére,  mikor  egy- 
szerre a  szekér  valóban  felfordul  s  Petőfi  a  pocso- 
lyába esik. 

Dühösen  támadt  a  szekeresre,  aki  erősen  véde- 
kezett : 

—  Az  úrfi  az  oka  mindennek,  mert  ez  az  Úr- 
isten büntetése  azért  a  sok  istentelen  káromkodásért. 

Erről  egyébként  Szuperné  is  meg  volt  győ- 
ződve s  örvendett,  hogy  kocsijukról  leszállott,  kü- 
lönben bizonyosan  ők  dőltek  volna  fel. 

(Szuper  K.  följegyzése.) 


IS  r 


•?! 


Túlhajtott  lelKiismeretesség. 

C^  gyszer  valami    kisebb    szerepet, 
1  egy  iskolamestert  kellett   sze- 

mélyesitenie,  midőn  Ács  Ká- 
roly hosszú,  bokáig 
érő  télikabátját  kérte 
el,  ebben  akarván  ját- 
zani.  Gondosan  ösz- 
szehajtotta  a  kabátot 
s  úgy  akarta  elvinni. 
Ács  ennek  láttára  ki- 
kapta kezéből  skény- 
szeriteni  akarta,  hogy 
vegye  magára ;  de 
nem  volt  rábírható, 
bárha  csak  vászon 
zubbony  volt  rajta. 

—    Nem   elég,   — 
monda,    —    hogy    a 
színpadon  nyövöm  a 
kabátját,  még  viseljem 
s  hóna   alá  fogván,    dideregve    távozott. 


4* 

TréfaKedvelő  fuvaros. 

Megválván  Petőfi  1843  tavaszán  a  Szabó  szin- 
társulatától,  egy  Fehérváry  nevű  szinészszel  Pestre 
indult  gyalog.  Útközben  kecskeméti  szekeresek 
érték  őket  utói,  akik  megkérdezték,  hogy  nem 
alkudnának-e  meg  velük,  hogy  gyorsabban  Pestre 
érjenek  ? 

—  Nem  ülünk  fel,  mert  sietünk,  —  válaszolt 
Petőfi. 

A  tréfás  válasz  annyira  megtetszett  a  fuvaro- 
soknak, hogy  ingyen  vitték  őket  Pestig. 

ÖngyilKossági  szándéK. 

Újra  fölébredt  Petőfi  lelkében  a  szinészet  iránt 
való  ellenállhatatlan  vonzalom  s  1843  nyarán  föl- 
kereste egykori  pályatársát.  Szupert  s  arra  kérte, 
ajánlaná  őt  sógorának,  Fekete  igazgatónak.  Fekete 
hajlott  a  szóra  s  ki  is  osztotta  Petőfinek  Nagy 
Ignácz  „Tisztujitás"-ából  az  egyik  kortes  szerepét. 
Midőn  azonban  Petőfi  a  kétkulacsos  kortes 
szerepét  betanulta,  előállott  egy  előkelő  ifjú  s 
ajánlkozott,  hogy  eljátsza  ezt  a  szerepet,  mint 
műkedvelő.  Fekete  igen  megörült  s  elvette  Petőfi- 
től a  szerepet,  mert  az  uracs  fölléptétől  nagyobb 
anyagi  hasznot  remélt.  Ez  annyira  elkeserité  Pető- 
fit, hogy  egészen  magánkívül  lett  s  a  Dunába 
akart  ugrani.  Éppen  ekkor  lépett  a  szobába  Gyu- 
lai Ferencz,  később  a  Nemzeti  Szinház  tagja,  akitől 
azt  kérdezte  Szuper,  hogy  honnan  jön? 

—  A  ligetből  jövök,  —  volt  a  válasz,  —  ahová 
naponkint  ilyen  időtájban  sóskát  szedni,  legelészni 
járok,  hogy  éhen  ne  haljak,  mert  az  igazgatótól 
már  napok  óta  egy  fillért  se  birok  kicsikarni. 

Gyulai  siralmas  állapota    hatott    Petőfire,    aki 
lemondott  a  Dunába  ugrás  szándékáról,  ott  hagyta 
Pozsonyt  s  visszatért  Pestre  az  irodalomhoz,  mely 
több  babért  termett  számára,  mint  a  színészet. 
(Szuper  K.  följegyzése.) 

A  jószívű  barát. 

1843  nyarán  Várady  Antal  egyik  barátját  láto- 
gatta meg,  akinek  szobájába  lépve,  kivüle  egy 
vézna,  sápadt  ifjút  pillantott  meg  az  utczára  néző 
ablak  széles  párkányán  ülve,  borzas  hajjal,  ingre 
vetkőzve.  Nem  törődött  vele.  Alig  váltott  néhány 
szót  barátjával,  ez  fölkel,  íróasztalához  megy  s 
egy  csomó  Írásra  mutatva,  igy  szól : 

—  Nézd,  Tóni,  ezek  itt  versek.  Te  szereted  az 
ilyeneket.  Olvass  belőlük ! 

A  költemények  egyes  lapokra  voltak  irva,  szép 
Írással,  majdnem  minden  törlés,  javítás  nélkül.  Várady 
fölvesz  egy  lapot  és  olvassa:  „Érik  a  gabona" .. . 

—  Eh,  —  monda,  ajkát  félrehúzva,  —  nya- 
valygás !  Nem  ér  semmit ! 

Az  ablaknál  ülő  ifjú  e  szavakra  elfordult  és 
behúzta  nyakát ;  de  barátja  tovább  nógatá  Váradyt : 

—  Csak  olvasd  tovább ! 

Kezébe  vett  egy  másik  lapot.  Ez  állott  rajta: 
„Befordultam  a  konyhára  ..." 

Várady  fokozódó  érdeklődéssel  olvasta  : 

—  Tyhű!  Ez  már  valami!  Sohasem  olvastam 
ilyen  sikerült  népies  hangú  költeményt.  Ki  irta  ezt 
a  szép  verset?  —  kérdezte  elragadtatva. 

Nem  kapott  feleletet.    Az    ismeretlen    meg    se 
mozdult,  barátja  nevetett. 
Várady  türelmét  veszté: 

—  Mondd  meg  már,  ki  irta  ezt  a  verset  ?  Addig 
el  nem  megyek  innen ! 

—  Ha  éppen  tudni  akarod,  ehol  van :  Petőfi 
Sándor,  —  monda  barátja  s  kezével  az  ablak  felé 
mutatott. 

Várady  akkor  hallotta  először  ezt  a  nevet  s 
mintha  kétkedett  volna  barátja  szavaiban,  Petőfi 
felé  fordulva  kérdé : 

—  Öcsém!  Maga  irta  ezt  a  szép  verset? 

—  Én,  —  felelte  Petőfi  minden  hetykeség 
nélkül. 

—  Igazán  szép  vers,  —  monda  ismételten 
Várady,  miközben  Petőfit  vizsgálgatá.  Külseje  sze- 
génységre mutatott,  arczán  a  szenvedés  és  nélkü- 
lözésnek s  nem  az  ifjú  életkedvnek  látszottak 
nyomai. 

—  Hol  lakik?  —  kérdezte  tőle. 

—  Nincs  énnekem  lakásom,  —  felelte  Petőfi ; 
de  nem  olyan  hangon,  mintha  szánalmat  akarna 
kelteni  maga  iránt. 

—  Egyedül  vagyok,  két  szobám  van,  —  monda 
Várady,  —  elférünk  benne  ketten.  Jöjjön  hozzám, 
legyen  az  én  lakótársam ! 

Petőfi  leereszkedett  az  ablak  párkányáról  és 
szúró  szemeivel  végig  nézte  Váradyt.  Ez  igy  tar- 
tott néhány  perczig.  Kínos  jelenet  volt.  Várady 
zavarba  jött,  minden  kedve  elment  a  versektől, 
megbánta  azt  is,  hogy   olyan  jószivü  volt    hozzá. 

Egyszerre  Petőfi  jobbját  nyujtá  feléje  s  igy 
szólt : 

—  Köszönöm,  ilyen  embernek  elfogadom  aján- 
latát. 

Alkonyat  felé  Petőfi  vette  kis  táskáját,  melyben 
összes  holmija  volt  s  elindultak  Várady  szállá- 
sára, hol  Petőfi  csakhamar  otthonosan  érezte 
magát.  Barátja  ellátta  minden  tőle  telhető  kénye- 
lemmel. 

(Várady  A.  följegyzése.) 

A  meghegedült  ember. 


Egy  szobában  lakott  Petőfi  Várady  Antallal. 
Ott  irta  költeményeit,  fel  s  alá  járkálva  a  szűk 
téren  és  egy  tallérral  hajigálózva  a  levegőben. 
Felettük  valami  korhely  fráter  lakott,  aki  rendesen 
éjfél  után  szokott  hazamenni  s  akkor  kezdett  el 
járkálni  nagy  dobogva  a  Petőfiék  feje  fölött,  mikor 
Petőfi  aludni  akart.  Várady  tudott  hegedülni,  Pe- 
tőfi tehát  felkölté  Váradyt: 

—  Tonele,  hegedüld  meg  azt  az  embert! 

A  meghegedült  ember  oda  fenn  káromkodott, 
hanem  aztán  inkább  lefeküdt  ő  is,  hogy  békét 
hagyjanak  neki. 

(Jókai  Kortársaim.) 

Szégyenli,  hogy  lutheránus. 

Petőfi  szerette  elhallgatni,  hogy  lutheránus,  sőt 
többször  ki  is  fakadt  azok  ellen,  akik  vallását 
emlegették,  hogy  még  szinét  is  elmossa  magáról 
a  tótizmusnak,  miután  a  lutheránusokat  általában 
tótoknak  tartják. 

Egyszer  egy  Pozsonyból  a  szünnapokra  haza 
utazó  volt  iskolatársával  találkozott  az  utczán. 
Midőn  meglátta  barátját,  rá  szólt : 

—  Hát  ti  lutheránus  kutyák,  már  jöttök  ? 

—  Igen ;  de  hát  te  mi  vagy  ?  —  vágott  vissza 
barátja. 

—  Tudom,  —  felelte  Petőfi,  —  hogy  az  va- 
gyok; de  szégyenlem  is  annyira,  hogy  szeretnék 
a  föld  alá  bújni  szégyenletemben. 

Petőfi  mint  KorreKtor. 


Petőfit  Vachot  Imre  1844-ben  segédszerkesztő- 
nek szerződtette  a  „Pesti  Divatlap"-hoz.  A  segéd- 
szerkesztő dolga  volt  a  többek  között  a  lap  kor- 
rigálása is,  amit  igen  lelkiismeretesen  végzett.  A 
lap  sajtóhibáinak  kijavítása  végett  félmértföldnyi 
utat  kellett  megtennie  Budára,  a  Bagó  ésGyurián 
nyomdájába. 

Minden  teendői  között  a  lapjavitás  esett  leg- 
inkább terhére.  Néha  ezt  az  unalmas  munkát  egy- 
egy  tréfával  derítette  föl.  Komikus  apróságokat 
korrigált  a  szövegbe.  Például  ezt  az  újdonságot : 
„Az  elhunyt  párisi  érsek  2000  livre  évi  dijat  hagyott 

egyik  örökösének,  a  másiknak  pedig  300  ezer 
frankot",  igy  javította  ki,  hogy  egyiknek  2000  éves 
livréét,  a  másiknak  pedig  300  ezer  frakkot  hagyo- 
mányozott. 

Ilyen  tréfákon  aztán  olyan  jól  mulatott,  mint 
egy  gyermek. 

(Jókai  Tarka  Élet.) 

Búcsú   KunszentmiKlóstól. 

Nőtlen  korában  Petőfi  többször  meglátogatta 
Bankos  Károlyt,  egykori  iskolatársát,  Kunszent- 
miklóson. 

Az  1845-diki  faluzása  közben  a  hozzá  véletlenül 
befordult  költő  tiszteletére  a  helybeli  intelligenczia 
kedélyes  lakomát  rendezett.  A  lakoma  végeztével 
fényes  reggel,  amint  Bankos  lakására  értek.  Ban- 
kos azon  mámorosan  írószereket  szedett  elő,  mit 
a  már  vetkőzni  kezdő  Petőfi  észrevevén,  kérdezi  tőle : 

—  Hát  te  még  nem  akarsz  lefeküdni  ? 

—  De  igen,  —  felelte  Bankos,  —  hanem 
előbb  röviden  lefirkantom  Vachotnak  a  történteket. 

—  Akkor  hát  még  én  se  fekszem  le,  —  monda 
Petőfi,  —  én  is  irok  róla  in  flagranti  valamit. 

így  aztán  az  elsötétített  ablakokat  kifüggönyöz- 
ték  s  mindketten  egyszerre  fogtak  az  Íráshoz. 
De  mennyire  bámult  a  házigazda,  midőn  vendége 
hamarább  elkészült  versével,  melynek  czime . 
„Búcsú  Kun-Szentmiklóstól",  mint  ő  a  rövidke 
prózai  tudósítással. 

No,    Sándor,    —   szólt   ezek   után    Bankos 

Petőfihez,  —  helyesen  jegyezte  meg  rólad  Vörös- 
marty, hogy  te  kalligrafiai  csínnal  és  költői  bájjal 
csak  úgy  kutyafuttában  irod  verseidet ! 
(Bankos  elbeszélése.) 

Első  szerelem. 

Vachot  Sándor  széplelkü  nejének  hasonló 
szellemű,  ifjú  gyermeteg  testvére  felkölté  Petőfi 
szivében  a  rokonszenv  érzelmeit. 

Még  ki  se  volt  mondva  ez  érzelem  boldogsága, 
midőn  bánatra  vált.  Még  csak  ábránd,  titkos 
óhajtás  volt  a  költő  szivében  ez  a  gondolat, 
midőn  Etelke  váratlanul  meghalt. 

Petőfi  hónapokig  gyászolta.  A  „Cziprus  lom- 
bok" minden  sora  könytől  van  átázva,  a  leg- 
mélyebb, a  legtisztább  érzelemtől  áthatva. 

Egy  év  múlva,  midőn  Etelke  sirját  halála 
évfordulóján  meglátogatta,  feldúlt  arczczal  lépett 
be  Jókaihoz. 

—  Látod,  milyen  silány  az  ember  !  —  monda 
csüggedten,  —  a  temetőből  jövök,  Etelke  sírjától. 
Sírtam,  mint  egy  őrült.  És  amint  visszafelé  jöt- 
tem, egy  ismeretlen  szép  leány  jött  reám  szembe; 
s  amint  egymás  mellett  elhaladtunk,  én  —  utána 
néztem !  Pedig  akkor  jöttem  a  temetőből ! 
(Jókai  Tarka  Élet.) 

Evezős  és  Kormányos. 

Dunavecsei  tartózkodása  alatt  naponta  fürödni 
ment  Petőfi  a  Dunába,  fürdés   után    pedig   Szűcs 

János  rektorral  s  két  barátjával  csónakázott  a  Du- 
nán. Petőfi  rendesen  evezős  volt,  Szűcs  pedig 
kormányos.  Mint  evezős  fáradhatatlanul  húzta  a 
ladikot;  de  sokszor  bele  avatkozott  a  kormányos 
dolgába  is : 

—  Rektram,  nem  jól  megyünk ! 

Szűcsöt  bosszantotta  a  dolog  s  végre  oda 
szólott : 

—  Bátori  Gábor  superintendens  székfoglalójá- 
ban igy  szólt  a  papokhoz:  „Én  oly  hajónak  ren- 
deltettem kormányosává,  melynek  ti  papok,  eve- 
zősei vagytok ;  nektek  nem  szabad  előre  nézni : 
jól  megy-e  a  hajó  ?  Nektek  csak  a  lapátra  kell 
vigyáznotok!" 

Petőfi  szokott  érdességével  vágott  vissza : 

—  Én  nem  vagyok  olyan  bolond,  mint  a  heverő 
papok  s  azért  amellett,  hogy  lapátolom  a  vizet, 
arra  is  gondom  van,  vájjon  czélja  felé  halad-e  a 
ladik? 

És  Szűcsnek  továbbra  is  tűrnie  kellett  Petőfi 
interpellátióit. 

(Péchy  L.  följegyzése.) 

Petőfi  végrendelete. 


Halálsejtelmek  lepték  meg  egyizben  Petőfit, 
mely  alkalommal  azt  mondta  pajtásainak : 

—  Ha  meghalok,  ti  terítsetek  ki.  A  sokat  gya- 
logolt, de  el  nem  fáradt,  kitartó  lábaim  egyenest 
álljanak,  mint  katonakoromban,  kezeimet  szivemen 
imára  kulcsoljátok,    hogy    ha    már    egyebet    nem 

tehetek,  a  másvilágon  is  a  népszabadságért  imád- 
kozzam. Életemben  mindig  a  korlátlan  szabadság 
volt  ideálom,  de  sirom  korláttal  vegyétek  körül, 
hogy  se  ellenség,  se  barom  rám  ne  taposhasson ! 

Két  dudás  egy  csárdában. 

Dunavecse  és  Szalkszentmárton  között  van  egy 
erdő,  annak  a  szélén  egy  több  százados  cserfa. 
E  terebély  fa  alatt  olvasta  fel  Petőfi  költeményeit 
az  ő  barátainak. 

A  nagy  fa  tetejében  egy  holló  károgott,  lombja 
között  pedig  egy  fülemile  énekelt. 

—  No,  lássátok,  —  jegyezte  meg  Petőfi,  — 
milyen  szépen  megfér  két  dudás  egy  csárdában ! 
Mert  nem  kapnak  fizetést. 

A  megtért  fiu. 

1844.  év  egyik  nyári  délutánján  betoppant  a 
dunavecsei  rektori  lakba  egy  halvány,  nyúlt  arczú 
ifjú  ember,  bemutatva  magát  a  néptanítónak.  Szűcs 
Jánosnak : 

—  Én  Petőfi  Sándor  vagyok. 

A  néptanító,  aki  verseiből  ismerte  a  költőt, 
örült  a  szerencsének ;  azt  is  kitalálliatta,  hogy  mi 
járatban  van.  Petőfi  szüleit  jött  látogatni,  akik  ott 
laktak.  Szívesen  látta  vendégét. 

Petőfi  bizalmasan  közié  vele  látogatása  okát. 
Dömsödig  csirkés  szekerén  jött,  onnan  pedig  a 
Dunaparton  gyalog. 

—  Jöhettem  volna  fogadott  kocsival  is  egészen 
szüleim  lakásáig.  Most  kaptam  meg  a  könyv- 
kiadótól a  „Helység  kalapácsá"-ért  a  honoráriu- 
mot, harmincz  forintot.  Nem  vagyok  most  rongyos 
csavargó.  De  most  még  sok  nép  jár  a  piaczon, 
ahol  az  apám  székállása  van.  Az  öreg  nehéz  szív- 
vel van  irántam,  nem  szeretném,  ha  a  nép  előtt 
kemény  szavakkal  illetne.  Engedje  meg,  hogy  estig 
itt  maradjak,  s  akkor  menjek  haza,  amikor  már 
senki  sem  lát. 

A  rektor  leültette  vendégét,  azt  mondván  neki, 
hogy  sürgős  dologban  ki  kell  mennie  valahová 
s  addig  is,  hogy  ne  unja  magát,  kezébe  adta  a 
„Szent  Dávidné  zsoltárát",  amit  hajdanában  diákok 
Írtak  össze  furcsa  adomákból  és  pajkos  versekből. 

Az  a  „valahová"  pedig,  ahová  a  rektornak 
olyan  sürgős  útja  volt,  Petőfi  szüleinek  a  lakása 
volt.  Azzal  a  pia  fraussal  lépett  be  a  jó  öreg 
korcsmároshoz,  hogy  ő  kérdezősködött  tőle,  nem 
érkezett-e  még  haza  a  Sándor  fia?  De  szeretné 
látni  ezt  a  derék  fiút! 

Nagyot  bámult  erre  az  öreg. 

—  Hát  olyan  legény  volna  az  én  Sándor  fiam, 
hogy  még  rektor  uram  is  érdemesnek  tartja  tuda- 
kozódni utána?  Hej!  talán  még  be  is  vehetné 
maga  mellé  preczeplornak,  ha  arra  való  volna. 

Erre  aztán  Szűcs  János  elmondta  az  öreg  Pet- 
rovicsnak,  amit  a  szive  a  nyelvére  adott. 

—  A  kegyelmetek  fia  most  is  tanitó  már ;  de 
az    egész    nemzet    tanítója,     akire     kicsinyek    és 

nagyok  egyaránt  hallgatnak ;  boldogok  a  szülök, 
akik  ilyen  dicső  fiút  adnak  a  hazának. 

Ezzel  aztán  az  öregnél  elkészítve  a  kedvező 
hangulatot,  visszament  a  rektor  a  lakására;  de 
nem  szólt  Petőfinek  arról,  hogy  hol  járt. 

Este  felé  aztán  együtt  ment  el  vendégével  az 
öreg  Petrovicshoz.  Ezt  a  találkozást  örökité  meg 
Petőfi  a  „Füstbe  ment  terv"  czimü  költeményében: 

Egész  utón  haza  felé 
Azon  gondolkodám  : 
Miként  fogom  szólitani 
Rég  nem  látott  anyám  ? 


S  a  kis  szobába  toppanék  .  .  . 
Röpült  felém  anyám  .  .  . 
S  én  csüngtem  ajkán  szótlanul, 
Mint  a  gyümölcs  a  fán. 

Az  életmentő. 

Abban  az  időben,  mikor  Petőfi  Dunavecsén 
hosszabb  ideig  tartózkodott  szüleinél,  kiáradt  a 
Duna,  szakgatta  a  partot.  Egy  este  együtt  sétált 
a  parton  három  barátjával :  a  rektorral,  a  káplán- 
nal és  a  preczeptorral.  A  rektor  járt  szélrül  a  viz 
felül.  Egyszer  csak  leszakadt  alatta  a  viztől  alá- 
mosott part  s  a  rektor  bele  zuhant  a  hullá- 
mokba, melyek  az  örvény  felé  sodorták. 

Ekkor  Petőfi  gyorsan  bele  ugrott  egy  fűzfá- 
hoz kikötött  halászladikba  s  kezébe  ragadván  az 
evezőlapátot,  elérte  a  csónakkal  a  már  fuldokló 
rektort.  Feléje  nyujtá  a  csónakban  heverő  halász- 
szigonyt, mialatt  oda  szólott  neki : 

—  Csipd  meg,  rektor!  —  s  ezzel  a  mentő  esz- 
közzel kihúzta  az  örvényből  a  csónakba. 

—  Azt    hittem    már,    hogy    nem    irsz     több 

búcsúztatót,  rektor,    hanem    majd  én  irom    meg  a 

tiédet  : 

Partja  felé  a  tónak 
Ült  el  a  reménycsónak. 

Mikor  aztán  haza  felé  siettek,  a  haláltól  meg- 
menekült rektor  azt  kérdezte  pajtásaitól : 

—  Ugyan  mire  gondoltatok,  mikor  én  ott  a 
víz  közepén  habuczkoltam  ? 

—  Én  bizony  arra  gondoltam,  —  szólt  a 
káplán,  —  hogy  ha  te  ott  veszel,  a  Zsuzsika 
özvegységre  jut. 

—  Én  meg  arra  gondoltam,  —  monda  a 
preczeptor,  —  hogy  mi  lesz  akkor  a  padlásra 
felhordott  búzából,  árpából  ? 

Petőfi  csak  unszolásra  válaszolt: 

—  Nem  akartam,  hogy  veszteddel  meg- 
szomorits,  csak  a  magam  érdekében  tettem.  Egy 
ilyen  jó  pajtást  nem  hagyok  elveszni.  Tudom, 
hogy  te  szabadítottál  ki  az  apám  haragjából. 
Én  téged  a  Dunából.  Most  már  kvittek   vagyunk. 

A  természet  vadvirága. 


Bangó  Pista,  tiszafüredi  jómódú  fiatal  gazda, 
miután  elvégezte  iskoláit  Pesten  a  piaristáknál, 
haza  ment  gazdálkodni.  Tiz  éve,  hogy  nem  járt 
Pesten  és  ez  volt   főinditó  oka  annak,  hogy   újra 

felrándult  megnézni,  vájjon  mennyit  változott  azóta 
a  főváros,  1836-tól  1846-ig? 

Petőfinek  nagy  tisztelője  volt.  Megvette  min- 
den müvét  és  nagy  részét  könyv  nélkül  tudta. 

Elindulásának  híre  kelvén  Tiszafüreden,  fölke- 
reste egy  szomszédközségbeli  földbirtokos  és  meg- 


kérte, hogy  jó  barátjának,  Petőfinek,  vigye  el  üd- 
vözletét, tiszteletét. 

Bangó  Pista  nem  akart  hinni  füleinek.  Sehogy 
se  fogta  fel,  hogy  ő  Petőfi  jó  barátjával  áll 
szemben. 

Ujabb,  határozott,  komoly  ismétlése  után  a 
szavaknak,  végre  elhitte,  amit  hallott  és  megígérte, 

hogy  elviszi  az  üdvözletet ;  de  hát  még  sem  igen 
vállalhatja  magára,  mert  nem  tudja,  hogyan  szó- 
lítsa meg? 

—  Hát  csak  úgy  beszéljen  vele,  mint  velem, 
mintha  régi  jó  ismerősével,  barátjával  akarna  bizal- 
masan, de  a  tisztelet  korlátai  között  társalogni. 


—  Bizony,  —  monda,  —  nem  merném  ma- 
gamra vállalni  azt  a  nagy  tisztességet,  hogy  Pető- 
finek üdvözletet  vihessek,  mert  felsülni  nem  sze- 
retek. De  legalább  lesz  alkalmam  a  nagy  emberrel 
beszélni.  Az  utón  majd  csak  kieszelem,  hogy-mint 
beszéljek,  viselkedjem. 

Másnap  útra  kelt  Bangó  uram  s   szerencsésen 

Petófi  Könyvtár  II.  5 

eljutott  Pestre.  Ott  befordult  az  uri-utczai  hires 
Pillvaxba  kávézni.  Székre  dobja  magát  az  egyik 
kerek  asztal  mellett,  a  pádimentumba  vágva  sar- 
kantyúját. És  kávét  parancsol. 

—  Virtszhausz !  Kaféhausz  !  egy  porczió  kávét ! 

—  Tudja-e,  ki  az  a  kopottas  ember  ?  —  súgja 
fülébe  a  szomszédja.  —  Petőfi. 


Bangó  Pista  felugrik,  Petőfi  elé  toppan  s  kérdi : 

—  Te  vagy  Petőfi  ? 

—  Én,  —  feleli  nagy  komoran  Petőfi. 

—  Hát  te  Írtad  azt  a  verset,  hogy  „a  virágnak 
megtiltani  nem  lehet"  ? 

—  Én. 

—  Tyhű,  aki  arkangyalod  van,  gyere  ide  a 
kebelemre ! 

Erre  átkarolta  Petőfit  és  felragadta  a  levegőbe, 
mint  a  kőszáli  sas  az  éneklő  madarat,  s  elragad- 
tatásában olyan  lelkesen  szorongatta,  hogy  a  sze- 
gény költőnek  ropogtak  az  oldalbordái.  Azután 
lehető  gyöngédséggel  visszaeresztette  az  anya- 
földre. 

Ez  volt  ama  találkozás  a  nagy  emberrel,  ami- 
től Bangó  Pista  annyira  remegett. 
(Aradi  A.  följegyzése.) 

Kossuth   és   Petőfi. 

1844  végén  az  „Életképek"-et  az  ellenzék  a 
kormány  ellen  pártfogásába  vette  s  többen  tagjai 
közül  munkatársakul  ajánlkoztak.  Midőn  a  szer- 
kesztő munkatársait  fölsorolta  lapjában  s  köztük 
Kossuth  és  Petőfi  nevét  is,  Kossuth  visszakérte 
czikkét  s  azt  mondta,  hogy  amolyan  szinészféle 
emberekkel  nem  ir  egy  lapba.  Erre  meg  Petőfi 
fölpattanva  azt  felelte,  hogy  Kossuth  tartsa  sze- 
rencséjének, ha  vele  egy  lapba  irhát. 

Kossuth  véleménye  később  megváltozott;  de 
Petőfi  rokonszenvét  sohasem  tudta  megnyerni. 

LeányKérés  fogadásból. 

Petőfi  Kappel  bankár  szép  szőke  leányát,  aki 
utóbb  Lónyay  Menyhért  gróf  neje  lett,  szinház- 
ból  és    hangversenyekből   jól    ismerte.    Figyelmét 

iránta  ébren  tartotta  az  a  körülmény,  hogy  Sass 
István  éppen  Kappel  házában  lakott,  s  a  szép  leány- 
ról többször  volt  köztük  szó.  Egyszer  Pákhnál  voltak 
együtt  s  a  szó  a  pénzre,  erről  Kappel  bankárra 
menvén  át,  a  költő  igy  szólt  Pákhoz  Emiliáról  : 

—  Nem  is  tudod,  hogy  ez  a  leány  luthe- 
ránus. 

—  Annál  könnyebben  nőül  veheted,  nem  lesz 
vegyes  házasság,  —  felelte  Pákh.  —  Ha  van 
bátorságod,  menj  és  kérd  meg! 

—  Azt  hiszed,  nincs  bátorságom  ? 

—  Persze,  hogy  nincs,  —  felelte  Pákh. 

Ez  a  föltevés  nagyon  fölingerelte  Petőfit,  aki 
daczczal  vágott  vissza : 

—  Azért  is  megyek  és  azonnal  megkérem. 
Ezzel  magára  öltötte  mentéjét  és  egyenesen  a 

bankár  lakására  ment.  Ott  irodájába  lépve,  igy 
szólt  hozzá: 

—  Én  Petőfi  Sándor  vagyok,  mindent  ott  szok- 
tam kezdeni,  ahol  más  végzi ;  van  szerencsém  meg- 
kérni Emilia  kisasszony  kezét. 

A  bankár  mosolygott  s  fölvitte  családjához.  Itt 
a  szokásos  bemutatások  után  a  leány,  aki  őthiré- 
ből  ismerte,  beszélt  vele  valamit  az  irodalomról. 
Petőfi  csakhamar  eltávozott  s  noha  a  bankár 
olyasmit  mondott  neki,  hogy  ő  minden  tisztességes 
fiatalembert  szívesen  lát  házánál,  csak  vezettesse 
be  magát  a  család  valamely  ismerőse  által,  a  többi 
aztán  Isten  kezében  van :  többé  sohasem  látogatta 
meg  a  családot. 

A  Könyörtelen   hitelező. 

Szokása  volt  Petőfinek  reggelenkint  csípőig 
hideg  vizzel  mosakodni.  Éppen  egy  ily  alkalommal 
ment  hozzá  múlt  évi  német  házi  gazdája,  akinek 
házbérben    pár    forinttal    adósa    maradt    s    most 


követelte  adóssága  megfizetését.    Petőfi  zavarában 
igy  szólt  hozzá : 

—  De  nem  zsenirozza  önt? 

—  Oh  nem,  —  felelt  a  látogató,  —  kész 
vagyok  a  pénz  átvételére,  még  ha  egészen  mez- 
telen volna  is  ön. 

A  szóKimondó  Kurucz. 


Midőn  Petőfi  először  járt  Nagykárolyban,  ott 
éppen  főispáni  installáczió  volt.  Gróf  Károlyi  Lajos 
is  jelen  volt  a  beiktatáson. 


A  költő  egyedül  ebédelt  a  Szarvas  fogadó 
közös  éttermében,  hol  a  jelenvolt  vidéki  nemesek 
bortól  fölhevülten  magasztalták  a  népszerű  főurat, 
aki  nem  restéit  velők  karonfogva  sétálni  a  városban. 

Petőfi   darabig   csak  hallgatta  a   magasztalásokat ; 
de  végre  türelmét  vesztve,  fölugrott  s   oda   szólt : 

—  Ugyan  mit  tudnak  az  urak  az  ilyen  emberen 
magasztalni,  hiszen  apja,  nagyapja,  szépapja  haza- 
áruló volt ! 

Erre  a  nemes  urak  hozzá  rohantak  és  kérdőre 
vonták : 

—  Kicsoda  az  úr,  hogy  így  mer  beszélni? 

—  Petőfi  Sándor  az  urak  szolgálatára !  — 
kiáltott  s  billiárdgombos  pálczájával  az  asztalra 
ütött,  mire  azok  eltávoztak  azzal  a  megjegyzéssel, 
hogy  szavait  elmondják  a  grófnak.  Nagy  volt 
ellene  a  harag ;  megjegyzésének  azonban  az  ellen- 
szenven kivül  nem  lett  egyéb  következménye. 

LeányKérés  daczból. 


Szatmárról  jövet  Debreczenben  megállapodott 
Petőfi  s  este  elment  a  színházba,  ahol  Feleki  tár- 
sulata játszott,  melyhez  Prielle  Kornélia  is  tartozott, 
akit  a  költő  még  Pestről  ismert.  A  „Két  pisztoly"-t 
adták,  melyben  Kornélia  Lenke  szerepét  játszta  s 
a  darabba  szőtt  ének  helyett  Petőfinek  „A  virágnak 
megtiltani  nem  lehet"  dalát  énekelte  el.  A  költő 
a  jelenet  után  a  színpadra  ment  s  megújította 
Kornéliával  az  ismeretséget. 

Másnap  reggel  egyik  barátja  Szatmárról  olyas 
hirt  hozott,  hogy  Júlia  férjhez  szándékozik  menni 
máshoz.  Levertség,  harag  és  dacz  szállta  meg  a 
költőt,   s   egy   meggondolatlan   tettre   határozta  el 

magát.  Még  aznap  délután  meglátogatta  Kornéliát 
s  a  látogatás  végén  nőül  kérte.  Este  pedig,  midőn 
éppen  menyasszonynak  öltözve  játszott,  sürgette, 
hogy  azonnal  esküdjenek  meg.  Kornélia  bele 
egyezik  s  ő  megkéri  a  színészeket,  hogy  előadás 
után  maradjanak  együtt,  közben  pedig  a  ref.  pap- 
hoz siet,  hogy  azonnal  eskesse  meg  őket.  Könyves 
Tóth  Kálmán  a  hozzá  mintegy  kilencz  óra  tájban 
berohanó  és  esketésre  hivó  költőt  azzal  utasitá 
el,  hogy  dispensatió  nélkül  a  szertartást  nem  vé- 
gezheti. A  költő  erős  kifakadás  után  haragosan 
távozott.  így  maradt  el  az  esküvő,  még  pedig 
végleg,  mert  később,  midőn  a  Júliáról  terjesztett 
hir  rágalomnak  bizonyult,  kibékült  vele  és  a  kö- 
vetkező év  őszén  oltárhoz  is  vezette. 
(Prielle  K.  följegyzése) 

A  megjósolt  szobor. 

A  Pilvax-kávéház  kerek  asztalánál  egyszer  egy 
olasz  árulgatta  gipsz  szobrocskáit,  miközben  Petőfi 
önkéntelenül  az  olasz  kosarába  nézett. 

—  Nézd  csak,  nézd,  a  biz  ott  van  a  te  borzas 
fejed  is  a  Schiller  és  Gőthéé  mellett,  —  szólt 
Pákh  gúnyosan  mosolyogva. 

—  Beszélhetsz,  amit  akarsz ;  de  én  csak  azt 
mondom,  nemsokára  meglátod  még  ezt  a  borzas 
fejet  is  ott  a  németjeid  mellett.  Lesz  még  nekem 
olyan  szobrom  is,  amely  előtt  mindnyájan  kalapot 
fogtok  emelni !  —  pattant  föl  Petőfi  büszke  önér- 
zettel. (Berecz  K.  följegyzése.) 

Magtth  Ketten. 

Valahol  a  Bálvány-utczában,  a  mostani  palo- 
ták helyén  állott  egy  kis  földszintes  ház,  annak 
egyik  utczai  szobájában  lakott  a  negyvenes  évek 
derekán  Petőfi  Pálffy  Alberttel. 

Két  ágy  volt  a  szobában,  teljesen  fölszerelve. 
Volt  ugyan  még  egy  harmadik  nyoszolya  is,  csak- 
hogy abból  hiányzott  minden,  csak  a  deszkázás 
volt  meg.  A  két  szobaúr  a  fölösleges  bútordarab- 
bal baráti  nagylelkűséget  gyakorolt.  Egyik  barát- 
juktól, a  kedélyes  Lauka  Gusztitól  a  mostoha  sors 
még  az  ágyhely  luxusát  is  megtagadta.  Az  jelent 
meg  esténkint  a  fölösleges  nyoszolyát  elfoglalni,  ami- 
ben Petőfi  irótollán  kivül  más  toll  nem  volt.  De  hát 
ez  is  nagyon  jó  volt  neki,  ezt  se  fogadta  el  ingyen  ; 
azzal  fizetett,  hogy  esténkint  ballettet  tánczolt  Pe- 
tőfi előtt. 

A  két  szobaúr  már  kéthónapi  szállásbérrel 
tartozott  Frau  Rézinek,  a  szobaasszonynak,  ösz- 
szesen  nyolcz  forinttal.  Pedig  hát  ki  kellett  volna 
költözködni  a  lakásból.  Pálffy  jó  kondicziót  kapott, 
Petőfit  pedig  vitte  a  távolság  utáni  vágy.  Már 
pedig  sárkány  nem  ül  oly  átalkodottan  a  rábizott 
kincsen,  mint  amilyen  hiven  őrizte  Frau  Rézi  a 
maga  két  szobaurát,  hogy  el  ne  párologhassanak 
szó  nélkül.  Voltak  holmi  lefoglalható  realitásaik  a 
szobában,  s  minthogy  Frau  Rézi  szobáján  kellett 
keresztül  járniok,  bucsuzatlanul  elmaradniok  csu- 
pán azoknak   martalékul   hagyása  mellett  lehetett. 

Guszti  azonban  előállott  a  jó  tanácscsal  s  a 
következő  nap  estéjén  végre  is  hajtották  a  hadi- 
tervet. Sándor  és  Berti  otthon  maradtak  szobájuk- 
ban s  úgy  tettek,  mintha  tartliznának.  Amig 
azonban  az  ajtón  hallgatózó  sárkány  azt  hallá, 
hogy  Petőfi  ugyancsak  rója  a  terczet,  a  quartot, 
négy  felsőt,  azalatt  Berti  a  kinyitott  ablakon  át  az 
utczán  álló  Gusztinak  kiadogatta  szépen   a  köpe- 


nyeget, mellényt,  csizmát,  fehérneműt,   ami  mind- 
kettőjük gazdagságát  képezte. 

—  No  még  ezt  a  Horatius  Flaccust  is!  — 
súgta  Berti. 

Erre,  nem  tudni,  micsoda  ördög  ütött  Gusz- 
tiba, elkezdett  az  utczán  fennhangon  kaczagni. 
Kevésbe  múlt,  hogy  az  egész  haditervet  el  nem 
árulta. 

—  De  már  ez  karaktertelenség !  —  förmedt 
rá  fogcsikorgatva  Berti,  amin  az  még  jobban 
nevetett. 

—  Matcs!  —  kiáltá  Petőfi,  lecsapva  az  asz- 
talra a  kártyát.  Podgyászuk  meg  volt  már  mentve, 
utána  vonulhattak  maguk  is. 

—  No,  jojczakát,  Frau  Rézi !  Mindjárt  jövünk, 
csak  vacsorálni  megyünk. 

—  No,  hisz  onnan  ugyan  hamar  megjöhettek, 
—  dörmögte  a  vén  sárkány.  —  Egyiknek  a  zse- 
bében se  volt  már  reggel  egy  garas  sem. 

Azok  pedig  nem  jöttek  többé  vissza.  Az  Új- 
épület szegletén  ott  várta  őket  Guszti  a  csizmákkal 
és  azzal  aztán:  „Ki  merre  lát!  Nagy  a  világ"! 


Egy  év  múlva  két  megnézni  való  alak  talál- 
kozik a  Bálvány-utczában.  Az  egyik  egy  magas 
szál  dandy,  fényes  czilinderkalapban,  fehér  mel- 
lényben, fekete  frakkban,  fénymázas  czipőben, 
szemén  monoklival ;  a  másik  egy  olyan  attiladol- 
mány tulajdonosa,  amilyent  se  azelőtt,  se  azóta 
nem  viselt  halandó  embsr,  igazi  Bendegúz  mintára 
butorszövetü  atlaszból,  amihez  Ortelius  Redivivus 
szolgált  divatképül.  Fején  pedig  olyan  kalap, 
aminőt  Tinódi  Sebestyén  akasztott  a  szegre  utol- 
jára. A  két  összetalálkozó  örvendve,  kaczagva  dől 
egymás  karjába. 

—  Hát  te  hol  jársz  itt? 

—  Bizonyosan  egy  dolgot  keresünk,  —  mond 
Pálffy  Albert. 

—  A  Frau  Rézi  házát. 

Azt  ám !  Mind  a  kettőnek  fölvitte  Isten  a 
dolgát.  Pálffy  megkapta  az  Odescalchi  herczeg- 
fiukért  a  nevelői  fizetést,  Petőfi  meg  a  „János 
vitéz"  honoráriumát,  kemény  száz  forintokat,  s 
mind  a  kettőnek  első  dolga  volt  fölkeresni  a 
Bálvány-utczát  s  kifizetni  a  régi  tartozást  a  jó 
Frau  Rézinéi,  aki  azóta  már  talán  el  is  vesztette 
a  türelmét. 

Csakhogy  azóta  a  Frau  Rézi  viskója  helyébe 
akkora  háromemeletes  palotát  építettek,  hogy  az 
ember  hirét-hamvát  se  találta  a  hajdani  tulajdo- 
nosnak. 

Az  a  nyolcz  forint  most  aztán  (miután  már 
megvolt)  ugy  nyomta  mind  a  kettőnek  az  oldalát, 
mint  valami  bűntudat.  De  hát  nem  lehetett  tőle 
megszabadulni.  Nem  tudták  a  nevét  a  házisárkány- 
nak, csak  annyit  tudtak  róla,  hogy  Frau  Rézinek 
hivják. 

Hát  igy  aztán  szépen  elmentek  együtt  a  Váczi- 
utczára  sétálni.  Az  volt  akkor  is  a  divatvilág 
találkozó  helye. 

Hát  egyszerre,  mintha  a  mennykő  ütött  volna 
eléjük,  ott  áll  az  utjokban  —  Frau  Rézi.  Abban 
a  vörös  nagy  kendőben,  azzal  a  vörös  orral,  azzal 
a  nagy  fonott  szatyorral  a  karján. 

—  Sie  zwei !  —  dörög  az  Ítéletnapi  arkangyal 
trombita  hangja  a  bűnösök  fülébe,  s  két  zöld 
keztyübe  bujt  kéz  nyúlik  utánuk,  hogy  menten 
galléron  ragadja  őket. 

Utczu  be  mind  a  ketten  a   legközelebbi   kapu 

alá!  A  sárkány  utánuk.  Fölmenekülnek  a  lépcső- 
kön, de  az  is  utánuk  ront.  Fel  a  második  eme- 
letre !  Nincs  szabadulás !  A  fátum  csoszog  a  nyo- 
mukban. 

Hová  meneküljenek?  Egy  ajtót  találnak  maguk 
előtt,  melyre  e  név  van  felirva :  Hazucha. 


Ez  volt  a  legke- 
gyetlenebb kritikusa 
a  fiatal  irodalomnak, 
akit  mind  Pálffy, 
mind  Petőfi  egyre 
püföltek  minden  hír- 
lapban,   ahol    csak 

hozzáfértek,  a  legkérlelhetetlenebb  ellensége  mind 

a  kettőnek. 

—  Látogassuk  meg  Hazuchát! 

—  De  mit  mondjunk  neki,  hogy  miért  jövünk 
hozzá  ? 

—  Kívántuk  tiszteletünket  tenni. 
Petőfi !  Hazuchánál !  Tiszteletét  tenni ! 


78  Petőfi-Könyvtár 

Pedig  a  veszély  imminens  volt.  A  sárkány  jött 
már  az  utolsó  lépcsőfordulón  fel,  fujtatva,  prüsz- 
kölve. 

—  De  hát  tulajdonképen  miért  szaladunk  mi 
most  a  Frau  Rézi  elöl  ? 

—  Az  már  igaz,  hogy  minek  szaladunk  előle? 

—  Hiszen  azért  kerestük,  hogy  kifizessük. 

—  Legjobb  is  lesz,  kifizetjük. 

Nem  mentek  hát  be  Hazuchához  tiszteletüket 
tenni,  hanem  megvárták  Frau  Rézit  s  két  darab 
ötforintost  tartva  eléje,  kiengesztelték  szörnyű 
haragját:  a  kamatot  is  megtérítették. 

A  feledés  fátyolát  vetették  mindenre.  Csaka  „Sie 
zwei!"  maradt  fenn.  Mikor  Petőfi  egyszer-egyszer 
nagyon  megakarta  bosszantani  Pálffyt,  csak  azt 
mondta  neki:  „Sie  zwei!"  Senki  se  tudta  kitalálni, 
hogy  miért  haragszik  e  szóért  Pálffy  olyan  nagyon  ? 

Most  már  ő  sem  haragszik  érte. 
(Jókai  Mór  följegyzése.) 

Megfelelt. 

Egy  Ízben  Petőfi,  aki  mint  tudjuk,  országos 
hire  daczára  sem  volt  soha  gazdagnak  nevez- 
hető, több  barátjával  sétálva  a  Váczi-utczán,  egy- 
szer nagy  csengéssel  lát  maga  mellett  elvágtatni 
egy  vidéki  fogatot,  melynek  négy  sárkány  lovát 
parlagi  gavallér  hajtotta,  bő  ingben,  tollas  kalap- 
ban, vállra  vetett  dókával  és  glagée  kez- 
tyüben. 

—  Hej  Sándor,  —  szólal  meg  az  ifjak  egyike 

vidáman,    —    lesz-e    neked    valaha     ilyen    négy 
paripád  ? 

—  Lesz,  ha  kocsis  leszek,  —  felelte  rá  a  költő. 

Az   utolsó   fellépés. 

Annyira  csüggött  Petőfi  a  szinipályán,  hogy 
mikor  már  jó  nevet  szerzett  a  két  magyar  hazá- 
ban tollával,  még  akkor  se  tudott  végleg  hátat 
forditani  a  szinpadnak.  A  színészekkel  mindvégig 
fönntartotta  a  kollegiális  barátságot ;  de  legjobban 
mégis  Egressy  Gábort  bámulta,  s  hozzá  állott 
legközelebb. 

Hogy  barátja  jutalomjátékának  anyagi  sikerét 
emelje,  egy  alkalommal  erre  a  czélra  színdarabot 
is  irt  „Zöld  Marczi"  czimmel,  mely  azonban  nem 
sikerült  s  ezt  a  szerző  maga  is  belátván,  meg- 
semmisítette. Majd  ajánlkozott,  hogy  föllép  az 
Egressy  jutalomjátékán,  mint  vendég.  1844  októ- 
ber 12-én  a  „Szökött  katoná"-ban  a  nótárius 
szerepét  játszotta.  Az  ifjúság  rokonszenvesen 
fogadta  s  megtapsolta,  bár  az  erős  lámpaláz 
folytán  nagyon  halkan  mondta  el  szerepét,  mely- 
nek végén  ehelyett :  „Julcsa  kisasszony  a  menya- 
asszony!"  azt  találta  mondani,  hogy:  „Julcsa 
kisasszony  a  vőlegény !"  Mikor  pedig  észrevette  a 
nyelvbotlást  s  ki  akarta  magát  javítani,  még 
jobban  bele  bonyolódott,  mondván :  „Azaz  hogy 
Gergely  úrfi  a  menyasszony!" 

Erre  jóindulatú  nevetés  és  taps  hangzott  föl, 
mely  a  költőnek  s  nem  a  színésznek  szólott. 

Ez  a  kudarcz  azonban  végleg  kiábrándította 
abból  a  reménykedéséből,  hogy  a  színpadon  is 
arathat  babérokat  valaha. 

(Petőfi,  Uti  jegyzetek.) 

Az  első  arany. 


Mikor  Petőfi  (még  akkor  Petrovics)  egyszer  fel- 
jött Pestre,  találkozik  az  utczán  Kerényi  Frigyessel, 

—  Hát  te  hol  jársz  itt  ?  —  szólítja  meg  Petőfit. 

—  Feljöttem  munkát  keresni,  —  felelt  a  kér- 
dezett. 

—  S  miféle  munkához  értesz? 

—  Jó  leszek  leirónak.  Nem  tudsz  valami 
helyet  ? 

—  De  bizony  tudok.  Éppen  most  keres  Bajza 
valami  leirót. 

—  Mutasd  meg,  hol  lakik? 

Kerényi  oda  vezette  Petőfit  s  megmagyarázta 
neki,  hol  kopogtasson.  Majd  ő  addig  megvárja  az 
utczán. 

Petőfi  felment  Bajzához. 

—  Kerényi  barátom  monda,  hogy  ön  leirót 
keres,  —  szólt  az  Íróasztala  mellett  ülő  tudóshoz. 

—  Van  önnek  olvasható  irása? 

—  Itt  van  éppen  egy  próba  belőle. 

Azzal  kihúzta  a  hátulsó  zsebéből  a  „Disznó- 
torban" czimü  költeményét. 

Bajza  kezébe  vette  s  elolvasta.  Hideg,  kemény 
arcza  volt,  nem  szokott  semmi  indulatot,  meg- 
lepetést  kifejezni.    A    költemény    alatt    egy,    még 


Adomák  81 

ismeretlen  név  állott :  Petőfi  Sándor.  Az  első  köl- 
teménye ugyanis  még  Petrovics  név  alatt  jelent 
meg  az  Athenaeumban.  Bajza  tehát  semmi  magasz- 
talásra,  buzdításra,  vállveregetésre  nem  ragadtatta 
magát,  hanem  kihúzta  az  Íróasztala  fiókját  s  kivett 
belőle  egy  aranyat.  Azt  átadta  Petőfinek. 

—  Ez  a  leírásért?  —  kérdi  a  költő. 

—  Nem.  A  versért.  Kiadjuk  az  Athenaeumban. 
Petőfi  sietett  le  a  lépcsőn ;   még   akkor   is    a 

markában  szorongatta  az  aranyat. 

—  Nézd !  —  monda  a  bámuló  Kerényinek,  — 
Soha  se  hittem  volna,  hogy  még  verset  is  lehet 
eladni  Pesten ! 

(Jókai  följegyzése.) 

A  Kölcsönpénz. 

Petőfi,  midőn  módja  volt,  örömest  segített 
szegényebb  sorsú  irótársain ;  de  nagyon  bosszan- 
kodott, ha  valaki  pénzt  kért  tőle  kölcsön. 

—  Ugy  is  tudom,  hogy  nem  adod  meg  l  — 
szólt  ilyenkor  ingerülten.  —  Kérj  tehát,  de  ne 
kérj  kölcsön ! 

Ha  valamelyik  aztán  szavát  tartotta  és  meg- 
fizette a  tartozást,  mosolyogva  jegyezte  meg: 

—  Mennyire  javul  a  világ!  Már  nemcsak  tar- 
tozásukat fizetik  meg  az  emberek,  hanem  az  aján- 
dékot is. 

Petőfi  egy  izben  500  forintot  kért  kölcsön 
Pulszkytól,  ki  tréfásan  válaszolta: 

—  Nincs  kincs! 

Petőfi-Könyvtár  11.  6 

Hogy  azonban  a  költő  iránt  való  jóindulatát 
bebizonyítsa,  kastélyában  szabad  lakással  és  koszttal 
kinálta  meg.  Petőfi  indulatosan  jegyezte  meg: 

—  Én  500  forintot  kértem  s  nem  kegyet.  A 
kölcsön  emeli  a  hitelezőt  s  az  adóst  csak  akkor 
alázza  meg,  ha  azt  vissza  nem  fizeti.  A  kegy 
ellenben  az  elfogadót  mindenkor  megalázza  s  az 
adót  csak  akkor,  ha  azt  neki  az  elfogadó  valaha 
visszaszolgáltatja. 

Emich  könyvárus  azonban,  kinek  e  jelenet  ép 
a  boltjában  történt,  segített  a  költőn,  költeményeit 
1000  forinton  megvásárolván  s  a  szükséges  500 
forintot  azonnal  kifizette  neki. 

(Fischer  Petőfi  életrajza.) 

A  Kurta  pohárKöszöntő. 


Dömsődön  átutaztában  Petőfi  egyik  barátja 
kíséretében  a  rektornál  pihent  meg,  aki  tisztele- 
tére nagy  ebédet  adott,  melyre  az  egész  falu 
intelligencziáját  meghívta.  Ebéd  végén  a  házi- 
gazda felköszöntötte  Petőfit  s  aztán  feszült  figye- 
lemmel várták  a  költő  válaszát. 

Barátja  meg  is  bökte  Petőfit  mondván : 

—  Te  Sándor,  ezek  dikczióra  várnak. 

—  De  már  abból  semmi  sem  lesz. 

—  De  már  csak  tegye  meg  uramöcsém  az  én 
kedvemért,  —  szólott  közbe  a  rektor. 

Petőfi  látván,  hogy  nem  kerülheti  el  a  dolgot, 
poharat  ragadva  igy  szólt : 

—  Az  Úristen  éltessen  mindnyájatokat ;  de 
legkiváltképen  urambátyámat.  Vivát! 

Nagyot  kurjantott  rá  a  vendégsereg,  aztán 
elcsöndesült,  folytatását  várván.  Csakhogy  Petőfi- 
nek teljességgel  nem  volt  tovább  beszélni  kedve. 
Barátja  tehát,  hogy  kirántsa  őt  a  zavarból,  fel- 
állott, mondván ; 

—  Amely  jó  kivánathoz  én  is  teljes  szivből 
csatlakozom.  Vivát ! 

Ezzel  be  volt  töltve  a  támadt  nagy  csöndes- 
ség és  lőn  nagy  vivátozás.  S  a  vendégkoszorú- 
nak  be  kellett  érnie  a  kurta  pohárköszöntővel. 

(Várady  A.  följegyzése.) 

Az  ellenKritiKa. 

Éppen  Dunavecsén  tartózkodott  Petőfi  szülei- 
nél, midőn  a  költőt  Császár  Ferencz  megtámadta 
lapjában.  De  Dobrovszky  ellenbirálatot  irt  Császár 
és  társai  ellen  az  Életképekben,  mely  lappal 
Petőfinek  még  akkor  semmi  összeköttetése  sem 
volt.  Azt  a  számot,  melyben  ez  a  védelem  meg- 
jelent, megküldték  Petőfinek,  aki  azt  felolvasta 
szülei  előtt.  Az  ellenbirálatnak  minden  fejezete  e 
szavakkal  kezdődött :  „Császár  Ferencz  és  hason- 
másai azt  állítják"...  Újból:  „Császár  Ferencz 
és  hasonmásai ..." 

Csak  hallgatja  egy  ideig  az  öreg  Petrovics? 
végre  is  megsokalja  a  dolgot,  nagyot  üt  öklével  az 
asztalra  s  kifakad  : 

6* 

—    Azt    a    Poncziusát    annak    a    hasonmászó 
Császár  Ferencznek ! 


Rögtönzés. 

1845  ben    Vahot   Imrét   egy   kolozsvári    barátja 
látogatta     meg    a    szerkesztőségben.    Egyik     iró- 

asztalnál  egy  fiatal  ember  ült,  akit  Vachot  tréfásan 
úgy  mutatott  be  neki,  hogy  ez  az  a  költő,  Petőfi 
Sándor,  aki  bármiről  azonnal  verset  tud  irni. 
Ugy  látszik,  oly  hangon  mondta  ezt  Vahot,  hogy 
Petőfi  nem  érzé  magát  sértve.  Sőt  midőn  biztatá 
vendégét,  hogy  adjon  fel  azonnal  témát,  ez  az 
ablakon  kinézve  egy  favágóra  mutatott.  Petőfi 
azonnal  papirt  vett  elő  s  verset  rögtönzött,  melyet 
legott  föl  is  olvasott  Vahot  és  vendége  előtt. 

A  legszámosabb  osztály. 

Egy  társaságban  egyszer  a  különféle  fajtájú 
költőkről  volt  szó,  az  eposi,  drámai,  didaktikai, 
lyrai  stb.  költőkről. 

Petőfi  szótlanul  hallgatta  egy  ideig  a  vitát, 
egyszer  aztán  közbeszólt  : 

—  Kifelejtettétek  a  legszámosabb  osztályt  a 
sorból :  az  éhező  költőket ! 


Más  alkalommal  pedig  igy  szólt : 

—  A  valódi   poéta  csalogány,   a   fűzfa  poéta 

veréb ;  az  első  énekel,  mert  érez,  a  másik  csiripel, 

mert  éhezik. 

A  fordítás. 

Petőfi  Lisznyaival  és  Vahot  Imrével  jó  siller 
bor  mellett  együtt  mulatott  a  hires  „Csiga"  ven- 
déglőben. Vahot  hamar  elkészült,  s  hogy  könnyítsen 
terhén,  kiment. 

Kis  vártatva  Petőfi  is  kinéz  s  az  udvar  egyik 
homályos  szögletében  megpillantja  Vahotot,  aki  a 
falnak  dőlve,  nagy  öklendezéssel  adta  ki  magából 
a  beszedett  sillert. 

—  Hát  Imre  hol  maradt?  —  kérdezte  Lisz- 
nyai  a  visszatérő  Petőfitől. 

—  Odakinn  van,  Schillert  fordit,  —  válaszolt 
Petőfi  nevetve. 

Az  assonance. 


Egyszer  Petőfi  betör  nagy  léptekkel  Jókaihoz 
s  azt  mondja  neki : 

—  Akarsz-e  párbajsegédem  lenni? 

—  Hogyne  akarnék!  Ki  bántott?  Kit  hív- 
jak ki? 

—  Benőfyt ! 

—  S  mi  oknál  fogva? 

—  Mert  asszonánszot  csinált  a  nevemre.  Hogy 
mer  az  én  nevemhez  hasonlót  csinálni  magának? 

—  Ez  még  nem  elég  ok  ám  a  párbajra. 

—  Igen ;  de  ha  rossz  verseket  ir  s  a  pub- 
likum azt  hiszi,  hogy  azt  mind  én  irtam. 

Szörnyen  haragudott  érte ;  de  aztán  mégis  le 
kellett  tennie  a  párviadal  eszméjéről,  miután  ki- 
derült, hogy  assonancea  —  kispap  az  egri  szemi- 
náriumban. 

Imponált  neKi. 

Mikoriban  Petőfi  Tompa  Mihály  társaságában 
beutazta  a  magyar  felföldet,  egy  napon  Szentiványi 
vendégszerető     házához     is     betért     a    két    költő 

jó  barát.  Délig  igen  jól  mulattak.  Petőfi  szokás 
szerint,  ha  egyszer  fölmelegedett,  nagyon  kedves 
volt.  Ebéd  után  a  házigazda  more  patrio  a  férfi 
társaságnak  egy  kis  parázs  ferblit  indítványozott, 
amit  nem  is  szokás  visszautasítani.  Tompa  szen- 
vedélyes ferblizö  volt,  le  is  ült  egy  szóra. 

—  Hát  Petőfi  úr  nem  játszik?  —  kérdé  a 
házigazda. 

Mire  Petőfi  valami  sajátszerű,  haragos  hangon 
válaszolta : 

—  Nem  játszom. 

Hát  nem  kínálták  többet,  hanem  hozzá  láttak  a 
többiek  a  „vizi"-hez,  meg  a  „besszer"-hez. 

Egyszer  csak  jön  Tompa  elhűlt  képpel  Szent- 
iványihoz  s  azt  súgja  neki : 

—  Képzelje  csak,  Petőfi  fogat  s  el  akar  menni 
tüstént. 

A  házigazda  azonnal  előveszi  a  kászolódó  ven- 
déget s  kérdi  tőle,  hogy  mért  akarja  őket  itt 
hagyni  ?  Mire  Petőfi  büszkén  válaszolt : 

—  Én  az  olyan  háznál,  ahol  leülnek  kártyázni, 
mikor  én  itt  vagyok,  egy  óráig  se  maradok  tovább  ! 

—  Uram,  —  monda  erre  Szentiványi,  —  hiszen 
mi  is  tudjuk,  hogy  ki  az  a  Petőfi?  ismerjük  remek 
költeményeit  s  dicsérjük  érte.  De  a  költő  Isten 
adománya,  s  arra,  amit  Isten  adott,  nem  szükség 
büszkének  lenni ! 

E  szóra  oda  néz  Petőfi  Tompa  szemébe. 

—  Te,  Miska.  Ez  jól  megfelelt  nekem.  Derék 
ember  ez!  Maradjunk  itt! 

S  ezzel  levetette    köpenyegét,    kezet    szorított, 
leült  az  asztalhoz  s  ott  maradt  még  három  napig,  s 
mulatott,  mint  más  halandó  ember. 
(Jókai  Mór  följegyzése.) 

Szellemes  hasonlat. 

Petőfi  ilyen  birálatot   mondott  a  Beöthy  Zsig- 
mond    verseire :    „Olyanok,     mint     a     sárgarépa 
vastagételnek  ;  feltálalják  a    legjobb    házaknál   is, 
de  csak  kevesen  eszik,  még  kevesebben  szeretik." 
(Laulía  G.  Szellemi  szikrák.) 

Petőfi  ízlése. 

Petőfi  a  korabeli  fiatalabb  verselők  közül  csak 
Arany  János,  Kerényi  és  Tompa  költeményeit  sze- 
rette. Vachot  Sándorra  figyelmeztetve,  igy  válaszolt : 

—  Bizonyosan  igen  szépek  ;  de  tudjátok,  hogy 

én  mindent  zsirral  eszem  és  a  vajas  ételeket  nem 

szeretem. 

(Lauka  G.  Szellemi  szikrák.) 

MegismerKedés  TeleKivel. 

Petőfi  1846-ban  Szatmáron  volt  látogatóban 
egyik  barátjánál  és  költőtársánál.  Pap  Endrénél. 
Innen  elnéztek  Nagykárolyba  Riskóhoz.  A  vendéglő- 
ben, ahol  ebédeltek,  a  szomszédasztalnál  ült  egy 
fiatal  ember.  Riskó  át-átszólott  hozzá,  s  Petőfi  is 
bele  vegyült  a  társalgásba.  A  jó  barátok  egyike 
bemutatta  a  fiatal  embert  Petőfinek.  Teleki  Sándor 
gróf  volt. 

—  Ön  az  első  eleven  gróf,  akivel  beszélek,  — 
monda  Petőfi. 

—  Hát  döglöttel  beszéltél-e?   —  kérdi  Teleki. 

—  Az  magam  is  voltam    komédiás  koromban. 


—  No,  czimborám,  velem  ugyan  nem  sokat 
nyertél,  mert  magam  is  csak  olyan  vad  gróf 
vagyok. 

Petőfi   mélyen   bele   nézett   a    gróf  szemébe  s 


90  Petőfi-Könyvtár 

kezét  nyújtotta.  A   demokrata   költő   ilyen   választ 
nem   várt   az   arisztokratától.   Jó    barátok  lettek  s 
Petőfi   tudvalevőleg   a   Teleki   kastélyában  Koltón 
töltötte  egy  évvel  későbben  mézesheteit. 
(Teleki  S.  följegyzése.) 

A  vendégeK  csinje. 


Teleki  Sándor,  ha  Nagybányán  dolga  akadt, 
rendszerint  Csausz  Bogdán  kereskedőhöz  szállott, 
akinek  öcscse  Csausz  István,  a  város  polgármestere 
és  országgyűlési  követe  szintén  ott  étkezett.  Bogdán 
úr  nagy  inyencz  volt  s  különösen  a  kövér  főtt 
marhahúst  szerette.  Midőn  felszolgálták  az  asztalnál 
a  főtt  marhahúst,  mindig  irigy  szemmel  nézte,  ha 
valaki  kiszedte  előle  a  tálból  a  kövér  falatokat. 

Petőfinek  koltói  tartózkodása  alatt  történt,  hogy 
belovagoltak  ketten  Nagybányára  s  a  Csausz 
Bogdán  háza  előtt  leszálltak  lovaikról.  A  szives 
háziasszony  ebédre  marasztotta  őket ;  de  nem  volt 
idejök.  Végre  abban  egyeztek  meg,  hogy  meg- 
eszik a  konyhán,  a  tálalóasztalon  a  marhahúst 
friss  zöld  foghagymával. 

Bogdán  lir  az  ebédnél  várta  kedvencz  ételét, 
kirakta  maga  elé  a  zöld  hagymát,  felhasogatta  és 
sót  hintett  tányérjára.  A  várvavárt  étel  azonban 
elmaradt:  a  levesről  átugrottak  a  vastagételre. 
Lőn  nagy  ámulás  és  fölháborodás.  Végre  ki- 
sült, hogy  a  gróf,  a  poéta  és  a  komédiás  meg- 
ették. 

Nagy  csetepaté  és    házi   jelenet  következett.  A 

polgármester  fölkelt,  ott   hagyván  az  asztalt   s   az 
asszony  sirt. 

Visszajövet  a  vendégek  újra  felnéztek  Csauszék- 
hoz.  A  szegény  jó  asszony  könnyes  szemekkel 
panaszolta  el  a  nagy  csetepatét.  Petőfi  szokásos 
indulatosságával  meg  akarta  támadni  a  gyöngéd- 
telén,  veszekedő  férjet;  Teleki  ünnepélyesen  ki 
akarta  jelenteni,  hogy  nem  lépi  át  többé  házuk 
küszöbét.  Haraynak  több  esze  volt  s  azt  mondta : 

—  Nem  kell  bántani,  észre  se  kell  venni  a 
dolgot.  Én,  ahányszor  ide  jövünk,  mindig  kilopom 
a  marhahúst  a  fazékból. 

Beleegyeztek.  Naponta  bementek  Nagybányára, 
megvesztegették  a  szakácsnét,  elővettek  minden 
praktikát  s  napokon  át  nem  volt  a  Csausz  Bogdán 
asztalán  kedvencz  étele,  a  kövér  marhahús.  Végre 
megszánták,  bocsánatot  kérettek  vele  nejétől  és 
öcscsétől  s  helyre  állott  a  ház  nyugalma. 

E  gyermekes  csiny  végtelenül  mulattatta  Petőfit. 
Órákig  elbeszéltek  róla.  Abban  az  időben  nagyon 
divatos  volt  Sue  regénye,  a  „Párisi  titkok".  Ok 
voltak  hárman  a  Csausz  Cabrionja,  ez  pedig  az 
ő  Pipeletjük. 

(Teleki,  Egyről-másról.) 

Csipős  Kérdés. 


Nagykárolyban  ismerkedett  meg  Petőfi  Teleki 
Sándorral,  aki  a  faképnél  hagyván  az  unalmas 
megyegyülést,  felszólitá  új  barátját: 

—  Jer,  menjünk,  forduljunk  egyet! 

Ott  állott  a  ház  előtt  Teleki  Sándor  pompás 
négyes  fogata. 

—  Nem  bánom ! 

S  be  akar  ülni  a  homokfutóba. 

—  Nem  oda  Buda !  Ide  mellém !  —  monda 
a  gróf  s  felültette  a  bakra. 

—  Merre  menjünk?  —  kérdé  Petőfitől. 

—  Tudod,  merre  van  Erdőd? 

—  Hogyne  tudnám. 

—  Menjünk  arra  felé. 

—  Rossz  arra  az  út,  romlik  a  kocsi ;  menjünk 
inkább  a  Szent-Jánosi  felé,  Petribe.  Boéréknál  a 
tekintetes  asszony  otthon  van  s  megkínál  egy 
kortytyal,  —  vágott  szavába  egész  konfidencziával 
Ferencz,  a  kocsis, 

Petőfinek  nem  tetszett  a  Ferencz  okoskodása ; 
ö  Erdőd  felé  vágyott. 

—  Menjünk,  druszám.  Erdőd  felé !  Engemet 
kocsikáztatsz-e,  vagy  Ferencz  urat?  —  kérdé 
csípősen. 

(Teleki  följegyzése.) 

Tromf. 


Petőfi,  aki  nem  örömest  tűrt  ellenvéleményt, 
tűzzel  vitázott  Koltán  tartózkodása  alatt  s  néha 
nyersen  is.  Különösen  Haraytól,  a  Teleki  titkárától, 
nem  tűrt  ellenmondást ;  de  Haray  mindig  élczczel 
vágott  vissza.  Egyszer  Petőfi  türelmét  vesztve, 
monda : 

—  Ejh,  mit  tud  ahhoz  egy /r/csűpo/í komédiás! 

Haray  hideg  vérrel  kérdé  erre: 

—  Uram,  kérem,  kihez  van  szerencsém?  Ha 
jól  emlékszem  és  nem  csalódom,  egy  irott  szin- 
lapon  olvastam  becses  nevét! 

Petőfi  elmosolyodott  és  élczelődött  maga 
fölött. 

(Teleki  följegyzése.) 

A  veszedelmes  ügyesség. 

Petőfi  meglepően  tudta  mások  irását  utánozni. 
Csak  rá  tekintett  valamely  kéziratra  s  gondolkozás 
nélkül  rögtön  tudta  utánozni. 

—  Látjátok,  milyen  jó  váltóhamisitó  veszett 
el  bennem,  —  monda  azoknak,  akik  bámulták,  — 
milyen  sokat  érne  más  tisztességes  embernél  ez  a 
tudomány,  ami  nálam  kárba  veszett. 

Olyankor  azután  elmondá,  hogy  de  mégis 
egyszer  megtörtént,  hogy  ez  ügyessége  hasznot 
hajtott  neki.  Egy  egész  forint  hasznot. 

Abban  az  időben  történt,  amikor  a  forint 
nagy  pénz  volt  rá  nézve,  hogy  egy  úri  emberrel 
fogadott  egy  forintba,  hogy  az  a  saját  aláirását 
nem  fogja  tudni  megkülönböztetni  a  költő  által 
utánzottól. 

Tanuk  jelenlétében  a  fogadást  tevő  leirta  egy 
papírszeletre  a  nevét,  Petőfi  is  leirta  három  más 
egyenlő  papírszeletre,  aztán  összekeverték  a  négy 
papírszeletet  s  az  illető  nem  tudta  kiválasztani 
közülök  a  saját  aláirását. 

így  szerzett  Petőfinek   kézirat  utánzási  tehet- 
sége egy  forintot. 

(Jókai,  Tarka  Élet.) 

A  jószívű  czenzor. 

Petőfi  el-eltünt  időszakonkint  Szalk-Szent- 
mártonba  vagy  Dunavecsére  s  pár  hét  múlva 
megint  előkerült  és  hozott  magával  egy-egy 
kötet  verset. 

Egyszer  kétheti  távollét  után  állított  be  Vörös- 
martyhoz, aki  rendesen  első  látogatása  szokott 
lenni. 

—  Mit  hozott?  —  kérdé  az  irodalom  öröm- 
atyja, saját  gyártotta  szivarral  kinálva  meg  az 
ifjú  poétát. 

—  Egy  kötet  verset  irtam  „Felhők"  czim 
alatt,  —  felelt  Petőfi. 

—  Csak  amúgy  kutyafuttában  !  —  monda  rá 
a  költők  Nesziora.  S  azóta  rajta  is  maradt  Petőfin, 
hogy  megint  elkészült  egy  kötettel  csak  amúgy 
kutyafuttában. 

Tizenegy  napig  volt  egyszer  ismét  távol  Pest- 
ről s  amint  visszatért,  egy  egész  kész  regényt 
hozott  magával,  melyet  az  utón  irt,  a  kocsiülésre 
könyökölve,  csak  amúgy  kutyafuttában. 

E  regény  czime  volt :  „A  hóhér  kötele". 
Irtóztató,  embergyilkolással,  véres  bosszúval  teljes 
regény,  melyben  még  a  más  világon  is  akasztják 
az  embereket;  de  amelyben  mégis  volt  egy 
remek  alak    Hiripi    vándorszínészben,  aki   inkább 

megérdemlette  volna,  hogy  a  regény  hőse  legyen, 
mint  a  többi.  Ezt  a  tizenegy  nap  alatt  készült 
regényt  elvitte  Petőfi  egy  irodalmi  tekintélyhez, 
akinek  ajánlatára  elfogadta  a  kiadását  Hartleben. 
Ez  azt  gondolta,  hogy  egy  ilyen  kötet  testvérek 
közt  is  megér  százötven  forintot,  s  Petőfinek  nagy 
pénz  volt  ez  akkortájban,  nem  is  alkudott  rá 
tovább.  Azonban  akkor  még  egy  saját  fortélya 
volt  a  munkák  kiadhatásának,  amiről  a  mai  Írók- 
nak fogalmuk  sincs :  —  az  előleges  vizsgálat. 
Petőfinek  előbb  a  czenzurán  kellett  keresztül 
vezetni  regényét,  mielőtt  a  százötven  forintot  meg- 
kapta volna.  Elvitte  tehát  a  regényt  a  jó  Resetá- 
hoz.  Reseta  határidőt  szabott  Petőfinek,  amikor 
visszajöhet  munkájáért.  Petőfi  a  kijelölt  napon 
pontosan  meg  is  jelent  nála.  Reseta  igen  szívesen 
fogadja,  leülteti,  megczirógatja  arczát,  kérdezi, 
reggelizett-e  már? 

Petőfi  nyugtalankodni  kezdett  erre  a  hosszú 
bevezetésre. 

—  Ugyebár  a  munkája  végett  jött,  kedves 
fiatal  barátom?  —  kérdezte  tőle  a  jó  öreg 
czenzor. 

—  Igen. 

—  Lássa,  én  nagyon,  nagyon  szeretném  önt 
valamire  kérni. 

Petőfi  kezdte  nem  jól  érezni  magát. 

—  Tudja,  én  nagyon  szeretném,  ha  az  a 
regény  ki  nem  jönne. 

—  Ugy  hiszem,  hogy  nincs  benne  semmi  tör- 

vény    ellenes    kifejezés?    —   bátorkodik   a    költő 
megjegyezni. 

—  Semmi,  éppen  semmi. 

—  A   közerkölcsiség   ellen  sem    hiszem,  hogy 
vétettem  volna. 

—  Oh  éppen  nem.  Hogy  tesz  fel  ilyet !  ? 


—  Vallási  elvek  sincsenek  benne  háborítva. 

—  Egy  szóval  sem. 

—  Tehát  mi  ellenzi  művem  megjelenését?  — 
kérdé  Petőfi  végre,  addig  a  határig  érve,  ahol 
megszokott  haragudni,  elszaladni  és  bevágni  maga 
után  az  ajtót. 

—  Az  a  baj,  kedves  ifjú  barátom,  —  szólott  sze- 
líd szemrehányással  Reseta,  —  hogy  ez  a  mű  nem 
méltó  az  ön  nevéhez.  Ön  olyan  szép  dolgokat  irt  már, 
hogy  ilyen  gyöngét  nem  szabad  világ  elé  bocsátania. 
Mintczenzor  megengedem  kiadását ;  de  mint  önnek 
igaz  jó  barátja,  nagyon  kérem,  dobja  a  tűzbe ! 

Petőfi  mélyen  meg  volt  hatva  a  jó  öreg  úr  e 
váratlan  szavai  által ;  de  hát  ö  is  elmondta  egész 
bizalommal,  hogy  neki  ezt  a  regényt,  akármilyen 
gyönge,  mégis  ki  kell  adnia,  mert  atyja,  anyja 
szükségben  él.  Meg  aztán  ő  rajta  is  elfér  az  a 
néhány  forint,  amit  érte  kap. 

A  jó  öreg  czenzor  elérzékenyülve  szoritá  meg 
erre  a  költő  kezét  és  azt  mondta : 

—  Tehát  tudja  mit?  Ha  önnek  csak  azért  a 
százötven  forintért  kell  az  engedély  a  munka 
megjelenésére,  én  adok  önnek  százötven  forintot. 
Tíz  esztendő  alatt  visszafizetheti. 

Petőfi  elmosolyodott ;  lehetetlen  volt  többé 
indulatoskodnia ;  de  azért  természetesen  csak  azt 
felelte,  ha  mindjárt  rá  akasztják  is  a  regénye 
czimére,  mégis  kiadja  azt,  hadd  dühödjenek  érte 
majd  legalább  a  kritikusok. 

A  regény  azután  meg  is  jelent.  Hanem    soha- 
sem feledte  el  Petőfi  a  jó  Reseta  jószívűségét. 
(Jókai  Tarka  Élet.) 

Petőfi  a  Gellérthegyen. 


Egy  este   hárman   ültek  együtt   egy  kis  ven- 
déglőben:     Petőfi,     Pákh   Albert    és    Stolp   fiatal 

Petőfi-Könyvtár  II.  7 

könyvkereskedő.  Petőfi  kedvetlen  volt,  társainak 
kérdéseire  kitérő  feleleteket  adott  s  mély  gondola- 
tokba merült.  Egyszerre  csak  hirtelen  felpattan : 

—  Én  itt  ma  megfulladok,  ez  a  hely  engem 
agyon  nyom,  ki  kell  mennem  a  szabadba,  ott 
szivem  könnyebben  dobog ! 

Barátai  aggódtak,  hogy  ily  késő  időben,  ily 
fölhevült  állapotban  baj  találja  érni.  Petőfi  sebes 
léptekkel  ment  a  hajóhídon  át  Budára  s  ott  egye- 
nesen a  Gellérthegynek  tartott,  a  nélkül,  hogy 
törődött  volna  kíséretével.  Amint  fölért  a  hegy 
csúcsára,  ahol  akkor  csillagvizsgáló  torony  állott, 
egy  sziklára  szökött  s  lángoló  lelkesedéssel  szó- 
nokolni kezdett.  A  holdfényben  csöndesen  pihenő 
városhoz  szólott.  Karjait  magasra  emelte,  szeme 
szikrázott,  alakja  mintha  egyre  nőtt  volna.  Ugy 
állt  ott  a  hatalmas  sziklán,  mint  egy  szobor. 

Pákh  Albert  mélyen  meg  volt  hatva  és  Stolp 
is,  bár  keveset  értett  magyarul,  egészen  reá  tapadt 
tekintetével.  Midőn  lejöttek  a  hegyről,  Petőfi  mintha 
valami   kinos  álomból   ébredt  volna  fel,  fölvidult: 

—  Ti  engem  bizonyosan  komédiásnak  tarto- 
tok, —  szólt  barátaihoz,  —  s  azt  hiszitek,  hogy 
az  egész  színészi  affektáczió.  Mivel  azt,  amit  már 
régóta  a  szívemben  hordok,  részvétlen  emberek 
előtt  nem  mondhattam  volna  el :  így  kellett  segí- 
tenem magamon. 

Pákh  Albert   Stolp  vállára   ütött   s  igy  szólt: 

—  Barátom,  sajnálom,  hogy  nem  tudsz  jól 
magyarul.  Amit  ez  ma  mondott,  a   legfelségesebb 

szabadságóda,  amelyet  valaha  liallottani.  Ilyen  be- 
szédnek, igy  elmondva,  lángra  kell  gyújtani  bár- 
mely nemzetet.  Kár,  hogy  csak  az  üres  levegőnek 
mondta. 

(Fischer  S.) 

Mágnás-gyűlölet. 

Van  Petőfinek  egy  „Mágnásokhoz"  czimü  köl- 
teménye, melyben  ki  akarja  irtani  a  mágnásokat 
a  föld  színéről.  Felhívták  Vörösmarty  figyelmét 
e  költeményre,  mondván,  hogy  az   Petőfitől   való. 

—  Te  írtad  ezt,  Sándor?  Nem  hiszem!  — 
szólott  szelíden  Vörösmarty. 

Petőfi  lesütötte  szemeit. 

—  De  hát  gróf  Széchenyiről,  báró  Eötvösről 
egészen  megfeledkeztél  ? 

Petőfi  daczosan,  de  már  békülékenyebben 
válaszolt : 

—  Kettőjükért  csak  nem  érdemes  kivételt 
tenni. 

Petőfi  czigányleánya. 


Teleki  Sándor  meghívására  Szatmárról  lerán- 
dult Petőfi  Koltóra,  hol  pár  hetet  töltött.  Itt  ismer- 
kedett meg  Pila  Anikóval,  egy  szép  czigány- 
leánynyal,  aki  Teleki  udvarán  éldegélt  s  akinek 
lángoló  fekete  szemeiről,  picziny  kezeiről  és  lábairól 
sokat  beszélhetnének  azok  a  lepkék,  amelyek  egy 
este  a  koltói  ház  szögletabiakából  alá  szárnyaltak. 

Midőn   később   ide   hozta    Petőfi    ifjú  nejét  a 

mézes  hetekre,  kilencz  szép  uj  máriáshuszast  adott 
Pila  Anikónak  s  azzal  szélnek  eresztette,  hogy  ő 
se  legyen  szemtanuja  az  ö  szerelmi  boldogságának. 
Később  Anikó  kóbor  atyafiak  miatt  a  csend- 
biztos elé  került.  Megtudta  ezt  Teleki  s  csak 
annyit  mondott  a  csendbiztosnak: 

—  Petőfié  volt !  —  rögtön  szabadon  bocsá- 
tották. Egy  sugara  ennek  a  csillagnak  olyan  varázs- 
zsal  bir  e  földön,  hogy  rabokat  kiszabadít. 

(Jókai  M.  följegyzése.) 

A  süldőlány  óhaja. 

Szendrey  Júliával  már  jegyben  járt  Petőfi, 
midőn  egy  alkalommal  egy  szatmári  családnak 
volt  szívesen  látott  vendége.  Két  leány  volt  a 
háznál,  Kitta  és  Berta.  Ez  utóbbi  alig  14  éves, 
ábrándos,  szelid  szőke  szépség,  a  gyermeki  naiv- 
ság vonásaival  arczán. 

Petőfi  azt  találta  mondani  ennek  a  szőke 
angyalnak  : 

—  Ha  Júliámat  oly  nagyon  nem  szeretném, 
önnek  lábaihoz  borulnék,  hogy  imádjam! 

—  Engem  ugyan  ne  imádjon !  —  vágott 
vissza  a  kis  pöszke,  —  mert  énnekem  maga 
úgy  se  kellene;  hanem  ha  maga  olyan  nagy 
költő,  hát  Írjon  nekem  egy  verset,  de  mindjárt; 
hadd  látom,  hogy  csinálja  ? 

Petőfi  tüstént  tollat  fogott  s  csak  arra  kérte  a  leányt, 
hogy  üljön  ott  előtte,  amig  megirja  költeményét, 
hogy  arczárói    gyújthassa  meg  költői  fellángolását. 

FáKlyászene  Eperjesen. 

Felsőmagyarországi  kirándulása  alkalmával 
Petőfi  Eperjest  is  útba  ejtette.  1846-ban  egy  júniusi 
napon  értesült  erről  a  tanuló  ifjúság.  Csakhamar 
sürgés-forgás  keletkezett  az  ifjúság  körében  s 
elhatározták,  hogy  fáklyásmenettel  és  zenével 
tisztelik  meg.  A  tanuló  ifjúság  nevében  Bodolay 
József  rövid,  de  hatásos  beszéddel  fogadta  a  hír- 
neves  vendéget,  mire  Petőfi  jókedvűen  válaszolt: 

—  Barátaim,  e  szíves  és  engem  valóban  meg- 
lepő megtiszteltetésük  életem  legszebb  napjai  közé 
tartozik,  s  ha  egykoron  a  sárga  halál  macskaze- 
néjével megtisztelend,  akkor  is  e  szép  napomra 
fogok  visszaemlékezni. 

Elégetett  verseli. 

Midőn  egy  alkalommal  Petőfi,  szokása  szerint, 
barátai  körében  elszavalta  legújabb  költeményeit, 
ezek  egyikére  Vahot  Sándor  azt  találta  mondani, 
hogy  alapeszméje  Berangérböl  van  véve.  Petőfi 
első  felindulásában  keze  ügyében  levő  költeményeit, 
mintegy  nyolczvan  darabot,  mind  a  tűzbe  dobta. 
Szerencsére  jó  emlékezőtehetsége  lévén,  legnagyobb 
részét  emlékezetből  újra  leirhatta ;  nem  egy  azon- 
ban örökre  megsemmisült. 

LaK-őr. 

Lakőr  nevű  kutyája  volt  Jókai  nővérének,  Vály- 
nénak.  Midőn  1845-ben  Petőfi  Komáromban  járt 
Jókaiéknál,  türelmetlen  természetével  kiigazította  a 
kutyáját  szólító  Válynét : 

—  Bocsánat,  le  coeur,  nem  la  coeur !  * 
Mire  Vályné  maradt  felül,  mondván : 

—  Én  magyarul  beszélek. 

A  felültetett    poéta. 

Petőfi  szerette  megtréfálni  pajtásait.  így  tett 
szegény  Halász  Józsival  is.  Ez  egy  jámbor  verselő 
ügyvéd  volt,  csupa  szelídség  és  jóság,  épp  olyanok 
voltak  versei  is. 

Egyszer  a  Pilvax  kávéház  kerek  asztalánál 
roppant  melegséggel  beszélt  Hahn-Hahn  Ida 
grófnő  műveiről.  Petőfi  gúnyosan  mosolygott, 
meit  a  nevezett  írónő  müveit  roppant  ízetlenség- 
nek  tartotta;  de  nem  szólt  semmit.  Másnap  a 
fekete  kávénál  lapot  vesz  a  kezébe,  forgatja, 
olvas,  mi  társainak  feltűnően  szokatlan  volt.  Egy- 
szerre felkiált : 

—  Mi  ez?  —  s  elkezd  olvasni :  „Halász  fiatal 
költő  barátunk  Hahn-Hahn  Ida  grófnő  sikereitől 
föllelkesülve,  többé  nem  saját  neve  alatt  fog  írni, 
hanem  fölveszi  a  „Kappan-Kappan   Józsi"    nevet. 

Halász  Józsi  felugrott. 

*  Francziául  „La  kör"-nel<  ejtik  ki. 

—  Ez  szörnyűség !  Mutasd ! 

—  Nem  én,  —  felelt  Petőfi,  —  elteszem 
emlékül,  —  s  azzal  zsebre  vágta  a  lapot. 

Lön  szörnyű  nevetés.  Halász  elrohant  s  kis 
idő  múlva  jön  vissza  diadallal  hozván  a  lapot. 

—  Ugyan  felültetett  mindnyájatokat  Sándor, 
—  monda,  —  egy  szó  sem  igaz,  semmi  sincs  a 
lapban. 

—  Azért  mégis  úgy  megijedtél,  hogy  a  hó- 
pihéd  elolvadt. 

Épp  akkor  volt  Halász  Józsinak  a  Honderűben 
egy  érzelgős  költeménye:   „A  hópihe". 
(Degré  Visszaemlékezéseim.) 

Szaván   fogta. 

Egyik  vasárnap  a  déli  órában  diszes  közönség 
hullámzott  a  Váczi-utczában.  Petőfi  is  ott  sétált 
néhány  barátjával.  A  városház  felé  eső  sarkon  egy 
üres  targoncza  hevert.  Azt  kérdi  Petőfi  Pálffy 
Alberttől : 

—  Mennyiért  tolnád  végig  a  Váczi-utczán  ezt 
a  targonczát  ? 

—  Ingyen,  —  felelt  Pálffy,  —  ha  te  bele  ülsz. 
Petőfi  szó  nélkül  bele  vágta   magát  a  targon- 

czába,  kezeit  keresztbe  fonta  és  rá  kiáltott  Pálffyra : 

—  Toljad  hát  no  ! 

Pálffy  megereszté  hosszú  lábait  s  három  lépés- 
sel az  utcza  másik  oldalára  sietett,  hogy  mene- 
küljön barátai  hahotája  elől. 

(Degré  Visszaemlékezéseim.) 

Lépre  ment. 

A  Wartensleben  grófkisasszonyok  mindig  sür- 
gették Degrét: 

—  Jaj,  be  szeretnők  ismerni  Petőfit,  gyönyörűen 
ir,  tömérdek  költeményét  könyv  nélkül  tudjuk. 
Ugyan,  Degré  bácsi,  hozza   el    egyszer    hozzánk ! 

Hát  Degré  elő  is  vette  Petőfit. 

—  Sándor,  akarsz-e  ma  jó!  mulatni? 

—  Veled,  vaddisznó? 

—  Én  is  ott  leszek. 

—  Hát  még  ki  ? 

—  Balássy  Tóni. 

—  Mondasz  valamit.  És  hol  ? 

—  Született  Patay  asszonyságnál  Hevesből. 
Kedves  két  leánykája  van.  Könyv  nélkül  tudják 
költeményeidet. 

—  Na  jó. 

Este  aztán  Petőfi  fölvette  a  brokádos  selyem- 
attilát s  mentek  a  szénatérre,  ahol  most  aGeiszt- 
ház  áll. 

Az  előszobában  Petőfi  ajkai  megrándultak  s 
gyanúsan  tekintett  Degrére,  aki  nem  mert  szemei 
közé  nézni.  Isten  a  megmondhatója,  mit  csinált 
volna  vele,  ha  megtudja,  hogy  egy  gróf  házába 
hozta. 

Degré  egyébiránt  nem  csalta  meg,  mert  a  grófné 
született  Patay  Boriska  volt.  Beléptek. 

—  Grófné !  Van  szerencsém  bemutatni  Petőfi 
Sándort. 

Petőfi  talán  abban    a    pillanatban    megfordult 

volna,  ha  a  grófné  véghetetlen  nyájassága,  a  két 
kis  grófkisasszony  kitörő  öröme  s  Balássy  Tóni 
jelenléte  le  nem  bűvöli.  Még  magához  sem  tért 
meglepetéséből,  midőn  a  mellékszobából  betoppan 
a  jó  magyar  külsejű  gróf  e  szavakkai : 

—  Aki  lelke  van !  Örülök,  hogy  haza  kerültél, 
Sándor  öcsém,  mert  remélem,  házunkat  ezután 
úgy  tekinted,  mint  otthonodat. 

A  háziurra  mutatva  mondám : 

—  Gróf  Wartensleben  Gusztáv  úr. 

—  Gróf  úr,  —  kezdé  Petőfi. 

—  Én  Guszti  bátyád  vagyok,  ha  elfogadsz, 
aztán  csak  tegezz,  mint  ezek  a  barátaim. 

—  Ez  a  —  vaddisznó,  akarta  mondani,  de 
hamar  észrevette  magát,  hogy  mégis  csak  illetlen 
kifejezés  volna,  hát  vállait  rángatta,  köhécselt,  aztán 
kibökte,  hogy: 

—  Ez  a  barátom  nem  mondta  .  .  . 

—  Jól  tette,  —  nevetett  közbe  a  gróf,  —  mert 
megijedtél  volna  német  nevemtől  s  szépen  vár- 
hatnánk rád,  pedig  hevesi  vér  vagyok,  annak  is  a 
javából.  No,  gyújtsatok  rá,  fiuk,  itt  a  szivar. 

Aztán  a  leánykák  beszéltek  költeményeiről, 
többet  elszavaltak  s  Petőfi  csak  úgy  ámult-bámuH. 
A  grófné,  kinek  minden  vonására  a  jóság  és  nyá- 
jas szeretetreméltóság  volt  irva,  oly  előzékeny, 
szives,  magyaros  hangon  társalgott  a  költővel, 
hogy  Petőfi  rövid  idő  alatt  fesztelenül  kezdte  magát 
érezni. 

Az  estelinél  a   leányok   szolgálták    ki    Petőfit, 

aki  utoljára  úgy  neki  hevült,  hogy  legújabb  s  még 
sehol  meg  nem  jelent  költeményeiből  elszavalt 
néhányat. 

Mikor  távoztak,  Petőfi  oda  szólott  barátjához: 

—  Te  ugyan  megjártad,  engem  akartál  meg- 
tréfálni, de  én  szedtelek  rá,  mert  igen  jól  mulattam. 

Ezután  ha  nem  is  gyakran,  de  néha  mégis 
ellátogatott  Wartenslebenékhez,  hol  mindig  jól 
találta  magát. 

(Degré  Visszaemlékezéseim.) 

VorinyetzKy  herczeg  barátsága. 

Egyszer  a  reggeli  órákban  Kemnitzer  Károly 
benyitott  Degré  barátjához  e  szavakkal : 

—  Nagy  szívességre  kérlek.  Herczeg  Vori- 
nyetzky,  ki  a  Bácskában  oly  feltűnést  és  lelkese- 
dést keltett  azzal  a  móddal,  amelylyel  a  vér- 
tesektől kilépett,  itt  van  és  vendégem.  Igen  óhaj- 
tana Petőfivel,  Jókaival  és  Vasváryval  megismer- 
kedni. Szűk  körű  kis  estélyt  adok  ma  lakáso- 
mon, hivd  meg  azokat  az  urakat.  Csak  ti  négyen 
és  mi  ketten  leszünk. 

—  Ez  nem  fog  sikerülni,  —  vélte  Degré. 

—  Miért  ? 

—  Nem  ismered  Petőfit. 

—  Igen  sajnálnám,  ha  igazad  volna.  Kövess 
el  mindent ! 

Degré  megindult  fölkeresni  Jókait,  hadd  legyen 
e  nehéz  feladatban  segítségére,  mert  barátai  közül 
neki  volt  Petőfire  legtöbb    befolyása.    Jókai    nem 

volt  otthon,  a  Svábhegyen  járt.  Degrét  két  ok 
gátolta,  hogy  utána  menjen,  mert  a  Svábhegyen 
Jókai  hozzáférhetetlen  volt,  másodszor  pedig,  mert 
elkésett  volna  az  idő  rövidsége  miatt.  Elhatározta 
tehát,  hogy  egyedül  néz  szemébe  a  Petőfi  szit- 
kainak. 

Vasváry  Pál  örömmel  fogadta  a  meghivást. 
Együtt  mentek  Petőfihez. 

Petőfi  Degré  elé  állott;  égnek  meredező  haj- 
szálai megmozdultak  fején,  szemeit  vadul  forgatta 
s  aztán  keserű  mosolylyal  kérdi : 

—  Megbolondultál? 

—  Bizony  Sándor,  ily  mozgalmas  időkben  az 
sem  volna  csoda. 

—  Csak  azért,  mert  különben  tudnád,  hogy 
egy  herczeg  kedvéért  a  kisujjamat  se  mozdítom  meg. 

—  Hát  az  igaz,  hogy  Vorinyetzky  szerencsét- 
lenségből herczegnek  született;  de  tehet-e  róla? 
Amiről  ő  tehet,  az  elismerésre-,  csodálatraméltó. 
Szive,  lelke  a  szabadságé,  jogainkért  küzdeni  akar, 
barátja,  testvére  a  népnek,  ő  lengyel. 

—  Hm,  igazán  ?  —  dörmögé  Petőfi  kissé  meg- 
szelídülve. 

—  Zászlóját,  hol  rá  annyi  kitüntetés,  fényes 
előmenetel  várt,  ott  hagyta  s  eljött,  hogy  honvéd 
legyen.  Nagy  kitüntetéssel  vált  meg  a  vértesektől, 
s  a  szabadkai  nép  vállaira  kapva  vitte  végig  az 
utczákon.  A  magyar  kormánytól  egy  vadász- 
zászlóalj felállításával  van  megbízva  s  erről  óhajt 
veled  értekezni. 

Petőfi  hirtelen  i^ikapott  zsebéből  egy  tallért, 
heves  léptekkel  járt  le  s  fel,  miközben  a  tallért 
felhajigálva,  elkapkodta.  Ez  volt  szokása,  ha  gon- 
dolkozott valamin. 

—  Te  is  elmégy?   —  kérdé  hirtelen  Vasvárytól. 

—  Hogyne !  Hazafiúi  kötelességemnek  tartom. 

—  De  az  a  Kemnitzer  is  olyan  félmágnás. 

—  Az  a  Kemnitzer  honvédkapitány. 

Megint  fel-alá  járkált,    hajigálta   s   elkapkodta 
tenyerével  a  tallért,  még  hevesebben,  mint  előbb. 
Megállt,  felütötte  fejét  s  igy  szólt: 

—  Hallod-e,  ha  máskép  lesz  a  dolog,  mint 
ahogy  mondod,  többé  szemem  elé  ne  kerülj !  Jó, 
majd  együtt  megyünk. 

Este,  mikor  Kemnitzerhez  mentünk,  litközben 
Petőfi  néhányszor  megrázta  fejét,  azután  vállán  egyet 
rándított  s  legalább  két  lépéssel  előttük  haladt. 

Amint  a  szobába  léptek,  Vorinyetzky  felugrott 
s  Petőfit  átölelte  e  szavakkal : 

—  Tőled  tanultam,  tőled!  Mindig  szerettem  a 
szabadságot;  de  imádni  csak  dalaidból  tanultam! 

Azután  nyaka  körül  fonta  karját  s  fel-alá  jár- 
kálva, melegen  beszélgettek. 

Mikor  estelihez  ültek,  benső  barátok  voltak. 
Elenyészett  a  rangkülönbség,  mindkettő  csak  sza- 
badsághős. Étkezés,  vagy  inkább  borozás  közben 
Vasváry  ékesszólásának  egész  bensőségével  mon- 
dott ragyogó  pohárköszöntőket.  Petőfi  is  neki 
hevült  s  elkezdte  szavalni  szabadságdalait.  A  házi- 
gazda és  Vorinyetzky  nem  maradtak  az  ölelésnél. 

hanem  össze-vissza  csókolták  Petőfi  borzas  fejét. 
Az  elragadtatásnak  és  lelkesedésnek  nem  volt 
hossza-vége. 

(Degré  Visszaemlékezéseim.) 

Petőfi   mint    Keresztapa. 

Petőfi  és  Jókai  egyik  közös  barátja  feleségé- 
nek fia  született,  akinek  keresztapául  meghitták  a 
két  poétát. 

A  keresztelő  napján  meg  is  jelentek  a  meg- 
szaporodott családnál  s  elmentek  a  gyerekkel  meg 
a  bábával  a  templomba. 

A  keresztelő  pap  oda  szólította  őket  a  keresz- 
telő medenczéhez.  Csak  akkor  szeppent  meg 
Petőfi,  mikor  azt  mondták  neki,  hogy  vegye  kezébe 
a  felavatandó  ifjú  honpolgárt.  Ezt  ő  még  nem 
próbálta  soha.  Illet  a  kezébe  a  pólyás  csecsemő 
rettenetes  képen.  Amellett  szepegett  szörnyen,  hátha 
sirni  kezd  a  baba,  vagy  pedig  eltalálja  ejteni. 

Aztán  feiszólitották,  hogy  térdét  meghajtva  az 
oltár  zsámolya  előtt,  mondjon  el  a  gyermekért 
egy  Miatyánkot.  Azt  elimádkozta  szépen.  Ekkor  a 
főtisztelendő  úr  a  szertartás  szerinti  három  kér- 
dést intézte  a  csecsemőhöz : 

—  Ellent  mondasz-e  a  Sátánnak  és  az  ő 
incselkedéseinek? 

A  bába  meglökte  Petőfit,  hogy  feleljen  rá.  Csak 
„igen-t"  kellett  rá  mondania.  E    helyett    azt     fe- 
lelte : 
—  Nem. 

—  Dehogy  nem  !  —  suttogja    a    bába,    meg- 
rántva a  kabátját. 

—  Igen,  igen !  — 
sietett  azután  a  fiatal 
keresztapa  helyre- 
hozni tévedését  s 
oly  zavarba  jött  e 
miatt,  hogy  saját  ne- 
vét is  alig  tudta  az- 
után megmondani  a 
papnak. 

—  De  ugyan, 
hogy  tudtad  azt  fe- 
lelni, hogy  nem 
mondasz  ellent  az 
ördögnek?  —  kér- 
dezte tőle  Jókai,  a 
mint  hazafelé  igye- 
keztek. 

—  Tudod,  —  fe- 
lelte Petőfi.    —    én 
csak   annyit   hallot- 
tam, hogy  a  sátánról  van  szó  s  ilyen  nagy    úrral 
nem  szeretek  semmiféle  kollizióba  jönni. 

De  nem  is  hitta   azután    Petőfit    senki    többé 
komának,  ha  jóbarátságban  akart  maradni  vele. 
(Jókai,  Tarka  Élet.) 

Uti  Kaland. 

'  Esküvő  után  tudvalevőleg  Teleki  Sándor  koltói 
kastélyába  vitte  fiatal  feleségét  Petőfi.  Egy  kis 
kalandjuk  is  volt  az  útban.  Nagybányán  innen  Misz- 
tótfaluban,  eltört  egyik  kereke  a  kocsijuknak.  Mint 
egyik  versében  megjegyzi  Petőfi  : 

De  nem  hiszem,  hogy  a  nagy 

Áldás-súly  törte  le, 

Azon  áldásnak  súlya, 

A  melylyel  engemet 

Ipám  s  napám  magoktól 

Eleresztettenek. 

Felesége  csak  mosolyogta  a  bajt;  de  Petőfit 
szertelen  bosszantá  a  dolog  s  félrement,  hogy 
felesége  ne  hallja,  és  ott  kedvére  kikáromkodta 
magát. 

Egyéb  következménye  nem  lett  a  balesetnek, 
csak  hogy  a  késedelem  miatt  másnap  érhettek 
Koltóra.  Az  éjszakát  Nagybányán  töltötték  a  fo- 
gadóban. 

(Petőfi,  Uti  levelek.) 

A  mézesheteK. 

Szeptember  első  napjaiban  egy  este  éppen 
vacsoránál  ült  Teleki  Sándor  titkárával,  Harayval, 
midőn  egyszer  csak  betoppan  Petőfi.  Nem  várták, 
mert  rendesen  tudatni  szokta  jövetelét  s  igy  annál 
kedvesebb  volt  a  meglepetés.  Leült  az  asztalhoz, 
de  csak  úgy  félvillára  evett  s  nagyon  szótalan 
volt.  Szokatlan  komolyságáról  mindjárt   észrevette 

Teleki,  hogy  valami  nyomja  a  szivét.  Vacsora  után 
félrehivja  a  házigazdát  s  azt  mondja  neki: 

—  Beszédem  van  veled  négyszemközt. 
Teleki  bevezette  a  szomszédszobába. 

—  Druszám,  —  kezdé  Petőfi,  —  nagy  kéré- 
sem van  hozzád. 

—  Ki  vele,  állunk  elébe. 

—  Szeretném  a  mézesheteket  nálad,  Koltón 
tölteni. 

—  Hát  ki  mondja,  hogy  ne  töltsd? 

—  De  ez  nem  elég.  Eredj  el  te  is  hazulról. 
Egyedül  akarok  lenni :  ne  lássa  senki  boldog- 
ságomat. 

—  Lehet;  ijgy  is  szüleimhez  szándékozom 
menni,  nagy  örömet  szerzesz  nekik,  hogy  elkül- 
desz. Mikor  menjek? 

—  Majd  megírom  a  napját;  de  hát  még  ez 
sem  elég.  Küldj  el  mindenkit  a  háztól ! 

—  Az  istállókból  is? 

—  Nem,  csak  a  háztól. 

—  Szívesen  ;  a  szakács  marad  a  feleségével, 
mert  asszony  nélkül  nem  hagyom  feleségedet  s 
ennetek  is  csak  kell,  mert  turbékolásból  nem 
éltek  meg. 

—  Köszönöm ! 

Pár  nap  alatt  üres  volt  a  koltói  ház,  csak  a 
szakács  és  szakácsné  várták  a  Petőfi-párt. 

Október  14-diki  kelettel  azt  irja  a  költő  Kerényi 
Frigyesnek : 

„—  —  néhány  nap  múlva  indulunk  Pest  felé. 

itt  hagyjuk  Koltót,  az  örökké  kedves  emlékű  Köl- 
tőt, hol  oly  édes  heteket  tölténk,  amilyen  boldog- 
ságot halandó  álmodni  és  elbírni  csak   képes..." 
(Teleki,  Egyről-másról.) 

A  Talpra  magyar  születése. 

Az  ifjúság  1848  márczius  14-én  este  a  Pilvax- 
kávéházban vette  hirét  a  bécsi  forradalomnak. 
Éjfél  felé  volt.  Vajda  János  bezárta  az  ajtókat, 
hogy  határozat  nélkül  el  ne  széledjenek.  S  meg- 
állapították, hogy  mit  fognak  tenni  másnap :  már- 
czius 15-én. 

Petőfinek  is  volt  valamije  másnapra.  Egy 
összehajtott  papirost  vesz  elő.  A  „Nemzeti  dal" 
kézirata.  Egy  jurátus,  Szikra  Ferencz  bele  pislant  s 
meglátja  a  költemény  első  sorát:  „Rajta  magyar, 
hi  a  haza!" 

—  Barátom !  —  szólt  a  költőhöz,  —  előbb 
talpra  kell  állítani  a  magyart,  aztán  —  rajta ! 

Petőfi  hallgatott   a  jó  tanácsra,   megváltoztatta 
az  első  sort   s    másnap   az  egész   országon  végig 
harsogott  a  „Talpra  magyar!" 
(Thallóczy  L.) 

Átlátott  a  szitán. 

A  12  pont  proklamácziója  után  Petőfi,  Bu- 
lyovszky,  Jókai  s  még  vagy  húszan  betértek  egy 
vendéglőbe  egy  kis  áldomásra.  Persze  rózsás  volt 
a  hangulat.  Csak  úgy  ömlött  a  felköszöntő,  se 
szeri,  se  száma.  Petőfi  ezalatt  igen  komolyan  tár- 

Petőfi-Könyvtár  U.  8 


114  Petőfi-Könyvtár 

gyalt  valami   fölött   Bulyovszkyval.    Egyszer   csak 
felhangzik  húsz  torokból : 

—  Halljuk  Petőfit!  Halljuk! 

Petőfi  meglepetten  fordul  feléjük,  aztán  moso- 
lyogva szólott  hozzájuk: 

—  Ejnye,  ejnye !  Hát  már  megint  inni  akartok  ? 

Magyar  Költő,  német  Kiadó. 

Mikor  Emich  Gusztáv  ki  akarta  adni  Petőfi 
összes  költeményeit  és  Geibel  pesti  könyvkiadóhoz 
fordult,  hogy  engedje  át  neki  a  „Helység  kala- 
pácsá"-t,  Geibel  kurtán  visszautasította,  mondván  : 

—  Den  Kolopatsch  gib'  ich  nicht!  (A  kala- 
pácsot nem  adom.)  (Szlnnyeí  J.) 

A  megbőszült  czenzor. 

Midőn  Petőfi  végre  Pestre  vitte  fiatal  nejét, 
Kolozsvárt  is  útjába  ejtette.  Elutazása  előtt  való 
napon  este  a  színházban  el  akarta  szavalni 
„Erdélyben"  czimü  költeményét  s  ezt  Feleki 
igazgató  a  szinlapon  közhírré  is  tette. 

Petőfi  nem  akarta  költeménye  czimét  előre 
megmondani ;  Feleki  azonban  figyelmeztette,  hogy 
csak  a  czenzor  engedélyével  szavalhat,  aki  bizo- 
nyára követelni  fogja  a  költemény  előzetes  bemu- 
tatását. Ugy  is  történt.  A  czenzor,  egy  kegyesrendi 
pap,  megüzente  Felekinek,  hogy  csak  előleges 
czenzura  mellett  engedheti  meg  a  költemény 
elszavalását.  Erre  Petőfi  is  elment  hozzá  Feleki- 
vel ;    de    neki    sem    akarta    a    költeményt    meg- 

mutatni,  mire  a  szavalatot  betiltotta.  A  költő 
keményen  kikelt  a  czenzor  ellen,  indulatos  szó- 
váltásba keveredett  vele,  melynek  végén  Petőfi  azzal 
vált  el  tőle,  hogy  mégis  csak  elszavalja  versét. 
Feleki  igyekezett  őt  lebe- 
szélni róla  s  a  költő  lát- 
szólag bele  is  nyugodott ; 
de  midőn  este  az  I.  fel- 
vonás végén  a  függöny 
lehullt,  váratlanul  kilépett 
az  előfüggöny  elé  ,s  nagy 


'Á 


tapsvihar    között    bocsánatot   kért   a    közönségtől, 
hogy  nem  szavalhat. 

—  Mert,  —  monda  a  jelenlevő  czenzorra 
mutatva,  —  ez  az  úr  nem  engedi  meg ;  de 
eljön  még  neki  is  a  napja. 

A  czenzor  a  közönség  gúnykaczaja  közt  vonult 
ki  a  színházból. 

8* 

A  féltéKeny  férj. 

Szendrey  Júlia  ünnepelt  szépség  volt  Szatmár- 
megyében,  akit  az  udvarlók  egész  serege  valóság- 
gal körülrajongott.  Ezek  közé  tartozott  Pap  Zsig- 
mond is,  akivel  Petőfi  még  Pesten  kötött  szoros 
barátságot. 

Midőn  a  Koltón  töltött  mézeshetek  után  a 
fiatal  házasok  elfoglalták  dohány-utczai  lakásukat, 
az  egykori  tüzes  udvarló.  Pap  Zsigmond,  ki  újra 
felkerült  a  fővárosba,  egy  izben  meglátogatta  a 
fiatal  párt.  A  látogatás  után  Petőfi  egészen  a  ka- 
puig lekísérte  barátját  s  ezekkel  a  szavakkal  bú- 
csúzott el  tőle: 

—  Látogass  meg  bennünket,  Zsiga,  máskor  is, 
de  csak  olyankor,  —  tette  hozzá  tréfásan  moso- 
lyogva, —  amikor  én  is  itthon  vagyok. 

(Pap  Zs.  elbeszélése  után.) 

A  szerencsés  nap. 

Márczius  15-én  Petőfi  Vasváry  Pállal  és  Bu- 
lyovszkyval  Jókai  lakására  ment.  Ott  hamarosan 
megegyeztek  a  sajtó  felszabadításában.  Erre  Jókai 
és  Bulyovszky  proklamácziót  szerkesztettek  a  12 
ponthoz,  mialatt  Vasváry  és  Petőfi  fel-alá  sétált  a 
szobában.  Vasvári  társalgás  közben  a  Petőfi  tőrös 
botjával  hadonászván,  a  tőr  egyszerre  csak  ki- 
röpült belőle  egyenesen  Bécs  irányában. 

—  Jó  jel !  —  kiáltották  egyhangúlag. 

Midőn  a  proklamáczió  elkészült,  megindultak 
s  ekkor  Petőfi  azt  kérdé : 

—  Micsoda  nap  van  ma? 

—  Szerda,  —  felelte  egyikök. 

—  Szerencsés  nap,  —  jegyezte  meg  Petőfi,  — 
szerdai  napon  volt  az  esküvőm. 

A  Kellemetlen  vendég. 

Midőn  a  márczius  15-iki  események  hire  el- 
jutott Pozsonyba,  az  ott  tanácskozó  képviselők 
között  egy  pillanatra  megdöbbenést  okozott  a 
Petőfi  hirtelen  támadt  politikai  népszerűsége,  mert 
ott  azt  beszélték,  hogy  a  Rákoson  harminczezer 
ember  áll  fegyverben  Petőfi  és  Jókai  vezérlete  alatt 
s  kikiáltották  a  köztársaságot.  Néhányan  megbiz- 
ták  Kuthy  Lajost,  hogy  puhatolja  ki  Petőfi  terveit 
a  forradalomra  nézve  s  csendesitse  le.  Kuthy  azon- 
nal felszólitotta  levélben  Petőfit,  hogy  irjon  csilla- 
pító költeményeket  a  nép  számára.  Később  sze- 
mélyesen is  leutazott  Petőfihez,  kinél  beszéd 
közben,  mintha  szórakozottságból  tenné,  turkált  a 
költő  Íróasztalán,  aki  nyugodt  szarkazmussal  igy 
szólt : 

—  Tudod,  kedves  barátom,  jöjj  hozzám  más- 
kor, most  a  feleségemet  várom,  akinek  légyottot 
adtam. 

Kuthy  elértette,  nem  tért  vissza  többé ;  de 
Petőfit  kikiáltotta  bolondnak. 

EgyiKneK  ismerős,   másiKnaK  ismeretlen. 

1848-ban,  midőn  egy  alkalommal  nejével  Er- 
dődről Debreczembe  utazott,  a  falvakon  mindenütt 
föltartóztatták  és  útlevelét  kérték.  Egy  faluban  ön- 
érzettel s  hatáskereséssel  szól  a  jegyzőhöz  : 

—  Én  Petőfi  Sándor  vagyok! 

—  Nincs  szerencsém  ismerni,  útlevelet  kérek, 
—  volt  a  válasz,  melynél  rá  nézve  ez  gorombább 
már  nem  is  lehetett  volna.  Oda  dobta  útlevelét, 
bosszankodott,  hogy  annyit  háborgatják  s  a  rongyos 
falu  azt  se  tudja  róla,  hogy  kicsoda? 

Más  faluba  érnek  s  a  jegyző  nem  lévén  otthon, 
a  pap  vizsgálta  az  útleveleket.  A  paplakhoz  megy 
s  oda  nyújtja  szó  nélkül,  nem  akarván  hasonló 
tapasztalatra  tenni  szert.  Az  öreg  lelkész  fölteszi 
szemüvegét  s  olvasni  kezdi:  „Petőfi  Sándor"  .  .  . 
Aztán  felkiált: 

—  Hazánk  nagy  poétája  az  én  házamban !  Oh 
uram,  bocsásd  el  a  te  szolgádat,  mert  ime  az  ő 
szemei  megláthatták  őt! 

Megölelte,  marasztalta,  hogy  neki  csak  egy 
szobája  van ;  de  majd  a  szomszédba  megy,  csak 
maradjanak  nála  vacsorára,  éjjeli  szállásra.  Petőfi 
alig  tudott  tőle  szabadulni  és  sohasem  feledte  az 
öreg  lelkészt  örömkönnyekkel  szemeiben,  amint 
őt  megölelte. 

(Jókai,  Tarka  Képek.) 

Petőfi  mint  Képviselőjelölt. 

Az  1848-iki  követválasztást  megelőző  napok  egyi- 
kén lement  Petőfi  Kunszentmiklósra  feleségével  s  haj- 
dani iskolatársához,  Bankos  Károlyhoz  szállott,  aki 
ebédet  adott  tiszteletükre.  A  társalgás  természetesen  a 
választásról  folyt.  Petőfi  nemcsak  hallgatag,  hanem 
komor  volt.  Akkor  látszott  kissé  felvidulni,  mikor  fele- 
sége hozzá  hajolva,  csókot  lehelt  halvány  arczára  s 
oda  súgta,  de  úgy,  hogy  mindnyájan  meghallhatták  : 

—  Sándor,  megbukunk ! 

—  Biz  az  meglehet,  —  monda  Petőfi,  —  de 
ha  elvesztem  is  a  követséget,  megmaradsz  nekem 
te,  én  imádságom ! 

A  különféle  tervezgetések  közt  valaki  azt 
indítványozta,  hogy  jó  volna,  ha  Petőfi  leutaznék 
Szabadszállásra   s   ott  a  néphez   beszédet  intézne. 

— ^  Én  is  gondoltam  már  erre,  —  válaszolt  Petőfi, 
—  beszéltünkisróla  Bankos  barátommal ;  de  ő  ellenzi. 
Azt  mondja,  hogy  a  szabadszállásiak  rendkívül  inge- 
rültek, még  valami  bolondot  csinálnának.  Pedig  sze- 
retném megmagyarázni  nekik,  mit  kell  érteni  a 
fatális  „fejsze"  alatt. 

Petőfi  tudniillik  proklamácziót  intézett  választói- 
hoz s  abban  egy  helyen  azt  mondja,  hogy  a  haza 
fáján  sok  haszontalan,  káros  hajtás  van,  ő,  —  t.  i. 
Petőfi,  —  lesz  a  fejsze,  mely  azokat  levagdalta. 
Erre  felfortyantak  a  szabadszállásiak: 

—  Tuskóknak  tart  bennünket?  Hát  csak  jöjjön 
ide  az  a  fejsze,  majd  vasvillával  fogadjuk. 

Erre  a  fejszére  czélzott  Petőfi. 

Petőfi   a  hézisajtón. 

Kecskemétre   rándult  1848-ban   Petőfi,  hogy  a 
fellázadt   ráczok   ellen  induló  honvédeknek   ünne- 
pélyes fölesketésén    és   kivonulásán   jelen    legyen 
meg  hogy  számukra  egy  lelkesítő  költeményt  irjon. 

Amint  egy  jómódú  czeglédi  gazdának  ötös 
fogatán  megérkezett  Kecskemétre,  azonnal  a 
Szilády  Károly  nyomdájába  rohant,  a  hová  e 
szavakkal  toppant  be : 

—  Hol  a  gazda,  atyafiak? 

—  itt  vagyok,  —  monda  a  műhely  közepén 
álló  s  egy  revizió-ivet  nézegető  Szilárdy,  —  kihez 
legyen  szerencsém? 

—  Petőfi  Sándor  vagyok. 

—  Örülök,  hogy  hazánk  hírneves,  általam 
nagyrabecsült  költőjét  szerény  hajlékomban  üdvözöl- 
hetem. Mivel  lehetek  szolgálatára? 

—  Egy  alkalmi  költeményem  volna,  tessék  azt 
azonnal  kiszedetni  és  kinyomatni. 

—  Szívesen,  csak  kérem  a  kéziratot! 

—  Azt  előbb  meg  kell  írnom,  —  monda 
Petőfi,  — mert  a  szekerén  csak  nem  írhattam.  Kérek 
papirost ! 

Szilády  sietett  teljesíteni  a  költő  kívánsá- 
gát, aki  a  szedőszekrényen  czeruzával  megírta  a 
tizenegy  strófából  álló  költeményt.  A  négysoros 
versszakokat  egyenkint  adta  át  a  szedőnek,  aki 
azonban  mind  a  mellett  is  —  kissé  pityókos  lévén 
—  a  negyenöt  soros  munkán  vagy  harmadfél 
óráig  elpiszmogott. 

Petőfi  türelmatlenkedni  kezdett  és  ingerült  han- 
gon azt  a  megjegyzést  tette,  hogy  Pesten  a  Lan- 
derer-nyomdában  vagy  Trattner-Károlyinál  ezt  a 
„rongyos  pár  sort"  egy  óra  alatt  elkészítették 
volna. 

—  Igen  ám,  —  vágott  vissza  a  szedő,  —  ott 
ötöt  lehet  az  ilyen  munkához  állítani,  itt  meg  csak 
magam  dolgoztam  rajta.  Különben  jó,  hogy  a 
tekmtetes  úr  ma  hozta  ide  a  költeményt,  holnap 
nem  tudom,  ki  szedte  volna  ki,  mert  én  —  s  itt 
Guttenberg  tanítványa  végig  simította  a  bajusza 
helyét  —  honvéd  lettem  és  holnap  indulok ! 

—  Jól  van,  jól,  —  hagyta  rá  a  költő,  aki  a 
„honvéd  lettem"  szavakra  rögtön  barátságosabb 
arczot  vágott,  —  csak  ne  kotyogjék  öcsém  annyit. 
Kösse  ki  gyorsan  a  kolumnát  és  adja  oda  a 
„drucker"-nek,  a  korrekturát  meg  majd  megolvasom 
addig,  míg  az  „zuríchtol".  Remélem,  hogy  a 
szedésben  nem  lesz  sok  hiba. 

—  Arról  kezesködöm !  —  felelt  büszkén  a 
szedő. 

Midőn  délfelé  elkészült  a  kefelenyomat,  Petőfi 
nagy  sietséggel  átolvasta  és  egy-két  hiba  kijegy- 
zésén  kívül  azt  is  elrendelte,  hogy  a  czimsort 
kisebb  betűkből  szedjék.  Aztán  elment  ebédelni ; 
de  még  egy  óra  előtt  visszatért  a  nyomdába, 
ahol  a  „drucker"  ahelyett,  hogy  a  költeményt 
nyomta  volna,  jóízűen  falatozott,  közbe-közbe 
nagyokat  húzva  a  jó  sillerrel  megtöltött  fiaskóból. 

A  nyomó,   egy    würtembergi   fiú,   mikor   meg- 

Petőfi  a  kézisajtón. 

látta  már  az  ajtóban  káromkodni  kezdő  költőt, 
rögtön  felugrott  és  a  nyomáshoz  fogott.  Ez  azon- 
ban szörnyen  lassan  ment,  mert  segítség  hiányá- 
ban mindent  magának  kellett  végeznie. 

Petőfi  egy  ideig  csak  elnézte  ezt  a  lassú 
haladást ;  de  végre  megsokalván  a  dolgot,  hir- 
telen levetette  kabátját,  felgyűrte  inge  ujját,  kezébe 
vette  a  hengert  és  „föladta  a  festéket". 

A  „festék  feladást"  azonban  egy  negyed  óra 
múlva  megunta  a  költő,  átengedte  a  hengert  a 
nyomónak,  maga  pedig  oda  állott  a  préshez  és 
hozzá  látott  a  nyomáshoz. 

Két  óra  felé  megérkezett  Szilády,  aki  midőn 
meglátta  a  költőt  a  kézisajtón  izzadva  dolgozni, 
összecsapta  kezeit  és  azt  kérdezte,  hogy  hol 
tanulta  ezt  a  „fekete  művészetet  ?" 

—  Hát  a  nyomdákban,  —  felelte  Petőfi. 

Az  alkalmi  költemény,  melyet  időközben  még 
egyszer  kiszedtek  s  két  gépen  iiyomták  egyszerre^ 
több  ezer  példányban  mégis  csak  elkészült  a  ren- 
des időre,  ami  teljes  lehetetlen  lett  volna,  — 
jegyezte  meg  Petőfi  tréfásan  a  búcsúzáskor,  — 
ha  nem  segitek  annak  a  német  „drucker"-nek  a 
nyomásnál  majdnem  másfél  óráig ! 

Debreczen  és  a  KöltőK. 


Zilahy  Károly  anyja  egy  izben  találkozott  Pe- 
tőfivel egy  fűszeres  boltban.  Megszólította  s  mint- 
hogy fia  születésére  irt  örömdala  éppen  akkor 
jelent  meg  az  „Alföldi  Hirlap"-ban,  tudakolta: 

—  Hogy  van  a  kis  költő? 

Petőfi,   aki   különben  a  megszólítást   igen  ba- 
rátságosan fogadta,  egész  nyersen  viszonzá : 

—  Debreczenben  nem  születnek  költők. 

—  Hogyne !  Hát  Csokonai  ? 

Petőfi    megakadt,    s    csak    némi   szünet    után 
felelt : 

—  Az,  az  egy  kivétel ! 

(Zilahy,  Petőfi  élete.) 

A  német  színház. 


A  negyvenes  évek  végén  történt,  hogy  midőn 
Pesten  a  német  szinház  és  a  redout  leégett,  egy 
barátja  Petőfihez  futott  s  ijedten  szólott  hozzá: 

—  Kelj  föl,  Sándor,  ég  a  német  szinház! 
Petőfi   azonban    nyugodtan   a   másik   oldalára 

fordult,  mondván: 

—  Édes  barátom,  sorsát  senki  ki  nem  kerül- 
heti. Német  színházat  azért  építenék,  hogy  elégjen ; 
esernyőt  azért  veszünk,  hogy  ellopják.  Ez  a  ren- 
deltetés dolga! 

Azzal  nyugodtan  tovább  aludt. 

Hit  csinál? 

Egy  nyugalmazott  tiszttartó  Debreczenben 
hallván,  hogy  Petőfi  esténkínt  a  „Biká"-ba  jár 
bíllíárdozní,  egyszer  elment,  hogy  találkozzék  vele. 
Midőn  haza  jött,  rokonai  elébe  futottak: 

—  No,  mit  csinál  Petőfi?  Mit  beszélt?  Kivel 
van? 

Áz  öreg  tiszttartó  csak  dünnyögött: 

—  Ej,  csúf  ember  az !  A  kakas  csipje  meg  I 
Ott  billiárdozik,  aztán  ha  vészit,  hát  káromkodik, 
mint  a  veszekedett  mennykő. 

RepubliKánus  fellobbanás. 

Midőn  1848  márczius  végén  az  udvar  és  mi- 
nisztérium között  beállott  az  a  feszültség,  mely  a 
minisztérium  lemondásának  fenyegetését  vonta 
maga  után,  Petőfi  egyenesen  a  köztársaság  kikiál- 
tása mellett  volt  és  ezt  az  állandó  bizottmányban 
is  ki  akarta  jelenteni.  A  higgadtabbak  alig  tudták 
lebeszélni  róla.  Hogy  mégis  lebeszélték,  széles 
fringiáját,  melyet  abban  az  időben  viselt,  indula- 
tosan az  asztalra  dobta,  aztán  újra  fölvette  és  igy 
szóit : 

—  Leoldottam;  de  nem  töröm  el,  hanem  meg- 
tartom. 

Nem  neKiK  Készült  a  Talpra  magyar. 

A  forradalom  alatt  Petőfi  rövid  időre  Kolozs- 
várt is  megfordult  Itt,  amint  egy  honvédtiszttel 
sétált  az  utczán,  egy  korcsmából  éppen  akkor 
dobtak  ki  egy  kopott  németet,  midőn  Petőfi  a 
kapu  előtt  haladt  el.  Estében  a  német  majd  leverte 
lábáról  a  költőt,  mialatt  a  korcsmából  iszonyú  bor- 
ízű hangon  ordítozták :  „Talpra  magyar,  hí  a  haza !" 

—  Hallod,  Sándor?  —  fordul  hozzá  a  hon- 
védtiszt. 

—  Hallom,  hallom ;  de  nem  örvendek  neki- 
Nem  részeg  emberek  számára  irtam. 

—  Barátom,  olyan  időket  élünk,  amikor  az 
ifjúság  könnyen  lelkesedik,  —  vélte  a  kisérö. 

—  Hiszen  szép  dolog  az  a  lelkesedés,  —  felelte 
Petőfi,  —  de  nem  négykézláb ! 

A  Költő  helye. 

Petőfi  neje  föllábbadozását  Debreczenben  várta 
meg.  Ott  maradt  január  elsejéig.  Ekkor  Erdélybe 
indult  zászlóaljához. 

—  Ha  elesem,  —  monda,  —  Vörösmarty 
megígérte,  hogy  fiamnak  atyja  lesz.  Nőm  pedig 
nem  fog  engem  túlélni. 

Medgyesen  Lisznyai  Kálmánnal  találkozott, 
aki  a  Mátyás-huszároknál  szolgált.  Kitörő  öröm- 
mel borult  Petőfi  nyakába.  Sirva  csókolta  össze- 
vissza. Utóbb  hévvel  fakadt  ki : 

—  Hát  nincs  már  ember  Magyarországon, 
hogy  téged,  a  haza  büszkeségét,  is  koczkára 
tettek  ? 

Alig  tudta  öt  Petőfi  lecsendesíteni. 

—  Hagyd  el,  Kálmán,  itt  van  most  az  én 
helyem.  Itt  kell  most  babért  aratni  mindnyájunk- 
nak, s  meglásd,  az  én  pegazusom  az  ágyuk  zenéje 
között  csak  uj  tüzet  nyerend ! 

A  költő  helye. 

Petőfi   VizaKnán. 


A  vízaknai  csata  előtt  egy  szombat  este  Petőfi 
Bethlen  Gergely  és  Zsurmay  társaságában  Csutak 
Kálmánhoz  ment,  akihez  igy  szólott  Petőfi : 

—  Bajtárs  Kálmán !  Ma  este  itt  nálad  lesz  a 
vacsora.  Hivd  be  Andrást  (igy  hivták  Csutak 
szolgáját,  aki  jól  értett  a  főzéshez),  hadd  teremt- 
sem össze,  ha  jó  paprikást  nem  csinál.  Bizony 
csak  furcsa  ház  ez,  ahol  még  hírmondója  sincs  a 
vászoncselédnek ! 

De  nem  sokára  megjöttek  Czecz  és  Pereczy  s 
aztán  elkezdtek  kártyázni.  Éjfél  után  Csutak  két 
huszár  kíséretében  őrjáratra  indult.  De  csakhamar 
visszatért  lóhalálában : 

—  Fiuk,  talpra!  Nyakunkon  az  ellenség!  — 
kiáltá  Csutak, 

Pár  perez  múlva  a  fővezér  körül  állott  a 
mulató  társaság  s  nyugodtan  és  elszántan  hall- 
gatta Bem  rendeleteit. 

A   vizaKnai    csatában. 

Mielőtt  a  vízaknai  csata  1849  február  4-én, 
egy  vasárnap  reggel,  kezdetét  vette  volna,  Bem  e 
szavakkal  fordult  Petőfihez : 

—  Uram,  ma  csatánk  lesz;  maradjon  ön 
távol  a  csatatértől.  Nem  szeretném,  ha  a  magyar 
nemzet  legjelesebb  költője  a  csatatéren  véreznék 
el.  Szót  fogad-e? 

—  Köszönöm  a  figyelmeztetést,  tábornok  úr, 
—  válaszolt  Petőfi,  —  szót  fogadok;  de  azt  nem 

Ígérhetem  meg  most,  hogy  mit  fogok  tenni  akkor, 
ha  az  ágyuk  dörgését  fogom  hallani. 

Az  ütközetben  Petőfi  szintén  ott  volt  a  jobb 
szárnyon  s  tajtékzó  lován  hol  előre  a  csatár- 
lánczhoz,  hol  egyetlen  ágyunkhoz  vágtatott  s  lel- 
kesített, bátorított  mindenütt. 


A  balszárnyat  Bethlen  Gergely  alezredes  rohamra 
vezette ;  de  alig  kezdték  meg  a  rohamot,  már  is 
„Megállj  !"-t  s  visszavonulást  vezényelt.  Petőfi  a 
másik  oldalon,  a  nagy  zajban  nem  hallván  a 
Bethlen     vezényszavát,    rohamra     lelkesített.   így 

aztán  a  század  egyik  része  előre  készült  rohanni, 
a  másik  része  pedig  visszavonulni.  De  újra  föl- 
hangzott Bethlen  alezredes  hangja:  ^Vissza!" 

Petőfi  nem  tudta,  hogy  a  fővezértől  gyors 
visszavonulás-parancsa  érkezett,  nehogy  a  sereg 
egy  része  elszakittassék,  vagy  foglyul  essék.  Csak 
midőn  a  magaslatra  értek,  látták,  hogy  a  hadsereg 
meghátrált  része  már  rendben  áll  és  pihen. 

Petőfi  és  Bethlen  közt,  midőn  a  magaslaton 
találkoztak,  heves  szóváltás  keletkezett  a  század 
visszavonulása  miatt,  ami  azonban  rögtön  elenyészett, 
midőn  Petőfi  megtudta,  hogy  az  a  Bem  paran- 
csára történt. 


A  goromba  tábornoK. 

Bem  1849  tavaszán  Petőfit,  mint  futárt,  Kossuth- 
hoz küldte  hivatalos  levelekkel.  Megérkezvén 
Debreczenbe,  jelentkezett  Kossuthnál,  aki  szokása 
ellenére  igen  hidegen  fogadta.  Miután  átadta  neki 
Bemnek   leveleit,    megkérdezte   a    kormányzótól : 

—  Miként  lesz  szives  kormányzó  úr  rendel- 
kezni jövőm  felől? 

—  Az  nem  tartozik  reám,  forduljon  a  hadügy 
minisztériumhoz,  —  felelte  Kossuth. 

Még  mielőtt  jelentkezett  volna  a  hadügy- 
miniszternél, már  rendeletét  vette,  hogy  jelenjék 
meg  nála ;  Petőfi  meg  is  tette.  Az  ideiglenes  had- 
ügyminiszter, Klapka  tábornok,  még  hidegebben 
fogadta. 

—  Ki  tette  közzé  a  Bem  tábornok  levelét  a 
Vécsey  tábornok  ügyében  a  „Honvéd"  czimü 
lapban  ? 

—  Én,  —  felelte  Petőfi. 

—  S  hogy  merte  azt  tenni? 


—  Mert  parancsom  volt  rá. 

—  S  ki  parancsolta? 

—  Bem  tábornok. 

—  Az  nem  igaz. 

—  De   igaz,   miniszter   úr,   én    nem    szoktam 
hazudni  sem  önnek,  sem  senki  másnak  a  világon. 

—  De  mindenki  azt  állitja,  hogy  ön  ezt  a 
levelet  magától  közölte  anélkül,  hogy  Bem  tábor- 
noktól parancsa  lett  volna  rá. 

—  Tehetek  én  arról,  amit  az  utczán  fecsegnek? 

—  Debreczenben  marad  ön,  míg  e  tárgyban 
a  Bem  tábornok  válasza  megérkezik. 

—  Szívesen  itt  maradnék ;  de  fontos  dolgaim 
vannak  Pesten,  s  holnap  oda  kell  utaznom.  Azt 
hiszem,  elég,  ha  becsületszavamat  adom. 

—  Az  nem  elég! 

Hasonló  modorban  tovább  beszélt  Petőfivel 
Klapka  egy  óránál.  E  jelenet  után  nem  volt  Petőfi- 
nek sürgősebb  dolga,  mint  lemondani  rangjáról, 
mert  nem  akart  tovább  oly  hadsereg  tagja  lenni, 
melynek  minisztere  nem  ad  hitelt  egy  tiszt  becsü- 
letszavának. 

Klapka  elfogadta  a  lemondást. 
(Petőfi  levele  Bemhez.) 

LelKiistneretes  adós. 

1849-ben  a  hadjárat  alatt  Marosvásárhelyt  be- 
állít egyszer  Petőfi  Teleki  Sándorhoz  s  azt  mondja : 

—  Én  neked  adósod  vagyok. 

—  És  aztán? 

—  Eljöttem,  hogy  kifizessem  tartozásomat. 

—  Tán  ternót  csináltál  vagy  aranybányát  fedez- 
tél fel,  hogy  annyi  pénzed  van?  Nem  szép  kér- 
kedni a  gazdagsággal !  —  tréfálkozott  Teleki. 

—  Nem;  az  öreg  úrtól  (már  t.  i.  Bemtől) 
gratifikácziót  kaptam. 

—  Használd  te  ezt  okosabb  dologra!  Nekem, 
druszám,  annyi  most  a  pénzem,  hogy  nem  tudok 
vele  mit  csmálni. 

—  Köszönöm,  de  ajándékot  nem  fogadok  el 
még  tőled  sem !  —  monda  Petőfi  büszkén.  Azzal 
letette  az  összeget  az  asztalra  s  elment. 

(Teleki  följegyzése.) 

A  Költő  jó  szive. 

Egy  napon  Bem  Kurcznak,  aki  hadsegéde  volt, 
valami  jelentést  mondott  tollba.  Ezalatt  Petőfi  egy 
tábori  széken  ült  gondolataiba  merülve. 

Bem  nem  szerette,  ha  ilyenkor  háborgatják. 
Félt,  hogy  valami  csacska  ember  ellesi  és  dobra 
üti  jelentéseit.  Hanem  most  mégis  megzavarták. 
Egy  foglyot  hoztak.  A  jelentést  tevő  káplár  állásba 
vágta  magát. 

—  Jelentem  alássan,  tábornok  úr,  hogy  ezt  a 
foglyot  lopáson  kapták  a  szászok. 

—  Ismét!  Ki  vádolja? 

—  A  helység  birája. 

—  Hol  van  ? 

—  Odakünn. 

—  Szólítsd  be  ! 

A  tábornok  kikérdeztette  hadsegédével  a  gonosz- 
tevőt s  szembesítette  a  vádlottal. 

—  Igaz,  hogy  ennek  az  embernek  elloptad  egy 
sajtját  ? 

—  Nem  tagadom. 

—  Tudod,  hogy  milyen  büntetés  terhe  alatt 
van  ez  megtiltva? 

—  Tudom. 

—  Elég.  Féljobb,  indulj  I 

A  szász  atyafi  kapott  egy  forintot  a  sajtjáért. 
Kurcz  hadsegédjének  meghagyta  Bem,  hogy  rög- 
tönitélő bíróságot  hivjon  össze;  reggel  a  fogoly 
főbe  fog  lövetni. 

Petőfi  megilletődve  hallgatta  végig  a  történte- 
ket. Szerette  volna  az  öreg  úrnál  közbevetni  magát  a 
szerencsétlen  emberért,  de  látta,  hogy  Bem  hangulata 
most  nem  alkalmas  erre.  Talán  még  jobban  föl- 
ingerli  a  vita  s  reggel  helyett  még  ma  főbe  löveti. 

Ezért  Petőfi  szó  nélkül  távozott.  Fölkereste  azt 
a    szerencsétlent,    aki    érzéketlenül    várta    sorsát. 

—  Mit  tettél,  szerencsétlen?  —  szólitá  meg 
Petőfi.  —  Egy  hitvány  sajtért  feláldoztad  életedet. 
Ittas  voltál  ? 

—  Nem.  Hanem  hát  itt  a  szomszéd  faluban 
lakik  a  feleségem  és  négy  kis  gyermekem.  Félesz- 
tendeje nem  láttam  őket.  Amint  jöttünk,  ácsorgó 
asszonyoktól  megtudtam,  hogy  feleségem  beteg, 
gyermekeim  éheznek,  könyörületes  emberek  tart- 
ják őket  egyik  napról  a  másikra.  Ez  a  hir  elkeserí- 
tett. Az  első  gondolatom  az  volt,  hogy  elhagyom 
a  tábort  s  meglátogatom  a  beteg  asszonyt ;  de  nem 
akartam,  hogy  szökevénynek  tartsanak.  Mikor  be- 
szállásoltak a  faluba,  a  gazda  akkor  rakosgatta 
össze  sajtjait.  Kértem,  hogy  adjon  belőlük  egyet. 
Megtagadta;  azt  mondta,  adott  már  a  tábor   szá- 

mára  eleget  ingyen.  Ha  megfizetem,  aki<or  ad ;  de 
nem  volt  pénzem.  Lefeküdtünk.  Én  álmatlanul 
virrasztottam,  eszemben  volt  az  a  beteg  asszony 
mindig.  Láttam,  hová  zárja  el  a  szász  sajtjait.  Föl- 
keltem, feltörtem  a  zárat  s  elloptam  egy  sajtot,  az 
szent  igaz,  de  nem  magamnak.  Egy  asszonynak 
adtam  át,  aki  reggel  az  én  falumba  készült.  A 
szász  reggel  észrevette  a  hiányt  s  gyanúja  rám 
esett.  Az  ellopott  sajtot  nem  tudtam  már  vissza- 
venni. Följelentett.  Ennyiből  áll  az  eset. 

Petőfit  meghatotta  az  eset.  Bár  jól  tudta,  hogy 
a  tábornokot  nehezen  lehet  könyörületre  birni, 
mert  jól  tudta,  hogy  az  öreg  úr  kérlelhetetlen 
azokkal  szemben,  akik  megsértették  a  fegyelmet  s 
minden  rablást,  legyen  az  bár  a  legcsekélyebb, 
halálbüntetéssel  sújtott.  Mindazáltal  föltette  magá- 
ban, hogy  szólani  fog.  Visszatért  tehát  a  tábor- 
nok lakására.  Éppen  akkor  lépett  ki  onnét  az  ügye- 
letes tiszt. 

—  Lehet  az  öreg  úrral  beszélni? 

—  Nem  lehet.  Három  nap  óta  nem  aludt,  most 
dőlt  le  pihenni  s  meghagyta,  hogy  csak  rendkívüli 
hirre  költsék  fel. 

Petőfi  nem  merte  fölkelteni  álmából  a  tábor- 
nokot. Külömben  is  gondolta  magában.  Bokor 
Andrást  —  igy  hivták  a  szerencsétlent  —  csak  korán 
reggel  fogják  kivégezni.  Addig  talán  jön  valami 
jó  hir,  ami  az  öreget  jobb  hangulatra  tereli.  Be- 
állott az  éj.  Petőfi  is  nyugalomra  tért. 

Másnap   reggel    megszakgatott   dobpergés   éb- 

resztette  föl.  Ablaka  alatt  vitték  az  elitéltet  a  vesztő- 
helyre. 

Elöl  egy  szakasz,  hátul  egy  szakasz  honvéd, 
az  ügyeletes  tiszt,  meg  a  tábori  pap. 

Petőfi  rémülten  ugrott  ki  az  ágyból,  magára 
kapta  ruháit  s  rohant  Bemhez.  Ott   azt   mondták, 


hogy  még  alszik,  nem  szabad  fölkelteni.  De  Petőfi 
nem  hallgatott  rájuk,  hanem  berohant. 
—  Tábornok  úr! 

—  Mi  baj?  Megtámadott  az  ellenség?  —  kér- 
dezte a  felriadt  vezér. 

—  Nem,  tábornok  úr,  azt  a  szerencsétlen  em- 
bert viszik  ki,  aki  azt  a  sajtot  .  .  . 

—  Elég!  Nem  akarok  többet  hallani!  —  szólt 
Bem  haragra  lobbanva.  —  Elrémítő  példát  kell 
adni  a  hadseregnek.  Nem  akarok  rablóbandát 
vezetni !  A  rossz  példa  ragadósabb  a  pestisnél ! 

—  Ez  nem  volt  gonosz  ember,  becsületemmel 
állok  jót  érte. 

—  Már  késő  I 

—  Még  nem ! 

—  Jól  van,  ha  nem  késő  s  jót  áll  érte,  füg- 
gesztesse  fel  az  itélet  végrehajtását. 

Petőfi  elrohant  s  futárt  küldött  a  vesztőhelyre. 
Soha  jobbkor  nem  érkezhetett  volna  meg.  Bokor 
Andrást  visszahozták. 

Petőfi  visszasietett  Bemhez  s  elmondta  neki  az 
elitélt  vallomását. 

—  Mondja  meg  neki,  őrnagy  úr,  hogy  egy 
óra  múlva  hagyja  el  táboromat  s  szemem  elé  ne 
kerüljön ! 

—  Aranyat  érő  szive  van,  tábornok  úr!  — 
monda  és  elsietett,  hogy  megvigye  Bokornak  a 
a  kegyelmet.  Annak  az  elfásult  embernek  erre 
a  hirre  mind  a  két  szeméből    kicsordult    a   köny. 

(K.  Papp  M.  Itt  is,  ott  is.) 

A  szerelem  hatása. 

Annyira  bele  bolondult  egyszer  Petőfi,  midőn  még 
a  „Pesti  Divatlap"  segédszerkesztője  volt,  egy 
lengyel  tánczosnőbe,  hogy  ő,  aki  azelőtt  soha  éle- 
tében nem  tánczolt,  esetlenül  ugrálni  kezdett  főnöke, 
Vahot  Imre  előtt,  akit,  mint  ismert  kitűnő  tánczost, 
némi  szégyenkező  aggodalommal  és  titkolódzással 
felszólított,  hogy  tanítsa  meg  őt  tánczolni.  Vahot 
azonban  nem  teljesítette  kívánságát,  hanem  szem- 
től-szembe  kinevette  a  szerelmes  poétát. 
(Vahot  Imre  följegyzése.) 

Különcz  viselet. 


Egy  szép  napon  Petőfi  bizalmas  arczczal  lépett 
főnöke,  Vahot  Imre  elé  s  szokatlan  nyájas  hangon 
így  szólt  hozzá: 

—  Nagy  kedvem  volna  tetőtől  talpig  magyar 
ruhában  járni,  éppen  ugy,  mint  egykor  Csokonai ; 
de  nincs  pénzem.  Ha  ön  jót   állana   értem  .... 

—  Jöjjön  hát  velem  Tóth  Gáspárhoz !  —  monda 
Vahot  s  vitte  őt  a  szabóhoz. 

Mikor  elkészült  ruhája,  —  rövid  prémes  dol- 
mány, sujtásos  mellény  és  nadrág,  meg  kunsági 
kis  kucsma,  —  örömtől  sugárzó  arczczal  lépett  be 
főnökéhez,  összeütötte  sarkantyúját  s  merően  sze- 
mébe nézett,  mintha  mondani  akarná: 

—  Jól  van-e  így? 

Vahot  főnöki  tekintélylyel  szó  nélkül  megvere- 
gette vállát,  mire  kirohant  s  íjj  jelmezében  egész 
napon  át  járt-kelt  Pest  utczáin,  mintha  csak  kihivó 

daczczal  fitogtatni  akarta  volna,  hogy  ruhára  nézve 
ő  az  egyetlen  magyar  a  fővárosban.  S  habár  né- 
melyeit eszelősnek,  mások  Peleskei  nótáriusnak 
csúfolták,  nem  sokat  törődött  vele,  hanem  csaknem 
egy  évig  járt  ebben  a  nemzeti  viseletben. 
(Vahot  Imre  följegyzése.) 

Egy  emléKvers  születése. 

Egy  köztiszteletben  álló  család  Pestre  jővén, 
találkozott  Lisznyai  Kálmánnal,  akit  még  Pozsonyból 
ismert  s  azt  is  tudta,  hogy  Petőfinek  jó  barátja. 
A  család  müveit  lelkű  leánya,  Malonyai  Emma, 
Petőfire  terelte  a  beszéd  fonalát  s  elmondta,  mennyire 
szereti  költeményeit,  végül  pedig  abbeli  óhajának 
adott  kifejezést  Lisznyai  előtt,  hogy  nagyon  szeretné 
Petőfit  személyesen  is  ismerni.  Lisznyainak  meg  is 
kellett  Ígérnie,  hogy  még  aznap  délután  bemutatja 
náluk. 

Lisznyai  a  „Vadászkürt"-ből,  hol  a  család  szál- 
lása volt,  tüstént   Petőfi    lakására  sietett. 

—  Pajtás,  jöjj  velem  tüstént:  egy  szép  angyal 
kivan  veled  megismerkedni. 

—  Nem  megyek,  —  válaszolta  Petőfi  egyszerűen. 

—  Dehogynem  jösz!  Megígértem,  hogy  elviszlek. 

—  Hogy  merted  megígérni  tudtomon  kívül  ?  Én 
nem  mehetek. 

Hanem   végül    mégis  engedett  a  sok  kérésnek, 

s    félórával    később   a   „Vadászkürt"-ben    voltak. 

Amint  a  hölgy  meglátta  kedvencz  költőjét,  nem 

várta,  hogy  Lisznyai  bemutassa,  hanem  elébe  sie- 
tett, lelkesült  örömmel  nyújtván  jobbját  a  költőnek. 
Petőfinek  pedig  mondhatatlanul  jól  esett  az 
őszinte  magyaros  fogadtatás  s  bár  csak  fél  órács- 
kát szánt  a  látogatásra,  négy  óránál  többet  töltött  a 
kedves  család  körében. 
Végre  indulni  akartak. 

—  Nem,  —  szólt  a  lelkes  honleány,  —  nem 
mehetnek,  mig  kérésemet  meg  nem  hallgatják. 

S  azzal  két  emléklapot  nyújtott  át. 

—  Ugy-e,  Írnak  rá  néhány  sort? 

—  Szives  örömest,  —  válaszolt  Petőfi. 

Alig  telt  bele  néhány  perez  s  már  visszaadta 
az  emléklapot. 

—  Köszönöm,  de  olvassa  el,  kérem ;  hadd 
halljam  először  öntől  1 

Petőfi  engedett  a  kérésnek.  Gyönge  hangja 
volt,  de  azért  saját  költeményét  úgy  tudta  elsza- 
valni, hogy  aki  nallotta,  sohasem  felejtette  el,  annyi 
érzés,  annyi  tüz  volt  előadásában. 

Az  emlékvers  igy  szólt : 

Legboldogabb  perez  életünkben  az, 

(Még  nem  próbáltam,  ámde  úgy  hiszem), 

Ha  kedvesünkkel  oltárhoz  megyünk ; 

S  neked  ma-holnap  e  sorsod  leszen. 

Megállitnám,  ha  volnék  Józsue,  ^ 

Megállitnám  itt  a  napot,  időt, 

Hogy  mindörökké  oly  boldog  lehess, 

Minő  akkor  lészsz  az  oltár  előtt. 

Megjegyzendő,    hogy  a   hölgy,   akinek   emlék- 
könyvébe e  sorokat  irta,  akkor  menyasszony  volt. 
(Beniczky  Emil  följegyzése.) 

Tilalom   ellenére. 

A  szebeni  ütközet  elején  Puchner  ágyúi  nagyon 
megtizedelték  a  honvéd  ütegek  lovait.  Mezei  had- 
nagy benyargalt  a  város  piaczára,  hogy  friss 
lovakat  vigyen  a  kidőltek  helyébe.  Az  utczán 
szembe  jött  vele  Petőfi  lóháton.  Neki  Bem 
szigorúan  meghagyta,  hogy  a  csatákban  részt  ne 
vegyen.  Mezei  rá  kiáltott: 

—  Hová  mégy,  Sándor  ? 

—  Megyek  a  csatába,  —  kiáltá  vissza. 

—  Hát  elfeledted  már  az  öreg  parancsát? 

—  Meglehet,  hogy  az  első  ágyúgolyó  a  lova- 
mat viszi  el,  a  másik  meg  magamat,  —  mégis 
kimegyek. 

(Mezei  följegyzése.) 

Bem  és    a   Petőfi  lova. 

A  Lúgos  alatt  tartott  nagy  hadi  szemlén  otl 
vágtatott  Bem  törzskara  élén.  Petőfi  azon  a  fekete 
paripán  ült,  melyet  Szebenben  ajándékozott  neki 
Bem.  Meglehetősen  lusta  állat  volt;  de  most  az 
egyszer  megemberelte  magát  a  fekete  s  vágtatott 
ő  is.  Nyilván  vérszemet  kapott  a  többitől.  Bem 
csudálkozó  mosolylyal  nézi  a  vágtató  feketét  s 
azt  mondja: 

—  Látszik,  hogy  költőt  visz,  pegazus  lett 
belőle. 

(Mezei  följegyzése.) 

Bem  arczKépe. 

Az  erdélyi  hadjárat  alatt  Erzsébetvároson  talál- 
kozott Petőfi  Mezei  Józseffel,  a  korán  megvakult 
költő  festővel.  Ez  volt  az  első  szava : 

—  Hoztál-e  magaddal  festéket,  Józsi,  mert  az 
öreget  le  kell  festened ! 

Mezei  azt  felelte,  hogy  vizfestéshez  való  szereit 
mindig  magával  hordja. 

Másnap  elmentek  Bemhez  a  tisztikarral,  hogy 
fölkérjék,  engedné  magát  lefestetni.  Nem  volt  rá 
birható.  Egész  ostrom  alá  fogta  a  tisztikar,  de 
hasztalan. 

—  Kívánjanak  uraim  bármit,  csak  ezt  ne,  — 
felelte  a  szürke  generális. 

Petőfi  Mezeihez  hajolt  és  egész  elragadtatással 
súgta  oda: 

—  Pedig  de  nagyszerű  egy  pofa,  te  Józsi. 
Nézd  csak  a  pofacsontját,  hogy  kiáll  a  szeme 
alatt:  kulacsot  lehetne  rá  akasztani! 

(Mezei  följegyzése.) 

Az  érdemjel. 

A  szabadságharczban  tudvalevőleg  Petőfi  is 
tevékeny  résztvett  a  harczmezőn  is  Bem  mellett 
az  erdélyi  hadseregben,  eleinte  mint  százados, 
később  Bem  őrnagygyá  léptette  elő  s  érdemjellel 
is  kitüntette.  Az  öreg  tábornok  saját  kezével  tűzte 
mellére,  még  pedig  balkézzel,  mert  sebet  kapott 
jobbja  még  fel  volt  kötve  s  ezenközben  igy szólt: 

—  Balkézzel  tűzöm  föl,  szivem  felöli  ke- 
zemmel ! 

S  midőn  elvégezte,  megölelte  a  költőt  hosszan, 
melegen.  Mire  Petőfi  mély  megilletődéssel  fe- 
lelte : 


—  Tábornokom,  többel  tartozom  önnek,  mint 
atyámnak ;  mert  atyám  csak  életet  adott  nekem,  ön 
pedig  becsületet. 

A  zászlótartó. 

Jellasics  bán  1848  szeptemberi  betörése  után 
Pesten  önkéntes  szabad  csapat  alakult  s  annak  az 
alkotmányra  való  fölesketésével  Vasvári  Pál  volt 
megbízva.  Vasvári  tisztének  teljesítése  után  ezüst- 
gombos dolmányban,  magyar  nadrágban,  hosszii 
szárii  csizmában  és  pörge  kalapban  egy  már  őszbe- 
vegyült férfiiit  vezetett  elő  s  őt  lelkes  szónoklattal 
a  csoport  zászlótartójának  ajánlotta. 

— '  A  nemzeti  lobogót,  e  szent  jelvényt,  — 
monda  Vasvári,  —  hívebb  kezekre  nem  bizhatnám. 

Az  ajánlott  Petőfinek  édes  atyja  volt. 

Amint  a  Petőfi-név  elhangzott,  egyszerre  száz 
meg  száz  kar  nyiilt  az  öreg  Petrovics  felé.  A  jó 
ember  szemei  megteltek  könynyel,  az  öröm  köny- 
jeivel  s  alig  talált  szavakat  a  váratlan  kitüntetés 
megköszönésére. 

(Vadnay  K.  följegyzése.) 

Főbelövetés  Petőfi  miatt. 


Amint  Petőfi  Bemmel  Udvarhelyen  utazott  át, 
kellemetlen  eset  történt.  Útközben  egyik  állomáson 
Petőfi  megszomjazván,  kutat  pillantott  meg  egy 
udvarban,  hát  bement.  Az  udvaron  ácsorgó  tüzé- 
rek közül  egy  cseh  tűzmester  hogy-hogynem  bele 
kötött  Petőfibe.  Ez  rendre  utasítja,  felhozván  tiszti 
rangját.  De  minthogy  Petőfi  vászon  czivilruhát 
viselt,   a   kissé   ittas   cseh   tüzér   mit  sem    hajtott 

hivatkozására,  sőt  még  annál  jobban  lehurrogta, 
mignem  saját  tisztjeinek  egyike,  akit  Petőfi  oda 
hivatott,  elfogta  a  garázdát  s  jelentést  tett  az  eset- 
ről Bemnek. 

Petőfi  mindent  elkövetett  az  öreg  tábornoknál, 
hogy  kegyelmet  eszközöljön  ki  a  tűzmester  számára, 
de  sikertelenül.  Másnap  főbe  lőtték  a  szegény 
csehet. 

E  szomorú  incidens  által  ösztönözve,  Petőfi, 
mihelyt  Marosvásárhelyre  ért,  azonnal  egyenruhát 
szabatott  magának,  de  amelyet  sohasem  ölthetett 
fel.  Elesett  a  segesvári  ütközetben,  még  mielőtt 
egyenruhája  elkészült  volna. 

LéleKjelenlét. 

Egyszer  hajnalban  riadót  vernek,  az  ellenség 
váratlanul  meglepte  a  tábort.  A  honvédek  közt 
nagy  a  zavar,  kapkodás  és  eszeveszettség,  mivel- 
hogy már  négy  éj  óta  nem  aludtak.  Amint  a 
vezér  sátra  körül  botorkálnak,  hirtelen  előugrik 
egy  kis  barna  ember  egy  ingben,  gatyában, 
közönséges  szuronyos  puskával  kezében. 

—  Csontra  fiuk !  —  igy  kiált  ez  a  borzas  hajú 
barna  ember,    —  utánam,  akiben  vér  van ! 

Olyankor  nem  igen  nézegetik  a  katonák  az 
egyenruhát,  hanem  aki  legnagyobbat  kiált,  az  után 
haladnak.  Most  az  egész  csapat  a  szuronyos  puska 
után  rohant  és  az  ellenséget  szerencsésen  vissza- 
verte, aztán  visszatért    reggelizni.  Visszaérkezésök 

után  tudakolta  egyik  a  másiktól,  ki  volt  az  a 
pongyolában  levő  ember,  aki  hajadonfőt  a  csapat 
élén  nyargalt  az  ellenség  ellen?  Akkor  sült  ki, 
hogy  az  bizony  nem  volt  senki  más,  mint 
Petőfi. 

A  lelKes  széKelyeK. 

Medgyes  és  Nagyselyk  közt  Petőfi  szekere, 
melyen  egy  másik  honvéd  tiszttel  ült,  nagy  csapat 
gyalog  és  lovas  székelységgel  találkozott.  Petőfi  a 
vezérlő  őrnagygyal  beszédbe  ereszkedett,  és 
azalatt  a  másfélezernyi  csapat  a  szekér  közelébe 
érkezvén,  kíváncsian  hallgatta  a  társalgást. 

—  Mi  a  neve  a  százados  úrnak?  —  kérdezte 
elválás  előtt  az  őrnagy. 

—  Én  Petőfi  vagyok. 

—  A  poéta  ?  —  kérdi  egy  erős  hang  a  huszá- 
rok hátulsó  soraiból. 

—  Az  vagyok,  —  válaszolt  Petőfi. 

E  szóra,  mint  egy  varázsütésre,  másfélezer 
ajakról  egyszerre  harsogott  fel  az  „éljen"!  Aztán 
az  egész  tömeg  áradat  gyanánt  tódult  a  szekérhez, 
melyben  Petőfi  kigyúlt  arczczal  és  a  megindulás- 
tól mintegy  átszellemülten  állott  és  levett  sapkával 
nyújtotta  kezét  a  feléje  tolongó  székelyeknek. 

Bem  és  Hannibál. 


Bem  Erdélynek  egyik,  Petőfi  a  raásik  végén 
jött  be  és  különös,  azonnal  egymásra  találtak. 

—  Hannibálról  szólván,  tudja  ön,  tábornok  úr, 
kit  tartok  én  hozzá  oly  hasonlónak,  amennyire 
csak  hasonló  lehet  két  ember  egymáshoz?  — 
kérdezte  egyszer  Bemtől  Petőfi. 

—  Nos? 

—  Önt,  tábornok  úr. 

—  Tudja  Isten,  ennyit  nem  igénylek.  Én  csak 
egyet  tudok,  vagy  nem  is  tudok  .  .  .  Azt  nem 
tudom,  mi  a  félelem  és  a  csüggedés. 

—  Az  a  fő,  Hannibál  is  ezt  a  kettőt  nem  tudta. 

—  Az  igaz,  hogy  ez  nem  mindennapi  dolog. 
Nem  dicsekvésből  mondom,  mert  nem  az  én  érde- 
mem, hanem  Isten  ajándéka. 

A  dalárdistáK  Közt. 


Az  erdélyi  hadsereg  1849  január  havában  az 
első  szebeni  ütközet  után  Szelindekre  vonult  vissza. 
Az  erdélyi  ifjúság  itt  dalárdát  alakított,  mely  előbb 
Bemnél,  azután  Petőfinél  tisztelgett  az  esti  órák- 
ban. Harczi  s  más  dalokat  énekeltek.  Kedvencz 
daluk  volt  akkor  nagyon  a  magyar  népdalokon 
kivül  a  Marseillaise  és  „Búsul  a  lengyel". 

Petőfi,  miután  ablaka  alatt  énekeltek,  mind- 
nyájukat beszólította  szállására,  velük  barátságosan 
kezet  szorított  s  aztán  borral,  szivarral,  dohánynyal 

kínálta  meg  őket,  magyar  szokás  szerint,  miközben 
folyton  áldotta  a  németet,  de  oly  czifrán,  hogy 
a  fiuk  a  fuldoklásig  nevettek. 

—  Ugy,  ugy,  fiuk,  — -  monda,  —  csak  magyar 
dalokat  énekeljetek  s  nem  idegent.  A  francziák 
szabadságdalát  s  azt  a  szép  lengyel  dalt  énekel- 
hetitek, de  a  német  nótákkal  kikergethetnétek  a 
világból : 


Találkozás  Bemmel. 


Petőfi  Kolozsváron  át  Tordára  érkezvén,  nejét 
és  gyermekét  az  ottani  református  papnak,  Miklós 
Miklósnak  vendégszeretetére  bizta,  maga  pedig 
Egressy  Gábor  társaságában  tovább  haladt.  Út- 
közben értesültek  róla,  hogy  Bem  seregével  együtt 
kivonult  Moldvába. 

Petőfi  július  25-én  Kővári  Lászlóval,  akit  a 
magyar  kormány  a  hadviselet  történetének  följegy- 
zésére küldött  ki,  utána  akart  menni ;  de  ezalatt 
hire  jött,  hogy  már  visszatérőben  van. 

Kővári  elmaradt,  hanem  Petőfi  Egressyvel 
Bereczk  nevű  háromszéki  városkáig  mégis  elébe 
ment  az  öregnek,  akire  ott  rá  is  találtak. 

Bem  hintaja  a  piaczon  állott,  midőn  Petőfi 
Egressy  társaságában  oda  lépett.  Amint  Bem 
Petőfit  meglátta,  felugrott,  kihajolt  a  kocsiból, 
sirva  borult  Petőfi  nyakába  s  felkiáltott  francziául, 
mert  rendszerint  igy  szoktak  egymással    beszélni : 

—  Mon  fils !  Mon  fils !  (Fiam !  Fiam !) 
A  körülállók  azt  kérdezték  Egressytöl : 


—  Ugy-e    bizony,    ez    az    ifjú    fia    a    tábor- 
noknak? 

Tragédiából  Komédia. 

Egy  este  érzékeny  jelenete  volt  Petőfinek  a 
nála  lakó  Jókaival.  Vitatkoztak  valamin  s  a  vita 
mind  érzékenyebbé  kezdett  válni.  Petőfi  heves 
volt,  Jókai  keserű.  Közel  voltak  hozzá,  hogy 
halálos  ellenségekké  váljanak. 

A  vita  alatt  Petőfi  folyvást  nyargalt  fel  s  alá 
a  szobában  s  hosszú  szárú  pipájából  dühösen 
eregette  a  füstöt ;  kiégett  hamuját  azonban  koron- 
kint  kiverte  valami  arravaló  edénybe,  hogy  a 
padlóba  ne  tapodjon. 

Egyszerre  a  szóváltásnak  legingerültebb  stádiu- 
mában megszólal  Jókai: 

—  Nem  gondolnám,  hogy  a  kalapomat  rakod 
tele  dohányhamuval? 

Oda  tekintenek.  Hát  csakugyan  a  Jókai  kalap- 
jába verte  ki  a  hamut.  A  nagy  dühösködésben 
ki  tudja,  minek  nézhette. 

Mind  a  ketten  elkezdtek  visszatartózhatatlanul 
kaczagni  s  mire  magukhoz  tértek  a  nevetésből, 
nem  tudták,  hol  hagyták  el  a  vitát.  Aztán  nem  is 
kezdték  újra. 

(Jókai :  Egy  magyar  költő  életéből.) 

Az  utolsó  Koczintás. 


Petőfi  és  Jókai  ügy  elhidegedtek  egy  közzé 
tett  czikk  miatt,  hogy  egy  álló  esztendeig  feléje  se 
néztek  egymásnak.  Csak  a  Budavár  bevétele 
örömünnepére  adott  lakomán  találkoztak  újra.  Sok 
felköszöntő  elhangzott  már,  midőn  Jókai  poharat 
emelt. 

„Éljenek  azok,  akik  ezután  fognak  meghalni  a 
hazáért!  Éljenek  örökké!" 

Ekkor  Petőfi  oda  fordult  hozzá  és  azt  monda : 

—  Köszönöm,  hogy  én  értem  is  ittál ! 

S  összekocczintotta  vele  a  poharat.  Ez  a  pohár- 
kocczintás  volt  az  utolsó  hang  közöttük. 
(Jókai :  Egy  magyar  költő  életéből.) 


Későn  tudta  meg. 

1849  pünkösd  napján  egy  szász  mezővárosban 
az  előfogatokat  intéző  biztoshoz  ment  K-y  honvéd- 
tiszt elöfogatot  kérni.  Hátán  remek  kétcsövű  fegy- 
vert viseh,  melyet  nem  mert  elhagyni. 

A  biztos  ajtaja  előtt  megállván  egy  pillanatra, 
a  szobából  heves  szóváltás  hallatszott  ki.  A  biztos 
veszekedett  valakivel,  aki  viszont  őt  a  legváloga- 
tottabb szavakkal  illette. 

—  Már  mondtam,  —  kiáltott  a  szász  biztos 
jó  magyarsággal,  —  nincs !  Ma  éppen  negyvenkettő 

ment  el.  Várjon,  mig  visszakerül  valamelyik!  — 
Azzal  a  másik  szobába  ment,  az  ajtót  hevesen 
becsapván  maga  után. 

A  honvédtiszt  kevés  reménynyel  nyitott  be. 
Az  előbb  perelő  idegen  rá  se  nézett,  a  sarat 
törülte  le  nadrágjáról.  A  biztos  végre  visszatért  a 
szobába.  Az  újonnan  érkezett  tiszteletteljesen  meg- 
hajlott s  német  nyelven  elöfogatot  kért. 

—  Jaj,  uram,  —  felelt  a  biztos,  —  de  meg- 
látszik önön,  hogy  erdélyi  ember !  Mily  udvarias 
az  erdélyi,  ellenben  mily  követelő  a  magyar- 
országi! ..  .  Nincs  előfogat,  uram.  De  tessék 
helyet  foglalni,  félóra  múlva  saját  fogatomon 
utazik  ön.  Igen,  igen,  pedig  nem  tartoznám 
vele !  .  .  . 

A  honvédtiszt  megköszönte  szívességét  s  távo- 
zott. A  magyarországi  utána  ment.  Egy  ideig 
szótlanul  haladtak  egymás  mellett. 

—  Hol  loptad  azt  a  fegyvert?  —  kérdezte  az 
utczán. 

—  Nem  loptam. 

—  Megér  kétszáz  pengőt. 

—  Gondolom. 

—  Add  el  nekem,  megfizetem. 

—  Nem  eladó. 

—  A  biztos  neked  saját  fogatát  kinálta,  add 
át  nekem !  Az  én  utam  sietősebb. 

—  Nem  lehet,  —  szabadkozott  az  erdélyi.  — 
Hogy  hivnak? 

—  Petőfi. 

—  Petőfi?  Te  vagy?  Az  én  nevem  K-y. 

Átölelték  egymást,  összecsókolództak  s  a  ven- 
déglőben nagyot  ittak.  Most  már  maga  kivánta, 
hogy  fogadja  el  tőle  emlékül  fegyverét;  de  Petőfi 
visszautasitá. 

Midőn  előállott  a  biztos  könnyű  kocsijával  a 
két  tüzes  paripa,  K-y  felajánlá  Petőfinek,  aki  el 
is  fogadta  s  a  bucsucsók  után  a  lovak  elvág- 
tattak. 

Nem  sokára  betoppan  a  biztos  haragtól  ki- 
gyúlt arczczal  s  heves  szemrehányást  tesz  neki, 
hogy  barátságával  visszaélve  egy  rakonczátlan 
embernek  engedte  át  az  ő  kocsiját. 

—  Uram,  bocsásson  meg,  nem  tehettem  más- 
ként. Ö  fontosabb  ügyben  utazik,  mint  én.  Aztán 
meg  ő  Petőfi. 

—  Mit  mond?  Petőfi?  Az  lett  volna?  Ö  az 
én  Schillerem,  Göthém,  Kleistom,  Uhlandom ! . . . 
Olvastam,  bámulom  müveit.  Nekem  is  megvannak. 
No,  uram,  üzenje  meg  neki,  hogy  lovaimat  is 
neki  adom,  csak  hogy  láttam,  veszekedhettem  a 
legnagyobb  magyar  költővel ! 

(Kenyérvizy  följegyzése.) 


Amért  oly  hamar  Kiürült. 


1849-ben,  egy  forró  nyári  napon  Szitáskeresztúr 
piaczán  két  közhonvéd  verekedett.  Azaz  hogy  csak 
egyik  verekedett,  hatalmas    pofokat  osztogatván  a 

másiknak,  aki  báránytürelenimel  Iiallgatott,  egy 
kulacsot  hiizván  balra,  melyet  a  pofozó  jobbra 
rángatott.  Talán  nem  tudtak  tartalmán  meg- 
osztozni. 

Egyszerre  közbelépett  Petőfi  s  övé  lett  a 
kulacs. 

—  Inter  duos  litigantes  tertius  gaudet,  — 
monda   egyik   tiszttársa,  aki  szintén  oda  vetődött. 

—  No  hát  örüljünk ;  igyuk  meg,  ami  benne 
van !  —  felelte  Petőfi. 

Mindjárt  helyet  is  foglaltak  egy  kút  káváján. 
Szót  se  szólt  társa  kérdésére ;  de  a  kulacs  kézről- 
kézre járt. 

Egyszer  füléhez  teszi,  rázza,  nem  „kotyog  a 
kebele,"  mire  nyakon  fogja  s  egy  kőhöz  csapja, 
hogy  egyszeribe  forgácscsá  lesz.  Aztán  szótlanul 
fölállott,  rá  se  nézvén  társára,  ott  hagyta  a  fa- 
képnél. Haragudott,  hogy  a  kulacs  nem  a  bibliai 
olajos-korsó. 

(Kenyérvizy  följegyzése.) 


Petőfi  halálánaK  oKozója. 

Petőfi  tudvalevőleg  Klapka  miatt  másodszor  is 
lemondott  őrnagyi  rangjáról  s  darab  ideig  vissza- 
vonult a  nyilvánosság  teréről.  Bem  azonban  ijgy 
hozzá  volt  már  szokva,  hogy  egyszer  aztán  utána 
küldte  hadsegédét,  Kiss  ezredest  s  visszahívta  tábo- 
rába. 

És  Petőfi  nem  birt  ellentállani  e  hívásnak. 
Követte  Bemet  harmadnap  a  végzetes  segesvári  üt- 
közetbe is. 

Midőn  a  vesztett  csata  után  a  csillagos  ég  rá 
borult  a  csatatérre,  Bem  már  Kereszturról  nyo- 
moztatta Petőfit  minden  irányban. 

Piszkosan,  rongyosan  szállingóztak  a  főhadi- 
szállásra a  vert  sereg  foszlányai.  Az  öreg  úr  min- 
den egyes  katonától  tudakolta : 

—  Hol  van  Petőfi? 

De  senki  sem  tudott  feleletet  adni. 

Bemet  kétszeresen  nyugtalanította  az  a  tudat, 
hogy  ő  hívta  vissza  Petőfit. 

B.  Kemény  Farkas  később  azt  kérdezte  Bem 
jelenlétében  egy  honvédőrnagytól  : 

—  Instállak,  nem  tudtok  még  semmit  sem 
Petőfiről  ? 

Bem  felkapta  fejét  irataiból  s  mohón  kér- 
dezte : 

—  Hallott  talán  valamit? 

—  Nem. 

—  Ne  juttassák  eszembe  legnagyobb  bűnö- 
met !  Én  vagyok  halálának  oka :  én  hívtam  őt 
vissza. 

(K.  Papp  M.  Itt  is,  ott  is.) 

Borissza  versenytárs. 

Abban  az  időben,  mikor  Petőfi  azt  a  rettene- 
tes szomjas  verset  irta : 

Mért  nem  tesz  az  Isten  most  csodát 
Változtatná  borrá  a  Tiszát ; 
Hadd  lennék  én  meg  a  Duna, 
Hogy  a  Tisza  belém  omlana  .  .  . 

élt  Mármaros-Szigeten,  amelynek  környékén 
ered  tudvalevőleg  a  Tisza,  egy  úri  ember,  aki  a 
bort  nem  veté  meg.  Ez  olvassa,  újra  olvassa 
a  verset,  végre  nagyot  üt  öklével  a  homlo- 
kára: 

—  Hohó!  Petőfi  barátom!  Nem  innál  te  abból 
egy  cseppet  sem,  mert  majd  elébe  feküdném  én 
annak  itt  Szigeten. 


Életmentő  verseK. 

Egy  kis  olasz  helyőrségen  két  magyar  baka 
beszélget  a  szabadságharcz  után,  melyet  mint 
honvéd  hadnagyok  küzdöttek  végig,  mig  nem  az 
osztrákok  kezébe  kerültek,  akik  büntetésül  besoroz- 
ták és  Olaszországba  küldték  őket.  Petőfire  for- 
dult a  beszéd. 

—  Én  láttam  egyszer,  —  jelenti  ki  büszkén 
az  egyik,  —  s  azóta  lelkemben  él  a  képe.  Te 
többször  láthattad,  mert  ö  is  Bem  apó  alatt 
harczolt,  mint  te. 

—  Én  nem  láttam  soha.  Pedig  az  ojtozi 
szorosban  voltaképen  ö  mentette  meg  az  éle- 
temet. 

—  Mondd  el,  hogyan  mentett  meg?  Versei- 
nek egy  példánya  mindig  velem  van. 

—  Az  enyém  is.  Drága  kincs  az  nekem  s  azt 
hiszem,  többet  ér  a  tiednél. 

—  Ugyan  már  miért  érne  többet?  Hiszen 
abban  is  csak  ugyanaz  van ! 

—  Meg  még  valami. 

Azzal  kigombolta  zöld  hajtókás  katonakabátját 
s  a  Verseket  letette  társa  elé  az  asztalra. 

—  Az  enyém  sokkal  tisztább,  —  jegyezte 
meg  a  másik.  —  Nem  olyan  gyürődöttek  a 
lapjai. 

—  Lehet.  De  fordítsd  csak  meg! 

Társa  megfordítja  s  akkor  látja,  hogy  a 
hátsó  lap  teteje  felé  egy  kis  füstős  lyuk 
sötétlik. 

—  Mitől  van  ez? 

—  Elmondom.  Én  is,  mint  te,  mindig  magam- 
mal hordtam  e  könyvecskét.  Az  atillám  két  belső 
oldalán  jó  nagy  zsebeket  varrattam.  Egyikbe  tettem 
néhány  kedves  levelemet  s  a  debreczeni  „Köz- 
löny"-nek  azt  a  számát,  melyben  hadnagynak  ne- 
veztek ki.  A  másikba  a  Versek-Q\.  Az  ojtozi  szorosban 

aztán,  midőn  sűrű  puskaropogás  közt  előre  tör- 
tünk, ez  a  könyvecske  fogta  föl  az  egyenest 
szivemnek  repülő  muszka  golyót.  Nézd,  itt  van  az 
óralánczomon  maga  a  golyó  is.  Annak  én  csak 
egy  kis  ütését  éreztem. 

így  mentette  meg  az  életemet  Petőfi. 

(Vadnay  K.  följegyzése.) 


A  KézcsóK. 

1849-ben,  szép  nyári  hajnalon  Marosvásárhely 
utczáin  sétált  egy  apa  négy  éves  kis  fiával.  Mesz- 
sziről  meglátja  Petőfit,  aki  az  utczára  tolt  szekerén 
apróságokat  rakosgat. 

—  Jer,  fiam,  csókold  meg  a  nagy  költő  kezét  és 
emlékezzél  reá!  —  szólitá  fel  fiát  az  apa,  aki 
ismerőse  volt  Petőfinek. 

—  Isten  áldja  meg,  Petőfi  bácsi !  —  üdvözölte 
őt  a  gyerek. 

—  Nagyot  nőjj,  fiam !  —  viszonzá  Petőfi. 

A  gyerek  eközben  megragadta  és  megcsókolta 
a  költő  kezét,  mire  Petőfi  erősen  szemébe  nézett 
az  apának  s  feddő  hangon  monda : 

—  Ne  neveld  fiadat  rabszolgának! 

Másnap  Segesváron  bő  aratása  volt  a  halálnak. 
Ki  látta  a  költőt  azután? 

(Kenyérvizy  följegyzése.) 

Asztaltánczoltatás  Közben. 


Petőfi  öcscse,  István,  kit  fegyverletétel  után  be- 
soroztak, aztán  pedig  összeesküvés  gyanújából 
minden  legkisebb  ok  nélkül  sánczfogságra  Ítéltek, 
éppen  akkor  szabadult  ki  s  jött  vissza  hazájába, 
mikor  az  asztaltánczoltatás  javában  divott.  Egressy 
Gábornál  mutatták  be  neki  e  tüneményt.  Az  asztalka 
irt,  és  pedig  azt  irta,  hogy :  „a  Petőfi  szelleme  van 
jelen".  A  többi  közt  István  öcscse  megkérdezte, 
hogy  irjon-e  ő  verset?  Erre  az  volt  a  felelet  : 

—  Faragj,  öcsém,  de  kerüld  a  fűzfát ! 

—  Sokáig   lesz-e  még  felettünk  úr   a   német? 

—  Hullani  fog  nemsokára,  mint  őszszel  a  légy, 
—  volt  rá  a  felelet. 

—  Hol  vesztél  el  ? 

—  A  segesvári  csatában. 

—  Mikor  haltál  meg? 

—  Augusztus  huszadikán. 

—  Hogyan?  Hiszen  a  csata  július  végén  volt? 

—  Három  hétig  a  kukoricza  közt  bujkáltam. 

—  Mivel  és  hogyan  éltél  ? 

—  Nyers  kukoriczát  ettem  és  nem  ittam  semmit. 

—  Hogyan  haltál  meg  ? 

—  Egy  oláh  ölt  meg. 

—  Könnyen  meghaltál  ? 

—  Amint  átszúrt,   meghaltam. 

Ezután  özvegye  szólitá  meg,  hogy  irja  le 
a  nevét. 

—  Azt  ne  kivánd,  angyalom,  —  volt  rá  a  fe- 


lelet. 


—  De  kérlek  nagyon. 

—  No,  ha  kívánod,  —  s  azzal  leinta  a  nevét. 
Az  Írást  Petőfi  István  haláláig  megőrizte. 

(Kemény  M.  följegyzése.) 

